
I peatükk TERVITUS SULLE, SUUR HAPI! 


Lendur kallutas vana kägiseva «Osteri» uljalt tiivale ja kõik mu silme ees lõi metsiku karussellina 
keerlema: kõrbe surnud kollane väli, Hireni püramiidi sünge must kaonus, kokkurudjutud ja niiviisi 
igaveseks tardunud punakad mäekurrud ning kaugele üle kallaste valgunud jõgi veest paistvate 
palmidega. Siis jäi äkki hetkeks kõik liikumatuks ja asus uuesti oma kohale; me laskusime suure 
kiirusega, nii et pidime peaaegu riivama palmi krooni. Lendur pöördus ümber ja hüüdis mulle 
midagi lõbusalt. Ent ma ei kuulanud teda, kuna silmitsesin ahnelt kiiresti lähenevat kallast, kus 
kuubitaolised savimajad, niisama hallid kui ümbritsev liivakõrb, meie ees üha suuremaks kasvasid. 

«Imelik tunne, nagu tuleksin koju tagasi,» mõtlesin ma. Ent tunnete analüüsimiseks polnud mahti. 
Lennuk puudutas ratastega maad, tegi järsu hüppe üles, nagu loodaks uuesti taevasse söösta, ja jäi 
siis ragisedes ja kriuksudes seisma tihedas lämmatavas tolmupilves. Kui aga tolm lõpuks maha 
vajus, oli käratsev lasteparv meid juba sisse piirata jõudnud. Lennuki juurde tõttasid joostes 
ekspeditsiooni liikmed. Hetkeks vilksatas Ahmeti, meie tööliste raiisi uhkete vurrudega ehitud naerul 
nägu. 

Suure vaevaga ronisin kitsast kabiinist lennuki kandepinnale, kust juba kümned sõbralikud käed 
mul maha hüpata aitasid. 

. «Ahfan va sahlan, jg, efendi/»1 ütles mitu korda kummardades ja käsi vastu valget galabiiat surudes 
lennuki juurde astunud raiis. «Mabruk! Mabruk!»2. 
Uudishimulike poisikeste aueskordi saatel läksime laag 

risse, esitades teel üksteisele napisõnalisi küsimusi: «Kas bensiini saite, Aleksei Nikolajevitš?» 


I «Tere tulemast, isand!» (araabia k.) 
2 «Onnistan! Onnistan!» (araabia Kk.) 

«Kuidas Kairos lood on?» 

«Kas Piotrovskiga saite kokku?» 

Meie laager oli püstitatud küla servale, otse jõe kaldale. Ruut kuuest telgist, keskel kõrge masti otsas 
kodumaa punane lipp. Selle kõrval näis eriti kummalisena eksootiline plagu, milleloli kujutatud 
pikas ruudulises rüüs naine, veider sulgedest ehe peas. Ta oli kujutatud nii, nagu oli tavaks 
muistsetel egiptlastel: pea profiilis, õlad ja rind otsevaates. See muistse tõe- ja täpsusejumalanna 
Maati kujutis on saanud embleemiks kõikidele arheoloogidele, kes Niiluse kallastel väljakaevamisi 
toimetavad. 

Telkide lähedal kalda ääres seisis meie laevastik: kaks puldanist päikesevarjuga kaatrit. 

Hommikuti oli meeldiv üksnes spordipükste väel telgist välja karata ja mööda niisket, jahedat 
liiva joosta vastu laisalt voolaveile veele. Praegugi, hingates sisse jõelt kanduvat rõskevõitu õhku, 
mõtlesin ma uuesti rõõmsalt: «Ma olen kodus.» Sellesama rõõmsa kojujõudmise tundega astusin 
kummardudes üle oma telgi läve. 

Seal valitses alati meeldiv mahe hämarus. Istusin asemele, võtsin kiiresti kaelast tüütu 
kaelasideme Ja päästsin lahti kraenööbid; seejärel tirisin naudinguga rasked saapad väsinud jalgadelt. 

Avatud uksest aga paistis jõgi, mis suurvee tõttu oli nii avaraks ja laiaks paisunud, et taamal 
paistvas hallis vöödis vaevu võis aimata vastaskallast. Peaaegu keset jõge seisid liikumatult, sogases 
vees vastu peegeldudes, vee keskele jäänud palmid. .. 

Ja siis tõrjus uus mõte kõik teised eemale: «Kas minu ees on tõepoolest Niilus, muistsete 
egiptlaste Suur Hapi, Moskva ja kodumaja on aga tuhandete kilomeetrite kaugusel?» 

«Lubate, Aleksei Nikolajevitš?» küsis minu abi Pavlik Drozdov, varjates oma võimsa figuuriga 
minu eest nii palmid kui jõe ning peletades oma asjaliku ilmega lõplikult minema mu lüürilised 
mõtisklused. 

Eluaastaid on tal üle kolmekümne, kuid ma mäletan teda veel sellest aj ast, kui ta oli üliõpilane, j a 
kutsun lihtsalt Pavlikuks. 

«Tule aga sisse!» K 
Ta surus end vaevaga uksest sisse ja võttis; nägu pühkides minu vastas istet. 
«Tont võtaks, mitte ei harju ära! Veebruarikuu, väljas 

Aga on põrgupalavus. Hommikuloli kakskümmend kolm, praegu kindlasti vähemalt kolmkümmend. 
Aga kuidas Kairos on?» 
«Seal on veidi vähem, kuid asfalt, hais, bensiin. . .» 
«Jaa. ., Moskvas aga käiakse praegu suusatamas,» 
ütles ta uhistavalt. «Minu põngerjad teevad kindlasti lumememmesid .. .» 
Lapsi oli tal kaks ja ta võis neist lõpmatult rääkida, nii et katsusin teda kiiresti meie siinse elu 
juurde tagasi pöörata: 
«Kanna siis ette, mis te siin minu äraoleku ajal olete välja kaevanud!» 
Pavlik ohkas ja pani lauale kaevamispäeviku. «Kaevasime lahti veel viis kalmet..» 
«Ja kõik tühjad?» 
«Kõik paljaks "röövitud. Teises kaevandis avasime veel kolm viljaauku. ühest leiti neli tervet nõud ja 
klaasist helmes; nähtavasti on mõni mnistne egiptlanna selle maha pillanud.» 
«Vähevõitu,» ohkasin ma päevikut lehitsedes. 
«Jah, napilt. Aeg aga pressib peale.» 


Aeg kihutas meid pööraselt taga. Täna Assuani kohal lennates olin ma oma silmaga .näinud, kui 
kiiresti kõrgpais kerkis. Tulevase jõujaama süvend, mille põhjas saalisid tibatillukesed autod, näis 
olevat juba saj andeid siin asunud, niisama kui !Ümbruskonna mäed ja vabalt voolav jõgi. VCirsti 
tõuseb veepind oma tubli sadakond meetrit kõrgemale ja uus meri, mille vood laiuvad Assuanist 
kuni kolmanda kärestikuni, üle viie kilomeetri ülesvoolu, neelab terve maa. Ja siis kaovad igaveseks 
vee alla kõ.ik need muistsed asulad ning tuhandeid aastaid tagasi kaljudesse raiutud imetlusväärsed 
templid, kõik silmapaistvad kunstimälestised. 

Et neid tundma õppida, kui võimalik, siis lahti kaevata ja kõige väärtuslikumad teise paika ,üle 
viia ning üleujutusest' päästa, selleks me olimegi siia Nuubia kõrbesse sõitnud. Kümned 
ekspeditsioonid kaevasid Niiluse kallastel. Itaallased, poolakad, jaapanlased, argentiinlased — kogu 
maailm oli vastanud Araabia ühinenud Vabariigi valitsuse üleskutsele. 

Kõrgpais kerkis iga päevaga ja aega jäi meil üha vähemaks. Kahju oli seda raisata tühjade, 
ammuilma paljaks röövitud ja segipuistatud kalmete lahtikaevamisele. 

Aga ometi võis kusagil siinsamas kõrval, otse külje all, peituda ka veel avastamata muistiseid. 
Igiammustest, iidsetest aegadest saagik olid egiptlased kippunud siia, legendaarsele «Kuši maale», 
nagu nad Nuubiat nimetasid. Siin asusid «Lõuna väravad». Vaaraode sõdalasi hukkus sadade kaupa 
sõjakate ja vabadustarmastavate nuubialaste noolte all, terved sõjaväed kadusid nälja ja janu 

ohvreina jäljetult kõrbeliivas. Ent egiptlaste väesalgad tungisid kangekaelselt üha kaugemale 
lõunasse, ehitasid kaevusid, raiusid kaljudesse kanaleid ja püstitasid vallutamatuid kindlusi 
hirmuäratavate nimedega, nagu «Kaitse troglodüütide vastu» või «Võõramaalaste taltsutaja». Kind- 
Iusemüüride ja tornide jäänuseid paistab praeguseni tuiskliivast. Vallutajaid peibutasid Nuubia 
rikkused: kuld ja 

haruldaste loomade nahad, elevandiluu ja must puu, vääriskivid ja mastimets laevade ehitamiseks. 
Peamiseks aga olid orjad. Orjadeks muutsid nad vangivõetud kohalikudelanikud. 

Kui palju suurimat huvi pakkuvaid muistismälestisi on nendest aegadest Niiluse kallastele jäänud! 
Koobastemplid, püramiidid, kindlusevaremed! Kus sa ka labidat maasse ei lööks, kõikjal ootab aare 
arheoloogi. 

Arheoloogid olid juba mitme maa inseneride kaasabil alustanud ettevalmistusi ainulaadse Abu 
Simbeli koobastempli üleviimiseks ohutusse kohta. Terve mägi, mille sisse see oli raiutud, tuli 
kolmekümne tonni raskusteks tükkideks saagida, saja meetri kõrgusele tõsta ja seal uuesti kokku 
panna! Boriss Borissovitš Piotrovski ekspeditsioon oli kaugel kõrbes leidnud tähelepanuväärse 
muistse kaevu jäänused ja selle juures mälestussteeli raidkirjaga vaarao Ramses II ajast. Poola 
õpetlased olid avastanud Farasis väga huvitavad freskod. 

Aga meie? Millega võime meie kiidelda peale kolmekümne haua, mis juba muistsetel aegadel on 
röövlite poolt rüüstatud, ja mõne savikruusi, mis imekombel on tervena säilinud tuiskliivaga täitunud 
muistsetes majapidamisaukudes? Selliseid leidus igas muuseumis enam kui küllalt. 

«Saiida, ja havaaga!»! katkestas madal aupaklik hääl mu rõõmutud mõtisklused. 
Pead tõstes nägin ma ukseavas meie koka Hanussi kort- 


I «Tere, härra!» (araabia k.) 

sudega kaetud tõmmut nägu. Tervitanud mind araabia keeles, läks ta kohe üle laitmatule inglise 
keelele: 

«Kui ma ei eksita, siis tahaksin teiega nõu pidada homse menüü üle, sir.» 

«Muidugi, Hanussi, astuge sisse, võtke istet!» 


«Tänan teid, sir!» 

Ta pöördus kangekaelselt minu poole selle tiitliga ja ma olin juba tüdinud vanamehele märkusi 
tegemast. Hanussi kuulas minu vastuväited viisakalt ära, noogutas aupaklikult ja kummardas, käed 
rinnale asetatud, kuid kõik kordus endist moodi: 

«Jah, sir. Kuulan, sir.» 

Solvavalt puudutas mind ka teine peensus, mida ma isegi üsna tagasihoidlikust araabia keele 
tundmisest hoolimata ikkagi tabasin: vanamees ei öelnud mulle kunagi ja efendi, nagu tavaliselt 
pöördutakse euroopalikku riietust kandvate inimeste poole, ka sel juhul, kui nad on egiptlased vaid 
ütles järjekindlalt ja havaaga, seega igakord alla kriipsutades, et ma olen võõras, välismaalane. 
Mul jäi üle vaid lohutada end mõttega, et Hanussi on oma kirju elu kestel liiga kaua läbi käinud 
igasuguste «lordide» ja .«härradega», et nüüd veel lootust oleks teda ümber kasvatada. 

Oma elust ei armastanud Hanussi palju rääkida, kuid kõige järgi otsustades oli see tal olnud 
küllaltki tormiline, ja kardan, et ka mitte ilma pattudeta. Seda tuli taastada üksikute tähelepanekute ja 
Hanussi enese suust juhuslikult pudenenud mälestuskildude varal. Esimese maailmasõja ajaloli 
vanamees Inglise sõjaväes teeninud ja isegi Hiinas ära käinud. Mitu aastat oli ta elanud 
Prantsusmaal. Seejäreloli Hanussi nähtavasti töötanud isehakanud giidina erinevates paikades 
Egiptuses, kuna ta orienteerus suurepäraselt muistse kunsti peensustes ja tundis silmapaistvalt hästi 
kõiki olulisemaid ajaloolisi mälestusmärke: 

Gise püramiide, Tel el Amarna varemeid ja Luksori templeid. Põhjalikult oli ta tundma õppinud 
ka kuulsaid Kuningate oru hauakambreid, kusjuures minu arvates kaugeltki mitte puhtast 
uudishimust... 

Kergeusklikke turiste petma harjunud vanamees armastas end tihtilugu ümbritseda salapärase 
müstikaga. Mäletan, kuidas ta esimesel tutvumisel mind ründas: 

«Andke mulle ainult teie enda käega kirjutatud nimi ja teie abikaasa nimi ja ma valmistan teile 
väga võimsa amu- 

leti. See on väga väike, te võite seda alati kaasas kanda. Peaasi - ei tohi sellest lahkuda. Isegi 
supeldes hoidke seda hammaste vahel. See kaitseb teid ja seejuures lõhnab hästi nagu lootaseõis. 
Kõigest kaks naela. Te ei usu? Peab uskuma, ilma usuta ei aita ükski amulett. . .» 

Niisuguste ettepanekutega ründas ta iga uustulnukat. Kuid me kõik naersime ta välja. 

Meie tögamise peale ei liigutanud vanamees kulmugi. 

«Te näete Egiptuses veel palju asju, millest te aru ei saa,» vastas ta paljutähendavait. «Ja pole ka 
vaja kõike põhjani uurida, uskuge nende kogemusi, kes on teist targemad .. .» 

Kus Hanussi kokakunsti oli õppinud, see jäigi selgusetuks, kuid toitu valmistas ta suurepäraselt. 
Nüüdki loetles ta sihilikult ükskõikse tooniga roogasid, mida ta plaanitses homme valmistada: 

«Fatta, kebab, kolmandaks jaurt puuviljasalatiga, sir; õhtueineks aga, kui teil pole midagi selle 
vastu, tamiia küüslaugukastmes; või soovite midagi prantsuse köögist?» . 

Seda loetelu kuulates tabasin end ebasündsalt valjusti neelatamas, nii valjusti, et vist kogu telgis võis 
kuulda. 

Saatnud kavala vanamehe ruttu minema, jutustasin Pavlikule lühidalt, missuguseid majanduslikke 
asju mul läks korda Kairos «läbi suruda», ja jäin siis lõpuks üksi. 

Õhtu oli juba kätte jõudnud, õigemini - järsku, momentaanselt maa peale langenud, nagu seda 
võib näha ainult lõunas. Purpurpunane väsinud päike veeres kaugete mägede harjadele ja liiv lõi 
hetkeks punetama, nagu oleks verre kastetud. Aga vaevalt oli päike mägede taha kadunud, kui seal, 
kuhu ta kadus, vilksatas rohekassinine helk, mis samanes fosforilisele välgule.,Ja siis korraga 
pimedus: täielik, läbipaistmatu ning tihe. Ega asjata pole tekkinud kõnekäänd: egiptuse pimedus! 

Lampi süüdata ja kihulasi juurde meelitada polnud isu ja ma väljusin telgist. 

Oli tõusnud kerge tuul, ilm oli jahedaks läinud ja jõe poolt kandus veelgi tugevamini niiskust ning 


veetaimede lõhna. Läksin otse vee äärde ja seadsin end istuma puurondile, mille tulvavesi oli 
siiakandnud. 

Noorkuu puges mägede tagant välja ja jäi nende kohale rippuma ebatavalises asendis - sarved 
allapoole, nagu meil Venemaal kunagi ei näe. Kuu juurest sirutus üle 

kogu jõe, peaaegu kaldani värelev kuldne rada. Palmid keset jõge näisid kuuvalguses täiesti 
muinasjutuliste ja ebamaistena, liiv ümberringi oli omandanud tontliku sinaka varjundi. Ja kauguses, 
lummates mu pilku, võis ähmaselt aimata Hireni püramiidi. .. 

Varsti on temagi mere põhjas. Kaob vee alla ja viib kõik mõistatused endaga kaasa. Aga võib-olla 
ei peitugi temas mingisuguseid mõistatusi, nagu paljud arheoloogid muide arvavadki. Lihtsalt 
muistne kivikuhjatis, mis juba ammu on läbi uuritud, sadasid kordi paksudes foliantides kirjeldatud 
ja viimse millimeetrini mõõdetud. Miks siis muidu ükski ekspeditsioon pole seda isegi oma uurimis- 
tööde plaani võtnud! 

. Ei, uusi avastusi ei tule otsida seal, neis ammu paljaks röövitud ja ammu läbiuuritud kohtades. Ent 
kus siis? Kas kogu kõrb huupi läbi tuhnida? 

Sellal kui ma üksipäini kaldal istusin ja mõtteid mõlgutasin, kuhu edasised otsingud suunata, et 
jõuaks rohkem ära teha, e>li kuu pilvekese taha peitu pugenud. See-eest hakkasid tähed taevas 
selgelt paistma. Nende sära ja meie silmale võõras muster viisid mu uuesti lüürilisse meeleollu. 

Kas ma ikka tõepoolest istun Niiluse kaldal, mille mustavas vees peegeldub Lõunarist? 

Olin lapsepõlvest pea'le harjunud Niilust nägema peene taevassinise niidikesena geograafilisel 
kaardil. Selle «niidikese» küljes rippus kõrbe pihtide vahele pigistatud muistse maa kogu elu. 
Vääramatu täpsusega, mis muistseteie egiptlastele näis püha imena, kandis jõgi kaks korda aastas 
suurvee ajal põldudele tuhandeidtonne rammusat, viljakandvat muda. Tegelikult oligi Niilus. loonud 
selle muistse maa. Ja pole midagi imelikku selles, et teda austati pidulike hümnidega: . 


Ole tervitatud, Hapi, 

kes väljud selle maa põuest, 

kes tuled siia, et toita Egiptust!... 

Kes lood odra, 

kasvatad üles nisu... 

Kui jõevool paisub, siis hõiskab maa, 
kõik inimesed on rõõmsad, 

kõik seljad vappuvad naerust, 

kõik hambad närivad magusat toitu... 


Ii 


Äkki paiskas tugev ja täiesti seletamatu löök vastu selga mu puurondilt niiskele liivale. 

Mis see oli? Kes? 

Neljakäpakil maas püüdsin ma kallaletungijat avastada. 

Ent ta oli nähtamatu, teda varjas «egiptuse pimedus». Ainult ühes kohas, maapinnast veidi kõrgemal, 
oleks nagu vilkunud kahe jaaniussi nõrk, viirastuslik valgus. Niipea kui ma tõusma hakkasin, et neid 
lähemalt silmitseda, sundis uus löök mind otse vette hüppama. 

Ent nüüd taipasin ma vastupahvatava vänge haisu tõttu pikemata, milles asi seisis, ja puhkesin 
naerma. Siis aga haarasin kamalutäie niisket liiva, virutasin selle umbkaudu pimedusse ja käratasin 
ähvardavalt: 

«Kõtt! Kasi minema, kurat!» 


«Mm-mää!» vastas egiptuse pimedus mulle pilkavalt Ja liiva krigin sõrgade all kuulutas, et vaenlane 
läks oma teed. 

Olin hoopiski unustanud, et looduse veidra tuju tõttu ei tea, kuidas zooloogid seda seletavad - on 
siinmail kõik loomad musta värvi: kitsed, koerad ja isegi paljud kalad jões. Just selline must, 
kavalust täis sokk oligi pimeduse katte all nähtamatult minu juurde hiilinud. 

Hakkasin uuesti naerma ja tundsin end nüüd täielikult kodus olevat, igapäevases ja harjunud 
olukorras. 


II peatükk SALAPÄRASED KÜLALISED 


Järgmisel päeval hommikueine ajal jutustasin, üksikasju sihilikult äärmuseni liialdades, oma 
lõbusast öisest seiklusest, kuna ma pikaajalistest ekspeditsioonikogemustest hästi teadsin, kui kasulik 
on tööpäeva alustada hea tujuga. 

Aga teha tuli meil täna üsna palju. Olime nõu pidanud ja otsusele jõudnud, et küla juures tuleb ktik 
tööd lõpetada ning minna lähemasse ümbruskonda luure'käigule: ehk õnnestub siiski mõni 
liivakõrbes või kaljumäestikus peituv muinsusmälestis avastada. Need kõrbelagendikud olid 
arheoloogidel veel peaaegu täiesti läbi uurimata. Varasemag ekspeditsiooni d olid kaevanud 
peamiselt Niiluse kallastel. 

Kavatsesin täna enne lahkumist ise kõik kaevandid tähelepanelikult üle vaadata. 
Majapidamisaugud ei pakkunud erilist huvi, neid leitakse iga muistse asula kohalt kümnete kaupa. 
Kuid kalmetes, isegi nendes, mis ammuilma olid tühjaks röövitud, võis siiski veel mingisuguseid 
esemeid olla. Riisujad polnud ometi eriteadlased-arheoloogid. Neid huvitasid ainult väärisesemed ja 
kuld, mõni vasest kõrvarõngas või lihtne sõrmus võis aga täiesti vabalt kuhugi matmisaugu nurka 
veereda ja seal säilida. 

Väsitav oli halastamatult kõrvetava päikese käes ühest august teise ronida. Kombinesoon oli üleni 
tolmune, silmade ees virvendas, sõrmed, need peamised «tööriistad», millega ma liivas sorisin, olid 
tuimad ja paindumatud, justkui puust. Aga kõik oli asjata: mitte ühtegi leidu, isegi kõige tühisemat 
mitte. 

«Hästi, näen, et te minutagi .plete siin puhta töö teinud,» ütlesin ma Pavlikule, kes lahutamatult 
nagu vari kaevandist kaevandisse minu järel käis. «Ülejäänud vaatame pärast lõunat .läbi.» 

Lõunavaheajal tuli Kairost kaasatoodud raha töölistele välja maksta. See pidulik toiming leidis 
aset tolmusel väljakul raiisi maja ees. 

Nagu teisedki majad külas, nägi ka see välja otsekui süngevõitu väike kindlus: paljad hallid 
saviseinad, ei ühtki akent vaatamas tänava poole. Ainult ukse kohale olid kohaliku kombe kohaselt 
sisse müüritud värvilised portselantaldrikud, mis oma kirevusega pidid silma rõõmustama. Peale 
selle oli see sein veel kaunistatud eredate maalitud ornamentidega. Tavalise geomeetrilise ornamendi 
kõrval, mis nähtavasti vaaraode ajast .peale polnud muutunud, võis siin näha väga tänapäevaseid ja 
täiesti ootamatuid kujutisi: jalgratast, raadiot ja isegi hiiglasuure kübaraga kiitsakat näitsikut, kelle 
oskamatu käsi ilmselt mõnest moežumnaalist oli maha joonistanud. 

Raiis istus ülitähtsalt vaibal puu all ja arvestas keskendunult, kui palju kellelgi on saada. Ta ei 
märkinud kunagi midagi üles, kuid maletas kõike ja vaidlusi tavaliselt ei tekkinud. Töölised olid 
rivistunud tema ette järjekorda, mis lookles tänaval nagu imelik lumivalge madu. Tähtsa sündmuse 
puhul olid nad kõik endale puhta pühapaevagalabiia, selga tõmmanud ja seisid nüüd samuti 
keskendunult ning vaikides. 

Iga kord pärast raha kätteandmist silus raiis tähtsalt oma pikki musti vuntse. Tööline luges raha 
üle, hingas kohinal kuuma hingeauru pisikesele vaskpitsatile, millele oli graveeritud tema nimi, ja 
vajutas selle siis ettevaatlikult nimestikule - kahjuks olid peaaegu kõik niivõrd kirjaoskamatud, et 
isegi oma nime ei mõistnud kirjutada. Alles siis, kui kogu see keerukas tseremoonia oli sooritatud, 
astus tööline eemale, nägu laial naerul, lõbusalt münte pihus kõlistades, et järgmisele teed anda. 
Raiis aga tõstis käe harjunud liigutusega vuntside juurde. .. 

Ka Hanussi oli pidupäeva puhul teinud, mis ta suutis. Paljuütleva, ja tähtsa näoga asetas ta 
varjualuses seisvale puust lauale, mis juba niigi oli üle kuhjatud taldrikutega, täis tomateid, õunu ja 
rohelist salatit, veel määratu suure kausi aurava fattaga. See keeruka koosseisuga teravamaitseline 
riisisupp rammuleernest, millele lisatakse peeneks hakitud vasikaliha ja mille juurde pealegi 
serveeritakse ülimaitsvat äädikas leotatud praetud leiba, maitses meile kõigile väga. Sellele oli antud 
ülev nimi «toit nr. 1». Tema ilmumine võeti vastu rõõmsate kannatamatute hõigetega. Ent vana koka 
näoilme jäi häirimatuks nagu kuulsal professoril näitliku operatsiooni ajal. 

Kõiki haaras elevus, lusikad kõlisesid ja käed sirutusid ihaldatud roa poole, kui Pavlik äkki ütles: 
«Meile tuleb. nähtavasti külalisi. . .» 

Tema pilk oli suunatud jõe poole ja nüüd pöördusid kõik nagu käskluse peale samuti sinnapoole 
vaatama. Tõepoolest, kaldale lähenes, ilmselt kurssi meie laagrile pidades, väheldane tömpümara 
ninaga mootorpargas. 

Kes see, võis olla? Mei,e kolleegid? Paljud arheoloogid teistelt maadelt eelistasid mitte püstitada 
kaldale alalisi laagreid, vaid kasutasid selliseid pargaseid, millega liikusid ühest paigast teise. 

Pargas lähenes ja varsti võis hästi näha troopikakiivritega inimesi, kes olid kogunenud lapitud 
puldanist päikesevarju alla. Jah, kahtlemata olid need arheoloogid: kajuti seinale oli hooletult ja 
veidi liialdatult maalitud jumalanna Maati kujutis. 

Tõttasime kaldale neile vastu. Pargas jooksis ninaga rannaliivale. Heideti välja maabumissild ja 
sellelt hüppas kergelt niiskele liivale kõhn väikest kasvu mees lühikeste pükstega, väga närvilise ja 
liikuva näoga, mida kattis ajamata hall habemetüügas. 

«How do you do!» lausus ta troopikakiivrit pea kohal viibutades hooletult. «Kuidas käsi käib, 
kolleegid?» 

Siis pani troopikakiivri pähe, sirutas mulle käe ja esitles ennast: 

«Lesley Woodstock, vana hauakaevaja.» 

Nimetasin oma nime. 

«Väga rõõmustav. Palun vabandada veidi ebaofitsiaalse kostüümi ja. . .» - ta patsutas oma 
raseerimata põske «... selle pärast. Nagu 0'n kombeks öelda: «a la guerre comme ei la guerre»l eks 
ole?» 

Ta rääkis kiiresti, justkui veidi teeseldud palavikulise lõbususega, kusjuures ta nägu nagu 
närvihäirest üleni tõmbles. Kuid taevassinised silmad rippuvate kulmude all olid kurvad ja vesised 
nagu peksasaanud penil. Ta suust tuli tugevat alkoholilõhna. 

«Ega te pole professor Woodstocki sugulasi?» alustasin ma, kuid ta katkestas mind kohe: 

«Jah. Poeg. Tollesama kuulsa mehe... Nagu näete, on see meil pärandatav. Siin aga on meie 
väikese ekspeditsiooni juhataja, härra Afanasopulo. Mina aga olen nii-öelda teaduslik peakonsultant, 
mitte kübetki enam. . .» 

Kui see kõik oli rutuga välja paristatud, tiris ta mu kättpidi maabumissillakesel vaikselt oodates 
seisva väga pika ja sihvaka, umbes viiekümneaastase mehe juurde, kelleloli peas võidunud. punane 
fess. Peakate ei sobinud kuidagi kokku range musta ülikonna ja valge tärgeldatud kraega, millega 
veider härra AJanasopulo oleks justkui Nuubia kõrvetavale päikesele väljakutse esitanud. Vurrud 
aga olid tal nii mustad ja pikad, et meie raiisi totedus kohe kahvatas. 

«Bonjour, monsieur, »2 tervitas ekspeditsiooni ülem mind nooblilt ja need olid vist ka ainsad 


sõnad, mida me tema suust kuulsime. 

Kaldale enam kedagi ei tulnud. Teised ekspeditsiooni liikmed silmitsesid meid pargase laelt. 
Ausalt öeldes nende väljanägemine üllatas mind veidi, nagu ka härra Afanasopulo kummaline 
ülikond. Nende hulgas oli kolm ebamäärasest rahvusest eurooplast, üks surmkindel Väike-Aasia 
esindaja, oll ta siis süürlane või türklane, ja kaks tugevakasvulist rühikat Sudaani neegrit, kes olid 
teineteisega nii 


I Vastavalt olukorrale (prantsuse k.). 2 Tere; härra (prantsuse k.). . 

sarnased nagu kaksikud. Sealoli ka veel keegi paksult võõbatud näolapiga piiga, päikeseprillid ees. 

Tahtmatult tabasin end mõttelt, et mitte ükski nendest nägudest polnud ära märgitud «kõrge 
intellekti pitseriga» ega «rikutud mõttetööga», nagu oleks öelnud Ostap Bender. Ent kas 
arheoloogide hulgas vöib veel vähe imelikke nägusid leiduda... 

Palusime külalised lauda. üksnes Woodstock ja Afanasopulo kummardasid kohe valmisolevalt. 
Teised jätkasid noruspäi meie silmitsemist ülevalt. Üks neegritest torises midagi ebaselgelt, kuid 
ekspeditsiooni ülem vaatas talle tähelepanelikult otsa ja neeger astus kiiresti parda juurest eemale. 

Kokk Hanussil oli teine toit juba valmis ja ta tõi nüüd lauale aromaatse fatta. Mulle näis, nagu 
oleks meie külalisi nähes üle vana koka alati rahuliku näo mingi vari vilksatanud. Või tundis ta neid 
juba varem? Ent ei Woodstock ega Afanasopulo pööranud vanamehele mingit tähelepanu - järelikult 
olin eksinud. 

Külaliste auks otsustasin taganeda rangest «keeluseadusest», mis meie ekspeditsioonis valitses, ja 
otsisin kohvrist välja igaks juhuks varutud pudeli lauaviina. Woodstock istus pudelile lähemale ja 
alustas katkematut jutuvoolu vene viina ületamatuist omadustest, ekspeditsioonielu raskustest, 
sellest, et egiptuse toidud on eurooplase kõhu jaoks liiga teravamaitselised, naised aga inetud. 
Aflanasopulo ainult heitis talle silmanurgast pilke ja silitas oma vuntse. Ta jõi ainult kohvi. 

Woodstock paistis täielikult kõnelusse süvenenud olevat, kuid silmad uurisid tal kogu aeg 
tähelepanelikult ja hindavalt laua juures istujate nägusid. Ja tema pilku jälgides silmitsesin ka mina 
nagu uuesti oma kaastöölisi ja abilisi. 

Suure huviga kuulab jutukat külalist kõhetu elavaloomuline Zenja Lavrovski. Ta 1J-iidab takka 
järele, noogutab, 

vangutab vaimustatult oma salkusjuukselist pead, tema päevitunud näol vahelduvad kiiresti kord 
ehmatus, kord vaimustus. Woodstockile näib ta tõenäoliselt kergeuskliku alaealisena: ega inglane 
asjatult nii tihti tema kui kõige tänulikuma kuulaja poole pöördu. Kuid meil on hästi teada. et Zenja 
on lihtsalt hea miimikaga näitleja. Peale selle on ta andekas lingvist, kes suurepäraselt räägib araabia 
keelt ja tunneb kõiki kohalikke kombeid nii hästi, et teda tihti peetakse egiptuse üliõpilaseks, kes on 
Kairost koos meiega 

siia sõitnud. Tema silmad naeravad jutustaja üle ja ta on juba paar korda mulle kavalalt silma 
pilgutanud. 

Kleenukese Zenja kõrval tundub Andrei Akkuratov eriti suur ja monumentaalne. Kohvitass tema 
võimsas kämblas paistab hoopis tillukese ja haprana. Ent kui vaid Woodstock näeks, kuidas see 
vaikiv vägilane oma jämedate, näiliselt kohmakate sõrmedega mõnd igivana vaasi tükkhaaval kokku 
kleebib! Andreile usaldame me alati kõige peenema töö ja ta teeb selle kogenud juveliiri 
meisterlikkusega. 

Huvitav on aga, mida mõtleb Woodstock meie Zina Somovast? Sale ja sihvakas neiu, seljas 
elegantne sinine kombinesoon, istub otse külalise vastas ja see on juba mitu korda proovinud Zina 
aadressil vanamoelisi inglise komplimente teele saata. Ent Zina justkui ei kuulekski midagi ja vaatab 
rõhutatult kuhugi kõrgemale, üle teina pea. Külalistele esitlesin ma teda lihtsalt kui meie laboranti, 


tõenäoliselt oleksid nad aga väga üHiitatud teada saades, et see nägus neiu moodsa soenguga, mida 
ta isegi siin, kõrbes, täies ilus säilitada oskab, juhib meil elektrilist luuret ja et temast saab varsti 
tehnikateaduste kandidaat. 

Meie kunstnik Kazimir Petrovitš, kes minu kõrval istub, kuulab külalise lobisemist oma hallinevat 
pead tõstmata ja harjunud kombel joonistab midagi oma plokki. Sinna pilku heites näen ma te'cvet 
naljakatekarikatuuride kavalkaadi, mis üsna ilmekalt väljendab tema suhtumist sellesse, mida ta 
kuuleb, ja ma tõttan ruttu ära pöörduma, et mitte hoopiski ebasündsalt naerma puhkeda. 

Lõpetanud fatta söömise, asus Woodstock meid usutlema, mis me edaspidi kavatseme ette võtta. 
Tema lobisemine ei äratanud nagu erilist usaldust ja seepärast rääkisin talle meie plaanidest väga 
lühidalt ja vaid kõige üldisemates joontes. Kuid tema küsimused näitasid, et arheoloogiat Woodstock 
igatahes tunneb ja on teadlik kõikidest töödest . üleujutamise tsoonis. 

«Niisiis tahate kõrbes õnne otsida,» ütles ta viimast pitsi kurku kummutades ja nihutas tühja 
pudeli ilmse kahetsusega eemale. «Aga. . . kas Hireni püramiid teid ei huvita?» 

Kehitasin õlgu ja vastasin, et see on juba ammu üksikasjalikult -läbi uuritud, mingeid üllatusi seal 
minu arvates enam ei peitu ja et seda pole isegi täiendavat uurimist nõudvate objektide hulka võetud. 
«Jah, teil on õigus. Teie Krassovski tegi põhjaliku töö 

ega jätnud meile mingisuguseid lootusi uuteks avastusteks,» nõustus Woodstock kärmelt. «Vanad 
ikka oskasid töötada, neilt on midagi õppida.» 

Pärast lõunasööki näitasin külalistele meie väheseid leide. Afanasopulo vaatas ja vaikis, 
Woodstock aga pomises möödaminnes: «Huvitav. . . Huvitav... Väga huvitav,»nii varjamatult 
ükskõikse tooniga, et ma läksin lõplikult tujust ära. Sain ka ise väga hästi aru, et meie leiud ei kujuta 
endast erilist väärtust, kuid kolleegidelt, arheoloogidelt, ootasin siiski suuremat arusaamist. 

Ülevaatuse kiiresti lõpetanud ja külalislahkuse eest tänanud, asusid külastajad oma pargasele ja 
see eemaldus kohe kaldast. Maalitud näoga piiga lehvitas koketselt meile jumalagajätuks. Pargas 
kadus varsti säravasse kaugusesse, jättes hinge mingi mõistmatu ärevusesegase tunde ja kahetsuse 
asjatult raisatud päeva pärast. 


III peatükk HIRENI PÜRAMIID 


Imelik, et Woodstocki üksainus juhuslik, möödaminnes heidetud küsimus, milles õigupoolest 
polnud midagi erilist, võis mind nii üles ärritada. Ent see oli nagu pind minusse tunginud ja Hireni 
püramiid ei läinud nüüd enam peast. 

"Võib-olla sellepärast, et ma olin varemgi tihti selle üle mõelnud ja Woodstocki küsimus erutas nüüd 
mu mõtted uuesti üles? 

Kas Hireni püramiidiga oli kõik tõesti nii lihtne ja selge, nagu paljud arvasid ja nagu ma ennastki 
veenda püüdsin? 

Püramiidi avastas 1912. aastal meie kaasmaalane, vene egüptoloog Vassili Pavlovitš Krassovski. 
Võib paista imelik, et see nii kaua tundmatuks oli jäänud - püramiid pole ju nõel. Kuid siinmail seda 
keegi ju ei otsinudki: kõik arheoloogide poolt ammu avastatud ja kirjeldatud püramiidid asuvad 
Niiluse alamjooksul muistsete pealinnade Mentfise ja Teeba lähedal. Pealegi olid ehitajad Hireni 
püramiidi osavasti looduslikuks künkaks maskeerinud. See pole kuigi kõrge, kõigest umbes 
viisteistkümmend meetrit, ja peaaegu tipuni liivaga kaetud, ning ka tipp on ebakorrapärase kujuga, 
meenutades pigem tuulest purustatud kaljut. Üksnes Krassövskil ärkas esimesena huvi selle lii- 

vast paistva kalju vastu ning oma üllatuseks avastas ta, et niisuguse kuju on sellele kahtlematult 


andnud inimkäed ja tõenäoliselt mitte sugugi juhuslikult, vaid nimelt maskeerimise eesmärgil. 
Siis alustas Krassovski liivakünka lahtikaevamist ja leidis selle alt tõelise püramiidi, mis oli 
püstitatud kohaliku liivakivi määratu suurtest pankadest. 

Avastus hämmastas kõiki egüptolooge. Algasid vaidlused selle üle, kes ja miks nimelt ehitas 
niisuguse imeliku püramiidi kauges tühjas paigas, keset Nuubia liivakõrbeid. Kes sinna on maetud? 
Kõik need küsimused jäid pikaks ajaks vastamata, sest Krassovskil ei õnnestunud mitte kuidagi 
salapärasesse püramiidi sisse tungida. Püramiidil polnud sissekäiku. 

Vastavalt traditsioonile, millest muistsed meistrid esimese ashnikpüramiidi ehitaja, legendaarse 
Imhotepi aegadest peale rangelt kinni pidasid, tehti sissekäik tavaliselt põhjapoolsesse külge. 
Rüüstajaid kartes püüti seda muidugi igati.maskeerida. See võis hiljem viia valekäikude ja 
koridoride keerukasse labürinti, ning et avastada teist, salajast käiku, tuli nende seinu vakshaaval 
tähelepanelikult uurida. Püramiidide ehitajad lausa hiilgasid riugaste väljamõtlemisega, nuputades 
valekäike ja püüniseid, mis varitsesid röövleid kogu aeg teel ihaldätud hauakambri juurde. Ent 
püramiidi sissekäiku tuli siiski alati otsida põhjakülj elt. 

Krassovski puhastas püramiidi põhjakülje kogu ulatuses tuiskliivakuhjetest, uuris piinliku 
hoolega, peaaegu luubiga läbi liitekohad katteplaatide vahel, mis olid vastastikku nii meisteriikult 
kokku sobitatud, et isegi nõela oli võimatu nende vahele torgata, kuid ei avastanud vähimatki jälge 
sissekäigust. 

Töölised alustasid püramiidi läänekülje puhastamist. Aeg möödus. Vähene raha” mis uurijal 
kasutada oli, sulas märgatavalt kiiremini, kui suudeti liiva ära kühveldada: tuul kandis seda ääret!lst 
kõrbest jonnakalt tagasi. Ja jällegi ei mingit jälge sissekäigust... 

Siis otsustas Krassovski astuda meeleheitliku sammu: tungida imelikku püramiidi läbi seina, 
murda paksudesse müüridesse uus sissekäik. Ta lootis, et sel kombel sisseraiutud stoll satub varem 
või hiljem ühele püramiidi sisemistest koridoridest, mis juhib ta kesksesse hauakambrisse. See 
kujunes raskeks ja üsna pikalevenivaks tööks. Iga 

sentimeeter eaasiliikumist saavutati määratu suure vaeva hinnaga. Kõva lubjakivi tuli kitsas, 
lämmatavalt umbses stollis raiuda tegelikult samasuguste primitiivsete tööriistadega, mida muistses 
Egiptuses olid kasutanud orjad, kes selle püramiidi kunagi ehitasid. Krassovski, kes ei hiilanud 
tugeva tervisega, töötas stollis võrdselt oma töölistega ja mitu korda tuli teda sealt välja kanda nagu 
laipa, kui ta palavusest ja kurnatusest meelemärkuse kaotas. 

«Sissemurdmise» koht polnud nähtavasti kuigi õnnestunult valitud, sest alles kolme kuu pärast, 
kui sisse oli raiutud juba kaheteistkümne meetri pikkune käik, jõudis Krassovski lõpuks ühe sisemise 
galeriini. 

Nüüd edenes asi kiiremini, kuid katsumuste lõpp oli veel kaugel. Tuli ületada mitu varingut, kaks 
korda sattus Krassovski ohtlikku lõksu, millest üks pidi talle peaaegu elu maksma. Tunnelil oli mitu 
petteharu ja selleks, et igaüht neist läbi uurida ning veenduda, et see ei vii kusagile välja, vaid lõpeb 
umbsopiga, kulus samuti aega. 

Ent väsimatul uurijal tekkis ikkagi tunne, et ta mööda seda keerukat pimedate käikude labürinti 
järjekindlalt läheneb püramiidi keskusele, ihaldatud hauakambrile. Ja siis, juba viimases koridoris, 
mis teda otse hauakambri juurde juhtis, ootas arheoloogi ees kõige rängem pettumus: ta nägi, et 
muistsed röõvlid olid temast juba ammu ette jõudnud. 

Jäi üle ainus lootus: röövleid huvitasid tavaliselt väärtasjad ja kuld, võib-olla on tänu sellele 
säilinud mingisuguseid väiksema väärtusega esemeid, millest nad ei hoolinud. Või äkki uurija 
õnneks heidutas keegi röövleid viimasel hetkel ja nad põgenesid püramiidist enne, kui Jõudsid seda 
täielikult paljaks riisuda - selliseid juhtumeid on teada. 

Ent vaevalt jõudis Krassovski hauakambrisse pilgu heita, kui ta otsekohe taipas, et viimasedki arad 
lootused on täielikult ja lõplikult purunenud. 

Tõrviku valgusel nägi arheoloog, et ruum oli täiesti tühi. Keset kambrit seisis mustast graniidist 
sarkofaag. Ja ka see oli tühi. Kõrval vedeles põrandal maas raske graniitkaas. Pärast sarkofaagi 
hoolikat ülevaatust sai Krassovskile selgeks, et ka rüüstajad olid pettuse ohvriks langenud. Ka 
nemad olid täiesti tühja sarkofaagi eest leidnud. See oli kenotaaf - vale matmispaik.1 


IKenotaaf- haudmälestis, püstitatud isiku mälestuseks, kes on maetud mujale või kelle 
matusepaik teadmata. Tõlkija. 

Võib kujutleda röövlite pettumust ja viha! 

Ent Krassovskile oli see muidugi ne-rgaks lohutuseks, Ka tema töö ja lootused osutusid asjatuks. 
Kuid saatus oli talle siiski jätnud ühe ja ainsa tasu. 

Hauakambri nurgas, puruhunnikus, mis veel ehitajaist oli maha jäänud, leidis Krassovski väikese 
punakast liivakivist kujukese. Selliseid surnu skulptuurikesi pandi tavaliselt koos laibaga sarka. Neid 
nimetati «ušebti»— «kostjad». Usuti, et need peavad asendama surnut, kui teda Osirise hauataguse 
kuningriigi väljadele raskele tööle kutsutakse. 

Võib-olla oli see kivist kujuke sihilikult sarkofaagi jäetud - pilkeks nende üle, kes vaevaga 
hauakambrisse tungivad ja selle tühjana eest leiavad. Vihased röövlid aga virutasid kujukese 
prügihunnikusse. Olgu kuidas tahes, kuid see oli terveks jäänud ja naeratas nüüd Krassovski 
peopesal oma kivistunud salapärast naeratust. Ja vapustatud arheoloog luges sellelt vaarao nime, kes 
oli lasknud selle salapärase püramiidi ehitada ja nii osavasti naeruvääristanud kõiki, kes sinna sisse 
püüavad tungida — «Hiren, ülem- ja Alam-Egiptuse valitseja». 

Nüüd aga tuleb selgitada, miks see nimi Krassovskit ja mitte üksrles teda - nõnda vapustas. Ma ei 
jutusta seda lugu ju eriteadlastele, nende jaoks avaldasime aruande oma avastustest erialastes 
ajakirjades. Nii siis loodan, et lugejad andestavad mulle väikese kõrvalepõike. 

Et ajaloolist olukorda paremini ette kujutada, tuleb alustada vaarao Ehnatonist. Ta valitses aastast 
1424 kuni aastani 1388 enne meie ajaarvamise algust ja sai kuulsaks kõige suurejoonelisema 


reformiga muistse Egiptuse paljusaj andilises ajaloos. 

Muistses Egiptuses oli tohutul hulgal igasuguseid jumalaid, suuri ja väikesi. Kogu maal austati 
Amon'i, Osirist ja Touti. Kuid peale nende olid igal noomil, üksikul provintsil, veel ka omad 
jumalad. Iga jumaluse auks püstitati templeid, mida valitsesid külluses elavad preestrid. Riigi 
pealinnas Teebas austati eriti jumal Amon'i, ja tema preestrite käes oli määratu suur võim. Nende 
valduses olid laialdased .põllud ja hulgaliselt asulaid, mille elanike saatuseks oli sündimisest surmani 
töötada templi laeka täitmiseks. 

Amoni pühade templite rikkused olid muinasjutuliselt suured. 

Nende kõikvõimsate preestrite vastu otsustas välja astuda noor vaarao, kellele oli 
sündimisel antud nimi Amenhotep IV, mis tähendas «Amon on rahul». 

Säilinud dokumentide ja joonistuste järgi otsustades oli ta nii-öelda 
«kabinetiinimese» tüüpi mees, kes tundis huvi usulis-filosoofiliste küsimuste ja kunsti 
vastu, isegi kirjutas huvitavaid värsivormis hümne, mis on ka meieni jõudnud. 
Erinevalt enamikust oma sõjakaist eelkäijaist ja järeltulijaist pühendas Amenhotep IV 
märgatavalt vähem tähelepanu sõjakäikudele võõraste maade vastu. 

Seda üllatavam on otsusekindlus ja energia, millega ta hakkas lammutama sajandite 
kestel kujunenud korda. Noor vaarao lihtsalt tühistas kõik endised jumalad, säästmata 
isegi kõige lugupeetumat nende hulgas - Amon'i. Tema 

käsul nühiti ja kraabiti nende nimed maha kõikideit raidkirjadelt hoonetel ja 
obeliskidel. Seejuures ei tundnud julge reformaator halastust isegi oma lihase isa, 
Amenhotep III auks püstitatud mälestusmärkide vastu: ka nende pealiskirjadelt raiuti 
maha jumal Amoni vihatud nimi. 

Kõigi endiste jumalate ja jumalakeste asemel käskis vaarao kõikides templites 
austada ühtainsat päikesejumalust — Aton'i. Tema auks võttis ta endale uueks nimeks 
Ehnaton, mis tähendab «Atonile meelepärane», ja lõi ise pidulikke hümne, mis 
nüüdsest alates pidid kõikjal kõlama: 


Su tõus on kaunis silmapiiril, 
00, elav Aton, elu loojal 
Siis kui sa üles tõused idakaarel, 
täidad sa kõik maad iluga, 
sest ol-d kaunis, võimas, hiilgav, kõrgel maa kohal, 
su kiired haaravad kõiki maid, mis sa oled 100.nud, 
sa seod nad ühte oma armastusega. 
Sa oled küll kaugel, kuid su kiire d on maa peal, 
sa oled küll kõrgel, kuid su jalajälgedeks on päev! 


Praegu - kolmkümmend kolm sajandit hiljem — pole meil muidugi kerge ette 
kujutada, milliseid vapustusi riik selle rabava reformi ajal üle elas, kuna varisesid ju 
kõik endised usulised ettekujutused. Mõelda vaid: paljude jumalate asemele, keda 
inimesed olid harjunud lapsepõlvest peale austama ja kiitma, asetati nüüd üksainus 
jumal, nähtav ja mõistetav kõikidele ning kõikjal - taevalaotuses majesteetlikult liikuv 
hiilgav päikeseketas. Pole imes- 

tada, kui aru kaotanud preestrid kisasid oma templites et on tulnud maailma lõpp ja 
viimnepäev. 

Ehllaton aga jätkas vankumatult alustatud rada. 

Sügisel, 1419. aastal enne meie ajaarvamise algust asusid vaarao ja kogu tema õukond 
vastavalt ettevalmistatud laevadele ja lahkusid igaveseks Teebast. Hiiglasuur, pika 
maa peale väljaveninud laevastik liikus mööda Niilust allavoolu. Sõitnud kolmsada 
kilomeetrit, randus see tühjal kaldal. Nüüdsest peale pidi siin asuma riigi uus pealinn. 
Nimigi oli juba valmis valitud: Ahetaton - «Atoni taevalaotus». 

Muinasjutulise kiirusega kerkis kõrbesse suur linn. See püstitati ühtse plaani järgi: 
sirged tänavad, luksuslikud lossid ja pargid, määratu suur tempel «Atani maja», mille 
fassaadi pikkus oli peaaegu kolmveerana kilomeetrit, ning suurepärane raamatukogu, 
mis sai nimeks «Elu maja». 


Huvitav on, et teine linn Atoni auks ehitati Nuubias, kolmanda kärestiku juures. 
Nimeks anti sellele Gem Aton. See püsis veel siis, kui Ahetaton oli juba ammu 
varemeiks muutunud. Nähtavasti jätsid ketserliku vaarao ümberkujundused Nuubias 
sügavamad jäljed ja püsisid seal tunduvalt kauem. See on tähtis meie loo seisukohalt! 
Ent ärgem kaldugem kõrvale. 

Kuigi Ehnatoni reform näis puudutavat ainult usku, avaldas see ometi suurt ja 
värskendavat mõju kogu elule Egiptuses. Hiilgav, kõiki rõõmustav päikesejumalus 
oleks nagu lähendanud inimest elule ja loodusele, sundinud teda 

kõrgemalt hindama imekaunist, rõõmsat, päikesekiirtega ohtralt ülekallatud maailma. 
Uue tuule värsked puhangud elustasid ka kunsti. 

Kujurid ja kunstnikud, kes seni olid oma teoseid loonud rangete kaanonite 
vangistuses, mis olid sajandeid muutumatuina püsinud, nägid äkki justkui esimest 
korda, kui kaunis on maailm nende ümber. Ahetatoni varemete lahtikaevamisel 
avastatud freskodel puuduvad peaaegu täiesti traditsioonilised lahingustseenid 
kohmakalt tardunud sõjameeste figuuridega Ja monumentaalse vaaraoga nende kohal. 
Selle asemel võib näha lausa hämmastava realismiga edasiantud lihtsaid pilte 
igapäevasest elust: galopis tormavad härjad, vilkalt vallatlevad kalad lootoserägasti- 
kus, pardiparv vaikse järve kohal. 

Vaaraod peeti jumaluse maapealseks kehastuseks. «Ta on valitud miljonite 
hulgast,» teatasid raidkirjad haua 

kambrite ja templite seintel aupaklikult. Vaarao nime nagu ka jumala nime oli üldse 
keelatud kasutada, seepärast räägiti temast alati ainult mõistukõnes: «Suur Maja 
otsustas seda ja seda. . .» ükskõik, mida vaarao tegi, kirjutajad rääkisid sellest 
mitmuses: «Nad olid» või «Nad läksid». 

Vaaraole lähenedes langesid kõik silmili maha. Püha duseteotuseks loeti isegi tema 
kinga suudlemist, suudeldi vaid põrmu tema jalge ees. 

Ja äkki nõuab Ehnaton, et teda hoopis teisiti kujutataks: lihtsa maise inimesena. 
Ning kunstnikud näikse olevat vahel isegi rraturalismi sattunud, kui nad kujutavad 
vaarao kehaehituse vigu, mitte enam varjates nagu varem, vaid püüdlikult rõhutades. 
Kõigil portreedel on tal nõrk, kidur keha, pikk kitsas nägu ja peenike kael, rippuv kõht 
ning sisselangenud rind. Ta on lausa ebardlik ega varja seda. Ja nendel kujutistel 
näeme teda mitte esindusruumides, vaid tavalises koduses miljöös. 

Kuidas mind omal ajal rabas üks väike fresko, mis veel praegugi seisab mul silme 
ees: Ehnaton koos oma naisega seismas sureva pisitütre aseme ees! See pole üldse 
mitte vaarao, vaid lihtsalt murest murtud isa; naine nutab meeleheitlikult ja Ehnaton 
on lohutades talle käe õrnalt õlale pannud. .. 

Ja kui palju inimlikku ilu on tema naise Nofretete kuulsas portreeskulptuuris! See 
on tõepoolest kogu maailma kunsti üks suuremaid saavutusi, niisama igavene ja vana- 
nematu kui Partenoni ranged jooned ja Praksitelese geniaalsed skulptuurid. 

Ent kõik lõppesniisama järsku, nagu oli alanudki. Ehnaton suri ja kõik tema reformid 
hääbusid nagu vihmaveeoja kõrbeliivas. Ja algas virr-varr! 

Ehnatoni asendas troonil tema väimees Sakkara - ja suri kiiresti salapärasel viisil, et 
anda koht Tutanhatonile, kes samuti oli kas kadunud ketserliku vaarao väimees või 
poolvend. Uus vaarao oli alles kaheteistkümneaastane ja preestrid said ta muidugi 
kergesti oma, võimu alla. 

Pealinn viidi uuesti tagasi Teebasse, tühjaks jäänud «Atoni taevalaotuse» aga mattis 
varsti kõrbe tuiskliiv. 


Kiviraidurid parandasid jälle mälestuskirju müüridel ja obeliskide!. Nüüd raiusid 
nad sealt maha päikesejumal Atoni vihatud nime. Ehnatoni nime aga oli üldse 
keelatud kasutada. Vaid äär-mise vajaduse korral nimetatakse teda ametlikes 
dokumentides uduselit «kurjategija Ahetatonist». 

Uuest vaaraost Tutanhatonist sai aga Tutanhamon . .. Entta suri noorelt, kui oli 
kõigest kaheksateistkümmend aastat vana, ja riigis algas segaduste aeg. Võimuahned 
trügisid tühjaks jäänud troonile: esimesena Ehnatoni amme mees Eije, kes end äkki 
mingiks «jumalikuks isaks» kuulutas, seejärel teised. Need ajutised valitsejad 
vaheldusid kiiresti - kerkisid äkitselt esile ja kadusid niisama järsku täieliku unustuse 
hõlma. Nende nimed ei jõudnud isegi mälestusmärkidel ega ajaloolistes ürikutes 
säilida. 

Kõikide nende juhuslike võimukandjate metsikult keerleva karusselli tagant aga 
hahetab kavala Haremhebi kuju, kes juba Ehnatoni ajaloli vesiiriks tõusnud. 
Talletades hoolikalt õukonnaintriigide kogemusi, ootas ta kannatlikult oma tundi, et 
siis 1342. aasta kevadel ennast järsku vaaraoks kuulutada ja riigis lõpuks kõva käega 
maksma panna kord, muidugi niisugune, mis oli Teeba preestritele meele järele. 

Mässud ja rahutused selle! valitsusevahetuste ajastul haarasid kogu riigi ja 
nähtavasti omandasid ajuti tõeliste ülestõusude iseloomu. Seda tõendab tollest ajast 
pärinev huvitav dokument, mis on tuntud tingliku nimetusega «Murelikud sõnad». 
Selle tundmatu autor kujutab üsna värvirikkalt ülestõusu ja kaebab:” 


«Tõepoolest: suurtsugu isandad on hädas, lihtinimesed aga täis 
rõõmu. - Iga linn ütleb: «Kihutagem rikkad välja oma müüride vahelt!» 
Vaadake: kellel varem polnud leiba, selle päralt on nood viljasalved. Kes nälgis, 
selle päralt on nüüd aidad, kes vilja võlgu võttis, jagab seda nüüd ise teistele. 
Tõepoolest: arhiivid on lahti murtud, andamimaksjate. nimestikud 
röövitud, ja orjad on saanud isandaiks!» 


Kui ääretult kahju, et me sellest ajaloo huvitavaimast lõigust ei tea peaaegu mitte 
midagi! Me isegi ei tea täpselt ja vaidleme seniajani, kui kaua kestis see igasugustest 
dramaatilistest sündmustest nii rikas «segaduste ajastu»: nelikümmend või kümme 
aastat? 

Ausalt öelda, mulle teeb alati meelehärmi, et nende inimeste silmis, kes muistse 
Egiptusega erialaliselt ei tegele, moodustab kogu tema sajanditepikkune ajalugu mingi 
ähmase laigu, vahest isegi pIsikese pleki. Aga oma ulatuse poolest moodustab see 
inimkonna ajaloo lõik ju üle nelja 

tuhande aasta, samal ajal kui meie ajaarvamise algusest on möödunud kaks korda 
vähem aega. Narmer, kes pani aluse vaaraode esimesele dünastiale, oli Ehnatonile ja 
Tutanhamonile niisama kauge eelkäija, kui meile on näiteks Makedoonia Aleksander 
või Vergilius. 

Sündmused enam-vähem lähedasest minevikust tõusevad meie ette küllaltki õiges 
ajaloolises perspektlivis. Me kujutleme üsna selgesti, kui palju igasuguseid sündmusi 
viimase saja aasta jooksul aset on leidnud. Ent kaugemate aegade suhtes toimub 
mingisugune nihkumine, omamoodi «ajalooline aberratsioon», kui seda nii võiks 
nimetada. Kooliõpikus mahub kogu Vana-Egiptuse ajalugu paarile-kolmele 


leheküljele. Aga tuletage meelde, et see on üle neljakümne samasuguse sajandi kui 
meiegi oma. Ja igal sellisel meist kaugel sajandil inimesed samuti sündisid, vananesid 
ja surid, rõõmustasid ja tundsid muret, elasid läbi igasuguseid dramaatilisi sündmusi 
ja ohtlikke seiklusi. 

Kui palju selliseid sündmusi, mis mõjutasid tuhandeid inimsaatusi, kiskusid neid 
oma keerisesse, juhtus sel segadustest ja vapustustest rikkal tormisel poolel sajandil 
ketservaarao Ehnatoni surma ja Haremhebi poolt vanade tavade lõpliku taastamise 
vahel! Ajaloolaste uurimustes aga valitseb tühjus, haigutav kuristik, tõeline «valge 
laik», mille udus vaid ähmaselt terendavad üksikud ebamääraste piirjoontega kujud. 

Ja kusagil tolles udus, keset neid ähmaseid kujusid peitub salapärane Hiren, kes 
mulle praegu rahu ei anna. 

Seda, mis me temast teame, võib ühe käe sõrmedel kokku lugeda. Ent iga 
katkendlik teatekilluke, mille mitme põlvkonna egüptoloogid suure vaevaga on 
unustuse hõlmast välja kiskunud, kutsub esile tohutul hulgal uusi küsimusi ning 
sunnib üha uusi otsinguid ette võtma. 

Alustagem kas või sellest, et Hiren pärines nähtavasti Nuubiast, just neiltsamadeit 
kõrbealadelt, kus mina praegu tema salapärase pettepüramiidi ees mõtetes seisan. 
Tema nime mainitakse ühes Ehnatoni ajast pärinevas raidkirjas ja seal on öeldud, et ta 
oli «suur ja tark ehitaja, jumaliku Imhotepi tõeline uus maine kehastus». 

Esimeste püramiidide ehitaja Imhotep, kes elas kolmkümmend sajandit enne teda, oli 
tolleks ajaks juba jumalaks kuulutatud ja kõik kirjutajad tõid töö juurde asudes 
ilmtingimata temale ohvrit. Temale omistatud aforisme austati kui surematuid. 

Ja selle legendaarse taiduriga võrreldi noort Hiren'i. Huvitav! 
Seda aga, et ta noil aastail oli veel noor, tõendab tema ainus portree. 

Freskole, mis kujutab aukülalisi, kes toovad kingitusi uuele vaaraole 
Tutanhamonile, on joonistatud ka leopardinahast niudevööga noor nuubialane. Sügava 
kummardusega annab ta noorele vaaraole üle mingi kummalise eseme, kas laste 
mänguasja või mingisuguse masina mudeli. 

Mõned egüptoloogid olid juba varem arvamist avaldanud, et freskol kujutatud noor 
nuubialane on Hiren. Seejärel, kui Krassovski leidis püramiidist Hireni nimega 
kujukese, langesid kõik kahtlused ära: jah, see oli kahtlemata üks ja sama isik. 

Ent kunas siis Hirenist sai vaarao? Nähtavasti pärast Tutanhamoni surma, segaduste 
ajal. Kuidas see juhtus? Missugust poliitikat teostas Hiren, kui oli troonile tõusnud: 
kas ta püüdis Ehnatoni reforme jätkata, või vastupidi asus nagu Tutanhamongi 
preestrite poolele? Miks tema valitsusajast pole mingeid jälgi jäänud tolle aja 
dokumentidesse ja mälestusmärkidele? 

Miks ta otsustas oma hauakambri ehitada just siia, kõrbe servale? Miks ehitas selle 
pettematmispaiga? Ja kus on tema tõeline hauakamber? Võib-olla on see säilitanud 
meie jaoks mingisuguseid lisaand'meid sellest veidrast vaaraost, «suurest ja targast 
ehitajash, ning tollest segaduste ajastust, millal ta elas? 

Kõik need küsimused piinasid kindlasti ka Krassovskit, kui ta täielikus nõutuses 
tühja sarkofaagi ees seisis. Vastust polnud. Hauakamber oli tühi ning üksnes punasest 
kivist väike kujuke naeris pilkavalt ja salapäraselt arheoloogile otse näkku. . . 

Et oma tühjajooksnud vaeva eest, nagu ta arvas, endale mingil moel hüvitust anda, 
otsustas Krassovski püramiidi sisekonstruktsiooni lõpuni hoolikalt läbi uurida. Selleks 
mõtles ta uuesti läbi kaia tee, kustkaudu röövlid olid sisse tunginud, ja järele uurida, 
kas nendel oli korda läinud püramiidi nii osavasti peidetud sissekäiku üles leida. 


Krassovski asus elama otse hauakambrisse ja asetas oma välivoodi tühja sarkofaagi 
kõrvale. Siin, sünges maaaluses ruumis, mida valgustas vaid ähmane latern, elas ta 
sumbunud õhus üle aasta! 

Samm-sammult taastas ta röövlite liikumistee, seejuures üha enam imetledes nende 
meeste julgust ja leidlikkust, kes omal ajalolid läbi keeruka käikudelabürindi, kus neid 
igal sammul eluohtlikud püünised varitsesid, hauakambrini tunginud. Ent samavõrra 
vaimustatud oli ta ka vaarao hämmastavast meisterlikkusest, kes nähtavasti ise oli 
püramiidi vaimuka plaani välja töötanud. 

Esiteks kas või see, et hauakambril polnud üldse sissekäiku. Kuidas siis sarkofaag 
sinna sai? Krassovski tegi kindlaks, et see lasti kambrisse ülevalt, siis aga suleti ava 
raske liivakivipangaga; sel kombel moodustas lagi kambrilie justkui sajandeiks 
hoolikalt suletud «ukse». 

Koridor, mis selle laeplaadi kohalt üle läks, viis kaugemale ja lõppes umbsopiga. 
Kuidas küll röövlid taipasid, kus kohas nimelt auk läbi raiuda, et läbi lae kambrisse 
pääseda? Aga just sealtkaudu olid nad sisse tunginud ja nende jälgi mööda ka 
Krassovski. 

Tõrvik käes, tungis Krassovski edasi mööda käike, mis teda tupikusse viisid, ronis 
mööda treppe, mille iga aste võis mistahes hetkel reetlikult tema jala alt kaduda ning 
teda laudsiledate seintega sügavasse kaevutaolisse lõksu paisata. Ta võttis enda täiesti 
alasti, võidiskeha õliga ja roomas läbi kivipankade alt, mis mingi salapärase «juukse 
karva» otsas rippusid ja võisid vähemagi ettevaatamatu liigutuse puhul alla kukkuda 
ning teda lömaks litsuda. Ent röövlid olid palju sajandeid tagasi siit läbi läinud ning 
tema vaid kordas nende teekonda algusest lõpuni. 

Lõpuks leidis Krassovski üles ka püramiidi kauaotsitud sissekäigu. Selgus, et 
ehitaja oli selle kõiki traditsioone hüljates peitnud mitte põhja-, vaid lõunaküljele. 

Ja röövlidki olid sellest mingil moel teada saanud: nad olid just lõunaküljelt 
püramiidi sisse tunginud. Aga võib olla oli keegi püramiidi saladused neile varem 
teatavaks teinud? 

Veetnud üle aasta maa-aluste käikude pimeduses, koostas Krassovski nende täpse 
plaani. Ühtegi püramiidi pole vist küll veel nii täielikult ja sellise põhjalikkusega läbi 
uuritud. 


Ent vabatahtlik vangipõlv muistses hauakambris ei möödunud tasuta. Krassovski 
tervis oli ruineeritud. 
Kodumaale tagasi tulnud, innustus ta kõikvõimalikest müstilistest «teooriatest», mis 
noil aastail, enne Esimest maailmasõda, väga moes olid, ja hakkas otsima mingit 

«salapärast tähendust» arvudes, mis näitasid püramiidi kõrgust, käikude ja 
hauakambri mõõtmeid. Ja lõpuks hakkas kirjutama jampslikke artikleid «Hireni 
püramiidi hingest». 

Mõned tema teaduslikud järeldused said kriitilise vastulöögi osaliseks - muide, ilma 
selleta ei saaks teadus edasi areneda. Ent Krassovski suhtus kriitikasse lausa haiglase 
hellusega ja pidas iga märkust isiklikuks kallaletungiks. 

Tema silmi haavasid ajaleheartiklid kahjurõõmsate pealkirjadega: 
«Ta kaevas KAKS AASTAT ja ei leidnud MITTE MIDAGI!» 
1914. aastal suri Krassovski üksiidasena ja kõikidest unustatuna. 


IV peatük kMAA ALL PIMEDUSES 


Jutustasin üksikasjalikult kogu 100, kuid ma pole siiski kindel, kas suutsin ära 
seletada, niiks see mu mõtteid nii paelus. 

Püramiid oli tühi. Kadunud Krassovski oli kõik urkad ja kolkad selle maa-alustes 
käikudes läbi tuhninud ning neid põhjalikult tundma õppinud. Hiljem, juba 
kolmekümnendail aastail, oli püramiidi uurinud inglase Cockrofti ekspeditsioon, kuid 
ei suutnud midagi lisada sellele, mis meil juba varem teada oli. Nii et kui koostati 
üleujutamise maa-alal asuvate tähtsamate ajaloomälestiste uurimise plaani, siis seda 
nimestikku ei võetud. Tõepoolest, püramiidis polnud enam midagi otsida ja polnud 
mingit mõtet seda uude, kõrgemasse kohta üle viia. Sellest ettekujutuse saamiseks 
piisas väga täpsest ja ilusast mudelist, mis asub Kairo muuseumis. Salapärase 
püramiidi saatuseks oli nähtavasti peatselt kaduda paisuva Niiluse voogudesse ja oma 
saladus igaveseks endaga kaasa viia. .. 

Ent just see mõte ei andnud mulle rahu. Hästi mõistes oma käitumise meeletust ja 
asjatust, ei suutnud ma ikkagi loobuda otsusest enne kõrbesse luureretkele minekut 
püramiid veel kord üle vaadata. Miks? Noh, kas või lihtsalt selleks, et temaga hüvasti 
jätta. 

Pärast hommikueinet laualt nõusid koristades küsis Hanussi äkki minult: 

«Te tahate minna sinna, Dar al Guli?» 

«Jah. Mis siis?» 

Vanamees vangutas tähendusrikkalt pead ja pomises: 

«See on halb koht, ja havaaga. väga halb koht! Ei maksa sinna minna. . .» 

Ja kadus jalgu lohistades telgi taha. 

Ebausklikud inimesed leiavad oma süngeteks ennustusteks. kõikjalt toitu. Nii ka meie 
Hanussi. 

Hireni püramiid oli kohalike elanike hulgas halvas kuulsuses, kuigi erilisi põhjusi 
selleks ei paistnud olevat. Vahest ehk ainult see, et ta asus üksiidases paigas ja oli 
üsna sünge välimusega, meenutades tuule murendusel eriskummalise kuju 
omandanud kaljut, mis on pooleldi tuiskliivasse mattunud. 

Aga võib-olla tuli kõik sellest, et külas veel mäletati, kuidas üks töölistest varsti 
pärast Krassovski ärasõitu haigestus ja suri? Nii tekivadki sünged legendid ning eba- 
usk: tööline suri, hiljem haigestus ja suri Krassovski... 

Ja oli ju aset leidnud veel kolmaski surmajuhtum, mida omal ajal samuti selle 
püramiidiga seostati. Varsti pärast Inglismaale tagasipöördumist hukkus 
autoõnnetusel ka teine püramiidi uurija - Cockroft. Muidugi pandi tema surm 
otsekohe müstilise «vaarao needuse» arvele, mis pidavat püramiidil lasuma. 

Kui elujõulised võivad ölla need algelised vääruskumused! Kui suurt kära tõsteti 
omal ajal Tutanhamoni hauakambri ümber! Selle järelkaja pole veel tänapäevani vai- 
bunud. Aeg-ajalt ilmub ajalehtedes või ajakirjades ikka jälle veel üks sõnum 
intrigeeriva pealkirjaga, umbes selles laadis nagu «Tutanhamoni lugu». 

Oli juhtunud nii, et pärast selle hauakambri avamist surid üksteise järel - muidugi 
erinevatel põhjustel — mitu inimest, kes olid seal sees käinud. Ja hakkaski peale! 

«Vaarao needus läheb täide kolmekümne sajandi pärast!» 

Iidsed püramiidid oma keeruka te maa-aluste käikudega, salajased hauakambrid, 
mille pimeduses sajandite kestel olid säilinud «igavesed» muumiad - kõik see on 
ammust aega andnud rikkalikku toitu üleloomulikkuse armastajate ja austajate 
igasugustele ebausklikele väljamõeldistele. 


Järk-järgult röövis teadus aupaiste kõigilt neilt müstilistelt väljamõeldisteit. Ent 
need inimesed ei alistunud, vaid püüdsid isegi nii-öelda ajaga sammu käia. ning oma 
eba- 

usule «teaduslikku» ilmet anda: näiteks on viimastel aastatel paljudes Lääne 
ajalehtedes ilmunud teateid, nagu oleks vaarao Tutanhamoni kättemaksu tööriistaks 
osutunud mingi viirus, sugugi mitte vähem salapärane kui varasemate väljamõeldiste 
vaimud. 

Asjata püüdis Howard Carter, kes oma kätega Tutanhamoni hauakambri avas ja seal 
rohkem aega mööda saatis kuikeegi teine, tõestada, et kõik need surmajuhtumid pole 
omavahel üldse seotud. Need olid põhjustatud hoopis erinevaist asjaoludest, milles 
polnud midagi salapärast, ja peale nende, kes surid, käis hauakambris ju ometi veel 
tuhandeid inimesi ning ükski neist ei saanud isegi nohu. 

Asjata kinnitas Carter pressikonverentsidel: 

«Terve inimmõistus peab sellised väljamõeldised põlastusega kõrvale heitma. 
Maailmas pole ohutumat kohta kui hauakamber!» 

Teda ei usutud ja ebausklikud väljamõeldised rändavad tänapäevani maailmas ringi. 
Sellepärast on täiešti mõistetav, et ka Hireni püramiidi hakati pärast kolme surma- 
juhtumit kutsuma Dar al Guliks - «Saatana eluasemeks» - ja tema kohta levitati 
igasuguseid väljamõeldisi. 

Otsustasin minna üksi, et keegi vaatamist ja mõtlemist ei segaks, ning pealegi ei 
võinud. inimesi eemale kiskuda hulgalistest töödest, mida tõid kaasa laagri 
likvideerimine ning teekonnaks valmistumine. Pavlikul oli suur isu minuga kaasa tulla 
ja ta hakkas kirjeldama ohte, mis nõuavad, et ekskursioonist julgestuse mõttes mitu 
inimest osa võtaks. Teataval määraloli tal õigus: üksinda ei tohi lõksudega käikude 
labürinti tungida. Kuid tee oli ju põhjalikult läbi uuritud. Muloli kasutada Krassovski 
üksikasjalik plaan, kus oli ära märgitud iga püünis ja lühim tee hauakambrisse. 

Asusin teele varahommikul, jahedas, kuid seni kui ma pärale jõudsin, oli päike juba 
märgatavalt kõrvetama hakanud. Mõnus oli pugeda kitsasse avasse, mille Krassovski . 
oli omal ajal sisse raiunud, ja tunda maa-aluse ruumi rõske, kuigi kergelt läppunud 
õhu jahedust. Peaaegu mind riivates sööstsid mulle vastu kolm ülesehmatatud nahk- 
hiirt. 

Süütasin tugeva elektrilaterna ja heitsin veel kord pilgu kaasavõetud plaanile, millel 
eelseisev teekond oli ära märgitud. Esimene osa sellest ei olnud eriti raske - see oli 
sirge stoll, mille Krassovski oli raiunud. 

Käik oli madal, liikuda tuli peaaegu neljakäpakil. kohati isegi roomata. Ajuti 
muutus st oll järsku kitsaks: nähtavasti olid töölised, kes seda raiusid, selleks ajaks 
eriti väsinud või ei jätkunud Krassovskil meeste korralikuks toitmiseks ja tööinnu 
tõstmiseks enam raha. Nii et sellest urkast sissepugemine polnud kaugeltki mugav. 

Üsna kiiresti ja ilma ühegi vahejuhtumita jõudsin stolli lõpuni, kus see oli 
Krassovski rõõmuks viimaks esimese koridoriga ristunud. Muistsed ehitajad olid 
koridori rajanud kiirustamata, kapitaalselt ja kõikide reeglite kohaselt ning siin sain 
ma lõpuks mõnuga selga sirutada ja püsti tõusta, kuigi pidin ikka veel pisut 
kummardama. Arvatavasti oli see püramiidi ehitajate poolt nii mõeldudki: isegi 
vaarao surnukambrisse tuli minna orjalikult kummardatud peaga. 

Ent nüüd tuli olla eriti tähelepanelik ja ettevaatlik, et mitte umbsoppi eksida või 
püünisesse sattuda. Jäin tihti seisma ja uurisin plaani. 


Ja ikkagi polnud ma ühes kohas küllalt tähelepanelik ning eksisin teelt. Koridor 
hargnes kaheks täiesti sarnaseks käiguks. üks viis kuhugi üles, teine laskus pikka- 
mööda allapoole. Loomulik oli minna nimelt seda käiku mööda, kuna näis, et just see 
pidi hauakambrisse viima. Järelemõtlematult tegingi nii ning alles seejärel, kui olin 
umbes kaheksa meetrit edasi sammunud ja uuesti plaanile pilgu heitsin, taipasin ma, 
et käik viib mind kaugele kõrvale ja lõpeb umbselt. 

Seda märkasin ma veel õigeaegselt, sest kui oleksin astunud veel mõne sammu, 
oleksin tingimata sattunud lõksu, mis Krassovski plaanil oli märgitud tugeva punase 
ristiga. 

Uudishimust otsustasin kontrollida, kas lõks ikka veel töötab. 

Käega seinast kinni hoides ja kaasavõetudpika kepi metallotsikuga kogu aeg enda 
ees põrandat kopsides astusin ma sammu, teise, siis kolmanda. . . Nüüd asusin kusagil 
otse püünise juures. Kuid isegi maha kükitades ja tolmust põrandat lambi heledas 
valguses silmitsedes ei suutnud ma mingisuguseid hädaohu tunnuseid märgata. 

Ent niipea kui toksasin kepiga põrandat veidi kaugemal ja tugevamini, langes osa 
sellest kerge sahinaga kusagile alla. Hetkeks avanenud sügavast mustendavast august 
paiskus mulle vastu hauarõskust. Pidin peaaegu tasakaalu 

kaotama ja põrkasin tagasi, kiviplaat aga tõusis hääletult endisele kohale. Jälle oli 
seda võimatu teistest eraldada. 

Kuigi oli möödunud kolmkümmend kolm sajandit, töötas püünis ikka veel 
tõrkumatult. üksainus ebaõige samm, ja ma oleksin langenud kivist kotti ning 
hukkunud seal nagu rumal hiir. 

Ausalt öelda hakkas mul veidi kõhe. Aga ma ju ometi teadsin püünise olemasolust, 
olin selleks, mis mind ees ootas, ette valmistatud. Mis tunne pidi olema noil muist- 
setel röövlitel, kes neis käikudes umbkaudu ja arvatavasti pilkases pimeduses 
vaevaliselt läbipääsu otsisid! Ja ikkagi rühkisid nad kangekaelselt edasi, roomates 
mööda pimedaid käike,ja kobades igat kivi. Muidugi langesid paljud neist sellistesse 
kivist kaevudesse ja hukkusid seal, ent need, kes pääsesid, ei jätnud püramiidi rahule, 
kuni lõpuks jõudsid ihaldatud kulla juurde. 

Just kaitseks rüüstajate vastu olidki kõik need kavalad püünised välja mõeldud, 
kuid sellest hoolimata pole ükski püramiid puutumatuna meie päevini säilinud. Kõik 
nad on juba muistsel ajal tühjaks röövitud, teinekord vaid mõni kuu või isegi ainult 
mõni päev pärast matmist. 

On säilinud huvitav dokument - protokoll ülekuulamisest kolm tuhat aastat tagasi. 
See on kirjutatud suure rutuga, nähtavasti polnud kirjutajal aega. Kaheksa hulljulget, 
nende hulgas kiviraidur Hapi, talupoeg Amenemheb ja nuubialasest ori Ahenofer, olid 
tunginud kuninga hauakambrisse. Nad tabati, neid piinati ja kirjutaja pani tõtlikult 
kirja õnnetute ülestunnistused: 

«Sarkofaag asus kambris ja oli kaetud kivist kaanega. Me purustasime kõik ning 
leidsime sealt puhkava kuninga ja kuninganna. Me leidsime kuninga jumaliku 
muumia ning selle kõrval tema mõõga, talismanid ja kullast ehted tema kaelas. Tema 
pea oli kaetud kullaga. Kogu püha muumia oli kaetud kulla ja hõbedaga ning üle 
külvatud vääriskividega. Me võtsime kulla, mis me leidsime muumialt, talismanid ja 
ehted tema kaelast ning sarkade kulla. Me võtsime samuti kõik, mis leidsime 
kuninganna kehalt. Siis põletasime kirstud ära ja viisime kaasa kõik, mis oli võimalik, 
ning jaotasime ausalt kaheksasse ossa.» 

Missuguse karistuse vaarao röövlitele määras, seda me ei tea. Ent nende asemele 
tõttasid teised. 


Püramiidide ehitajate kõik kavalused osutusid asjatuks röövlite päriliku kunsti ees. Nii 
etiga kord, kui avastad 

juba tühjaks riisutud hauakambri, ei tea tõepoolest enam, kas sinust ette jõudnud 
röövleid needa või tunda vaimustust nende mehisuse ja leidlikkuse üle. 

Hauakambrite otsimine 1a rüüstamine muutus tõepoolest omapäraseks «kunstiks», 
mida põlvest põlve edasi anti. Egüptoloogidel on teada üks küla, mille elanikud 
tegelesid hauakambrite röövimisega vähemalt XIII sajandist alates ja alles XIX 
sajandi lõpul õnnestus neid viimaks teo pealt tabada! 

Kõik sai alguse sellest, kui üks arheoloog märkas, et turult võib tihti leida matustest 
pärinevaid ainulaadseid statuette ja teisi hinnalisi esemeid, mis ilmselt olid ehtsad 
ning iidse ,päritoluga. Läks korda välja selgitada, et neid müüsid alati inimesed, kes 
nii või teisiti olid seotud ühe kohaliku elaniku, Abd al Rassuli suure perekonnaga. 

Ent see ei saanud veel olla süütõendiks. Kui Abd al Rassulile esitati süüdistus, et ta 
on üles otsinud mõne salajase matusepaiga ja tasapisi röövib seda, siis ta loomulikult 
eitas kõike. Kõik küla elanikud astusid nagu üks mees tema kaitseks välja ja asi tuli 
summutada. 

Arheoloogid, kellest olid saanud asjaarmastajad detektiivid, ei katkestanud kahtlase 
perekonna salajast jälitamist. Ent ikkagi ei läinud kuidagi korda osavaid röövleid 
paljastada. Tõde aitas välja selgirada Abd al Rassuli perekonnas äkitselt puhkenud 
tüli. üks sugulastest läks saagi jagamisel temaga tülli ja kättemaksuks tuli 
ülestunnistusega politseisse. 

Selgus, et Abd al Rassuloli kuus aastat tagasi õnneliku juhuse tõttu kaljudes 
avastanud ülimalt ainulaadse salapeidupaiga: sinna olid juba kolmkümmend sajandit 
tagasi teiste, muistsete röövlite eest varjule peidetud nelikümmend vaaraode ja 
kuningliku suguvõsa liikmete muumiat! 

Abd al Rassuli perekonnale rüppelangenud rikkus osutus nii suureks, et seda oli 
võimatu korraga ära tuua ja rahaks teha. Siis otsustati perekondlikul nõupidamisel 
kõike täielikus saladuses pidada. Ja kuue aasta kestel, kui aga tekkis vajadus raha 
järele, läksid need osavad mehed salajasse peidupaika, et valida välja mõned müügiks 
sobivad esemed - täpselt nii, nagu bisnesmeriid käivad pangas! 

Ent hauakambrite kuld maksis kallist hinda. 

Tõsi küll, käesoleval juhul, nagu Krassovski oli kindlaks teinud, oli röövlitel 
nähtavasti kasutada Hireni püramiidi plaan, kuigi nad ei teadnud kõige olulisemat: et 
see oli 


33 

tühi; muidu poleks nad lihtsalt hakanudki sinna tungima. Kuid olgu kuidas tahes, 
sellesse ohtlike lõksude labürinti tungimine oli üpris kardetav ettevõte, mida ma 
äärepealt oleksin omal nahal tunda saanud... 

Nüüd tuli mul käikudehargnemiskohta tagasi pöörduda ja õige tee üles otsida. Ja 
seda ma ka tegin. 

See, kes kordagi elus pole täielikus üksinduses roomanud mööda haudvaikseid maa- 
aluseid käike, kus valitseb pilkane pimedus, ei suuda ealeski õigesti kujutleda, milli- 
sed ärevad ja kummalised tunded nendes süngetes kohtades mõnikord inimese üle 
võimust võtavad. 

Tihtipeale tuli liikuda neljakäpakil või päris kõhuli roomata. Taskulambi valgus 
vahel just nagu raiub tulesäde meid seintest välja, peegeldudes ülipeentel kristallidel, 


eespool aga kaob kõik pilkasesse pimedusse. Varjud hüplevad su ümber ja põgenevad 
pimedusse. Nurkadest möödudes kombid kätega põrandat, et mitte püünisesse sattuda. 
Ja kogu aeg valdab sind tunne: sa oled üksi, su kohal lasub raske kalju. Nüüd kohe 
vajub see sulle selga, sa jääd praotaolisse lõksu kinni - kunas kord su luud-kondid 
leitakse! Siin pole ju enam kolmkümmend sajandit kostnud inimhääli. .. 

Kui jõudsin. juba käigu hargnemiskohta tagasi, kostis eestpoolt kerget müra, justkui 
oleks kellegi jalg kivi veerema pannud. Jäin paigale ja kuulatasin. Kõik oli vaikne. 

Edasi tuli minna mööda toda käiku, mis petlikult ülespoole suunaus. See viis välja 
trepi juurde, mis läks üsna järsult umbes kuus meetrit allapoole. Kaks trepiastet olid 
Krassovski plaanil ikka nendesamade hoiatavate punaste ristikestega märgitud. 
Õnneks olid viimase, Cockrofti ekspeditsiooni hoolikad liikmed ettenägelikult siia 
jätnud pika ja tugeva laua. Selle abil sain ma reetlikest astmetest üsna kergesti üle. 

Trepp juhtis mu väikesesse, madala laega, täiesti tühja toakesse. Et sealt edasi 
pääseda, tuli nurgas kitsast lõhest läbi roomata. Krassovski sõnade järgi oli see samuti 
püünis: ettevaatamatu liigutuse puhul pidi kivimürakas alla langema ja püramiidi 
igavese vatikuse häirija surnuks pigistama. Ent Krassovski oli juba ise lõhe 
mõlemasse külge tugevad kiilud lõönud ja selle ohutuks muutnud. 
Tõsi -üll, lõhe oli seetõttu veer kitsamaks muutunud ja ei olnud sugugi kerge ennast 
sealt läbi suruda. Tunne, mis mind roomamise ajal valdas, polnud kaugeltki meel- 

div: kes teab, võib-olla on kiilud juba ammu pehkinud ja just sel hetkel purunevad 
kivi müraka raskuse all? 

Ja jällegi, sattudes uuesti ajutiseks nende «nahka», meenusid mulle röövlid: nad ei 
võinud ju ometi nende surmatoova,te kivist lõugade vahele ronida, kui neil püünise 
saladus poleks varem teada olnud! Kuigi üldiselt võttes oli neil selliseks ettevõtmiseks 
kogemusi muidugi rohkem kui minul. Aga kuidas Krassovski seda julges? 

Teisel pool lõhet ootas mind uuesti ees avar käik. Kui olin seda mööda kolm-neli 
meetrit edasi astunud, silmasin mustendavat auku, mis mulle keset põrandat vastu 
haigutas. 

Süda võpatas rinnus. See oligi sissekäik, mille röövlid omal aja lolid hauakambrisse 
murdnud. 

Seinast vaatas vastu konks, mille Krassovski oli kunagi sisse löönud: selle külge oli 
arheoloog kinnitanud nöörredeli ja selle abil hauakambrisse laskunud. Minul redelit 
polnud, oli vaid tugev sõlmiline köis. Sidusin köie ühe otsa konksu külge, teise 
lasksin pimedasse auku. 

Latern kõikus mul kaelas, nii et igal pool ümberringi tantsisklesid varjud ega 
lasknud mul näha, kas põrand on veel kaugel. Seetõttu sattusin otse avatud sarkofaagi! 
Kui olin sealt välja roninud, tõstsin latema pea kohale ja vaatasin ringi. 

Sarkofaag asus täpselt keset kambrit ja selle kõrval lebas maas graniidist kaas: kõik 
oli nii, nagu Krassovski esmakordselt oli näinud. 

Seinu vaadeldes käisin aeglaselt läbi kogu kambri. See polnud sooja roosaka 
varjundiga Assuani graniit, vaid mingi muu - süngete, sügavat sametmusta värvi täp- 
pide ja haruidaste rohekaspruunide .soontega. Lambivalgus näis seda süngust veel 
eriti esile toovat ja alla kriipsutavat. 

Meenutades, et Krassovski saatis selles kivist kaevus palju päevi mööda 
vabatahtliku vangina, käis mul tahtmatult judin üle selja, Lambist või tõrvikust, mida 
ta kasutas, oli lakke jäänud suur rasvane tahmalaik. 

Mustad seinad, madal lagi pea kohal. Tundsin peaaegu füüsiliselt selle raskust, 


kuigi olin siin viibinud vaid mõne minuti: Ja see täielik, absoluutne vaikus, millest 
kõrvad hakkasid helisema. . . Pole imestada, et õnnetu Krassovski pärast selles hauas 
elamist läks peast segaseks ja muutus ebausklikuks ning inimpelglikuks. 

Et süngeid mõtteid eemale peletada, asusin uuesti tähelepanelikult seinu üle 
vaatama. Muidugi oli see tühi töö, sest Krassovski oli juba iga pisemagi .prao läbi 
uurinud. 

Tema ainsateks leidudeks olid üks raidkiri seinal ja pilt sarkofaagi kaanel: Šaakal 
üheksa põlvitava vangi kohal., 

Ent sellised kujutised on Egiptuse muistsetes hauakambrites tavwlised. Need olid 
justkui hoiatuseks röövlitele: ähvardasid .neid surnud vaarao kõikjale ulatuva 
kättemaksuga. 

Muidugi polnud minulgi õnne rohkem kui Krassovskil. Ent ikkagi istusin sarkofaagi 
servale ja joonistasin ainsa seinasse raiutud kirja oma märkmikku. Ma ei tea isegi, 
miks, sest Krassovski oli seJle trükis avaldanud ja see oli kõikidele juba ammu tuntud. 
Arvatavasti vist küll ainult sellepärast, et tühjade kätega laagrisse tagasi minna tundus 
liiga alandavana. 

Tõlkes kõlas raidkiri niimoodi: 

«Mu, poeg, mu tasuja! Tõuse üles olematusest, oo kukutatu! .. . Ja sa saad jagu oma 
vaenlastest ning võidutsed kõige 'üle, mis nad sinu vastu ette võtavad. . .» 

Ja oligi kõik. Enam polnud midagi vaadata. Vaarao Hiren'i kujutav ušebti puhkab 
ammu ühes Ermitaaži saalis, kui ma seda juba üliõpilasena nii palju kordi olin 
silmitsenud, kütkestatud tühja, pettematusega püramiidi mõistatusest. Nüüd olin ma 
otse selle püramiidi südamesse tunginud, oma silmaga näinud nii musti seinu kui 
tühja sarkofaagi, kuid mõistatuse lahendusele polnud ma sammugi lähemale jõudnud. 

Aga saladuse lahendus pidi asuma kusagil siinsamas lähedal! Hiren ei võinud ju 
ometi oma tõelise hauakambri asupaigaks valida kohta kusagil Teebas või Ahetatonis 
ja võltsi ehitada silmapetteks siia, sadade kilomeetrite kaugusele. See oleks olnud 
täielik mõttetus. Ei, tema tõeline hauakamber pidi samuti peituma kusagil siinsetes 
kõrbetes, võib-oJla isegi päris lähedal. Ja seda on võimalik avastada nii, nagu 
ammuaega läbiuuritud Kuningate orus 1922. aastal leiti imekombel säilinud 
Tutanhamoni hauakamber. Egiptuse arheoloog Muhammed Goneim leidis ju ometi 
üsna hiljaaegu isegi terve püramiidi, mis palju sajandeid oli varjul olnud Kairo lähedal 
liiva all! 

«Aga kui Hiren hukkus lahingus või mõnes õukondlikus veresaunas ja hauakambrit 
pole tal üldse olemaski?» turgatas mulJe pähe. 

Ei, see oli vaevalt tõenäoline: vaaraosid maeti ikka pidulikult. Tema hauakamber 
pidi kusagil asuma! 

Kuid siin, tühja sarkofaagi juures, polnud mul ilmseltenam midagi teha. Juba niigi 
hakkas see miljöö närvidele käima. Ma 'polnud hauakambris veel tundi aegagi 
viibinud, kuid juba hakkas mind vallutama arusaamatu rahutus. Tuleb siit ruttu välja 
ronida. 

Tagasitee läks mul hoopis kiiremini ja ilma ühegi vahejuhtumita. Mulle näis ainult, 
nagu poleks laud, mida mööda ma enne olin trepi püünisastmeist üle pääsenud, enam 
endist viisi lebanud. Ent ma kihutasin selle rumala mõtte rutem kui muidu minema: 
kes võis täiesti tühja püramiidi kõrvalises käigus laua paigalt nihutada! Vaevalt et 
isegi šaakalid nii kaugele tungivad. 


Aga kui ma jõudsin stoJli juurde, mille Krassovski oli sisse raiunud, viirastus mulle 
ikkagi, nagu oleks eespool kellegi vari vilksatanud... . i 

Jah, närvid olid mul ilmselt tembutama hakanud. Paljukest aega-" ma püramiidis 
üldse viibisin, aga juba hakkan igasuguseid viirastusi nägema. Puudus veel, et ma 
Krassovski ja vana Hanussi kurval eeskujul samuti ebausklikuks muutuksin! Kuigi 
ma, ausalt öelda, hakkasin õpetlast nüüd vist peaaegu mõistma. Sellises 
ümbruskonnas pole ime peast segaseks minna. 

Viimase osa teekonnast mööda stolli läbisin ma sihilikult kiirustamata. Ent kõigest 
hoolimata - ma ei taha salgamisepattu hingele võtta - tundsin ilmset kergendust, kui 
nägin ees säravat päikesevalgust. Pugesin läbimurtud avast välja ja hingasin 
naudinguga sisse hõõguvalt kuuma, kuid see-eest nii puhast kõrbeõhku. 

Lõunale jäin veidi hiljaks. Kuid õnneks viibis ka lõunasöök veidi, nii et etteheidete 
osaliseks sai kokk, mitte mina. 

«Mis siis teiega lahti on, Hanussi?» imestasin ma. «Te olete ju alati nii täpne, 
kontrolli kas või kella.» 

Vanamees laiutas käsi, kummardas ja ütles alandlikult: 

«Käisin enne ärasõitu vana sõpra külastamas, ja havaaga. Palun vabandust. Enam seda 
ei juhtu, ja havaaga.» 

Jälle tituleeris ta mind kangekaelselt «välismaiseks härraks»! On alles pagana 
vanamees! 

Lõunasöögi juures määrasime kindlaks luuresõidu marsrtiudi ja salga koosseisu. Ei 
saanud läbi vaidlusteta. Autosse ei mahtunud üle kuue inimese. Otsustasin endaga 
peale teejuhi kaasa võtta Pavliku, meie kunstniku Kazimir 

Petrovitši, Ženja Lavrovski ja Hanussi, et meil poleks tarvis toiduvalmistamisega aega 
raisata. Teised pidid meie tagasijõudmise ajaks leiud ära pakkima. 

Võtsime kaasa ka elektrilise luure vahendid. Kuid Zina oli eelmisel päeval jala ära 
väänanud, ning kuna ees seisis raske ja väsitav sõit, siis otsustasin neiu koos Andrei 
Akkuratoviga baaslaagrisse jätta. Aparatuuriga tuleme ehk ise kuidagi toime: üks 
ekspeditsiooni kirjutamata seadustest kõlas nii, et igaüks pidi kaaslase eriala olulise- 
maid oskusi valdama ning võis teda vajaduse korral alati asendada. 

Andrei suhtus minu otsusesse filosoofilise rahuga, kuna täpsust nõudev 
laboratoorne nokitsemistöö oli talle südamelähedane. Kuid Zinotška solvus ja 
kättemaksuks ei rääkinud minuga enam kogu õhtu; uhkes üksinduses istus ta 
jõekaldal. 


V peatükk «MU POEG, MU TASUJA!» 


Teele asusime.varakult, kui koit alles hahetas. Kuid turuplatsil istusid juba mustade 
kotjate melaiadega naised, jalge ees laiali lihtne kaup: juurvili, mangopuu viljade 
kimbud, pilliroost korvid, mille kaaned täpselt kordasid muistsete sõjakilpide kuju - 
nende kujutised on freskodel säilinud. Hall muinasaeg oli visa hingega ja andis end 
sellel vanal maal igal sammul tunda. 

Seljataha jäid juurviljaaiad, siis küla ümber laiuv jäätmaa, kus siiski veel leidus 
mõningal määral taimestikku: kiduraid okaspõõsaid ja üksteisest tükk maad eemal 
kasvavaid metsikuid arbuuse, mis seest olid tühjad nagu pallid. Seejärel aga avardus 
meie ees tõeline kõrb, mille masendavalt üksluist lagendikku veelgi enam rõhutas 
kauguses ähmaselt mustendav madal Nuubia mäeahelik. 

Meie kaks «Dodge'i» veeresid kärmelt mööda seda tasandikku, kus polnud ühtki 


teed. Barhaane siin ei olnud ja tihkeks vajunud liiv kandis autosid väga hästi. Ainult 
tuul vilistas kõrvus, esialgu meeldivalt, jahedalt ning värskendavalt, kuid kiiresti 
tõusva päikese kiirtes muutus ta järk-järgult tulisemaks ega toonud enam mingit 
kergendust. 

Teejuhiks võtsime ühe meie töölistest, elatanud beduiini nimega Aziz. Ta oli kogu 
kõrbe sadasid kilomeetreid ümberringi läbi sõitnud ja tundis siin iga kivikest. 

Sõitsime juba kolmandat tundi, mäed aga taandusid üha meie ees ning jäid endiselt 
kaugeks ja ähmaseks. Kes teab, võib-olla oli just sinna mägedesse peidetud Hireni 
tõeline hauakamber. Tõenäoliselt tundis ta oma kodukanti väga hästi ja valis 
hauakambri jaoks võimalikult üksildase koha. . 

Luuresõidu marsruuti kavandades oli mul siiski vaikne lootus sattuda selle 
hauakambri tundemärlddele. Muistne karavanitee,. mahajäetud kivimurrud, kaevu 
varemed paljugi mis võis tee selle juurde kätte juhatada. Lihtsalt leida mõned 
senitundmatud muistsed mälesfusmärgid seegi oleks juba suur saavutus. Ent 
hingesopis lootsin ma enamat. 

Päike tõusis üha kõrgemalela-mõnu kiirest sõidušt haihtus järjekindlalt. Nägu 
kõrvetas palav tuul ja valusalt torkisid tuhan'öed peenikesed liivaterad. Pea oli justkui 
tina täis valatud ja undas nagu telegraafipost lagedal väljal. 

Esimese peatuse tegime väheldase kalj u juures, mis üksildaselt liiva,kõrbes seisis. 
Selliseid päikesekiirte toimel lõhenenud ja tuulest kantud liivaterakeste löökidest 
lugematute rõugearmidega kaetud kaljusia nimetatakse jäänukiteks. Kuna neid võib 
juba kaugelt näha, on nad muistsetest aegadest peale olnud kõrbes majakateks ja 
tavaliselt on kõik mööduvad karavanid nendele mälestuseks mingisuguse märgi 
jätnud. 

Meil vedas. Juba esimesel sellisel kaljul läks meil korda avastada hieroglüüfe, mis 
inimese pikkusest veidi kõrgemal olid sisse raiutud. Nendest polnud sugugi kerge aru 
saada, kuna aeg, päike ja tuulolid kalju pinda tugevasti murendanud. Aga iga pisemgi 
muudatus annab neile piltkirja tingmärkidele ju hoopis teise tähenduse, . 

Vaidlesime kolm tundi, kompisime näppudega piltkirja iga kõverikku ja uurisime 
kirja iga nurga all. Pavlik laskus isegi alla mööda nööri, mille me üle kalju tipu heit- 
sime, ja püüdis rippudes kirjamärke paremini silmitseda. Lõpuks jõudsime omavahel 
kokkuleppele ja ma võisin m,ärkmikku kirjutada esimese dešifreeritud teksti: 

«Isis ja Osiris, kaitske Taktiz-Amon'i, keda on sünnitanud Zekarer. raskel teekonnal 
kuninglike kaevanduste juurde. . .» 

Järelikult liikusime õigel teel: just siit möödus muistsel ajal rada kullakaevandustesse. 
Siis võttis Kazimir Petrovitš, pärast seda kui kivi oli tolmust puhastatud, igast 
kirjareast ja kujundist jäljendi, vajutades vastu kivi erilise õhukese ja pehme paberi, 
mis oli pisut niisutatud. Kõva harjaga paberile kloppides võib raidkirjadest väga 
täpseid koopiaid saada. Sellised jäljendid - estambid - annavad paremini kui kõik 
fotod edasi mitte üksnes peenimaid detaile, vaid ka kivi faktuuri. 
Umbes tunni aja pärast peatusime teise jäänukkalju juures. Ent kuidas me seda ka 
igast küljest ei vaadelnud, ei leidnud me seal mingit kirja peale vaevalt märgatava, 
lapselikult algelise joonistuse, mis kujutas ülestõstetud londiga elevanti. Näis, et see 
polegi üldse pilt, vaid lihtsalt tuule eriskummalise töö jälg. 
«Kust võis elevant kõrbesse sattuda?» hüüdis ägedalt Zenja Lavrovski. 


Jah, neid liivalagendikke vaadates oli raske kujutleda, et siinsed nukrad paigad 
polnud üldsegi mitte alati olnud kõrb. Kunagi haljendas ka siin rohi, voolasid lõbusad 
ojad, sahistasid lehti põõsad, mille vahel käisid ringi elevandid, jõehobud ja 
kaelkirjakud. Ent just need primitiivsed pildid kaljudel, mis ilmselt on natuurist 
joonistatud, tunnistavad, kuidas kliima on sajandite jooksul muutunud. 

Tegime pildist estambi, et kodus lõpuni vaielda. Kalju juurde polnud mõtet 
kauemaks jääda: päev lähenes juba õhtule ja meil oli vaja teekonda jätkata. 

Ööbima jäime samuti üsna suure üksiku kalju juurde, mille kaheks lõhenenud hari 
meenutas varisenud kindlusetorni. Ent me ei jõudnud seda isegi pealiskaudselt üle 
vaadata, nii kiiresti langes maa peale hämarik. Ülevaatuse lükkasime hommikuni 
edasi. 

Välipriimused lõid bassihäälega sumisema, kutsuvalt kõlksusid alumiiniumist 
lusikad ja. kausid ning siis tundsime äkki kõik, kui põhjalikult väsinud ja näljased me 
lõpuks olime. Kõigil hõõgus nägu tuulest, hammaste vahel krigises liiv, mis tungis 
igale poole, päikesehelgist väsinud silmade ees tantsisid vikerkaarevärvilised rõngad, 

Pärast õhtusööki sirutasin end naudinguga välja välivoodil, mis oli üles seatud kalju 
juurde lageda tähistaeva alla. Vihma ei mäletatud siin juba enam aastat nelikümmend, 
päike aga ei sega, sest koidikul tuleb niikuinii üles tõusta. 

Laager uinus ruttu ja ma jäin üksi öö, tähtede ning oma mõtetega. 

Ma ei oska öelda, kui väga mulle meeldisid need ööbimised kõrbes lahtise taeva 
all. Kuigi kaaslased magasid siinsamas kõrval, muutus metsikute, ürgsete kõrbelagen- 
dike tühjus, mis meid neil tundidel igast küljest ümbritses, lausa füüsiliselt tajutavaks. 
Ei seinad, uksed ega lagi eralda sind ööst ja heleda d tähed üleval pea kohal rõhutavad 
veelgi rohkem maailma lõpmatust. 

Kui tore tundus olla tähtedega omavahel! Mõtted tõttasid selgelt läbi aju, üks 
sikutas enda järel teist, nad põrkasid omavahel kokku, läksid vaidlema, et siis järsku 
hajuda ja muutuda ähmasteks katkendlikeks unenägudeks ning seejärel täielikuks 
sügavaks uneks, nüüd juba ilma igasuguste nägemusteta. 

Hommikul meil jälle vedas. Tund-poolteist pärast töö algust, kui ma just selle kalju 
tippu uurisin, mille kõrval me olime ööbinud, kuulsin äkki Pavliku hüüdeid, kes töö- 
tas läheduses teise kalju juures. Ta viipas mulle kutsuvait käega. 

Tõttasin tema juurde. «Mis sa leidsid?» 

Vastuse asemel kükitas ta maha- ja puudutas sõrmega ettevaatlikult kivitükki, mis 
liiva seest välja paistis. Kummardusin lähemale ja mõistsin pikemata, et see polnud 
lihtne kivi, nagu mulle algul näis, vaid tükk inimkätega töödeldud kiviplaadist. 
Pragude hulgast paistis mingisugune joonis. 

Hakkasime liiva laiali kühveldama ja pool tundi hiljem lebas juba kogu plaat 
puhtana meie ees maas. Servad olid sellel konarlikud ja alt oli nähtavasti suur tükk 
maha löödud. 

Põlvili maas, ümbritsetuct kõikidest kaastöölistest, kes olid siia kokku jooksnud, 
asusin ma kiirustades raidkirja dešifreerima. 

Eelkõige torkas silma ümmargune ketas, mille juurest läksid kiired kaugele laiali. 
Kiired lõppesid väikeste avatud käelabadega! Kahtlemata oli see päike. Täpselt 

samuti oli seda kujutatud mõnel Ehnatoni ajast pärineval freskol: jumal Aton, kes oma 
elustavaid käsi maailma kohale sirutab. Milline õnnelik leid! 

«Vaadake, keegi on püüdnud neid kiiri maha raiuda,» sosistas kunstnik mu kõrva 
juures. 

Jah, paljudes kohtades oli näha selgeid kivimeisli või mõne muu terava tööriista 
jälgi, nähtavasti oli sellega püütud kivilt kirja maha raiuda. 

«Istuv naine» ... Nii... «Mu poeg»... Vaarao nimi kartušis oli ilmselt teisega 
asendatud! Jällegi naine, see aga on põldvuti poeg. . . Kõblas - see tähendab ühendit 
«mr». Seejärel öökull... 

Zenja aga ulatas mulle juba märkmikulehe oma tõlkega: 

«Mu poeg, mu tasuja Ramses-Usermar, elagu ta igavesti. Ma säran armastusest sinu 
vastu. Minu käed kaitsevad su ihuliikmeid su elu hoides... Ma laotan su võimu (ja) 
õudust sinu ees kõikidele maadele, hirmu su ees taeva tugisammaste piirini.» 

«Mu poeg, mu tasuja. . .» Kus olin ma alles üsna hiljuti täpselt' sellist väljendust 
kohanud? Ent kõigepealt tuli lõpuni lugeda. . 

Raidkirjast allpoololi kujutatud palves kummardunud inimene, selle all oli teine 
kiri. Viimase hieroglüüfid erinesid veidi ülemistest, nagu oleks neid teine käsi sisse 
raiunud. 

«Püstitanud, kuhu käskis suur valitseja, eluandja Ramses-Usermar, elu, tervis, jõud, 
kuninga saadik, hõbeda ja kulla fiskuse juhataja, kes toob ohvrit jumalatele, too, kel- 
lele ta usaldab kõik oma kavatsused, kõikide raamatuhoidjate ülem Elu Majas, 
Bakenamati poja Harus, teel mägedesse, seal kus. . .» 

Plaadi alumine osa oli ära löödud. 

Viisime plaadi laagrisse, istusime lõuendist päikesevarju alla selle ümber nagu mõned 
ebajumalakummardajad ja hakkasime arutama, mida võiks tähendada see tähelepanu- 
väärne leid. 

Ramsese nimi oli mõlemasse raidkirja ilmselt hiljem lisatud. Kuid kelle nimi oli 
kartušis enne, nimi, mis terava meisliga nii hoolikalt oli maha raiutud? Teisest küljest 
aga, päikesejumala kujutise järgi otsustades, ei saanud kivlplaat olla püstitatud enne 
Ehnatoni valitsemisaega. Tähendab, see kuulub just sellesse ajajärku, mis mind 
praegu kõige rohkem huvitab. Aga kui käsu selle püstitamiseks andis. .. 

Lehitsesin palavikulise kiirusega oma märkmikku. Jah, ma ei eksinud: «Mu poeg, 
mu tasuja...» - täpselt nii algas ka raidkiri, mille ma olin Hireni hauakambrist maha 
joonistanud! 

Kas kartušilt mahakraabitud vaarao nimi oli tõesti Hiren?! 

«Stopp,» talitsesin ma ennast. «Seda tuleb enne veel tõestada. Võib-olla on see 
mõne traditsioonilise kõnekäänu täiesti juhuslik kordamine ja ei midagi rohkem.» 

«Aga kes siis sel juhul Hireni poole pöördub? «Mu poeg, mu tasuja?» Kas õnnis 
Ehnaton või?» küsis Pavlik. 

«Ei, see on vist küll juba üleliia vaba tõlgendus,» puhkesin ma naerma. 

«Meile tundmatu vaarao poole, kelles me esialgu vaid kahtlustame Hiren'i, pöördub 
muidugi tema kaitsja, jumal Aton ise,» ütles Zenja Lavrovski. «Aga kui plaat on tõe- 
poolest Hireni käsul paigaldatud, on ka selline tõend väga tähtis. See tõendaks, et 
Hiren püüdis Ehnatoni reforme jätkata ja tema arvates teotatud jumal Aton'i jälle 
ausse tõsta ning tema eest kätte tasuda.» 

«Kuid see kõik vajabveel tõestamist,» lisasin ma tõustes, «nii et tuleb otsida, ikka 
edasi otsida! Ehk leiame üles kas või kivi äramurdunud tüki.» 

Leiust innustatuna töötasime nüüd nii hoolikalt, et näis, nagu oleksime valmis kas 
või kogu liiva kõrbes oma sõrmedega läbi sõeluma. 

Katsusime rakendada elektrilise luure meetodit. See annab häid tulemusi vanade 
kraavide, haudade või lihtsalt aukude otsimisel muistsetes asulapaikades isegi siis, kui 


need on juba ammu kinni varisenud ja silmale täiesti märkamatud. Meetod on 
iseenesest küllaltki lihtne: teatavates kohtades kaevatakse terasvarrastest elektroodid 
maa sisse ja lastakse nendest vool läbi. Takistuse suhtelise muutumise järgi erinevates 
kohtades võib otsustada, kas maa sees pole mingisuguseid arheoloogilisi mälestisi. 
Tõsi küll, asja teevad mõningal määral keerukamaks looduslikud häired, mida 
kutsub esile pinnase üksikute kihtide geoloogiline struktuur. Peab omama teatavat 
oskust ja kogemusi, et mõõteriistade näitudes õigesti orienteeruda. 
Seepärast jändasime mõõtmistega küllaltki kaua - Zinotška puudumine andis end 
ikkagi tunda. Ent lõppude lõpuks õnnestus meil siiski avastada üks auk, mis oli ääreni 
liiva täis tuisanud. 
Kaevasime augu lahti, kuid see osutus mahajäetud kaevikuks Mahdi ülestõusu ajast. 
Augu põhjas vedelesid mõned inglise vintpüssi padrunite roheliseks muutunud kestad. 

Liikusime piki eelmäestikku edasi. Tõusime koidikul, einetasime kähku ja asusime 
siis teele, peatudes iga vastujuhtuva kalju juures. Iga kalju vaatasime hoolikalt üle, 
kuid meil ei õnnestunud enam midagi eriti märkimisväärset avastada. Leidsime vaid 
kaks raidkirja kõigepaikse Ramses II ajast, see tähendab perioodist, mis oli hilisem 
kui Hireni ajastu, ning veel jaanalinnu kujutise, mis nähtavasti oli tehtud umbes kuus 
tuhat aastat tagasi. 

Töötada oli võimalik ainult hommikutundidel ja õhtu eel, kui palavus veidi järele andis. 
Päeval lamasime higist nõretades päikesevarju all ja ootasime piineldes õhtut. Öösiti 
aga oli nii külm, et mõnikord tuli teine villane vaip peale võtta. 

Töö oli väga üksluine, ja kui olime harjuda jõudnud, tegime seda juba mingi 
sissejuurdunud automaatsusega. Eriti märgatavaks muutus see õhtuti, kui igaüks aega 
viitmata ja ilma liigse jututa alustas rangelt kindlaksmääratud korras oma osa tööst 
laagri üleslöömise!. Kõigepealt tuli autost veenõud välja võtta ja liiva sisse kaevata; 
seejärel veel päevavalgel kõik laternad üle vaadata ja petrooleumiga täita. Ja lõpuks 
asusid kõik endale aset valmistama, sel ajal kui Hanussi õhtueine jaoks, mille lähene- 
mist kuulutasid priimused oma piduliku undamisega, liivale puldanist «laudlina» laiali 
laotas. Pärast õhtueinet algas sõltuvalt igaühe harjumustest teatav ebakõla meie 
tegevuses. Mina ja kunstnik heitsime kohe puhkama, mõnikord raamat käes ja latern 
lähemale nihutatud. Teised jäid veel istuma ümber puldani, mis meil «ümmargust 
lauda» asendas, ja ajasid juttu, kõige sagedamini sellest, kui ilus on meie vene talv ja 
kui tore oleks praegu supsata'da kusagil metsas Opalihha jaama lähedal. .. Siis aga 
istus Zenja Lavrovski, kes hommikuti kaua magada armastas, valgusele lähemale ja 
hakkas ette habet ajama, et hommikul poleks vaja selle peale aega kulutada ja saaks 
viisteistkümmend minutit kauem asemel mõnuleda. Seejuures kukkus klaasitükk, mis 
meil peeglit 

asendas, tal ikka ja jälle käest ning ta tuhnis seda otsides kaua aega liiva sees ringi 
ja kirus. 

Hommikul aga panime laagri samasuguses rangelt kindlaksmääratud korras kiiresti 
kokku, istusime autosse ja liikusime edasi; tuline liiv pühkis juba mõne tunni pärast 
meie j äljed kinni. 

Ent varsti sai see rännuelu rütmiline kulg rikutud. .. 

Vi peatükk KOHTUMINE KÕRBES 


Tollel päeval, mis samuti ei toonud kaasa mingisuguseid avastusi, peatusime 
ööbimiseks veidi varem, kui päike seisis veel üsna kõrgel. Põhjus oli küllaltki 
proosaline, kuid täiesti vältimatu: kõrbes ringi kolades olime kõik parajal määral 
karvadesse kasvanud ja üldist juukselõikust ei saanud enam edasi lükata. Lähima 
juuksuri juurde oli oma kolmsada kilomeetrit, kuid meil oli juukselõikamismasin 
kaasas ja otsustasime nüüd iseteenindamise abiks võtta. 

Nimetamisväärseid juuksurikogemusi polnud kellelgi meist, nii et «üldine 
vastastikuse pügamise seanss», nagu Zenja sellele nimeks pani, kulges küllaltki 
lõbusalt seda muidugi pealtvaatajaile. Ent niipea kui mõni pealtvaatajaist osutus 
järjekordseks ohvriks, kadus tal naeratus kiiresti näolt ja asendus üsna ühemõttetise 
valugrimassiga. Aga teisi lõbustas see veelgi enam. 

Olime kõik sellest vaatemängust kaasa kistud ja mina, valmistudes vaatajate 
ridadest järjekordse ohvrina piinapingile asuma, olin parajasti selleks hingeliselt 
keskendumas ega märganud seepärast esimesel hetkel, et meie teejuht püüab 
lõbutseva publiku selja taga kikivarvule tõus tes mulle. märku anda. Trügisin tema 
juurde. 

«Külalisi on oodata, ja ustaaz1,» ütles ta mulle vaikselt. 

«Kust?» 

«Sealt tuleb auto, väga kiiresti tuleb.» Aziz osutas sõrmega kuhugi kagupoolsesse 
kanti. 

Läksime koos temaga veidi eemale ja ma vaatasin tähelepanelikult kaugusesse, kuid 
ei märganud midagi ning heitsin küsiva pilgu tema poole. 

«Auto tuleb, niisama väike, kui meie oma,» kordas ta. «Varsti on siin.» 

Kes võiks tulla sealt, otse nende tühjade ja metsikute eelmägede sügavusest? Mingit 
teed Punase mere kaldale siitkaudu mlnu teada ei läinud. Ent ma olin harjunud meie 
Azizi hämmastavalt teravat nägemist usaldama. 

Juukselõikusele tuli kiiremaskorras lõpp teha. Varsti kostis vaikset mootorimürinat. 
Meie laagri juurde sööstis uljalt tolmust üleni hall, 


1 Ustaaz,õpetaja, professor (araabia k.). 

ülestõstetud katkise päikesevarjuga «Dodge» ja pidurdas järsult. Auto sisemusest 
kostis selgesti ingliskeelset vandumist, siis avanes uks ja meie ette ilmus äralöödud 
laupa hõõrudes Lesley Woodstock. Käes oli tal korgist troopikakiiver, mida ta kohe 
tervituseks viibutas. 

Mind ta isegi kaisutas ja patsutas mitu korda seljale nagu vana tuttavat; seejuures 
taipasin ma tugevast lõhnast, et ta täna oli juba küllalt joonud ja õhtueine ajal ei tohi 
talle enam mingisuguseid pudeleid näidata. 

«Kuigi te ära kõrbesse läksite, otsisime teid siiski üles,» ütles Woodstock 
mänglevalt ja ähvardas mind sõrmega. «Maailm on kitsas, kallis kolleeg, maailm on 
kitsas!» 

«Te ütlete seda nii, nagu oleksime end teie eest peitnud,» sõnasin ma naerdes. 
«Kuid teil oli ju väga hästi teada, et me kavatsesime kaevamised külas lõpetada ja 
luurele sõita. Nii et meid oli kerge leida, kui teil selline soov tekkis.» 

«Oo, ärge mõtelge, palun, et me teid siin neetud kõrbes jälitame,» katkestas ta 
mind. «Meie teeme samuti väikselt luuret. . .» 

«Kuid te olete nähtavasti meist kaugemale jõudnud. Kas pöördute juba tagasi?» 

Arvatavasti polnud just väga viisakas pikemata selliseid pealetükkivaid küsimusi 


esitada, kuid ma ei suutnud end tagasi hoida. Seda inimest nähes tärkas minus jälle 
mingi seletamatu ärevus. Ja ma tahtsin väga teada saada, mida nad seal mägedes 
otsisid. 

Ent ta ei rutanud nimme mulle vastamil ja laskis mu küsimuse meelega kõrvust 
mööda libiseda. Woodstock astus kõrvale, pöördus ümber - ja ma juba. ootasin" et 
tema selja tagant ilmub nagu eelminegi kord nähtavale pikakasvuline sõnaaher 
Afanasopulo. 

Ent seekord kerkis minu ette väike tüse mees lühikeste oranžide pükstega, kirju 
särk pükste peal. Tema heasüdamlik sõõrjas nägu oli kaetud jämedate, higipiiskadega. 

«Lubage teile veel üht kolleegi esitleda,» ütles W oodstock viisakalt. «Professor 
Meraux Inimese Muuseumist Pariisis.» 

Prantslane haaras minu käe, surus ja raputas seda kaua ning rääkis ise seejuures: 
«Väga rõõmustav. . . vene kolleeg... Palun vabandust, neetud palavus... Ja neetud 
tüsedus samuti... Mis seal 

parata, armastan prantsuse kööki. .. Ja idamaist samuti. . .» 

Lõpuks laskis ta mu käe lahti;'tõmbas taskust rätiku ja asus purpurpunast nägu 
kuivatama. 

«Küll mul aga veab veidrikkudega!» mõtlesin ma ja nähtavasti tahtmatult reetsin 
oma mõtted, kui kohe küsisin: 

«Ja härra Afanasopulo on ka teiega kaasas?» 

«Ei, papi Afanasopulo ei armasta eksootilisi lustisõite,» puhkes Woodstock naerma. 
«Tema jäi koju. Need oleme meie, teaduse kangelased ja märtrid, kes paigal ei suuda 
püsida. Kuid ta palus mind teile edasi anda tuhat parimat soovi..» 

Tema taevassinised väikesed silmad jäid kogu ajaks tõsiseks, isegi kurvaks, ja ma ei 
suutnud kuidagi taibata, kas ta irvitab minu üle või on tal lihtsalt kombeks nii rääkida. 
Otsustades esialgu enam mitte millegi üle pärida. palusin külalised- meiega koos 
õhtueinet võtma ning vabandasin juba ette, et me ei saa neid võõrustada nagu kord ja 

kohus. 

«Meil on kõik lihtne, nagu väliolukorras kunagi. Ja pealegi kehtib kahjuks «kuiv 
seadus».» 

«Kiiduväärt, kiiduväärt! Teie olete suuremad puritaanid kui meie, inglased,» ütles 
Woodstock ja mulle silma pilgutades tõmbas taskust lapiku hõbedast välipudeli. 
«Teid ma ei sunni: saan aru, et ekspeditsiooni ülem peab eeskujuks olema. Professor 
kurdab neerude üle. Kuid minul, igavesel ränduril ja teaduse märtril, on loodetavasti 
lubatud?» 

Kehitasin õlgu ega vastanud midagi. Woodstock ei mõelnudki minu luba oodata. 
Võtnud idamaiselt enda alla kõverdatud jalgadel istet otse liival puldanist laudlina 
juures, rüüpas ta juba oma.välipudelist esimese priske lonksu, pea kuklas. Nähtavasti 
tuli temaga leppida, nii nagu ta oli. 

Toitu ta jälle peaaegu ei puudutanudki, rüüpas aina oma pudelist ja jõi tass tassi järel 
kohvi. Professor Meraux sõi salatit, kuid õhtusöögist loobus, patsutades paljutähenda- 
valt oma ümmargust kõhukest. Nähtavasti oli nüüd saabunud aeg vastastikusteks 
järelepärimisteks. 

Esitasin professorile küsimusi ja ta vastas neile meeleldi. Rääkis, et tema grupp töötab 
kaevamistel Akši lähedal, seeasub ülesvoolu, teise kärestiku juures. Raha on 

neile vähevõitu kasutada antud, nii et tuli Argentiina arheoloogidega ühineda ja koos 


kaevata. 

«Oh issand, isegi argentiinlased on nüüd egüptoloogiaga tegelema hakanud!» torkas 
Woodstock pilkavalt vahele ja võttis oma pudelist uue lonksu. 

«Peamiseks uurimisobjektiks,» jätkas professor Meraux, heites talle viltuse pilgu, 
«on Ramses Teise poolt ehitatua väike tempel. Selle seinal on säilinud huvitav reljeef, 
mis kujutab kaht aafriklasest sõjavangi vaarao ees, ja raidkirjad - teate, küllaltki 
täielik loetelu hõimudest, keda. Ramsese sõjamehed olid alla heitnud.» 

«See tempel on vist plaanis uude kohta üle viia?» tundis Pavlik huvi. 

«Jah. Meie just valmistamegi vastavat dokumentatsiooni ette. Kuid, issand hoidku, 
kui igav see on!» 

«Aga kas teil kõrbest õnnestus midagi huvitavat leida?» küsisin mina. 

Prantslane kehitas õlgu: 

«Ah, see sõit oli lihtsalt uudishimu rahuldamiseks. Mul oli juba ammu soovoma 
silmaga näha neid kohti, kus kunagi liikusid karavanid kullaga suure Ramsese jaoks. 
Siitkaudu viis ju tee kaevanduste juurde, eks ole nii? Ja tänu monsieur Woodstocki 
armastusväärsusele avanes mulle nüüd selline võimalus!» Ta kummardas viisakalt pea 
oma kaaslase poole, kuid lisas samas mitte ilma meelekibeduseta: «Ainult me 
kihutasime mööda kõrbet lausa kosmilise kiirusega, nii et ma ei jõudnud isegi ühtki 
muinasmälestist märgata.» 

Woodstock naeris ja küsis minult: «Teil aga, ma loodan, vedas paremini?» 

«Üht-teist leidsime.» 

Palusin Pavlikut, et ta tooks mapi kaljudelt kopeeritud raidkirjade estampide ja 
joonistustega. Prantslane silmitses meid huviga. Woodstock heitis aeg-ajalt üle tema 
õla mõne loiu pilgu. 

Istusin neile lähemale ja andsin iga joonise kohta seletusi. Äkki aga küsis Woodstock 
minult tasakesi: 

«Noh, aga kas teil Hireni hauakambrit ei õnnestunud üles leida?» 

Vaatasin talle otsa ja kehitasin õlgu. Ent ta vaatas mulle endist viisi uurivalt silma, 
ise veidi pilkavalt muiates. Tundsin end tema pilgu all ebamugavalt: ta justkui ei 
usaldanud ming, tundus, nagu oleks ta mulle omistanud. 

mingisuguseid salapäraseid, kurikavalaid kavatsusi. See hakkas mind vihale ajama ja 
ma vastasin talle võib-olla veidi teravalt: 

«Ei. Aga kas teie siis just selleks ristletegi kosmilise kiirusega mööda kõrbet, et 
hauakambrit üles leida?» 

«Hireni hauakamber on küllaltki magus suutäis, mille pärast tasub minna isegi 
põrgutulle, kuid riidu ei maksa selle pärast küll minna,» ütles ta ja hakkas jälle 
naerma. Siis aga tõusis püsti ja lisas ootamatult: «Oks hetk, ma toon kohe midagi» 

Kergelt taarudes läks ta oma auto juurde, soris seal kaua aega ja kirus autojuhti, siis 
tuli meie juurde tagasi, ühes käes viskipudel, teises bandžo. 

«Võtame õige ühe käraka, kolleeg,» ütles ta, laskudes raskelt minu kõrvale liivale. 
«Noh, kas või selle kavalpea Hireni hingeõndsuse ja tolle õnneliku hauakaevaja tervi- 
seks, kes tema haua lõpuks üles leiab! Kas ei taha?» 

«Ma ütlesin juba: «kuivast seadusest» peetakse meie ekspeditsioonis rangelt kinni.» 
Meraux tõusis kiirustades üles ja jättis jumalaga. 

«Hommikul me ju näeme veel teineteist,» ütlesin ma talle, kuid ei püüdnud külalisi 
tagasi hoida. 

Niigi olime kauaks istuma jäänud, homme ei tahtnud ma aga minutitki tööajast 


kaotada. Tuli ju varsti külasse tagasi pöörduda, siis aga suvise palavuse perioodiks ära 
Moskvasse sõita, Aga mida väärtuslikku me olime leidnud? 

Kui ma Woodstockile käe ulatasin, haaras ta mul järsku käsivarrest kinni ja tõmbas 
mind kõrvale. Astusime kümmekond sammu laagrist eemale. Siin vaatas ta enne ringi 
ja ütles äkki mulle vaikselt: 

«Hakkame õige koos töötama, mis?» 

«Mida te selle all mõtlete?» 

«Otsime koos seda neetud hauakambrit. . . Pooleks.» 

Kehitasin õlgu ja tahtsin uuesti seletada, et Hireni hauakambri otsimine ei kuulu üldse 
meie tööde kinnitatud plaani, kuid ta katkestas kannatamatult minu jutu: 

«Ärge mind siis ometi nii juhmiks pidage! Tean väga hästi, et teid huvitab just 
Hireni hauakamber. Kõik muu on vaid jälgede segamiseks. . .» 

«Kui te tõepoolest niiviisi mõtlete,..» alustasin ma. Kuid Woodstock haaras mul jälle 
kõvasti käest kinni ega lasknud lõpetada. 

«Oma osana panen ma mängu huvitavad dokumendid, mis mu isa Tel el Amaroas 
leidis,» sosistas ta, lämmatades mind viinahõnguga. «Teeme kõik vaikselt ära, riisume 
pealt kuldse koore, ja alles seejärel hakkame kuulsust jagama. Kuigi,» lisas ta valjusti 
irvitades, «kuulsuse loovutan ma täielikult teile.» 

Seda kõike rääkis ta nii lihtsalt ja asjalikult, et ma esimesel hetkel ei taibanud, mida 
niisugusele koletule ettepanekule vastata. 

«Kuidas, kas teete mulle ettepaneku seni veel avastamata Hireni hauakamber 
tühjaks röövida?!» pahvatasin ma lõpuks. 

Tema tähtede valgusel valendav nägu väändus viltu, justkui oleks ta saanud 
kõrvakiilu. 

«Teiega on raske rääkida, te olete väga jäme,» ütles ta. «Teen teile lihtsalt 
ettepaneku säilitada kõige hinnalisemad esemed Ameerika ja Euroopa muuseumide 
jaoks. Meil on laialdasi sidemeid, nii et te ei pruugi karta, kõik korraldatakse täiesti 
ametlikult. Võib ka leiud erakogudesse müüa. Kunsti vastu tunnevad praegu huvi 
väga rikkad ja võimsad inimesed. Nad maksavad head hinda...» 

«Kes nimelt,. kas needsamad «metseenid», kes muuseumidest varastatud Goya ja 
Raffaeli maale kokku ostavad?» 

Kuid ta jätkas, nagu poleks üldse kuulnudki, justkui oleks paugupealt täiesti kurdiks 
jäänud: 

«Aga egiptlased võtavad meil kõik käest ära ja piirduvad ainult tänuavaldusega, 
olgugi see kirjalik ja veläänpaberil.» 

Mul tekkis sel hetkel vastupandamatu tung teda lüüa ja ma suutsin end vaid suure 
vaevaga tagasi hoida. 

«Kuidas te mõtlete neid varastatud väärtesemeid maalt välja viia? Kas 
savikamakasse peidetult, nagu teie röövlitest kolleegid tegid Nofretete büstiga?» 

«Noh, võib ka mõne teravmeelsema võtte välja mõelda.» Ta hoidis mul ikka veel 
käsivarrest kinni. 

«Käige põrgu, enne kui ma pole teid veel Egiptuse võimudele välja andnud!» 
käratasin ma südametäiega ja kiskusin end tema sõrmede klambrist lahti. «Kah mul 
kolleeg! Nüüd ma näen, mis sorti arheoloog te olete. Röövlid, kes Nofretete büsti 
varastasid, -:- need on teie «kolleegid». Kas teil pole häbi oma isa mälestuse pärast? 
Või oli tema see, kes teile haudade röövimises esimesed õppetunnid 

andis! Mis asja te enne pomisesite dokumentidest, mida ta teaduse eest varjas?» 


Näis ,et nüüd tahtis tema mind lüüa, oleks nagu juba isegi kätt tõstnud. Kuid heitis 
vaid hambaid krigistades käega; vandus kurjait, pöördus siis järsult ümber ja sammus 
kiiresti oma auto poole. 

Ma ei jõudnud veel laagrisse tagasi, kui külaliste auto mürisema hakkas ja minema 
sööstis. Kuid kaugele see ei sõitnud, sest kuhu saidki nad pilkases pimeduses kihu- 
tada! 

Sõitnud meie laagrist umbes pool kilomeetrit eemale, nagu hääle järgi võis 
otsustada, jäid külalised nähtavasti samuti ööbima. Mulle oleks rohkem meeldinud, 
kui nad oleksid end kaugemale koristanud. 

Pavlik küsis minult murelikult: 

«Mis asja te seal kisasite?»., 

Kuid ma lõin ainult käega ja heitsin ruttu magama, kuigi teadsin, et ega ma uinuda nii 
pea ei saa. 

Viha lämmatas mind ja mõtted keerlesid peas nagu karussell. Kelleks ta mind õige 
pidas, see närukael? Kolleeg! Ja mina olin arvamisel, et selliseid tüüpe enam ei leidu. 
Kuid kas siiski polnud sam;lsugused «haritud röövlid» ka need teatavad arheoloogid, 
kes Nofretete büsti häbitult ära varastasid. Ega see juhtum mulle Woodstockiga 
rääkides asjata meelde tulnud. 

Vaarao Ehnatoni naise, kuninganna Nofretete skulptuurportreed, mis hämmastava 
meisterlikkusega on pruunist lubjakivist välja raiutud, peetak'se õigustatult üheks 
suurimaks kunstiteoseks maailmas. See on tõeppolest kaunis: väikest peakest, mis 
kuningliku krooni raskuse all on kergelt taha kallutatud, kannab lillevarrena peen 
kaunijooneline kael. Nõoilme on mõtlik, nina peen ja sirge, pikergused silmad peente 
kulmude all täis varjatud nukrust. 

Skulptuur on voolitud nii loomutruult, et tekib tunne .nagu poleks su ees kivi- vaid 
elav inimnägu, mis nõiduseväel on äkki igaveseks kivinenud. 

See leiti täiesti juhusliKult kaevamistel Tel el Amarnas, kaua aega tagasi purustatud 
ja liiva sisse tuisanud Ahetatoni asukohas. Kehtestatud korra kohaselt toimub ükskõik 
millise välismaise ekspeditsiooni töö lõpul alati nõnda nimetatud partaaž: valitsuse 
ametnikud kontrollivad leide, mida arheoloogid kavatsevad oma muuseumidesse 
kaasa viia. Loomulik, et kõige haruldasemad ja hinnalisemad 


51 
leiud peavad jääma Egiptusesse, Kuna need õiguse järgi kuuluvad temale. 

Ent need arheotoogid, kes Nofretete büsti leidsid, käitusid nagu tavalised röövlid. 
Nad mätsisid kuju saviga üle ja peitsid ülevaatust tegevate ametnike eest ära. Pärast 
aga ilmus muistse kunsti unikaalne teos kogu oma ilus äkki välja ühes Euroopa 
muuseumis. Tekkis ülemaailmne skandaal. 

Mina aga olin mõelnud, et see häbiväärne lugu oli harukordne, kisendav juhus. 
Muidugi, tööliste hulgas, kes aasta aasta järel kaevamistel tööd leiavad ja enamikus on 
peaaegu harimatud, esineb siiamaani neid, kes ei ütle ära mõne leitud väärtusliku 
eseme varjamisest, et seda hiljem rikkale turistile edasi müüa. Võib-olla on ehk isegi 
üksikuid osavaid kelme, kes muistsete haudade rüüstamise on oma elukutseks teinud, 
nagu too kurikuulus Abd el Rassuli perekond. Kirg kerge teenistuse järele on visa 
püsima. Ent ikkagi oli mulle ootamatuseks, et sellise häbiväärse tööga võivad tegelda 
ka inimesed, kes esinevad õpetlase sildi all ja varjavad oma tegusid kuulsate 
ülikoolide diplomitega. 

Nüüd kerkis kogu see «ekspeditsioon», mis juba algusest peale mulle kahtlane näis, 
oma tõelises valguses minu vaimusilma ette. Vurrudega «papi Afanasopulo», nagu 
Woodstock teda hellalt nimetas, oli nähtavasti lihtsalt selle kamba juht ja tõenäoliselt 


ka finantseerija. Woodstock ise aga omamoodi «teaduslik konsultant». 

Nendelt võis kõike oodata. Kui me varem rüüstatud kalmeid leides ikkagi lootsime, 
et erialase arheoloogilise ettevalmistuseta röövlid võisid sinna maha jätta mõningaid 
esemeid, mis nende arvates erilist väärtust ei omanud, siis nüüd, Woodstocki-taolise 
lurjuse «teaduslikul juhendamisel», on muidugi kõik täiesti paljaks riisutud. Tema 
määrab eksimatult kindlaks iga leitud eseme väärtuse; ega Euroopa suurimad 
arheoloogid, nende hulgas ka tema isa, pole teda asjata hoolikalt õpetanud. Ainult nad 
muidugi ei teadnud, kui alatutel eesmärkidel ta omandatud teadmisi edaspidi kasutab. 

Eemalt, sealtpoolt, kus ootamatute külaliste auto oli ööbimiseks peatuOud, kandis 
tasane tuul kohaJe bandžo tininat. Nähtavasti polnud Woodstockil samuti und. Küllap 
saab nüüd häda näha vaene professor Meraux, kes oli end sidunud sellise 
teekaaslasega! 

Aga võib-olla kuulus temagi nende kampa? 

Hakkan nähtavasti kõiki ja kõike kahtlustama. Ent see neetud Woodstock mainis ju 
ometi mingisuguseid salapäraseid dokumente Hireni kohta, mis tema isa olevat leid- 
nud kaevamistel Tel el Amarnas. 

Kõval asemel küljelt küljele pööreldes ja tahtmatultkaugeid bandžohelisid kuulates 
püüdsin meelde tuletada, mida kadunud professor Woodstock oma aruannetes Hireni 
kohta oli kirjutanud. Paistis, et mitte midagi uut ja tähelepanuväärset. Kahju, et tema 
teoseid pole käepärast ja ei saa neid otsekohe läbi lehitseda ning asja kontrollida. 
Väga võimalik, et pärast tema surma sai teadusliku arhiivi oma valdusesse see lurjus, 
kes nüüd üpris omapäraselt jätkab isa uurimistegevust. 

Äkki võtsid mu mõtted hoopis teise suuna. 

Kui see teadusliku diplomiga röövel otsustas mulle nii küünilise. avameelsusega 
sedavõrd alatu ettepaneku teha, siis ta järelikult kardab, et ma võin Hireni hauakambri 
enne teda üles leida! Muidu oleks ta vaikinud. Ja muidugi ei sattunud ta kõrbes sugugi 
mitte juhuslikult just siiakanti. Hauakamber on kusagil läheduses, ta on selles kindel, 
kuigi ta - nagu minagi - ei tea selle täpset asukohta. 

See mõte sundis mind istukile hüppama. Kõik ümberringi magasid Vaikinud olid ka 
bandžohelid eemal. Kõrb oli üle kallatud lugematute tähtede nõrga külma valgusega. 
Täielikus ürgses vaikuses kostis ainult lakkamatut nõrka sahinat. See oli öine tuul, mis 
liivaterakesi veeretades väsimatult jätkas meie päevaste jälgede, mahajäetud kaevude 
ja muistsete haudade kinnimatmist. 

Nii kuhjab ta iga tunniga üha enam kinni ka Hireni salajase hauakambri. Kas selle 
saatuseks on tõesti leidmata jääda ja igaveseks kaduda siin peatselt laiuva uue mere 
voogudesse? 

Ei, me peame selle leidma, maksku mis maksab! Tuleb taotleda, et hauakambri 
otsimine võetaks meie uurimistööde plaani, ja siis kogu ümbruskond hoolikalt läbi 
tuhnida. Hauakamber tuleb ilmtingimata teadusele päästa! 

Nende mõtetega ma märkamatult uinusingL Ja nähtavasti ärkasin otsemaid, kuna 
keegi ettevaatlikult, kuid visalt mul tekki pealt ära sikutas. 

Silmi hõõrudes ajasin end istukile. Oli veel pime, ainult 

idas algava koidu tuhkjashal1 pehme valgus kumas üle kõrbe. 
Minu ees seisis Woodstock. Nägu oli tal väsinud ja kipras, silmade all tumedad 


kotid. 

«Mis teie siit otsite?» küsisin jämedalt ja mõtlesin meelepahaga, et niisuguste 
«naabrite» puhul poleks üleliigne öösel laagri kaitseks valvureid välja panna. Kõrb oli 
selle kamba ilmumisega äkki kitsaks ja ohtlikuks muutunud. 

«Ärge pahandage,» ütles ta mahedalt ja hakkas äkki kogelema: nähtavasti oli tal 
suur kiusatus mind «kolleegiks» nimetada, kuid seda ta siiski ei riskinud. «Ma ei 
maganud kogu öö. Uskuge, meie eilne kõnelus mõjus minu peale väga tugevasti... 
Eriti see, et te minu isa meelde tuletasite. Ma armastasin teda väga...» 

Ta jäi hetkeks vait, pigistas silmad kõvasti kinni, avas need siis uuesti ja vaatas 
mulle näkku: 

«See oli alatu, ma saan aru... Unustame selle. Leppimise märgiks aga. . .» Ta 
tõmbas midagi krampliku liigutusega taskust ja ulatas mulle. «Palun võtke vastu. See 
on mälestus isast.» 

Woodstocki peo peal lebas vanamoeline kulunud rihmaga kell. Numbrid olid 
kaetud mingi sinaka emailiga, mis kohati oli juba maha hõõrdunud. Piki numbrilaua 
serva oli tibatillukeste siiruviiruliste tähtedega inglise keeles kirjutatud: «Kuni te kella 
vaatate, kaob aeg.» 

«Ma ei saa sellist kingitust vastu võtta,» ütlesin ma kindlalt. Ja nähes, kuidas tal 
kulm kortsu läks, lisasin ruttu: «Jäägu kell teile ja tuleta gu see tihedamini isa meelde. 
Ta oli suur teadlane, keda ma, võite mind uskuda, väga austan. Leppimise märgiks 
aga. . .» 

Sirutasin talle käe, kuigi mitte ilma teatava sisemise kõhkluseta. Ta surus sõnatult 
mu kätt, torkas kella taskusse, pöördus järsult ümber ja läks minema. Vaatasin talle 
kaua aega järele, kuni väike kuju lõpuks kõrbeliiva hallusesse sulas. 

«Halb inimene, ja ustaaz,» lausus äkki keegi vaikselt minu selja taga. «Kas nassaab 
või magnuun ". .»» Pöördusin ümber. Minu kõrval seisis meie teejuht Aziz. «Miks sa 
arvad, et ta on kas suli või hull?» 

«Täna öösel olin ma ärkvel nagu gafiir1. Ta justkui hiilis sinu juurde,» vastas beduiin 
põiklevalt ja sellise too- 


1 Ga fiir - öövaht (araabia k.). 

niga, et ma kohe mõistsin: ta oli ka meie eilset kõnelust kuulnud. 

See veel puudus! Algab mingi detektiivromaan öiste pealtkuutamistega. Miks ta 
meid jälgis? Kas see oli lihtsalt põline umbusk võõramaalaste vastu või tegi ta seda 
mingi kindla eesmärgiga? 

Sealtpoolt, kuhu Woodstock oli läinud, kostis kaugenevat mootorimürinat. 

Seda kuulatades pöördusin uuesti teejuhi poole, et juttu jätkata, kuid teda polnud 

enam. Ta oli kadunud niisama hääletult, nagu ta oli minu juurde tulnud. 


Vil peatükk ÄREV ÖÖ 


Meie käsutusse jäi veel ainult nädal aega. Siis tuleb kõik tööd sügiseni lõpetada ja 
Moskvasse tagasi pöörduda. Juba nüüdki läks töötamine iga p.äevaga järjest 
raskemaks: isegi praegu, märtsi lõpul, tõusis temperatuur keskpäevaks tihtipeale 
neljakümne kraadini varjus. Kuid vari oli kasutada ainult termomeetril, meil aga tuli 
kogu aeg päikeselõõsas küpseda. 


Sellepärast otsustasin juba Woodstocki külastusele järgneval päeval edasiste 
luuresõitude plaani muuta. Märkinud kaardil ära koha, kui kaugele me olime 
üksikasjalikku luuret teostanud, tegi meie väike salk, teel peatumata, et ennast nendest 
avantüristidest «lahti rebida», hüppe eel mäestikku, kus võis eeldada raja leidmist, mis 
viis mahajäetud muistsetesse kivimurdudesse. 

Südametunnistus piinas mind veitjj: järjekindla ja plaanipärase luure asemel 
oleksime justkui avantürist Woodstocki eeskujul uisapäisa ringi tormama hakanud. 
Ent ootamatu avastus näitas, et ma olin Õigesti toiminud ja et minust oli ühe ropsuga 
saanud võitja, kelle üle, nagu teada, kohut ei mõisteta. 

Pärast pidevat viidunnilist väsitavat teekonda pöördusime kahe madala 
mäeseljandiku vahelisse orgu ja jäime peatuma, et veidi puhata. Tõmbasime kiiresti 
päikesevarju üles, seadsime end selle varju istuma ja ootasime, kunas tee kannus 
keema läheb. Laskusin seljakile vastu kuuma kaljut ja vaatasin laisalt ringi. 

Koht oli üksluine ja nukker. Hallid kaljud, samasugune hall murenenud kiviprügi 

jalge all. Vastiku raginaga pudenes see jalgade all halliks toimuks. 

Seljal hakkas palav ja õlgu võbistades tõmbusin ma kaljust eemale. 

«Püsige paigal, ärge liigutage!» hüüatas äkki Pavlik, kes minu vastas istus, ja haaras 
mul kõvasti käest kinni. 

Kartes ringi vaadata, tardusin ma paigale. Mis seal minu selja taga oli, skorpion või 
kobra? 

«See on ju raidkiri, tõesõna!» üfles Pavlik üles hüpates ja üle minu õla vaadates. 

Pöördusin kiiresti ümber. Tõepoolest, kivii, mille juures ma istusin, olid nähtavale 
ilmunud ühtlased hieroglüüfide read. Kuidas ma neid ometi varem ei märganud? 
Seletus oli üsna lihtne: neid kattis enne paks tolmukord, mille ma aga oma higist 
läbimärja särgiga olin maha pühkinud. 

Teejoomine ununes sinnapaika, kastsime käsna kuumas vees märjaks ja hakkasime 
kaljult tolmu maha küürima. Raidkiri oli küllaltki ulatuslik. Asusin seda tõlkima: 
«Mind saatis mu isand - olgu ta terve, elus ja puutumatu! - ülem- ja Alam-Egiptuse 
valitseja. . .» 

Edasi tuli vaarao Ramses II nimi, kuid ilmselt oli see jälle mahakraabitud teise 
nime asemele hiljem kartušši paigutatud. 

«.. igavesti elav, siia uurimiskäigule...» 

Ent see, mis ma edasi lugesin, äratas minus uuesti rõõmsaid lootusi: 

«Tal tekkis jumalik mõte püstitada endale igavene varjupaik sellel maal.» 

Püstitada endale igavene varjupaik sellel maal! Vaatasime Pavlikuga teineteisele otsa. 
«.. . Oma tahte täitjaks valis ta minu ja käskis mul asuda teele sellele mägisele maale. 

Sõjamehed, kes minuga kaasas olid, olid välja valitud kogu maalt. Oli ka kaevureid, 
kiviraidureid, lihvijaid, kujude väljatahujaid, raidkirjade kirjutajaid ja sõnade väl- 
jalõikajaid, metallisulatajaid ja vaarao ametnikke. Minu isand ja käskija juhatas ise 
mulle kätte, kus tuli välja valida üksildane koht ja kust otsida hinnalise kivi ilus rahn, 
niisugune, millist veel ilmamaal pole kellelgi olnud. See koht oli nii salajane, et isegi 
kogenud teejuht ei osanud kohe sinna teed leida. Saatnud mööda kaheksa päeva seda 
mägist maad otsides, ei teadnud ma enam isegi, kus 

ma asun. Siis langesin ma jumal Henii, jumalanna Maati, jumalanna Urt-Hekau ja 
kõikide selle maakoha jumalate ees silmili põrmu ning tõin neile ohvrit. . .» 


Siinkohal tekst katkes, kuid oli selge, et vaarao saadik oli ihaidatud koha lõpuks 
siiski üles leidnud, muidl1 poleks ta tänu-raidkirja jätnud. 

Ja nähtavasti asus see koht kusagil läheduses! Too tundmatu ametnik poleks ju 
ometi lasknud raidkirjaga kivi püstitada kaugele salajasest kivimurrust, mida ta nii 
kaua oli otsinud. Ei, selle kirja käskis ta muidugi rõõmutuhinas kaljusse raiuda; kuid 
sellega andis tahtmatult saladuse välja ja juhatas meile, kuigi umbkaudu, teed 
ihaldatud orgu! 

Ent missugune vaarao oli ta siia saatnud? Teksti järgi otsustades oli see Hiren: 
«püstitada endale igavene puhkepaik sellel maal» - jutt oli muidugi hauakambrist. 
Tema nimi oli see, mis enne kartušis paiknes. 

Otsisin kiiruga märkmiku välja ja võrdlesin raidkirja nendega; mis me varem olime 
leidnud. Paistis, et selle oli teinud sama käsi, kes oli raiunud plaadile kirja palvetava 
inimese kujutise alla. Või näis see muVe ainult nii? 

Otsustasid mõne päeva siin peatuda ja kogu ümbruskonna hoolikalt läbi uurida. Ent 
meie plaanid varisesid juba esimesel ööl kokku. 

Keset ööd äratas mind äkki unest Hanussi pöörane kisa: 
«Ganeš/ Ganeš/» 

Madu! Kargasin üles, nagu oleks madu mind ennast ootamatult nõelanud, ja 
hüppasin üksnes spordipükste väel telgist välja. 

Ja pidin peaaegu Pavliku pikali paiskama. Ta seisis minu ees samuti ainult 
spordipükste väel ja.häbelikult naeratades hoidis paremat kätt enda ees ripakil, nagu 
oleks selle ära nikastanud. Tema kõrval aga tammus erutatult ühelt jalalt teisele vana 
Hanussi ja karjl!s laternaga vehkides: 

«Ganeš/ Ganeš/» 
«Kus on madu? Keda ta hammustas?» küsisin mina. «Mind,» vastas Pavlik ikka 
endiselt naeratades ja sirutas käe ettevaatlikult minu poole. 

Kiskusin vanamehel laterna käest ja kummardusin kiie kohale. Otse randme juures 
punetas kaks väikest haavakest. . 

«Teate, pistsin käe padja alla, et kella võtta, ja madu hammustas,» pomises Pavlik 
justkui ennast õigustades. 

Meie ümber olid nüüd juba kõik mehed kokku kogunenud - koka meeletu kisa oli nad 
üles äratanud. 

«Tooge kiiresti seerumitl See on minu telgis!» käskisin ma. 

Zenja tormas kohe laternaga otsima. Me kõik teadsime, et egiptuse kobraga pole 
nalja. 

Tõmbasin kiiresti Pavliku käe nööriga kinni ja tegin habemenoaga hammustuse 
kohale mõne sisselõike. Pavlik ohkas ja oigas tasakesi. 

«Palju aega hammustamisest on möödunud?» 
«Kolm minutit, mitte rohkem. Hüppasin kohe üles ja Hanussi pistis kisendama.» 

«Allah äratas mu õigel ajal, ma nägin, kui ganeš telgist välja roomas, ja tapsin ta,» 
seletas vanamees, kuid ma ei kuulanud teda. 

Oli möödunud juba kolm minutit, võib-olla isegi rohkem. Mitu minutit oli veel 
meie käsutusse jäänud? Viis minutit pärast kobra hammustamist kaotab inimene nii 
järsku meelemärkuse, et isegi karjatada ei jõua: maomürk halvab tal häälepaelad. 
Kümne minuti pärast saabub surm. .. 

Minu kella minutiasuti näis tormavat nagu meeletu. Zenja hüppas minu juurde ning 
pistis mulle pihku süstla ja seerumipudeli. Milline õnn, et ma seda käepärast hoidsin 


ja et see nii kiiresti leiti! 

Ent maod on ju siinmail haruldased, neid kohtab sagedamini Niiluse alamjooksul - 
ega kobra kujutis asjata olnud Alam.Egiptuse embleemiks. Kuigi ka siin, mäekurudes, 
võis neid arvatavasti küllalt leiduda. Ent kuidas ta võis padja alla sattuda? 

Need katkendlikud mõtted käisid mul virvarrina peast läbi selajal, kui ma 
värisevate kätega päästvat seerumit süstlasse tõmbasin. 

Pavlik vajus. äkki lõdvalt küljele. Temast haarati kohe kinni ja hoiti ta jalul. Ja mina 
tegin kiiresti süsti. 

Umbes paar minutit, mis meile lõputuina näisid, lamas Pavlik liikumatult liiva peal 
maas. Siis oiatas ta nõrgalt ja avas silmad. Alles nüüd ta nähtavasti ehmus tõeliselt, 
nägu läks kahvatuks, vajus lassi ja omandas kuidagi lapselikult hämmeldunud ilme. 

. «Soojendage ruttu vett, keetke teed!» andsin ma korral(luse. «Ja seadke auto 
sõiduvalmis.» 

Kõige hirmsam oli nähtavasti möödas. Kuid Pavlik tuli viibimata siit ära viia. 
Enam kui kindel, et läheb veel vaja kogenud arsti abi. Aga kust seda võtta? Kui 
jõuaks kuidagi Niiluse äärde, sealt on võimalik raadio teel Assuanist lennuk välja 
tellida, ehitustööde juures leidub kogenud arste. 

«Pange kiiresti madrats autosse ja seadke ta seal mugavalt lamama,» käsutasin ma, 
minnes ise telki riietuma. «Me sõidame ees ära, teie aga pange laager kokku ja tulge 
homme meile järele.» 

«Nii, ongi me otsingutel lõpp,» vilksatas mul korraks peas kibe mõte, kuid kadus 
kohe, kuna selle tõrjusid kõrvale hulgalised viivitamatut lahendamist nõudvad mured. 

Kui ma mõne minuti pärast telgist välja astusin, valmis teele asuma, tuli minu 
juurde vana Hanussi, lohistades suurt kobrat sabapidi enda taga mööda liiva. Mao pea 
oli lömastatud mingi raske esemega. 

«Lõin kaikaga surnuks,» seletas ta. «Ma tapsin neid palju, kui töötasin Luksoris ja 
Tel el Amamnas. Nagu nägin, et ganeš roomab telgist välja, haarasin kohe kaika ja...» 
Ent mul ei jätkunud ka seekord aega, et täpsemalt järele uurida, kuidas see kõik 
juhtus. Oli vaja kiirustada, tegutseda. Surusin vanamehel kiiresti kätt, tänasin teda ja 

läksin auto juurde, kus Pavlik oli juba asemele paigutatud. Ta oli meelemärkusel, kuid 
oigas kogu aeg. Käsi oli paistes ja sinine. Pärast lühikest kõhklust tegin igaks juhuks 
veel ühe süsti, kuigi ma ei teadnud, kas see oli vajalik või mitte. 

Andsime Pavlikule kuuma teed juua ja asusime teele. 

Arvatavasti ei unusta ma kunagi seda metsikut kihutamist läbi öise kõrbe. 
Autolaternate nõrgas valguses paistis see olevat tasane nagu lauaplaat. P.nt maksis 
vaid kiirust lisada, kui reetlikud lohud ja kühmud raputasid autot nii tugevasti, et me 
alatasa peaga vastu puldankatet lendasime ja üksteisele otsa kukkusime. üksikud 
kaljud kerkisid nagu viirastused ootamatult üles otse autö ees, nii et juht jõudis neist 
alles viimasel hetkel mööda roolida. Ent ta käitus vapralt: pigistas autost välja kõik 
mis võimalik. 

Iga tugevama tõuke puhul pöördusin ma ehmunult Pavliku poole. Tal oli väga 
raske, kuid ta püüdis mind rahustada ning ütles ikka ja jälle: 

«Pole midagi, pole midagi, Aleksei Nikolajevitš. Mul on visa hing. . .» 

Siis aga küsis äkki: 
«Kuidas see neetud madu küll padja alla sai?» «Noh, vennas, selleks ta madu ongi.» 


Mida muud võisin ma vastata! Näis, et me olime kõik ettevaatusabinõud tarvitusele 
võtnud: me ei maganud maas,. vaid välivoodites, kuigi õige mitmed torisesid, et pole 
mõtet neid mööda kõrbet ringi vedada, pehmem on otse liiva peal magada. Kuid 
madu, ole lahke, oskas ikkagi telki tungida, pealegi veel mingil moel voodisse 
roomata ja padja alla peitu pugeda. 

Hea seegi, et seerum oli käepärast. Aga raadio jätsime asjata kaasa võtmata. Muidu 
poleks praegu vaja olnud mööda öist kõrbet kihutada, vaid oleks võinud lennuki otse 
sinna välja kutsuda. Maanduda oleks lennuk saanud igas tasasemas kohas. . 

«Olgu pealegi,» katkestasin oma mõtisklused. «Pole mõtet taga nutta seda, mis 
tegemata on jäetud. Tulevikus püüa targem olla, esialgu aga jääb üle vaid üks - 
võimalikult ruttu baasi jõuda.» 

Saabusime sinna alles keskpäevaks. Kihutasime läbi külatänavate, tolmupilv taga, 
ja ajasime kohe kõik ärevile. Telgist hüppas välja Zinotška, jooksis meile vastu, 
ahhetas ja ppni kohe vee priimusele, et seda keema ajada - ei tea milleks. Vaevalt 
jõudis Andrei Akkuratov Pavliku oma kätel autost telki viia, kui juba peaaegu kõik 
töölised raiisiga eesotsas meie ümber kogunesid. Heitnud pilgu Pavlikule, kes jälle oli 
teadvuse kaotanud, vangutas raiis pead ja läks ruttu ära. 

Seadsime kiiresti raadio üles ja hakkasime Assuani välja kutsuma. Keset 
elektrilaengute raginat ja teiste jaamade paljuhäälset jutusuminat ei vastanud ta kohe. 
Õhk oli küllastatud elektrist, järelikult pidi varsti hakkama puhuma raevukas suvine 
hamsiin. 

Lõpuks saime ühenduse. Seletasin lühidalt, mis meil südameloli, ja palusin, et mõni 
kogenud arst kiiresti mikrofoni juurde kutsutaks ning ühtlasi teatataks meie õnnetusest 
paisuehitusel viibivatele nõukogude spetsialistidele. 

Nüüd jäi üle vaid oodata. Võtsin kõrvaklapid peast ja märkasirf'siis raiisi, kes 
telgiuksest sisse vaatas. Ta viipas mulle kutsuvait sõrmega. Telgist väljudes nägin 
raiisi 


"THa m sjiil- palav kõrbetuul Egiptuses. Tõlkija. 

kõrval seismas võõrast valge turbaniga vanameest. Käte vahel hoidis ta suurt kirju 
rätikuga kaetud liuda. 

«Tema on meie parim tabiib, ja efendi,» ütles raiis, aukartlikult vanamehe poole 
vaadates. «Ta võib ravida terveks igast haigusest. Ta tõi väga head ravimit. . .» 
Variamees tõmbas rätiku ära ja ulatas liua vaikides mulle. Liud oli pooleni täidetud 
mingi tumeda lõhnava vedelikuga. 

«Joogu ära ja ta saab terveks,» ütles vanamees kõrge kähiseva häälega lühidalt. 

Ma lõin veidi kõhklema. Kas võis usaldada pooleldi kirjaoskamatut tabiibi, mingi 
soolapuhuja või nõia kogemusi? Kuid oma kogemused oli ta ju omandanud teistelt 
samasugustelt tabiibideit, kes sajandite jooksulolid väga hästi tundma õppinud kõiki 
siinseid haigusi ja kohalikke ravimtaimi. Tema küüruvajunud selja taga olid varjul 
maailma vanima - egiptuse meditsiini kõik tarkused. Kas ta pole siis nende pooleldi 
soolapunujate. pooleldi imetegijate pärija, kes juba kaks tuhat äastat enne 
meieajaarvamist oskasid teha nii ülipeeni operatsioone. nagu seda on kolju 
trepanatsioon? 

Ja pealegi olime külaelanikega sõpradeks saanud, püüdsime neid alati aidata, 
hiipalju kui saime, ja varustasime neid heldelt ravimitega oma väliapteegist. Võisin 
ma siis nij.üd nende puhtsüdamlikku abi tagasi lükata! See oleks raske solvang. . . 

Vaikides tõstsin telgi eesriide üles ja lasksin vanamehe sisse. Raiis noogutas 


heakskiitvait pead. 

Vanamees läks Pavliku juurde, kergitas kogenud liigutusega tema pead ja valas 
lõhnavat vedelikku talle ettevaatlikult suhu. Pavlik tõmbas näo krimpsu ja raputas 
pead, kuid vanamees hoidis teda oma kortsulise käega kindlalt paigal. 

Pavlik avas silmad ja vaatas imestades vanamehe, seejärel minu otsa. 

«Joo!» käsutas vanamees. 

Pavlik vaatas küsivait minu poole. Noogutasin jaatavalt. 

Siis hakkas ta sogast leotist jooma, ise aeg-ajalt nägu krimpsutades ja naljakalt 
puhkides. Ravim polnud nähtavasti.kuigi maitsev. Teda vaadates krimpsutas isegi Zi- 
notška tahtmatult nägu. 

«Assuan kutsub,» hüüdis mind Andrei. 

Istusin yastuvõtuaparaadi juurde. 

«Leidsime hea arsti, ja havaaga,» laulis kõrvaklappides noor lõbus hääl. «Rääkige, ta 
kuulab!» 

Seletasin üksikasjalikult, mis oli juhtunud ja millised abinõud me öösel olime 
tarvitusele võtnud. Siis lisasin pärast vähest kõhklemist: 

«Praegu aga annab kohalike elanike soovitusel haigele mingisugust ravimit tabiib.» 
Mõnda aega polnud kõrvaklappides midagi kuulda peale õhuelektri ragina. Siis küsis 
Assuani radist ootamatult: 

«Mis on tabiibi nimi?» 

Pöördusin vanamehe poole, kuid teda polnud enam telgis. 

«ülitark Ali Hagam, us/aaz, » ütles raiis mulle sosinal ette. 

Kordasin tema sõnu mikrofoni. Kauge radist Assuanis vilistas poisikeselikult, siis aga 
seletas kiiresti: 

«Arst ütles, et teil on vedanud, ja havaaga. Ta räägib, et ülitark ustaaz Hagam on 
väga kogenud tabiib. Te ei pruugi muretseda, kõik läheb hästi, kuna see on Allahi 
tahtmine. . .» 

«Tont teda teab!» mõtlesin ma, tahtmatult muiates. «Kõige uuemat tüüpi 
raadiovastuvõtja ja samas «Allahi tahtmine». Kui imepärane on ikkagi maailm, kus 
me elame, kui mõnusasti mahuvad siia nii iidne muinasaeg kui ka tehnika viimased 
saavutused. Näiteks kas või see vanadusest nõder tabiib, kelle nime nähtavasti tunneb 
peaaegu kogu Egiptus. . . Mina aga ei jõudnud teda isegi tänada.» 

Pavliku poole vaadates ma lausa hämmastusin. Ta istus juba voodis reipalt üleval. 
Minu imestunud nägu märgates pilgutas raiis mulle silma ja naeris. Pavlik aga ütles, 
nagu poleks üldse midagi juhtunud: 

«Väga vastik rohi,» vangutas peaa ja sülitas. 
Tema kõrval istuv Zinotška müksas talle etteheitvalt rusikaga kuklasse. 

Järgmisel päeval, kui ekspeditsiooni ülejäänud liikmed pärale jõudsid, oli ta juba 
täiesti terve, reibas ja askeldav nagu alati. Käele polnud hammustusest mingisuguseid 
jälgi jäänud. E 

Hakkasime kohe tegema ettevalmistusi sõiduks koju, Moskvasse. Leidude 
pakkimine eelseisvaks teekonnaks võttis kolm päeva aega. Ja siis oli käes viimane 
päev, lahkumisõhtu ... 

Kõik me tundsime suurt kojuigatsust ja ärasõiduks val- 

mistudes olime viimased päevad elanud peatse teeleasumise rõõmsas ootuses. Ent 


nüüd tundsime äkki kerget nukrust, justkui jätaksime ära sõites siia, nendele päikesest 
kõrvetatud kallastele «tükikese oma südamest». 

Külaelanikega oli meil algusest peale kujunenud tore sõbralik vahekord. Igas majas 
olime oodatud külalisteks, meie juurde tuldi alati, kui oli vaja mõnes asjas nõu küsida. 
Küla naised olid sõbrunenud Zinotškaga, lapsed olid eriti" sisse võetud Andrjuša 
Akkuratovist. Niipea kui ta tänavale ilmus, ümbritses teda viibimata käratsev 
lasteparv, kelle seas ta nägi välja eriti monumentaalne. 

Kohalikud elanikud polnud vähe igasuguste maade arheolooge näinud, nii et nende 
sõbralik suhtumine meisse tundus eriti meeldiv ja hindamisväärne. Sellest siis ka 
lahkumiskurbus, kuigi me kõik teadsime, et sügisel kohtume uuesti. 

Minu süda oli vist küll eriti kurb, kuna lahkumisnukrusele lisandus veel ka 
meelekibedus selle üle, et me olime jõudnud nii vähe ära teha ja peamine mõistatus 
oli endiselt lahendamata j äänud. Ainsaks lohutuseks oli mu kindel otsus sügisel, kui 
palavus järele annab, tingimata siia tagasi tulla ja salapärase hauakambri otsingud 
võiduka lõpuni viia. 

Ent kohe tekkis ärev mõte: «Aga Woodstock oma kambaga jääb ju seniks siia. Kes 
teab, kas ta meist äkki ette ei jõua. . .» 

Külaelanikud korraldasid meile piduliku ärasaatmise. Hilise ööni kostsid laulud ja 
üksteise järel vaheldusid tantsijad, kes oma paljaste kandadega tolmupilvi üles keeru- 
tasid. Isegi alati väärikas raiis ei suutnud tantsust eemale jääda. . 

üksnes vana Hanussi j äi enesele truuks. Minuga hüvasti jättes surus ta mõlemad 
käed aupaklikult südamele, kuid nimetas mind ikka jonnakalt «härraks»: 

«Onnelikku reisi ja peatset tagasipöördumist, ja havaaga .. .» 

Assuanini sõitsime suure mootorpraamiga. Jõgi kandis meid sujuvalt mööda 
üksluistest kallastest, mida vaid kohati elustas harvade asulate rohelus. Kui poleks 
olnud puid ümberringi, võinuksid majadki jääda märkamata: nende hallid saviseinad 
sulasid kõrheliivaga ühte. 

Raskelt puhkides tuli meile vastu vana naljakas aurikuke, mis pigemmeenutas 
veidrat kahekorruselist parve. 


64 

Paksu rasvast suitsu väljapahviva korstna kõrval lotendas liikumatus õhus kurvalt 
kirev lipp. Binokli abil võis siiski märgata, et lipu pealoli jumalanna Maati kujutis. 
Tähendab, tegemist oli meie kolleegidega - arheoloogidega. Lehvitasime neile 
kaabude ja rätikutega. 

Ja jällegi oli jõgi tühi. Ainult pikakoivaline haigur sammus tähtsalt leetseljakul ja 
liivakünka tipus seisis meid vaadeldes must kits, kes oli kodunt kaugele jooksnud. 

Asulaid oli harva, aga kui tihti see-eest tabas silm muistseid varemeid. Tõeline 
muistsete templite ja kindluste paraad! Neist mööda sõites justkui lehitseksid elava, 
erutava ajaloo lehekülgi. 

Derrast mööda sõites kogunesime kõik tropis paremale pardale, et paremini näha 
koobastempli suurejoonelist sammastikku, mis kõrgus otse vee kohal. See oli ehitatud 
samuti nagu tempel Abu Simbelis, ikka tollesama Ramses II ajal. Tempel on kuulus 
oma suurepäraste värviliste punasest liivakivist reljeefide tõttu. Seda kavatsetakse sa- 
muti säililada, jõest kaugemale, ohutusse kohta üle viia. Näe, seal, sammaste jalamil, 
askeldavadki inimesed. 

Seejärel tormasime kõik nagu üks mees, hoolimata kapteni vihasest pilgust, 
vasakule pardale, et imetleda sfinkside alleed, mis viis jõe äärest kahe madala torni 
juurde. See oli «Jumala tee»; sissekäik templisse, mis oli pooleldi kaljusse peidetud. 
See oli samuti ehitatud rahuldamatu Ramses II auks. Küll oli ikka hämmastavalt 


auahne mees! Vähe sellest; et ta on kogu Egiptuse sõna tõsises mõttes täis külvanud 
oma mälestusmärke, templeid või lihtsalt raidkirju kiidukõnedega - isegi siin, Nuubia 
kõrbe piiril, leitakse neid kümnete kaupa. Ei, talle meeldis veel ka võõraid 
mälestusmärke omastada, ta käskis lihtsalt neilt eelmise vaarao nime maha kraapida ja 
ema nimega asendada. Egüptoloogidele on ta nende võltsingutega ohtrasti tööd 

jätnud. .. 
Agaselle templi sünged tornid, mis Dakka juures otse veest tõusevad, on juba 
lehekülg hoopis teisest ajajärgust. III sajandil enne meie ajaarvamist ehitas templi üks 
Nuubia kuningaid. A 

See on tõend sellest, kuidas Nuubia, kes juba iidsetest aegadest oli oma rikkusega 
nagu kuldse magnetiga vaaraode ahnust ligi tõmmanud, pead tõstis ja ise pealetungile 
üle läks. Ta vallutas Egiptuse vähehaaval, selle kõrgemat kultuuri järk-järgult üle 
võttes, esialgu andis Egiptusele 

lossivalveks võitmatuid sõjamehi, siis aga murdsid üksikud tema pojad ise teed trooni 
juurde ja tõusid kogu Egiptuse vaaraodeks, kuigi lühikeseks ajaks, nagu Hiren. Hiljem 
pani Nuubia kuningas Sabaka aluse tervele vaaraode dünastiale. See on läinudki 
ajalukku «Etioopia kuningate» dünastia nime all. 

Pikkamööda jõgi kitseneb, kallastel kaovad viimased salgud rohelust. Jõe suruvad 
kokku sünged kaljud, mis ühel pool on lillakad, teisel kaldal kollakad. Kaljud 
moodustavad kitsustiku, mis kannab väga kujukat nime - Bab el Kaljabša. Tõlkes 
tähendab see «käerauad», Sealt paistabki Kaljabša asula, selle kõrval muistne tempel, 
mis taastati juba Rooma valitsemise ajal, läheduses muidugi arheoloogide lõuendist 
telgid ja kõrge varda otsas jumalanna Maati kujutisega lipp. 

Näib, et siin töötavad sakslased. Suur kiusatus on randuda, pärida, mis nad on 
leidnud, ja vaadelda templi tähelepanuväärseid seinamaale, mis hämmastava 
elulisusega kujutavad muistset legendi noorest Nuubia päikesejumalast Mandulisest ja 
imekaunist jumalannast Uadžitist. 

Kuid me peame kiirustama ja jõgi kannab meid võimukalt edasi. 

Siis ilmusid paremal kaldal lõhangus nähtavale kuulsad kivimurrud, kust muistsel 
ajal murti roosakasmusta Assuani graniiti. Õhtu oli juba ligidal ja vaid suure vaevaga 
suutsin ma binokli abil leida kaljus mustava sissekäigu väikesesse pühamusse, kus, 
nagu räägitakse, on meie päevini säilinud ehitusmeistrite ja järelevaatajate raidkirjad 
ning isegi nende büstid, mis on otse kaljuseinast välja raiutud, - omamoodi väike 
tootmisalane muuseum. 

Veidi maad allavoolu ilmus me silme ette kogu oma suurejoonelises haaravuses 
kaasaegse hiigelehituse pilt. Sadd el Aali, Assuani kõrgpais, millest juba praegu kogu 
maal laule ja legende luuakse. Saja üheteistkümne meetri kõrguse hiiglasliku seinana 
suleb ta varsti Suure Hapi sängi ja Egiptuse põldude pindala suureneb siis 
poolteisekordseks ning linnad ja uued tehased saavad odavat elektri 
energiat kümme korda rohkem, kui on Araabia ühinenud Vabariigil praegu. 

Ehituse süvendist sõitsime mööda juba pimedas. Kuid selle kohal helendas 
lugematutest tuledest niivõrd võimas kuma, et näis, nagu tõuseks sealt, maa alt, nüüd 
kohe jälle. 


66 

päike. Tuled tõstekraanade võrelistel mastidel särasid heledamini kui tähed. 
Pimedus varjas meie eest püha Filai saare tema imekaunite templitega. Käiku 

tasandades, justkui käsikaudu kobades otsis meie praam aeglaselt teed esimese 


kärestiku saarekeste vahel. Täiesti lagedad, tuultest rüüstatud saarekesed paistsid 
helgiheitja valguses õrnroosadena nagu vette pugenud põrsad. Seejärel tuli eespool 
nähtavale elektrilampide kee Assuani vanal paisul ja selle taga mägisele kaldale 
laialipudenenud linna tuled. 

Assuanis me peatust ei teinud. Muidugi oleks väga tahtnud vaadata ehitust, kus 
töötas kolm tuhat meie kaasmaalast, nõukogude spetsialisti - terve rahu ja sõpruse 
armee! Kuid meie viisade aeg oti lõppemas, piletid lennukile olid tellitud, ja enne 'tuli 
veel kogu materjal hoolikalt merereisiks pakkida ning laevale üle anda, seepärast 
tõttasime Kairosse. . 

Rong sõitis piki Niilust, esialgu paremal, siis vasakul kaldal, ja jälle jätkus muistsete 
losside ja templite paraad, jälle avanesid meie ees üksteise järel elustunud ajaloo le- 
heküljed: Luksor ja Karnak «sajaväravaiise Teeba» varemetega, Faijumi oaas, 
Sakkara liivalagendik, kus Goneim hiljuti kaevas välja kuulsa «kaotatud püramiidi». 
Siis kerkisid hallikas vines meie ette Gise püramiidid - «inimkäte loodud mäed», nagu 
neid nimetas meie teadmishimuline kaasmaalane Grigori Grigorovitš-Barski, kes juba 
XVII sajandil mööda Egiptust ringi rändas... 

Kairo kurdistas meid pärast kõrbe igavest vaikust trammide kellahelina, autode 
tuututamise ja rändkauprneeste hüüetega. Reproduktoritest kaikus muezzinite hääl, 
mis kutsus õigeusulisi järjekordsele palvusele, ja mind pani jälle imestama, kui 
hämmastavalt elavad sellel maal käsikäes modernsus ja kõige vanem ning kaugem 
muinasaeg. 

«Tervist, kallis kolleeg!» hüüdis mulle äkki tänaval keegi prantsuse keeles. «Kui 
rõõmus ma olen teid jälle kohates!» 

Vaatasin ringi ja nägin professor Meraux'd, kes lehvitas mulle sõbralikult 
tänavakohviku vöödilise päikesevarju a/t. Astusin ligi, tervitasin ja istusin tema 
kõrvale laua äärde. «Kas teie, professor, kavatsete ka koju sõita?» 

«Oh ei, mina jään siia. Mind sütitas üks idee... Loodan, et teil pole midagi selle vastu? 
See on ju aus teaduslik võistlus.» 

«Ma ei taipa, millest te räägite?» 

«Mäletate, tookord, tolle romantilise vestiuse ajal laternavalgusel liiva peal keset öist 
kõrbet, te mainisite Hireni hauakambrit? Ma käisin tema salapärast püramiidi vaata- 
mas ja nakatusin, nakatusin kõige selgemal kujul, mu kallis! See kõik on nii 
salapärane, selles on nii palju võlu, müstilist veetlust. . .» 

«Lühidalt öeldes, te otsustasite hakata otsima Hireni hauakambrit?» katkestasin ma 
teda vist mitte eriti viisakalt. 

«Jah. Täpselt nii. Praegu nõutan siin vajalikke lubasid, te ei usu, kui raskeks see 
viimastel aastatel on muutunud! 

Kuid ütelge mulle avameelselt, ega te ei ole selle vastu, et ma hakkan töötama nii- 
öelda teiega kahasse?» 

«Mis te nüüd, kuidas ma võiksin vastu olla! Tunnen vaid rõõmu. Ega siis Hireni 
hauakamber või tema püramiid ole minu pärusmõisad!» vastasin ma, kuigi ise 
mõtlesin meelehärmiga: «Veel üks võistleja kaelas!» 

«See on teist suuremeelne, väga suuremeelne,» ütles prantslane, surudes liigutatult 
minu kätt. «Kuigi teiega on raske võistelda. Kui palju noori andekaid eriteadlasi on 
teie ekspeditsiooni koosseisus, kui täiuslik aparatuur! Ainult teie maa võib endale 
lubada sellise ulatusega teaduslikke uurimistöid. Aga meil! Mitu korda päevas tuleb 
mulle meelde vanarahva tarkus: «Rahapuudus on kõige hullem haigus.» Tuleb jälle 
mõni rikkam ligi meelitada, jagada kuulsust kas või nendesamade argentiinlastega.» 


Nüüd söandasin ma esitada küsimuse, mis mind juba ammu oli piinanud: 
«Aga kas te selle Woodstockiga ei kavatse ühineda?» 

«Oh ei, me läksime temaga lõplikult tülli. Ta on hirmus inimene! Pean veel teie ees 
vabandama tema ebasündsa käitumise pärast tookord, tollel õhtul.» 

«Ah, mis te nüüd, pole kõne väärt. . .» 
«Ta on petis ja suli!» hüüdis professor üle kogu tänava, nii et inimesed keerasid pea 
meie poole. «Küll ma ta veel paljastan, kuigi ta kinkis mulle lepituse märgiks kella.» 
«Kella?» 
«Jah, näete, selle naljaka muinsuseseme. Võtsin kella vastu ainult tema toreda isa 
mälestuseks. Küll see oli tore mees, ma kuulasin Sorbonne'is tema loenguid. Ja temal 
niisugune poeg! ütelge, kallis, kuhu me niiviisi jõuame? Kuhu see kiidetud 
tsivilisatsioon meid kord välja viib? Ma. 

võtsin kingituse vastu, kuid ärgu ta arvaku, et sai mind ära osta. Siin see on. Ilus, eks 
ole?» 

Ta sirutas käe ette: peopesa 1 lebas mulle juba tuttav vanamoeline, kulunud 
rihmaga, kõhukas kell. Uuesti lugesin mõttetera, mis tibatillukeste tähtedega 
numbrilaua servale oli kirjutatud: «Kuni te kella vaatate, kaob aeg.» 

Soovisin Meraux'le edu ja me läksime lahku. Järgmisel hommikul aga istusin ma 
juba lennukis ja sõitsin ära koju, Moskvasse. 


VIII pea tükk JUURDLUS LÄBI SAJANDITE 


. Moskva võttis meid vastu kauni aprilliõhtu ergutava kargusega. Veel lehtkatteta 
kasesalu taga roosatas õrnalt kevadine «metsisemängu» eha. 

Äkitselt tundus, et Niiluse kaldad, kus ma alles täna hommikul olin mööda tänavaid 
ringi uidanud, on kuidagi ebatõepärasel tkauged, justkui poleks ma neid ealeski vaa- 
delnud. vaid ainult õpikust lugenud ja seejärel kõike unes näinud. 

Juba esimestest päevadest peale tekkis palju uusi muresid ja uusi askeldusi, mis 
viisid mõtted teistele radadele. 

Tuli otsida ruumi, kus saaks lahti pakkida leide, mis laevaga olid teel kusagil 
Mustal merel. Selle küsimuse lahendamist kergendas asjaolu, et materjalide 
läbitöötamist tuli meil alustada just sel ajal, kui teised ekspeditsioonid tavaliselt 
välitöödele lähevad. 

Tuli majandusmeestele iga kulutatud kopika kohta aru anda ja tulevase 
ekspeditsiooni eelane koostada, mis oli mulle vist küll kõige keerukam ülesanne. 
Ent ajapikku lahenesid kõik majanduslikud mured, meie kollektsioonid jõudsid 
õnnelikult Moskvasse ja nüüd võis töö juurde asuda. 

Tean isiklikest kogemustest, et paljudel on meie tööst veel üsna ähmane ettekujutus. 
Mõnedele näib; et arheoloogide põhiliseks tööks on väljakaevamised ja et ainult 
kaevamistel tehakse avastusi. Kuid sugugi väike tähtsus pole leidude laboratoorsel 
analüüsil, eriti praegu, kus viimastel aastatel on arheoloogias suure eduga kasutama 
hakatud tehnika ja paljude teaduste uusimaid saavutusi, ala 

tes tuumafüüsikast kuni matemaatilise loogika ja tõenäosusteooriani. 

Milliseid aparaate sa nüüd kaasaegse arheoloogi laboratooriumis kõik ära ei näe! 
Siin on tundlikke magnetomeetreid, massispektrograafe, röntgeniaparaate 


fluorestsentsanalüüsiks, kuid ka Geigeri loendajaid. radioaktiivsete osakeste ja 
märgitud aatomite «püüdmiseks». Ja tihtilugu õnnestub just siin, laboratooriumis, 
aparaatide abil teha huvitavaid avastusi isegi sel juhul, kui leiud esimesel pilgul üldse. 
ei paistnud pakkuvat mingisuguseid üllatusi ega ootamatusi. 

Nii asusime nüüd ka meie iga leitud savinõukildu põhjalikult uurima, lootes leida 
midagi, mis palja silmaga vaatamisel oli märkamata jäänud ja võis endas peita meel- 
divat ootamatust. Sest mida muud on iga avastus oma olemuselt kui mitte selline 
ootamatus. Hakkad selle vastu huvi tundma, tõmbad erutusega niidist ja harutad —lahti 
terve uute mõistatuste ning uute avastuste kera. 

Ent mind huvitas praegu kõige rohkem muidugi kirjalike leidude analüüs. Jätsin 
potikildude j a muistsete helmestega «nõidumise» Pavliku ja tema abiliste hooleks 
ning veetsin ise terveid päevi paksude foliantide keskel raamatukogus või oma 
kabinetis. 

Kõigepealt tuli kontrollida ja põhjendada oletust, et leitud raidkirjad kuulusid 
vaarao Hireni ajastusse, hiljem aga olid parandatud Ramses TI ajal. Ent kivitahvli 
täpset «iga» oli raske kindlaks määrata. Selles ei saanud mind aidata ei radioaktiivne 
analüüs ega paleomagnetismi meetod, mida arheoloogid praegu tihti edukalt 
kasutavad, liiga väike oli vaheaeg nende kahe vaarao valitsemisaja 

vahel, et seda oleks võinud aparaatide abil tabada. 

Pealegi oli mul ju veel vaja tõestada, et osa raidkirjast, samuti too kiri, mis 
püramiidis .oli säilinud, olid tehtud Hireni dikteerimise järgi ja kannavad nii-öelda 
vaarao enese isiksuse pitserit. Sest kas juba Buffon ei väitnud, et «stiil - see on 
inimene»? 

Ent kuidas seda kolmkümmend kolm sajandit hiljem kindlaks teha? 

Milliseid tekste võis vaieldamatult Hirenile kuuluvaiks pidada? Vist küll ainult kirja 
püramiidi hauakambris. Võib olla ka veel seda, kus teda on suureks ehitajaks 
nimetatud: pole võimatu, et kiri on Hireni enese koostatud. 

Raamatumäed minu ümber muudkui kasv.asid. Väljen- 

dust «Mu poeg, mu tasuja...» nähtavasti kusagil mujal enam ei esinenud. Ainult ühes 
tekstis sattusin ma küllaltki lähedasele sõnastusele: «Mu vend, mu tasuja.. .» Ent see 
raidkiri kuulus hoopis teise ajastusse, Tutmosls III aega, kes valitses sadakond aastat 
enne Hiren'i. 

Vist küll tuhat korda uurisin ma tugeva luubi abil igat hieroglüüfi, võrreldes 
pealkirju tahvlii, mille olime leidnud, kaljusse raiutud tekstiga. Mulle näis, et need 
olid ühe ja sama käega raiutud: hieroglüüfis «f» esines ühesugune iseloomulik 
kõverdus, ja näe, see märk - determinant «siduma» - oli väga isikupärane. 

Aga kui see ainult näih mulle nõnda? Kuidas teisi käekirj ade sarnasuses veenda? 
Muidugi lugesin ma uuesti läbi kõik Krassovski tööd ja märkisinära need kohad, 
kus ta kõneles püramiidi arhitektoonika originaalsetest joontest - sellest võis abi olla, 
et teatavate tundemärkide, nii-öelea tema «ehitusstiiti» omapära kaudu ka Hireni 

tõelist hauakambrit leida. 

Uuesti - kui mitmendat korda juba! - asusin ma uurima kõiki dokumente, mis olid 
säilinud tormilisest ajajärgust Ehnatoni surma ja Haremhebintrooniletuleku vahel. 
Püüdes raidkirjades ja dokumentidesavastada kas või mõnd kaudsetki vihjet Hirenile, 
mis teistele uurijatele olid ehk kahe silma vahele jäänud, vaatlesin seda lõiku ajaloost 
nagu mikroskoobi all. 

Ehnatoni reform ei võinud muidugi piirdudaainult usundiga. See puudutas 
elanikkonna mitmesuguste kihtide huve ja põhjustas sügava murrangu sajandeid 


püsinud ühiskondlikes suhetes. Võitluses Teeba preesterkonnaga tuli ketserlikul 
vaaraol kellelegi toetuda. ja otsusekindlalt hakkab ta õukondlikesse ameteisse, mis 
varem pärimise korras isalt pojale edasi läksid, edutama täiesti tundmatuid, ilma 
kõrge seisuse ja suure suguvõsata inimesi. 

Ahetatoni varemeis on säilinud ühe niisuguse «edutatu», kellegi Maija-nimelise 
sõjapealikli käsul sisseraiutud tekst, mis ülistab Ebnaton'i: 

«Ta suurendas oma armutegusid minu vastu nagu liiva. Olen ametnike peamees, 
kes valitsevad kogu rahva üle, minu valitseja ülendas mind, sest et ma käisin tema 
õpetuste jäfgi ja alati võtan kuulda tema sõnu. . .» 

Arvatavasti tõusis tol ajal niisama kiiresti kõrgele positsioonile ka nuubialane 
Hiren, kes varem poleks õukonnaameteile ligigi pääsenud. 

Vana ülemkihi esindajaile uus kord muidugi ei meeldinud, võitlus teravnes iga 
aastaga ja kiskus oma keerisesse üha rohkem inimesi. Õukonnaintriigid ja vandenõud 
muutusid avalikeks sõjariistus kokkupõrkeiks ja mässudeks. Ja Ehnatoni järglased, 
võideldes võimu pärast, õhutasid võitlusleeki veelgi enam. 

Pärast Tutanhamoni surma ei tahtnud tema noor lesk Anhesenpaamon nähtavasti 
võimu kellelegi loovutada. Kuni uue vaarao troonileastumiseni oli tal varuks kaks 
kuud aega, mis traditsiooni kohaselt oli ette nähtud kõikide matusekommete 
täitmiseks. Ja kuninganna arendas lausa pöörast tegevust, mille järelkaja on läbi 
sajandite meieni kandunud. 

Kiiresti saatis ta kirja Väike-Aasias elavale hetiitide kuningale: 

«Minu mees suri, mina aga olen kuulnud, et sul on täisealised pojad. Saada üks 
neist mulle: ma abiellun temaga ja temast saab Egiptuse valitseja.» 

Kahe nädala pärast jõuab tema juurde salakäskjalg. Ta toob vastuseks üsna 
ettevaatliku läkituse, mis on täis kaastundeavaldusi ja ärevaid järelepärimisi: 

«Kus on praegu kadunud valitseja poeg? Mis temaga on juhtunud?» pärib üleliia 
pelglik hetiitide kuningas, kes ilmselt kardab rumalasse olukorda sattuda. 

«Miks ma peaksin sind petma?» tungib meeleheide esile lesestunud kuninganna uue 
kirja ridade vahelt. «Poega mul ei ole, minu mees aga on surnud. Saada mulle üks 
oma poegadest ja ma teen temast kuninga!» 

Käskjalg kihutab tagasi, kuid tee on kauge ja selleks kulub jälle vähemalt kaks 
nädalat. Aeg aga kaob... Ja, troonile astub Eije. 

Kirjavahetus katkeb ja tõenäoliselt ei saa me kunagi teada, mis sai naisest, kes oli 
valmis isegi võõramaalast oma maa valitsejaks tegema, kui vaid ise võiks tema kõrval 
võimul olla. 

Aga mida tegi sel ajal Hiren? Ta oli ju samuti õukonnas, otse intriigide keerises? 
Ikka uuesti ja uuesti silmitsen ma fotot tollest ainsast freskost, kus ta vaarao 
Tutanhamonile kinke toob. Kahjuks on fresko halvasti säilinud, kohati tugevasti 
pragunenud. kuid Hireni nägu on siiski võimalik vaadelda. Kõrge laup, käharad 
«neegrijuuksed»,' kergelt kongus nina - kui hea, et kunstnik oli veel truuks jäänud 
Ehnatoni-aegsetele realistlikele «Amarna traditsiooni 

dele» ja püüdnud kujutatava näo kordumatut isikupära välja tuua! Võrdlen seda 
fotoga, mis on tehtud ušebtikujukesest, mille Krassovski tühjast hauakambrist leidis, - 
muidugi, see on sama inimene. 

Ent imelikku eset, mida Hiren vaaraole pidulikult üle annab, ei oska kuidagi täpselt 
määratleda. On see mõne lossi, masina või isegi laeva mudel? 

Ja veel üks huvitav asi: kui Hiren oli tõesti nii andekas ehitaja, kes vääris võrdlust 


legendaarse Imhotepiga — aga kas nende ülistuskõnede õigsust ei tõesta suure meis- 
terlikkusega ehitatud püramiid pettehauakambriga? --, miks siis hauakambrit 
Tutanhamonile ei ehitanud tema, vaid Eije? Hauakambri seinal on ju selle kohta 
vastav raidkiri säilinud. 

Veider, eks ole tõsi? 

Arvatavasti oli Hiren tol ajal millegipärast ebasoosingus. Miks? Kas mitte sellepärast, 
et «ta muutis jumalad inimesteks ja templitesse ei toodud enam ohvreid», nagu 
napisõnaliselt on öeldud ühes teises meieni jõudnud dokumendis. 

Selgus, et just selle väga tähtsa raidkirja oli kadunud professor Woodstock muistse 
Teeba väljakaevamistel leidnud. Ent millele tema kaval ja alalõpmata purjus pojake 
veel vihjas? 

«Muutis jumalad inimesteks» - see juhtus juba hiljem, siis, kui Hirenist endast sai 
vaarao. Muuseas, pole võimatu, et ta ka juba varem oli mingis opositsioonis 
kõikidega, kes püüdsid taastada vana korda, mille ketser Ehnaton oli tugevasti 
kõikuma löönud, - nii taganeja Tutanhamoni kui ka tema järel troonile trüginud 
isehakanud vaarao Eijega. Seda tõendab nähtavasti ka meie leitud päikesekettaga 
kivitahvli tekst. 

Kahtlased, ebakindlad tõendid! Ja ma jätkan otsinguid, püüdes läbi sajandite tunginud 
üksikute katkendlike ja ebaselgete signaalide varal tõde taastada ning endale ajastust 
ning võitlevate inimote hingelaadist mingit pilti luua. 

«Kihuta ta minema, tapa ta, .. Kraabi maha tema nimi, hävita tema pooldajad, 
juuri välja mälestus temast ning tema pooldajaist, kes teda armastavad...» - sel kohal 
Ahetatoni varemeist leitud raidkiri katkes. Kelle kohta ,see käis, võib-alla oli see 
öeldud just Hireni kohta — tema vaenlaste poolt? Me ei tea seda. Kuid võitlus oli 
nähtavasti äge, 

Aga järgnevad read on kirjutajale värskete sündmuste mõjul ilmselt dikteerinud üks 
neist ajutistest soosikutest, kes tollel «segaduste ajastul» lühikeseks ajaks trooni 
juurde tungisid ja kelle nimed, jõudmata ürikutesse sattuda, pole isegi säilinud: 


«See juhtus pärast õhtueinet. kui oli juba saabunud öö. Heitsin veidikeseks 
puhkama ja magasin oma asemel. Olin väga väsinud ja mu süda suigaias. Akki kostis 
justkui relvade tärinat ning kellegi hääled oleksid nagu minu järele pärinud. Ja siis 
tundsin ma end nagu madu kõrbes. Hüppasin üles, raputasin une endalt maha, et ise 
lahingusse astuda, ja märkasin siis, et oli toimunud käsitsivõitlus minu ihukaitse seas. 
Siis haarasin kiiresti kätte oma sõjariista ja kihutasin jultunu minema. Kuid pole 
niisugust inimest, kes oleks tugev öösel, ja pole võimalik üksinda võidelda, kui kõik 
su ümber on sind reetnud...» 


Ja kui ilmekad on «Murelike sõnade» read, millise viha ja hirmuga maalib selle 
autor pilte rahva ülestõusust: 


«Tõepoolest: vabad ja varakad on nüüd küürus käsikivide kohal, need aga, kes 
varem ei näinud päekesesära, on nüüd pääsenud vabadusse... 

Vaadake: aukandjad leiavad endale ulualust vaid aitades. Too, kellel varem polnud 
seina ääresk! asu, magab nüüd omaenda asemel...» 


Nähtavasti oli kõige selle eesmärgiks õhutada vaaraod otsustavate tegevusele 
«mässulise pööbbli» vastu. 


«Vaadake: maa ülemad päästavad end põgenemisega. Võimukandjaile enam midagi 
ette ei kanta. Too, kes veel eile oli teiste jooksutada, läkitab nüüd ise käskjalgu. 

Vaadake: siin on viis orja. Isand käsutas nad teele, kuid nad ütlevad: «Käi ise seda 
teed, oleme juba oma sihile jõudnud. Nüüd oleme meie isandad!»» 


Aeg oli palav! Võitlus, millele oli alguse andnud Ehnatan oma reformidega, oli juba 
ammu losside ja templite seinte vahelt välja tunginud. See oli haaranud kogu linna, 
isegi täielikult õigusteta orje. 

Püüan otsida pidepunkte nende salajaste veriste intrii. gide, vandenõude ja öiste 
kähmluste katkendlikes järelkajades, püüan nüüd, kolmkümmend kolm sajandit 
hiljem, leida mingisuguseid jälgi mõistatuslikust mehest, kellest. 

me nii vähe teame. Üha uuesti loen kõiki säilinud ürikuid, kuni silmadesse lööb lõikav 
valu, võrdlen hieroglüüfide jooniseid ja veidraid konkse piltkirjas, mida kirjutajad 
kiiruse mõttes kasutasid. 

Nagu koolipoiss eksamite eel pomisen ma endamisi raidtekste ja värsiridu, mida 
Hireni omadeks peetakse: 


Veeda rõõmsalt päev, mu sõber, 

naudi salvide ja võiete lõhna... 

Jäta endast maha kõik, mis on õel. 

Mõtle vaid rõõmule-- senikaua, 

kui sa pole jõudnud maale, mis armastab vaikust, 


IXpeatükk SFINKSID VAIKIVAD 


Nii vaevaosin ma end asjatute otsingutega, ilma. et oleksin esialgu sammugi edasi 
jõudnud. Viimaks jõudis mu vana õpetaja, akadeemik Saveljev, sanatooriumist tagasi. 


Ootasin teda juba ammu. Nüüd otsustasin siiski veel paar päeva kannatada, et anda 
talle aega igasuguste pakiliste asjade lahendamiseks, mis tema puhkuse ajal olid 
kogunenud. Ent vanataat helistas mulle ise juba esimesel õhtul ja käsutas 
napisõnaliselt oma nii tuttava taaniga, mis ei sallinud mingisuguseid vastuväiteid, et 
ma viibimata tema juurde ilmuksin ja ette kannaksin, «mis seal vaaraode juures uudist 
On». 

Rõõm oli teda ikka eest leida niisama asjalikuna, reipana ja toimekana, kuigi 
lähemal silmitsemisel võis märgata, et vanataat oli vist küll veelgi kõhnemaks jäänud, 
kokkukuivanud ja nagu isegi kasvult lühemaks muutunud. Ent kas ta polnud 
samasugune ka noil - kahjuks nüüd juba kaugetel - aastatel, kui ta pärast esimest 
sissejuhatavat loengut meile täiesti tõsiselt ütles: 

«Mina enam ei vanane. Olen elusalt mumifitseerunud. Teate, ühe muistsete 
egiptlaste retsepti järgi. Pärastpoole teen selle saladuse ka teile teatavaks.» 

Ja meie, tol ajal rohelised esimese kursuse tudengid, jäime vist tõepoolest uskuma. 
Astudes aga nüüd me läve tuttavasse kabinetti, kus mitte üksnes seinad, vaid isegi osa 
lage oli pilgu eest tuge 

matute raamaturiiulitega varjatud, oli mul jälle tunne nagu aral tudengi], kellel seisab 


ees eksam. 

Ja sellel eksamil kukkusin ma vist läbi.. 

Kuulanud katkestamata ära minu pika ja põhjaliku jutustuse kogu kaevamistööde 
käigust ning meie luureretkedest kõrbes, ümatas vanataat heakskiitvalt ja lausus 
lühidalt: 

«Hiren - see on alles kuju! Tema pärast maksab pead murda.» 

Hingasin kergendatult: nüüd on kõik korras, sellise liitlasega läheb kindlasti korda 
tööplaani muutmist läbi viia. 

Ent samas kallas õpetaja mulle kaela traditsioonilise toobritäie kainestavat külma vett: 

«Raidkiri on huvitav, kuid teie analüüs, noormees, lõhnab viletsa diletantismi 
järele. Haaras kinni ühest fraasist, ühest kokkulangevast kõnekäänust, ja näe, juba 
ongi valmis ennatlik hüpotees. See pole soliidne.» 

«Kuid see on ikkagi üks niidike, Mihhail Sergejevitš.» 

«Niidike küll, aga mäda. Vaevalt puudutad, kui juba rebeneb. «Mu poeg, mu 
tasuja!»» Et mind tugevamini solvata, mökitas ta seda sihilikult vastiku häälega. 
«Sellist Šabloonilist väljendust tuleb ette tuhandeid kordi. Te rääkisite ju isegi, et ka 
Tutmosise ajastul esines selletaolisi raidkirju. Tõenäoliselt leidub neid veelgi. kui 
hoolikalt otsida. Kas või «Murelikes sõnades», kui mälu mind ei peta. Kui.das on, kas 
ka see on teie arvates Hireni koostatud?» . 

«Kus? Ei või olla!» 

Vanataat vaatas mind nagu murdja loom, sööstis nagu tiiger riiuli juurde, lendas ahvi 
osavusega mööda kõikuvat ja kägisevat treppredelit üles kuhugi lae alla ja hetkepärast 
torkas mu nina võidutsevalt raamatusse, mille ta eksimatult oli õige lehekülje kohalt 
avanud. 

«Lugege! Lugege valjusti,» käsutas ta. 

Ja kuulekalt lugesin ma ängistatud häälega: 

«Mu poeg, mu tasuja, ma pöördun anudes su poole! Vaata: kõrbe-suguharud 
muutuvad kõikjal egiptlasteks, nuubialastest saavad osavad meistrid delta käsitöödes. 
2» 

«Kuidas küll mina pole seda märganud!» pomisesin ma raamatut silmitsedes. 

«See on Leydeni väljaanne, teie piirdusite vaid Dresdeni omaga. Papüüros 
eksisteerib kahes variandis, erinevustega tekstis. Tänapäeval teavad seda isegi 
üliõpilased.» 

«Oleks mul sinu mälu!» mõtlesin ma kadedusega. Aga vanataat ei jätnud ikka veel 
järele: 
«Niisiis, kui järgida teie kaunist hüpoteesi, siis on ka needsinased «Sõnad» Hireni 
kirjutatud? Kuid teie ju kinnitate, et mainitud Hiren oli õndsa Ehnatoni poolehoidja ja 
jagas tema ketserlikke vaateid? Kuidas ta siis sellistel asjaoludel võis luua nii 
truualamlikud «Sõnad», mis? See ei klapi ju kuidagi.» 
Olin sõnatu. Nautinud minu vaikimist isu täis, jätkas . vanataat juba asjalikult: 

«Olgu peale, mõtleme parem, mida edasi teha. Selge on esialgu vaid üks asi: 
otsinguid tuleb jätkata eelmäestikus, seal kaldaäärses külas ainult nii muuseas; midagi 
huvitavat sealt niikuinii ei leia. Hieroglüüfe on muidugi samuti mõistlikum võrrelda 
vabal ajal. Töötage välja üksikasjalik luureplaan ja tulge minu juurde, arutame läbi. 
Vahepeal aga tuhnin ka mina veidi ringi.» Ta haaras punase pliiatsi kõvasti sõrmede 
vahele ja tegi samas hoogsa käekirjaga kiiresti mitu salapärast märkust kulunud 
märkmikku. mis raamatute hulgas laual vedeles. 


«Mihhail Sergejevitš, aga kas ei tasuks veel uuesti Krassovski arhiivis sorida?» 
sõnasin ma. 
Vanataat tõmbas lõbustatult näo krimpsu: 

«Kus see arhiivon? Minu arvates pole seda tegelikult olemaski. Ja niipalju kui ma 
toda Krassovskit mäletan -vaevalt ta mingit arhiivi üldse maha jättis. Oli suur neu- 
rasteenik ja pelgas inimesi, kogu aeg salatses, vahtis kõikide peale viltu.» 

«Kuid tema oli ikkagi see, kes püramiidi kõige põhjalikumalt läbi uuris.» 

«Mõtelda, kus uurimine! Müstikuks muutus vanaduspäevil, peaaegu oli 
kabalistikast sisse voetud. Kuigi, pardon, te olete vist sugulashinged? «Mu poeg, mu 
tasuja!»» osatas ta ja ähvardas raevukait sõrmega. «Kõik. Nägemiseni.» 

Vestlus oli küll lühike, kuid piisavalt kainestav. Ent ma otsustasin siiski Krassovski 
arhiivi üles otsida: võis ju ometi olla säilinud mingeid ülestähendusi ka peale nende, 
mis kadunud arheoloogi trükis avaldatud töödesse olid sattunud. Uurijana polnud ta 
end sugugi halvast küljest näidanud, ükskõik mida vanataat ägedushoos selle kohta ka 
ei öelnud. Müstikat on alati võimalik välja sõeluda. - Igatahes tuleb iga võimalikku 
uurimissuunda kontrollida, 

kui- ma praegu leitud raidkirjade puhtfiloloogilise tõlgitsemisega olin ummikusse 
sattunud. 

«Kui meid on puruks löödud, ei jää meil midagi muud üle kui otsast alustada!» - 
kui tihti kordasin ma neil päevil Engelsi uhkeid sõnu, mis olid mulle meeldima haka- 
nud. 

Ja tihtilugu piinas mind mõte: «Mida Woodstock seal teeb? Viimati on juba 
hauakambri jälgedele sattunud?» Vaatasin järjekindlalt läbi Kairos ilmuvad ajalehed. 
Ootamatult sattus mulle ühes neist silma teade professor Maraux' haigusest. Tema 
haigus oli muidugi esitatud kui «täiesti mõistatuslik ja seletamatu, kuid kahtlemata 
mingil salapärasel viisil seotud töödega Hireni püramiidis, mida kohalikud elanikud 
nimetavad «saatana eluasemeks» ja millest nad kaugele eemale hoiavad...» Lühidalt 
öeldes, selle haiguse ümber alustati samasugust meeletut ebausu klaperjahti, nagu 
omal ajaloli tehtud Tutanhamoni hauakambriga. 

Moskvas, nagu ma olin eeldanudki. ei leidunud Krassovski arhiivist mingeid jälgi. 
pärisime Leningradist järele. Möödus nädal ja ma kartsin juba, et ka see niidike 
osutub samuti pehkinuks ja katkeb kohe alguses, kui Leningradist äkki teatati, et ühes 
sealses arhiivis leiduvad tõepoolest mõned kadunud arhealoogi dokumendid. Samal 
õhtul asusin teele Leningradi. 

Minu kannatamatus oli nii suur, et jaamas jätsin kohvri käsipakkide hoiuruumi ja 
kuhugi sisse astumata kihutasin taksoga otse arhiivi. Tavaline tuttav rahulik 
protseduur ankeedi ja nõudelehe täitmine - tundus mulle seekord kohutavalt tüütu ja 
pikaldane. 

Ja siis viimaks asetatakse mu ette lauale üksainus punakaspruun mapp. Sõrmedega, 
mis ei taha sõna kuulata, päästan lahti paelad, avan mapi... 

See on juba mõnitamine! Minu ees on kolm väikest sinakat paberilehekest, kaetud 
peene kirjaga. Eksitus! Oh ei, viimasel lehekesel on selgesti loetavallkiri: V. Kras- 
sovski. 

Keerutan mappi käes, raputao seda - mitte midagi muud seal enam ei ole. Siis asun 
lugema, mis nendele kolmele väikesele lehekesele on kirjutatud, ja mind valdab 
täielik pettumus. See on kõigest lühike aruanne Krassovski esimesest reisist 
Egiptusesse möödunud sajandi lõpul. Siis ei avastanud ta veel midagi peale kahe 
täiesti eba- 

huvitava raidkirja, mida ta ka kirjas Vene Keiserliku Arheoloogia Seltsi idamaade 
osakonnale ausalt ette kannab. 

Mingisuguseid muid Krassovski pabereid Leningradi arhiivides enam ei leidunud. 
Sellele veendumusele jõudsin lõplikult juba sellesama esimese päeva õhtuks, kui ma, 
väsinud ringijooksmisest mööda mitmesuguseid asutusi ning lõpmatuist 
telefonikõnedest, hotellitoa laua taha istusin, et tulemustest kokkuvõtet teha. 

Ent puhates hakkasid lootused, mis olid juba kadumas olnud, järk-järgult uuesti 
tärkama. Mulle meenus, et ainult selleks esimeseks ebaedukaks reisiks kasutas Kras- 
sovski Arheoloogia Seltsi rahalist toetust. Loomulik, et ta pidi kulutatud summadest 
aru andma. Hiljem läks aga raske iseloomuga uurija tülli seltsiga, kes tema arvates ei 
suhtunud temasse küllalt tähelepanelikult, ja teostas kõik edasised otsingud omal 
kulul ja riisikol. Tähendab, on täiesti loomulik, et ta mingisuguseid ametlikke 
aruandeid enam ei esitanud ja et riiklikest arhiividest on neid asjatu otsida. 

See-eest on enam kui tõenäoline, et kusagil on säilinud Krassovski isiklik arhiiv, 
eelkõige muidugi mõne tema sugulase juures. Just seda tuleb otsida! 

Kerge ütelda, ent kuidas seda teha? 
Kogu järgmise päeva piinasin aadresslaua töötajaid järelepärimistega. Õhtul tegin 
jällegi kokkuvõtteid, mis niisama vähe lohutust pakkusid. 

Krassovski suri 1914. aastal. Temast jäi maha lesk, Anna Karlovna, väikese tütrega; 
1920. aastal emigreerusid nad Prantsusmaale ja tõenäoliselt võtsid kadunu paberid 
kaasa. 

Nähtavasti täielik läbikukkumine. Ent äkki lõi uuesti koitma nõrk lootus. Sain 
teada, et Krassovski tütar abiellus Pariisis meie saatkonna töötajaga ja tuli koos 
temaga 1939. aastal, pärast ema surma, kodumaale tagasi, ning võib-olla tõi kas või 
mõnedki paberid isa isiklikust arhiivist jälle Venemaale. 

Ent ka see niidike katkes kohe, kui kuulsin, et Taissia Vassiljevna Zemtsova, neiuna 
Krassovskaja (isa oli talle sündimisel andnud muistse kuninganna Tai nime, kuid 
hiljem oli see muudetud suupärasemaks Taissiaks) oli surnud Leningradis blokaadi 
ajal. 

Aga tema mees? Tuleb üles otsida! 
Otsingute hasart oli mind juba” vallanud ja ma ei suut 

nud rahuneda, nagu jälgedele sattunud hagijas, kes needäkki kaotab. 
Ründasin uuesti aadresslauda - ja nüüd seisan kaldapealsel, käes vastsaadud blankett 
vastusega: 
«Sergei Sergejevitš Zemtsov on 1944. aasta aprillis Leningradist lahkunud ja 
siirdunud Sverdlovski linna.» 
Pistan lehekese taskusse ja uitan nukralt kaldapealsel. . . 

Kui pea on tühi või vastupidi, liialt koormatud raskete küsimustega, hakkab 
märkamatult tegutsema lihastemälu. See viis mind sinna kohta, kus ma armastasin 
tihti käia üliõpilasena, kuiunistasin sellest, et tahaks kunagi Egiptusesse pääseda, viis 
mind sfinkside juurde, mis puhkavad majesteetlikult oma graniitalustel Kunstide 
Akadeemia vana hoone vastas. Need osteti Egiptuse valitsuselt neljakümne tuhande 
kuldrubla eest ja toodi 1832. aastal Niiluse kallastelt suure vaevaga siia. 
Hämmastavalt hästi on nad end «sisse sobitanud» graniidist kaldapealse rangesse pilti, 
nagu oleksid omandanud teise kodumaa. 


Silm silma sisse puuritud ja tummad, täis püha kojuigatsust, 
nad näivad kuulatavat kaugeid laineid tol teisel, suurel pühal jõel... 


Roosakas, aastatuhandete kestel tumenenud graniiton kunagi Kartasi kivimurdudest 
välja raiutud. Veider ning uskumatu tundus sel hetkel, et ka mina ise uitasin alles 
hiljuti sealseil mail, sõitsin praamiga mööda muistsetest kivimurdudest ja istusin 
õhtuti tollesama «teise, suure püha jõe» liivasel kaldal. 

Need sfinksid aga olid ju ometi nendesamade mõistatuslike sündmuste tunnistajad, 
mille sasipundart ma praegu tulemusteta lahti harutada püüan. Mingil määral isegi 
nendest osavõtjad. 

Need sfinksid on, nagu tunnistab raidkiri, mis vööna kumbagi postamenti 
kaunistab, välja raiutud Amenhotep III auks. Tema poja, ketser Ehnatoni ajal on aga 
kirju parandatud, tagandatud jumala, vihatud Amoni nimi on sealt maha raiutud. 

Selle «paranduse» jäljed on hästi märgatavad: ühes kohas on selgesti näha meisli 
kriimustused, teisalan meister üht sõna parandades unustanud teisi sellega kooskõlla . 

viia: tulemuseks on mõttetud sõnaühendid ja karjuvad grammatilised vead. Paistab, et 
tööd tehti suure rutuga. 

Kivil võib näha ka veelgi hilisemate paranduste jälgi: nüüd on Aton välja raiutud ja 
templitesse tagasitoodud Amoni nini jälle taastatud. Seda on tehtud juba noil sega- 
duste aastatel, mis mind kõige enam huvitavad. Ja kes teab, võib-olla seisis ka 
salapärane Hiren kunagi nende vaikivate kivist puuslike ees ja mõtiskles saatuse 
muutlikkuse üle nagu mina praegu. 

Kui kivid saaksid kõnelda! Küll nendeloleks palju rääkida. Ent kahjuks. 


Vait hauakambrid, muumiad ja kondid, vaid sõnal elu antud on: maailmakalmistute 
iidsest pimedusest nad ainult kirjatähes meile vestavad. 


Kui palju kordi olen ma mai seest väljakaevatud leidude tummusest rusutuna neid 
Bunini värsse korranud! Ent mis parata, selline on juba kord meie, arheoloogide 
saatus, et tuleb tegelda tummade muististega ja püüda rääkima panna esimesel pilgul 
täiesti tähtsusetuna näivaid esemeid: savipoti kild, tuhandeid aastaid tagasi juhuslikult 
kaotatud klaashelmes või kuumusest kokkusulanud šlakitombuke muistsest savinõude 
põletamise ahjust. 

Lehvitasin sfinksidele käega ja hakkasin kaugejaama poole astuma, et helistada 
Sverdlovskisse, sealsesse aadress-lauda. Kõnnak läks mul iga sammuga kindlamaks ja 
reipamaks, entkui ma kaldapealselt põiktänavasse pöörates tagasi vaatasin, näis, nagu 
oleksid sfinksid mulle ilmse pilkega järele vaadanud. 

Mul vedas: õhtuks selgitasin välja., et Sergei Sergejevitš Zemtsov, Krassovski 
surnud tütre mees, on elus, ta elab ikka veel Sverdlovskis nrng tal on isegi kodune 
telefon. Ka selle number teatati mulle aadresslauast. Ja tellinud . ära kiirkõne, istun 
nüüd hotellis oma numbritoas ning ootan helistamist. 

Et tüütavat ootamist lühendada, hakkasin jälle, nagu olin teinud kõik need päevad, 
uurima - kui mitmes kord juba! -:- Leningradi kaasavõetud raamatuid ja tekstide 
fotokoopiaid. See ei sarnanenud kaugeltki enam läbimõeldud uurimistööga, vaid 
pigem tekkis tunne, nagu vahiksin kangekaelselt piltmõistatusi, mida vahel ajakirjades 

avaldatakse, tühises lootuses: äkki siiski viimaks silm märkab, kus on peidus 
jahimehe koer! 


Muidugi olid mul kaasas ka mõlemad variandid «Murelikest sõnadesh, nii Leydeni 
kui Dresdeni oma. Üha uuesti lugesin ma noid õnnetuid ridu. Vana Saveljev oli mu 
nagu rekkust teinud kutsika ninapidi sinna sisse torganud 

ja halastamatult purustanud nii kenasti ülesehitatud hüpoteesi. 


«Mu poeg, mu tasuja, ma pöördun anudes su poole! Vaata: kõrbesuguharud 
muutuvad kõikjal egiptlasteks. Nuubialastest saavad osavad meistrid delta 
käsitöödes.. .» 


Kauaoodatud telefonihelin pani mind üles hüppama. Haarasin kõnetoru: 
«Leningrad? Ärge pange toru käest, Sverdlovsk on liinil. . .» 

«Kuulen! Kuulen!» 

Pärast pikka pausi, mis oli täidetud sahina ja läbikostvate häälte kõmaga, lausus 
raugalik kähisev bassihääl ebakindlalt: 

«Hallo! Zemtsov on telefoni juures. . .» 

«Teie, Sergei Sergejevitš?» 

«Jah, ma kuulen. Kes räägib?» 

«Teid tülitab arheoloog Zubarev.» 

«Missugune arheoloog? Ma ei saanud teie nimest aru.» 

«Zubarev. Kuid see pole nii oluline. ütelge. Sergei Ser, gejevitš, kas te olite abielus 
Taissia Vassiljevna Krassovskajaga?» 

Kõhklev paus, seejärel: 

«Jah. Aga mis siis? Miks see teid huvitab?» 

«Me otsime taga teie kadunud abikaasa isa, arheoloog Krassovski arhiivi. See on 
teadusele väga tähtis. ütelge. kas Taissia Vassiljevna ei toonud kaasa mingisuguseid 
dokumente oma isa arhiivist, kui te Prantsusmaalt tagasi pöördusite? Võib-olla on 
need nüüd teie käes?» 

«Ei, minul pole midagi. Mitte midagi pole alles.» Tema hääl hakkas värisema, 
muutus kuidagi katkendlikuks... «Ja minu arvates polnud ka Tasjal midagi. Niisama 
ainult mõned perekondlikud fotod. Dokumente minu meelest küll polnud. . .» 

Kõik lootused olid kaClunud! Ma vaikisin nii kaua, et Zemtsov ärevalt hüüdis: 

«Hallo! Te kuulete? Hallo!» 
«Jah, ma kuulen, Sergei Sergejevitš. Väga kahju, et te ei saa meid millegagi aidata.» 
«Ei millegagi, kullake. mitte millegagi.» 
«Noh, olge siis terve ja vabandage tülitamise pärast. 

Nägemiseni!» 
«Nägemiseni,» vastas ta kaugelt. 
Tahtsin juba, toru ära panna, kui äkki kostis veel kähinat ja pominat. Tõstsin toru jälle 
kiiresti kõrva juurde. «Hallo, kas kuulete?» karjus Zemtsov. 
«Jaa. jaa!» 
«Aga kas te Tasja venna käest pole küsinud, võib-olla on temal mingisuguseid 
dokumente säilinud? Tema oli ju kogu aeg Venemaal, pole kuhugi ära sõitnud.» 
«Missuguse venna käest?» 
«Tasja venna, professor Krassovski poja käest.» 
«Kas tal oli siis ka veel poeg?» 
«Oli. Ta käis enne sõda mõnikord meie pool, tõsi küll. harva. Me kutsusime teda 
Antoniks, kuigi isa oli talle vist nagu Taissialegi mingisuguse muistse nime pannud.» 
«Atan?» turgatas mulle pähe. 


«Just nimelt. Nii et te tunnete teda? Meie hüüdsime teda venepäraselt Antoniks.» 

«Ei, näinud ma teda pole ja isegi ei aimanud, et Krassovskil on poeg!» karjusin ma 
torusse. «Aga kus ta elab, kas samuti Leningradis?». 

«Seda ma küll ei tea. Enne sõda elas, kuid sellest ajast 
on palju vett merre voolanud.» 

«Aga kas te ei eksi, Sergei Sergejevitš?» küsisin ma, sest muloli selgesti meeles. et 
meieni jõudnud andmete kohaselt poleks Krassovskil nagu ühtki poega olnud. 
Ent kõnetoru vastas mulle juba lauiva naisehäälega: «Teie aeg on läbi. Lahutan...» 
Kust võis see salapärane poeg välja ilmuda? 
Hädavaevalt suutsin hommikut oodata, siis tormasin jälle aadresslauda. Kui 
Krassovski poeg on tõepoolest maailmas olemas, siis ei peaks olema eriti raske teda 
üles leida. Esiteks, ta pole muutnud perekonnanime nagu õde. Teiseks, passi on tal 
tõenäoliselt siiski kirjutatud «Aton», ja vaevalt leidub palju teisi Krassovskeid 
niisuguse eksootilise nimega. 

Kuid jälle varises kõik vaevalt poolteise tunni jooksul kokku! Leningradis ei elanud 
ei. Aton ega Anton Krassovs 

kit. Veelgi enam: aadresslaua töötajad, keda ma olin jõudnud otsingupalavikuga 
nakatada, tegid kindlaks, et ta pole üldse kunagi siin elanud. 

Zemtsov nähtavasti eksis, mälu oli teda petnud. Kuid arheoloogidest, kes kadunud 
Krassovskit isiklikult tundsid, polnud enam kedagi elus, nagu mulle Ermitaažis uuesti 
kinnitati: blokaad niitis maha eeskätt vanad. Niidike katkes lõplikult. 

Ermitaažist lahkumisel ei suutnud ma end tagasi hoida, vaid läksin alla Egiptuse 
saali. Ušebtikujuke naeratas mulle vitriinist samasuguse pilkav-mõistatusliku naeratu- 
sega nagu Krassovskilegi, kes ta kunagi püramiidist oli leidnud. 


X peatükk ÖINE VAIMUVÄLGATUS 


Just umbkaudu sellel hetkel oma tulemusteta otsinguis tabasin end äkki mõttelt, et 
need meenutavad juba liialt lugusid, millest oma raamatutes ja raadios esinedes jutus- 
tab Irakli Andronnikov. Kui tõele au anda, siis varem ma arvasin, et ta sihilikult veidi 
suurendab ebaõnnestumisi ja ootamatusi, et lugusid otsingutest arhiivides huvitava- 
maks muuta. Ent nüüd läks minulgi kõik täpselt samuti kui 

tema jutustustes. 

Ja siis otsustasin toimida nii, nagu Andronnikov sellistel juhtudel tegi. Läksin 
televisioonistuudiosse ja palusin, et mul võimaldataks jutustada kogu linnale 
Krassovski isikliku arhiivi tagajärjetuist otsinguist: äkki on keegi arhiivi kohta midagi 
kuulnud. 

Kui ma siis, silmad prožektorite eredas valguses pilukile tõmmatud, jutustasin 
«kaugel Niiluse ääres metsikus kõrbes asuva Hireni püramiidi salapärasest 
mõistatusest», tundsin end Lesley Woodstocki taolise aferistina. Liialt ebaväärikas 
tundus see teadlase kohta... 

Pärast saadet tormasin kohe võõrastemajja, et telefoni juures istuda ja oodata, kas 
keegi vastab mu üleskutsele. 

Oodata ei tulnud üldsegi mitte. Juba numbritoa ust avades kuulsin, kuidas telefon 
meeleheitlikult helises. Paiskasin ukse pärani lahti, sööstsin telefoni juurde, haarasin 

kõnetoru ja kuulsin kannatamatusest pinevil poisikesehäält: 


«ütelge, onu, kas teie juures pannakse neid kirja, kes lähevad ekspeditsioonile 
metsikuid vaaraosid otsima?» 

Ja siis algas! Telefon helises vahetpidamata, jõudsin hädavaevalt toru haarata. 
Helistasid lapsed, vanad inimesed, üliõpilased. Keegi neist ei teadnud midagi Kras- 
sovskist ega tema pojast Atonist, kuid kõik tahtsid ilmtihgimata osa võtta 
ekspeditsioonist vaaraode juurde. 

Et aega mõistlikumalt mööda saata, laotasin oma paberid jälle laua peale laiali ja 
püüdsin nende üle järele mõtelda. Ent ma ei saanud midagi teha. Telefonikõned 
segasid. Ja siis sattus mu silma alla Saltõkov-Stšedrini muinasjuttude köide, mille üks 
varasem numbritoa elanik oli kirjutuslauale jätnud. Avasin masinlikult raamatu ja 
hakkasin lugema, kiskudes end lahti ainult selleks, et järjekordselt telefonitoru 
hargilt. võtta. 

Lugesin ja lasksin end kaasa kiskuda, naersin valjusti lõbusamates kohtades: kui 
üliosavasti oskas geniaalne vanamees Aisopose keelt kasutada! Justkui kiidaks, tsaari 
tsensuuril polnud kusagilt kinni hakata. Tegelikult aga ütleb krõbedaid sõnu, naerab 
välja ja häbimärgistab igaveseks. Imetlusväärne! 

Lõpuks panin raamatu käest ja tahtsin magama heita. Kõik niidid olid katkenud. 
Homme tuleb Moskvasse tagasi sõita. 

Ja sellises hingeseisundis peatusid äkki mu silmad, mis ikka veelolid Stšedrini 
aisoposlike muinasjutukujundite hüpnoosi all, juhuslikult «Murelike sõnade» avatud 
leheküljel: 


«Vaadake: riigi juhid, oskamata enam midagi ette võtta, päästavad end 
põgenemisega. Vägevaile enam midagi ette ei kanta. Too, kes veel eile oli teiste 
jooksutada, läkitäb nüüd ise käskjalgu.,.» 


Kui palju kordi olin ma neid ridu ikka ja jälle lugenud, need olid juba ammu mulle 
pähe kulunud, ent miks just nüüd hakkas neis äkki nii ilmselt kõlama mitte enam hirm 
ega viha, vaid iroonia, mida ma varem polnud märganud? 

Unustades kõik muu maailmas, libistasin pilgu palavikulise kiirusega üle ridade, 
mis asusid kõrgemal, päris papüüruse alguses: 

«Tõepoolest: suurtsugu isandad on hädas, lihtinimesed aga täis rõõmu. Iga linn ütleb: 
«Kihutagem rikkad minema oma müüride vahelt.» 

Tõepoolest: arhiivid on lahti murtud, andamimaksjate nimeslikud röövitud ja orjad on 
muutunud isandaiks! 

Tõepoolest: suurtsugu mehe poega ei eralda nüüd enam orja pojast. 

Tõepoolest: vabad ja varakad on nüüd küürus käsikivide kohal, need aga, kes varem 
ei näinud päikesesära, on nüüd pääsenud vabadusse .. .» 


Kas see oli ässitamine ülestõusnute vastu, nagu me kõik seniajani olime arvanud? 


«Vaadake: vaesest on saanud rikas! Kõigil on tulnud tööle asuda. Vaadake: kellel 
varem polnud leiba, selle päralt on nüüd viljasalved. Kes nälgis, selle päralt on nüüd 
aidad; kes vilja võlgu võttis, jagab seda nüüd ise teistele. Vaadake: too, kell et varem 
polnud härjarakenditki, tolle päralt on nüüd terve kari. . .» 


Kumb see on, pealekaebus või osavasti varjatud proklamatsioon? üleskutse 
ülestõusu mahasurumiseks, või vastupidi - mässule? 
Mida sügavamale ma lugemisel sisusse süvenesin, seda kindlamalt veendusin autori 


ilmselt kaasatundvas toonis: 


«Vaadake: oma majas elab see, kes endale isegi hurtsikut ehitada ei saanud. 
Vaadake: aukandjad leiavad ulualust vaid aitades. Too, kellel varem 
polnud seina ääreski asupaika, magab nüüd omaenda asemel. 
Vaadake: riigi juhid päästavad end põgenemisega. Vägevaile enam midagi ette ei 
kanta. Too, kes oli teiste jooksutada, läkitab nüüd ise käskjalgu. 
Vaadake: siin on viis orja. Isand käsutas nad teele, kuid nad ütlevad: «Käi ise seda 
teed, meie oleme juba oma sihile jõudnud. Nüüd oleme meie isandad!»» 


Niisiis, kumb see ikkagi on: mässu hukkamõistmine või ülistamine? 
Kuidas ma seda ometi varem ei märganud? Ja mitte üksnes mina! 

See teos, mis on kirjutatud väikesele papüürusetükile, leiti nekropoli 
väljakaevamistel Teeba juures juba- möödunud sajandi algul. Papüürus oli kohati 
tugevasti vigasta- . 

tud, teisele küljele oli kritseldatud mingisuguseid majanduslikke märkmeid. 
Esimesena uuris- ja kirjeldas papüürust 1872. aastal saksa egüptoloog Lauth, kes 
pidas seda katkendiks mõnest «müstilisest prohvetlikust ettekuulutusest», mis muistse 
Egiptuse kirjanduses on üsna tavalised. Ent 1903. aastal esitas teine saksa uurija, 
Lande, teistsuguse vaatepunkti. Tema arvas, et leitud katkend pole pühendatud 
mingitele abstraktsetele ennustustele, vaid kajastab täiesti reaalseid sündmusi. Veidi 
hiljem toetas ja põhjendas üksikasjalikult tema teooriat inglise egüptoloog Gardner ja 
sellest ajast peale on see saanud üldise tunnustuse osaliseks ning pole enam peaaegu 
kelleski kahtlusi esile kutsunud. 

Hiljem aga pühendas minu õpetaja, akadeemik Saveljev, «Sõnadele» väga huvitava 
uurimuse, kus ta suure põhjalikkusega tõestas, et papüürus annab tõepärase pildi just 
laiade rahvahulkade ülestõusust, mitte lihtsalt õukondlikest mässudest. 

Kõik arvasid, et «Sõnad» on kirjutanud keegi kuninga lähikondlane., kes mässu 
hukka mõistab. Seniajani polnud keegi üldse märganudki, et «Sõnade» tundmatu 
autor kasutab oskuslikult Aisopose keelt ja tegelikult ei tauni, vaid ülistab ülestõusu! 

Aga muistse Egiptuse satiirikud oskasid ju ometi suurepäraselt Aisopose keelt 
kasutada, see on ammu teada. Väljakaevatud losside seinu, hauakambreid ja 
sarkofaage kaunistavate joonistuste seas esineb ilmseid karikatuure. 

Nagu legendaarne Aisopos, nii on ka Egiptuse- kavalad kunstnikud vaenlaste 
väljanaermiseks osavalt kasutanud kõiksuguseid valmides esinevaid loomi. Näiteks 
kohtame eeslit kohtuniku osas. Tal on seljas traditsiooniline võimukandjariietus, 
uhkelt hoiab ta pikkl saua ja kohtunikukeppi. Tema ees on aupaklikus poosis 
kummargil kurjategija - kass, kõrval seisab töntsi monumendina vahimees - sõnn. 
Katsuge kinni hakata, et teie silme ees naerdakse välja «ebaõiglast kohtumõistmist»! 

Teine pilt kujutab kohutavalt kõhna kassi, nii kõhna, et naha alt esiletungivad ribid 
muudavad ta vöödiliseks, toomas kingitusi rotile, kes lösutab tugitoolis, pea kohal 
toretsev lehvik. milleta vaarao ametnikud kunagi rahva ette ei ilmunud. 

Taolisi võtteid kasutades julgesid muistsed kunstnikud isegi vaaraosid endid välja 
naerda. 

Nüüd hakkasid minu jaoks uut moodi kõlama ka need õnnetud read, millesse vana 


Saveljev oli mind ninapidi torganud. 


«Mu poeg, mu tasuja, ma pöördun anudes su poole! Vaata: kõrbesuguharud 
muutuvad köikjal egiptlasteks. Nuubialastest saavad osavad meistrid delta 
käsitöödes...» 


Muidugi, autor ju ei kurvasta, vaid tunneb rõõmu! See on ju silmanähtav. Ja need 
read hoopiski ei väära mu hüpoteesi, vaid otse vastupidi - see saab ootamatult uut toe- 
tust. Miks «Sõnade» salapärane autor tõstab eriti esile nuubialasi, mitte aga hetiite, 
süürlasi või näiteks liibüalasi? Tõenäoliselt sellepärast, et ta ise oli nuubialane. 

Sel hetkel kerkis täiesti selgelt mu vaimusilma ette pilt, kuidas mu lõplikult 
raevunud õpetaja mulle metsikult kallale kargab: «Nii! Tähendab, nüüd te siis väidate 
isegi seda, noormees, et «Murelikud sõnad» on loonud teie kõikvõimas Hiren?!» 
Praegu olin ma valmis seda vanduma. Ent vanne pole hoopiski mitte teaduslik tõestus. 

Ja ikkagi ma tõestan, et mul on õigus, ning sunnin selles veenduma mitte üksnes 
Mihhail Sergejevitši, vaid ka kõiki teisi egüptolooge: nii selle raidkirja, mille mina 
kõrbest leidsin, kui ka «Murelikud sõnad», mille autor senini oli tundmatuks jäänud, 
on loonud ja oma kirjutajatele dikteerinud vabamõtleja Hiren! 

Tuleb välja, et ta püüdis oma õpetajast Ehnatonist isegi kaugemale minna. 
Võitluseks preestritega riskis too endale abimehi võtta küll mitte suursuguste, kuid 
siiski jõukate hulgast. Hiren aga püüdis enda ümber koondada laiu rahvahulki, isegi 
õigusetuid orje, et reforme lõpule viia. 

Väga tähtis järeldus, kuid seda tuli veel enne tõestada. 

Valmistudes eelseisvateks vaidlusteks akadeemik Saveljevi ja teiste teadlastega, 
tammusin ma erutatult ligi kella kolmeni öösel oma numbritoas ringi ja märkisin 
palavikulise kiiruga üles peas tekkivaid korratuid mõtteid. 

üllatavavastus, mis oli tehtud nii ebatavalisel viisil, pani mind ajutiseks unustama 
Krassovski arhiivi otsingute täieliku nurjumise. See meenus mulle alles magamaheit- 
misel ja tegi meele kurvaks. Kuid polnud midagi parata, juba homme tuli Moskvasse 
tagasi sõita. 

Hommikul aga äratas mu järjekordne telefonihelin. Kõnetoru võttes alustasin 
masinlikult: 

«Ekspeditsioon on juba täielikult komplekteeritud. . .» 

Alles siis jõudis mu teadvuseni see, mida ma kuulsin: 

«Teid tülitab Krassovski poeg...» 

«Aton Vassiljevitš Krassovski?!» karjatasin ma. 

«Jah, Aton Vassiljevitš, kuid mitte Krassovski, vaid 

Morgalov.» 

«Kuid teie. .. neiupõlvenimi oli Krassovski?» paristasin ma täielikus segaduses. 
Ta hakkas naerma: 

«Telefoni teel seletamiseks on see liiga pikk jutt. Kui teil aega on, sõitke õhtul siia, 
nii kella seitsme paiku. Ma seletan kõik ära,» ja ta ütles aadressi, seejärel aga lisas: 
«Pidage siis meeles: Morgalov, et segi ei läheks. . .» 

Te muidugi mõistate, millises meeleolus ma õhtut ootasin. Rõõm vaheldus alatasa 
murega: äkki teeb mõni vembumees minuga halba nalja? "Miks Krassovski poeg on 
äkki Morg;aloviks muutunud? Tõepoolest, ta pole ju piiga, kes abielludes uue nime 
võtab? . 


Selliste raugematute kahtlustustega läksin ma õhtul ühel Vassiili saare tänaval üles 
uue maja seitsmendale korrusele ja vajutasin väriseva käega kellanupule. 

Ukse avas aastates tüse mees, seljas kodune velvetjakk. Hallinevad lühikeseks 
lõigatud juuksed turritasid peas nagu siiliokkad. 

«Vabandage, kas siin elab. . .» alustasin ma ebaledes. «Tervist, mina olen Margalov,» 
sirutas ta mulle käe. 
«Palun astuge sisse!» 

Ta juhtis mu väheldasse tuppa ja pani istuma tugitooli ümmarguse laua juures, 
millel seisis ilus keraamiline vaas lilledega. Siis sulges peremees ukse — selle taga 
harjutas keegi klaveril püüdlikult heliredeleid - ja võttis minu vastas istet. 

«Mis teid õieti huvitab?» küsis ta. «Ise ma teie esinemise ülekannet ei näinud, naine 
aga polnud asjast palju taibanud.» 

«Eelkõige, miks teie nimi on Morgalov? Muidu oleksin ma teid juba ammu üles 
leidnud,» pääses mul tahtmatult huultelt. 

Ta kehitas õlgu, tõmbas taskust sigaretipaki, pakkus mulle, süütas siis oma põlema 
ja vastas lõpuks: 

«Väga lihtne. Krassovskil oli kaks perekonda. Varsti 

pärast minu sündimist, kasutades ära seda, et nad polnud laulatatud, jättis ta mu ema 
maha ja abiellus tolle Anna Karlovnaga. Minu ema, Maria Pavlovna, armastas teda 
väga ja andestas talle kõik. Ema tahtis, et ma kannaksin isa nime. Kuid enne 
revolutsiooni talle seda ei lubatud, pärast aga ei tahtnud enam mina. Olin isa .peale 
tige: ta rikkus emal kogu elu. Nii ma siis jäingi ema järgi Morgaloviks.» 

«Aga kas dokumente, mingisuguseid teie isa dokumente, muidugi teaduslikke, on teil 
säilinud?» 

Ja taipasin samas: pärast seda, mis Morgalov mulle oli rääkinud, oli lootust selleks 
väga vähe. 

«On olemas päevikud, mitmesugused üleskirjutused Ema hoidis alles, tänage teda, 
kadunukest. Vahetas need üheksateistkümnendal aastal Krassovski noorelt leselt kar- 
tulite vastu välja, kui too hakkas välismaale lippama. Ja säilitas neid mälestusena 
isast.» 

«Ja need paberid on veel teie käes?» 
Aton Vassiljevitš noogutas. 
«Aga milleks teil neid vaja on? Vaevalt on teil neist midagi kasu.» 

Jutustasin talle meie otsingutest ja läksin nii hoogu, et hakkasin isegi oma eilse 
oletuse kõiki peensusi üksikasjalikult seletama. Ta kuulas tähelepanelikult, kuid mulle 
tuli siiski pähe, et temale pole see arvatavasti kuigi huvitav, ning kiirustasin jutule 
rutem «ümmargust» lõppu tegema. 

«Noh, tema paberid teid palju ei aita,» ütles Morgalov tõustes juba kindlalt. 
«Täielik müstika, kohati isegi midagi sonimise taolist. . .» 

«Jah, ma kujutan ette tema seisukorda viimaseil eluaastail. Kuid võib-olla õnnestub 
siiski midagi välja lugeda.» 

«Ta suri haiglas,» kinnitas Morgalov süngeit. «Minu ema käte vahel, kelle ta kunagi 
oli minema kihutanud. Kuid minu arvates. . .» 

Lauset lõpetamata noogutas ta mulle, väljus toast, kuid tuli varsti tagasi ja tõi kaasa 
küllaltki paksu paki pabereid. 

«Te tahtsite midagi ütelda, Aton Vassiljevitš?» pärisin temalt, pööramata silmi 
pabereilt. 


Ta raputas pead, pani paberipaki lauale ja ütles: 
«Olgu pealegi, hiljem. Esialgu lugegel Näen, et te ei jõua kuidagi ära oodata.» 

XI pea tük k KRASSOVSKI MÄRKMED 


Ja nüüd istun ma võõrastemaja numbritoas lukustatud ukse taga, telefon minu palve 
peale välja lülitatud, ning minu ette lauale on laiali laotatud ihaldatud dokumendid, 

mille leidmiseks ma nii kangekaelselt jahti pidasin. 

Millest alata? Silmad uitavad ringi. 

Vist küll Krassovski päevikust. See on paks klade võidunud nahkköites. Käekiri on 
peenike, ebaühtlane, pole kerge sellest aru saada. Pealegi on paljudel lehekülgedel 
laialivalguriud rasvased steariinilaigud, mida arvatavasti tilgutas püramiidi sünget 
maa-alust ähmaselt valgustav küünal. 

Palju ruumi võtsid märkmetes enda alla alatised kaebused poolnäljas elamise 
raskustest, mis üksildasele uurijale sealses tühjas kõrbes osaks said: 

«14. märtsil. Täna ei toodud jällegi joogivett. Töölised suhtuvad sellesse 
fatalistlikult, mina aga ei riski Niiluse muda juua. Seda enam, et kuulduste kohaselt on 
Kairos jälle koolerat ette tulnud.» 

«... Juba kolmas päev toitun ainult kuivikutest. Töölised hakkavad laiali jooksma. 
Raha mul veel on, kuid mis sellest siinmail kasu?! Saadil oli tõepoolest õigus: «V 
eetus kõrbes, keset tuiskliiva on janusele ükskõik, kas tal on suus pärl või konnakarp. . 
«> 

«. .. Milline liigutav komme oli muistsetel egiptlastel: matta koos surnud 
inimesega kõik pisiasjad, mis teda ümbritsesid ja tema maist elu täitsid! Selles suhtes 
oleme nendega võrreldes barbarid: toore elu voolust haaratuna oleme kaotanud surma 
ülla mõtte. 

Me oleme uhked mõne uue teravmeelse leiutise üle ning ei mõtle seejuures muistse 
vaaraode maa tohutule ülevusele ja hiilgavatele saavutustele, mis jäävad kättesaama- 
tuks ükskõik millisele teisele rahvale. Meie käsutuses on aur; ent aur on nõrgem kui 
mõte, idee, mis püstitas püramiidid, murdis haudade jaoks läbi mäed, muutis kaljud. 
sfinksideks, ehitas templeid monoliitidest, mida ei suuda paigast nihutada ükski meie 
aurumasin, ja oskas ajahamba eest kaitsta inimese maist keha. . .» 

Nendest märkmetest nagu veetilgast peegelduv Krassovski on puhtakujuline idealist ja 
müstik. 

Püüdes lahti mõtestada püramiidi maa-aluste käikude saladust, oli ta palju 
mõtisklenud muistsete ehitajate, kuid samuti ka riisujate võtete üle. Neid märkmeid 
lugesin ma erilise tähelepanuga ja tegin sealt rohkesti väljakirjutusi. Krassovski 
arutlused võisid, esiteks, viia mõttele, kust tuleks otsida Hireni tõelist hauakambrit, 
teiseks aga, nagu ma lootsin, võisid need kaasa aidata salapärase «suure ehitaja» 
iseloomu ning maailmavaate paremaks mõistmiseks; seniajani olin püüdnud seda teha 
ainult raidkirjade tekstoloogilise analüüsi põhjal. 

«Kui hämmastav on täpsus, millega püramiidid on ilmakaarte suhtes orienteeritud! 
Ma kontrollisin seda spetsiaalselt ja siin on tulemused: 

Põhjakülg: läänenurga nihe lõunasse kõigest kaks minutit kakskümmend sekundit. 
Lõunakülg: samuti läänenurga nihe lõunasse kõigest poolteist minutit. 


Kusagil ei ole viga üle ühe kraadi! Kompassi muistsed egiptlased aga veel ei 
tundnud. Kuidas nad siis oskasid nii täpselt suunda määrata, kas tõesti ainult tähtede 
järgi? Või aitas neid mõni muu salateadus, mis ammu on kaduma läinud ja 
unustatud?» 

«14. aprillil. Minule pidi see päev peaaegu viimseks jääma,» kirjutas Krassovski. 
«Ja sellest pettehauakambrist pidi peaaegu tõeline saama - minu jaoks. Muide, 
kellelegi ongi see juba ammu saanud viimseks puhkepaigaks. .. 

Täna unustasin oma kärsituses jälle ettevaatuse ja pidin selle eest peaaegu oma 
peaga maksma. Jussuf läks uut tõrvikut tooma, mina aga ei kannatanud välja ja 
astusin üksi kõigest mõne sammu käigus, mida me täna hommikul olime uurima 
asunud. Püünisplaat langes mu jalgade all sisse ja ma prantsatasin auku, mis oli 
tugevasti kaks sülda sügav2. Õnneks ei saanud ma suuremat haiget, väänasin ainult 
kergesti jalga ja kriimustasin näo katki. Kartes pilkases pimeduses astuda mao peale, 
kes võis olla siia sisse roomanud. ei liikunud ma paigast enne, kui olin taskust võtnud 
tikud ja küünla, mida ma nüüd alati kaasas kannan. Tikutoos oli kukkumisel 
purunenud, kuid mul õnnestus siiski pärast mitme tiku rikkumist küünal süüdata. 


I Märkmete järgi otsustades üks Krassovski töölisi. 
2 Krassovski kasutab tihti vanu mõötühikuid. Oks süld võrdub umbes kahe meetri 
kolmeteistkümne sentimeetriga. 

Seisin kitsa kivist kaevu põhjas. Reetlik kiviplaat oli oma kohale asunud ja kaevu 
tihedasti sulgedes mind muust maailmast ära lõiganud. Kaevu seinad olid täiesti 
püstloodis, nii et omal jõul väljapääsemisele ei maksnud mõeldagi, isegi kui mul oleks 
köis olnud. 

Selles raskes olukorras rahustas mind vaid üks asjaolu: Jussuf pidi iga hetk 
tõrvikuga tagasi jõudma. Kui ta mind käigus eest ei leia, taipab ta muidugi kohe, et 
ma olen lõksu sattunud, kutsub abi ja päästab mu siit välja. 

Rahustanud ennast nende mõfetega, silmitsesin ma ikka veel paigalt liikumata 
hoolega ümbrust. Ja siis jäi mul äkki süda seisma. Õudusega nägin otse oma jalge all. 
. . mitte madu, oh ei! Need olid aegade jooksul koltunud inimluud. Terve luustik. 
Tähendab, keegi röövlitest oli juba enne mind siia lõksu sattunud ja siin oma lõpu 
leidnud. Mõeldes piinadele, mis tal täielikus üksinduses ja pimeduses aeglaselt eluga 
jumalaga jättes kannatada tuli, tõusid mul juuksekarvad peas püsti. Tahtmatult 
hakkasin valjusti Jussufit hüüdma. 

Ent keegi ei vastanud mu hüüetele, mis kohe vaibusid kohutava kivist koti võlvide 
all. Aga mis siis, kui Jussuf arvab, et ma olen käiku mööda õnnelikult edasi läinud, 
ega taipa, kust mind otsida? Siis tuleb mul selles kivist hauas olla mitu tundi, võib- 
olla isegi mitu päeva. Ma lämbun, suren nälja ja janu kätte. Või hakkavad töölised 
äkki kartma «püramiidi vaimu», millest nii palju räägitakse, ja keelduvad üldse mind 
päästmast, tuues mind ohvriks sellele «vaimule»?! 

Hakkasin veelgi valjemini, veelgi meeleheitlikumalt hüüdma. Äkki kustus küünal 
ettevaatamatu liigutuse tõttu. Selle süütamine nõudis palju vaeva: tikud murdusid mu 
värisevate näppu de vahel ja ma pidif] peaaegu kaotama tikutoosi viimase tüki, mille 
vastu ma neid olin rapsinud. 

Ja äkki, oh õnne! Valguskiir tungis minu juurde kohutavasse pimedusse. See oli 
Jussuf, kes tööliste kaasabil oli püünise kaane üles leidnud ja avanud. Nad heitsid 
mulle köie alla, sidusin selle endale piha ümber ja töölised tõmbasid mu - olin juba 


päris jõuetuks jäänud - õnnelikult üles. Mul jäi ainult üle taevast tänada õigeaegse 
pääsemise eest, mida ma ka suure rõõmuga tegin. . .» 

Päeviku sissekannete järgi oli võimalik jälgida, kuidas Krassovski psüühika muutus ja 
hirmus haigus ta järkjärgult oma võimusesse haaras. . 

Esialgu kirjeldas ta üksikasjalikult oma tundeid sünges hauakambris öösel tühja 
graniidist sarkofaagi juures. Märkis ära iga krõbina ja juhusliku öise heli. Pärastpoole 
magas ta rahulikult, taltsutas isegi nahkhiire, et õhtuti ei tunneks ennast nii 
üksiidasena. Siis aga kaovad olustikulised ülestähendused peaaegu täiesti, üksnes 
harva esineb lühike märkus: «Magasin rahulikult.» Nähtavasti oli töö arheoloogi kogu 
tähelepanu vallutanud. 

Nagu edasised sissekanded päevikus näitavad, veendus Krassovski üsna peatselt, et 
Hireni püramiidis, kuhu röövlid mingil kombelolid sisse tunginud, olid ka nemad 
narri ossa jäänud, kuna nad oodatud varanduste asemel leidsid eest vaid tühja 
sarkofaagiga pettehaua. 

Siis alustas Krassovski püramiidi kõikide salakäikude üksikasjalikku uurimist ja 
selgitas välja, kustkaudu röövlid olid sisse tunginud. Leidsin ülestähenduste hulgast 
mõned huvitavad tähelepanekud, mida kadunud uurija millegipärast trükis avaldatud 
aruandesse polnud sisse võtnud: 

«. .. Jah, röövlid liikusid muidugi mööda teed, mis oli neile hästi teada. Keegi 
püramiidi ehitajaist oli isegi uksed vastutulelikult pooleldi lahti jätnud. Ma avastasin, 
et arhitekti plaani kohaselt pidi sissekäik, mis vastupidi traditsioonile oli tehtud 
lõunaküljele, suletama kolme monoliitse graniitrahnuga. Selgus aga, et nendest 
kolmest tugevast riivist oli kinni ainult üks, välimine. See oli kavalasti tehtud. 
Muidugi, kui välimine uks oli suletud, siis oli võimatu kontrollida, kuidas on lugu 
kahe seesmisega. Need aga olid pärani lahti: palun, astuge sisse, kerget teenistust 
ahnitsevad kuninglike haudade rüvetajad!» 

Mis seal siis imestada - sellise isegi kõige lähemate ametnike üleüldise reetlikkuse 
ja müüdavuse juures on peaaegu kõik muistsed hauakambrid paljaks rüüstatud! 
«Muidugi, Hiren ei kavatsenudki end sellesse püramiidi matta lasta. See oli tal 
algusest peale pettehauaks mõeldud. Selles veenab mind lõplikult eriruumide 
puudumine nende esemete hoidmiseks, mis surnud vaaraol hauatagustel Ialu väljadel 
vaja pidid minema. Niisugused hoiuruumid ehitatakse püramiidides alati hauakambri 
naabrusesse. 

Puudub ka kamber tavakohaseks serdaabiks, kus oleks hoiul surnu kuju koos tema 
kaaga.. .» 

Siinkohal tuleb vist küll öelda mõned selgitavad sõnad muistsete egiptlaste uskumuste 
kohta, mis on surmaga seo- 

tud. Muidu jäävad arusaamatuks paljud tähtsad mõistatused, mis Krassovskit 
vaevasid. 

Muistsete egiptlaste kujutluse kohaselt koosnes inimese hing kahest osast: «kaas!» 
ja «baast». Pärast surma võisid need mõlemad hauataguses maailmas ringi rännata. 
Ent selleks tuli tingimata keha kaitsta kõdunemise eest. Just seetõttu lõid muistsed 
egiptlased surnute mumifitseerimise keeruka kombetalituse. Seepärast ehitatigi 
vaaraodele, kelle keha tuli eriti hoolikalt hoida, hauakambrite kohale hiiglaslikud 
püramiidid kavalate lõksudega kaitseks röövlite vastu. 


Keerukast ja komplitseeritud matmisrituaalist peeti alati väga hoolikalt kinni ja 
Krassovskil oli õigus, kui ta pisemadki kõrvalekaldumised ära märkis: need aitasid 
välja selgitada Hireni plaane, kui ta ehitas endale kõrbesse pette-hauakambri. 

«Mind hämmastab kogu aeg,» jätkasin ma Krassovski ülestähenduste lugemist, 
«kuidäs püramiidi arhitektuur on viimase pisiasjani läbi mõeldud. Kas või näiteks 
hauakambri asukoht. Et kogu püramiidi mass ei muljuks sisse kambri võrdlemisi 
nõrka võlvi, milles pealegi oli osavasti maskeeritud sissekäik sellesse kõige 
salajasemasse ruumi, ehitab Hiren otse kambri kohale laia koridori ja kummalegi 

poole sellest veel ühe väheldase saali. Nii et kambri kohal asuvad tühemed, 
ülemiste mitmesajapuudaste kivirahnude raskus aga jaguneb ühtlaselt külgedele, 
monoliitsetele külgseintele. Ta oli tõepoolest suur ehitaja! 

Ja uuesti hakkab mind vaevama kahtlus, kas ta tõesti kulutas nii palju häid mõtteid 
ja leidlikkust ainult pette-hauakambri loomiseks. Arvatavasti oli ta siiski just siia 
maetud, kuid röövlid on muumia ära viinud.» 

«Täna tegin ma üllatava avastuse!!! 
Suhe ringjoone pikkuse ja diameetri vahelan muutumatu suurus. Et ringjoone pikkust 
välja arvutada, selleks tuleb diameetrit korrutada arvuga pii, mis võrdub 3,1416... 

Ja mis ma kindlaks tegjn: kui liita Hireni püramiidi aluse neli külge, siis saame selle 
ümbermõõduks 43,71 sülda. Jagades selle arvu kahekordse kõrgusega (2X6,95 sülda), 
saame tulemuseks 3,1416!!! 

Tähendab, Hiren tundis juba kolmkümmend sajandit enne meie matemaatikuid 
püha arvu, piid! Võib arvata, et tema püramiid kujutab endast selle maagilise arvu 
materiaalset kehastust. . .» 

Edasi oli kaks lehekülge äärest ääreni täis arve, mida Krassovski liitis, jagas ja 
korrutas kõige kummalisemates kombinatsioonides, püüdes sel viisil tabada nendesse 
kätketud «salapärast tähendust. 

Taolist arvude müstikat ei harrastanud kahjuks mitte üksnes tema. Eriti on selles 
mõttes «vedanud» Heopsi püramiidil, kõige kuulsamai teiste hulgas. Selle väravate, 
käikude ja hauakambrite asendist oskasid mõned välja lugeda kogu inimkonna ajaloo 
ja isegi ennustada tulevast maailmasõda! Muidugi, võib ükskõik mida «tõestada», kui 
tänapäeva meetrid suvaliseit ümber arvutada sellisteks ebamäärasteks mõõtühikuteks, 
nagu muistne egiptuse «kuninga küünar». 

Niisiis, Krassovskile sai selgeks, et vaevalt võib püramiidist leida midagi teadusele 
väärtuslikku. Tööd jäi vähemaks, arvudega mängimine muutus tüütavaks! Arheoloog 
saatis üha enam aega mööda üksildases kambris, kuhu ta ise oli enda vabatahtlikku 
vangistusse sulgenud. 

Ja nüüd on õnnetu juba väsinud võitlemast painajalike unenägude ja haigusega. Ta 
kirjutab välja veidraid värsse poeetilisest kahekõnest ühelt muistselt papüüruselt. 
millele egüptoloogid on andnud tingliku nimetuse «Pettunu vestlus oma hingega». 
Katkendis, mille Krassovski on oma päevikusse ümber kirjutanud, kutsub «pettunu» 
kirglikult surma: 


Surm seisab minu ees täna 

kui lootoste lõhn, 

nagu õndsalik tunne inimesel, kes istub joobumuse 
kaldal... 

Surm seisab täna mu ees 

nagu taevas, mis on puhastunud pilvedest. 


Surm seisab täna mu ees 
nagu õndsalik tunne ränduril, kes jälle tahab näha 
oma kodu 
pärast seda, kui pikki aastaid on viibinud vangis... 


Edasi valendasid tühjalt kolm puhast lehte. 

Raskest, rusuvast tundest ei suutnud ma vabaneda ka õhtul, kui läksin Krassovski 
päevikuid tema pojale tagasi viima. Või süvenes see tunne veel sellest, et tegelikult ei 
aidanud kadunud arheoloogi paberid, mida ma nii kramp- . 

likult olin otsinud, mingil määral selgusele jõuda, millises suunas edasisi otsinguid 
korraldada. 

Morgalov taipas seda nähtavasti minu näoilmest, kuna ta juba esikus kõigepealt küsis: 
«Noh, kehvavõitu?» 

Noogutasin sõnatult pead. 

«Ma ju hoiatasin teid, et midagi erilist ei maksa nendest paberitest oodata.» 

«Jah,» nõustusin ma loiult. «Need on kirjutanud ilmselt haige inimene. Iga 
leheküljega otse tunned, kuidas haigus teda järk-järgult üha tugevamini valdab. 
Hirmus!» 

«Jah, ta suri haiglas. Ja teate, mis haigusesse?» 

«Millisesse? Läks täiesti hulluks?» 

«Ei, kuigi sellestpalju ei puudunud,» 

«Millesse ta siis suri?» 

Ta silmitses mind tähelepanelikult, viivitas veidi ja lausus siis vaikselt: 

«Tema surma tõeline põhjus selgus mulle palju aastaid hiljem, sjis, kui hakkasin 
füüsikaga tegelema. Minu isa suri kiiritustõppe.» 


XII peatükk MIDA NÄITAS GEIGERI LOENDAJA 


Vaatasin Morgalovile tükk aega otsa. Siis pomisesin hämmeldunult: 
«Aga kas siis tol ajaloli juba kiiritustõbe?» 
Ta muigas. 
«Te tahate öelda, et Hirošimat siis veel polnud? Ent radioaktiivsed mineraalid 
eksisteerivad Maal juba miljoneid aastaid ja kiirgavad lakkamatult oma surmavat 
emanatsiooni. Kuid meile sai see teatavaks alles hiljuti, möödunud sajandi lõpul, 
pärast Henri Becguereli ja abielupaar Curie'de kuulsaid katseid. Ja lõpuks, kas Marie 
Curie ei hukkunud nende katsete ajal saadud kiirituse tõttu kaua aega enne Hirošimat 
ja esimest aatomiplahvatust?» 

Äkki kerkis selgesti mu vaimusilma ette unustamatu pilt, mis mind omal ajal 
maailmanäitusel Brüsselis nii tugevasti oli rabanud. 

Prantsuse paviljoni ühes vitriinis lebasid teiste eksponaatide hulgas mõned koltunud 
paberilehed, mis olid kae- 

tud peene, tõtliku käekirjaga: valemid, mulle tundmatud füüsikalised terminid, 
mingisugused matemaatilised arvutused. 

Need olid lehed Marie Sklodowska-Curie laboratooriumipäevikust. Noor keigarlik 
ekskursioonijuht lähendas neile kätteõpitud liigutusega Geigeri loendaja .. . Ja kohe 
kõlas vaikses saalis vali kuiv klõpsumine. 


Loendaja püüdis paberist lenduvaid radioaktiivseid osakesi. Sellest ajast, kui 
hukkus silmapaistev mikromaailma varjatud saladuste uurija, oli möödunud üle 
kolmekümne aasta, teda hukutanud nähtamatu surm aga peitus ikka veel nendes 
süütuna näivates lehtedes, laskis ikka veel kuulda oma ähvardavat, tigedat häält! 
«Ent kust võis Krassovski kiiritustõve saada?» hüüatasin ma. «Füüsika ga ta ju ei 
tegelnud!» 

«Nähtavasti püramiidis!.» 

«Ma ei mõista. Mida te tahate öelda?» 

Morgalov võttis mul käest kinni ja tõmbas endale järele. «Lähme parem siiski tuppa ja 
istume. Jutt venib nähtavasti pikaks.» 

Alles nüüd märkasin, et me olime kogu aeg esikus seisnud. 

Kui me olime tuppa astunud ja ümmarguse laua juures istet võtnud, pani Morgalov 
suitsu põlema, lükkas sigaretid ja tuhatoosi mulle lähemale ja ütles: 

«Nähtavasti. sisaldab liivakivi, millest püramiid on ehitatud, mingisuguseid 
radioaktiivseid mineraale. Tõenäoliselt uraani. Eriti ohtlik on sisemine kiiritus, kui 
radioaktiivsed elemendid koos toiduga või hingamisel organismi satuvad. Krassovski 
aga elas ju püramiidis üle aasta. . .» 

«Kas te tõesti tahate öelda, et Hiren ehitas oma pettehauakambri sihilikult 
niisugusest surmatoovast materjalist?» 

Morgalov kehitas õlgu, köhatas ja tõrjus sigaretisuitsu käega eemale. 

«Ei tea, see tuleb teil välja selgitada. Võimalik, et radioaktiivne liivakivi sattus 
ehitajaile juhuslikult käe alla..Aga võib ka olla, et nii kaval püünis oli täiesti teadlikult 
plaanitsetud. Kõige järgi otsustades oli see teie Hiren ju suur nupumees igasuguste 
leiutiste peale.» 

«Kuid ta ei võinud ju ometi kolmkümmend sajandit enne Curie'de abielupaari 
radioaktiivsust avastada! Te olete ju füüsik, tõsine mees, kuid muistse aja inimeste 
teadmisi üle 

hinnates hakkate minu arvates samuti kuhugi müstikasse kalduma.» 

«Mis on siin müstikaga tegemist?» küsis ta naerdes. «Teate, kui ma hakkaksin teile 
tõestama, et Hiren kolmkümmend sajandit enne Einsteini tuletas valemi E=mc* või 
midagi muud samas vaimus, siis võiksite sanitarid välja kutsuda ja mind hullumajja 
saata. Kuid me ju teame, et looduslik radioaktiivsus eksisteerib iidsest ajast alates, ja 
miks siis mitte oletada, et nii leidliku mõistusega mees nagu Hiren, kes pealegi 
suurema osa oma elust oli mööda saatnud piirkondades, kust seda liivakivi murti, oli 
märganud selle hukatuslikke omadusi ja otsustas neid ära kasutada, kuigi ta seejuures 
üldse ei püüdnud teoreetiliselt seletada nähtust, mis jäi mõistatuslikuks kuni 
Becguereli ja abielupaar Curie'deni. Eks ole?» 

Jah, sellise loogikaga oli raske mitte nõustuda. Kuid mu näoilmes kajastus 
nähtavasti siiski nii ilmne kahtlus, et Morgalov lisas: 

«Rasketest haigustest tõmbab praegu endale üldise tähelepanu vähktõbi. Ja näiteks 
poliomüeliiti õppisid meie meedikud alles hiljuti ravima. Või tahate selle põhjal 
tõsiselt väita seda, mida tuntud humorist Leacoek on naljatamisi öelnud: «Kõigi nende 
haiguste tekkimise eest võlgneme tänu meditsiinile»? Need piinavad inimkonda juba 
iidsest ajast peale, kuigi võib-olla teiste nimede all. Ent ilmselt vähktõvest tingitud 
kasvajate jälgi leitakse ka muumiate . uurimisel, ja ühel muistsel egiptuse freskol, 
nagu mulle meenub, avastasid meedikud poliomüeliidist moonutatud poisikese 
kujutise.» 

Ta ründas mind, tungides juba minu pärusmaale, ega tahtnud sugugi järele anda: 


«Ja Niiluse kalake mormirus. Olete sellest kuulnud?» 
«Ei pean tunnistama, pole kuulnud.» 
«Nonoh! Kuid tema kujutist muistsetel freskodel olete kindlasti näinud! Niisuguse 
naljaka torukujulise pika ninaga. Kas pole näinud?» 

«Arvatavasti olen küll, kuid pole talle erilist tähelepanu pööranud. Aga mis temas 
siis nii erilist on? Muuseas, ma pole kalamees. . .» 
«Minagi ei harrasta üleliia kalapüüki,» naeris Morgalov, «kuid praegu huvitab see 
kala mind kui füüsikut.» 
«Mis võib talolla ühist füüsikaga?» See huvitav mees hakkas mulle üha enam 
meeldima.. 

«Noh, kui te oleksite tähelepanelikumalt vaadanud, siis oleks teile kindlasti silma 
torganud, et muistsed egiptlased kujutavad seda kalakest ilmtingimata juba konksu. 
otsas rippuvana. Teisi kalu on egiptuse kunstnikud kujutanud igat moodi: lihtsalt vees 
ujumas, papüüruserägastikus võrku sattunuit, juba korvis lebavana või pidulikul vaag- 
nal. Mormirust on nad aga alati kujutanud ühel viisil: tingimata õngega püütult, 
konksu otsas. Miks?» 

Küsimus tabas mind ootamatult, võisin vaid ebamääraselt õlgu kehitada ja mõtlikult 
pomiseda: 

«Noh, kuidas teile nüüd öelda... Egiptuse kunst hoiab üldse kõvasti traditsioonidest 
kinni.» 

«Te tahate öelda, et niisugune kaanon oli kord juba välja kujunenud ja kunstnikud ei 
julgenud seda enam rikkuda?» 

«Väga võimalik.» 

«Nii mõtlesid ka kõik teised kolmekümne sajandi kestel 

ega märganud üllatavat avastust, mis sõna otseses. mõttes meie nina all ujus. Kogu asi 
seisab selles, et loodus on mormiruse varustanud nagu mingi hämmastava .. . elektro- 
lokaatoriga - ma ei teagi, kuidas seda nimetada, kuna esialgu tehnika veel midagi 
sellist ei tunne. Kalakesel on soomuskatte lõpus, päris saba juures, eriline elektriline 
organ, umbes nagu nelja- või kuuevoldine patarei. See saadab välja elektromagnetilisi 
laineid, need satuvad vette ja püütakse uuesti kinni erilise vastuvõtjaga., mis asub 
mormirusel seljauime piirkonnas. Selle loodusliku süsteemi tundlikkus on nii suur, et 
võimaldab kalakesel Niiluse sogases vees elektrivälja muutumise põhjal avastada 
saaki või ükskõik millist takistust isegi siis, kui see pole jämedam kaproonniidist, 
millest võrke kootakse. Meil laboratooriumis elab praegu kolm mormirust, kelle najal 
me vaatlusi teeme. Ja uskuge mind, pruugib vaid akvaariumile lähemale minna ja 
juukseid kammima hakata, kui kalakesed reageerivad üsna tormiliselt isegi neile 
elektrilaenguile, mis tekivad kammi hõõrdumisest juuste vastu.» 

«Nüüd ei saa ma enam üldse aru, millega te tegelete,» segasin ma vahele. «Kord 
ütlete, et olete füüsik, siis äkki on kalakesed mängus. . . Minu vastuväited väärate aga 
näidetega egüptoloogiast.» 

Morgalov puhkes jälle naerma ning näoilme muutus tal kelmikaks ja heasüdamlikuks. 
«Noh, esiteks on aeg ise praegu niisugune, et ei lase enam muutuda ühekülgseks 
spetsialistiks ühel kitsal alal. 


100 


Kas bioonikast olete kuulnud? Just see sunnib meid, füüsikuid, nii kalade kui palju 
muu vastu huvi tundma. Huvi egüptoloogia vastu on mul aga nii-öelda pärilik. Püüan 


üldse «elada igas suunas», nagu ütles Herzen. . .» 

Ta .pani uuesti suitsu ette, mõtles veidi ja lisas siis: 

«Jah, võta kas või lugu mormirusega, milleks ma seda teile rääkisin? Siin, kui soovite, 
on isegi kaks avastust korraga: kalakesel on kindlaks tehtud erakordselt huvitav 
lokaator, mida meie tehnikaski oleks üsna ahvatlev järele teha, teiseks aga selgub, et 
muistsed egiptlased olid hoopis suuremal määral realistid, kui teie olete eeldanud. 
Nad kujutasid üsna täpselt seda, mis nad nägid. Mormirust on lihtsalt võimatu 
võrguga püüda, seda saab teha ainult õngega - kui ta söödast meelitatuna nii-öelda 
vabatahtlikult soovib konksu alla neelata. Ja muistsed egiptlased teadsid seda väga 
hästi, kuigi võib:olla pidasid mingiks müstiliseks imeks. Siinon teile veel kord näide 
sellest, kuidas mingi loodusnähtuse empiirilise tundmise ja teadusliku seletuse vahel 
võib vabalt mööduda kolmkümmend sajandit, võib-olla veel enamgi. Kas pole 
tähelepanuväärne, et kõik suured uraanileiukohad asuvad väheasustatud, inimtühjades 
paikades? Näib, nagu oleks juba ammusest ajast peale neid kohti välditud ja hoidutud 
asumast elama nende lähedusse.» 

«Annan alla,» vastasin talle. «Te veensite mind. Kuigi esialgu ainult oma raudse 
loogikaga! Ent kas te ei tee mitte viga oma lähteandmetes? Esialgu pole ju veel 
mingisuguseidtõendeid selle kohta, et liivakivi, millest Hireni püramiid on ehitatud, 
on radioaktiivne. . .» 

«Seda on lihtne kontrollida. Sõitke Egiptusse, asetage Geigeri loendaja oma 
püramiidi juurde, ja kohe saab kõik selgeks.» 

Ent siinkohal meenus, mulle jälle, kuidas Marie Sklodowska-Curie laboratoorsete 
ülestähenduste koltunud lehtedest lenduvad nähtamatud radioaktiivsed osakesed klõp- 
susid, ja ma haarasin tal -käest: 

«Pidage, pidage, meil pole vaja Egiptusse sõita, me saame seda otsekohe 
kontrollida!» 
«Kuidas?» 

Jutustasin talle kiiruga nähtusest, mis mind näitusel nii oli rabanud. otsustades selle 
järgi, kuidas Morgalovi näoilme muutus, avaldas see lugu ka Aton Vassiljevitšile tu- 
gevat muljet. 

«Kuidas ma ometi varem selle peale ei tulnud!» pomises ta, kui oli minu jutustuse 

ära kuulanud, ja haaras Krassovski mapi dokumentidega. 

Süda võpatas rinnas: nüüd kohe selgub kõik! 

Ent ta pani mapi käest ja ütles: 

«Olgu, hommepäev kontrollin järele.» 

«Miks homme?» 

Arvatavasti oli mul nii löödud väljanägemine ja hädine hääl, et ta mulle imestades 
otsa vaatas ja naerma puhkes. 

«Te vist mõtlete, et mul on kodus terve laboratoorium? Nii Geigeri loendajad kui 
igasugused muud riistapuud? Kannatage siiski homseni, ma helistan teile 
hommikupoolikul.» 

Sel ööl ei tulnud mul jälle kaua aega und. Peas tunglesid segaselt hüplevad mõtted. 

«Ma käisin püramiidis ja haigestusin, haigestusin sõna tõelises mõttes, mu kallis!» 
meenusid mulle äkki professor Meraux' sõnad. Need osutusid prohvetlikeks! Kas 
teatada talle meie oletustest? Ent miks siis mina ei haigestunud? Või viibisin ma 
hauakambris liiga vähe aega? Ei tohi asjatult paanikat tekitada. Esialgu on see ju 
ainult oletus, küllap arstid ise teevad selgeks. 

Kui Morgalovil on õigus j a püramiid on tõepoolest ehitatud radioaktiivse liivakivi 


pankadest, siis õnnestub ehk leida ka kivimurdu, kust neid hangiti. Aga mis see mulle 
annab? Tähtis on ju üles leida Hireni tõeline hauakamber. Ent kui ta teadlikult kasutas 
niisugust surmatoovat ehitusmaterjali, siis tõenäoliselt rakendas ta seda ka oma tõelise 
hauakambri kaitseks. Nii et seda tuleb otsida sellesama tunnuse, kõrgema 
radioaktiivsuse järgi. 

Ušebti! Kuidas ma küll selle unustasin! See asub ju siin, ühes Ermitaaži saalis, alles 
mõni päev tagasi olin ma seda imetlenud. Kujuke on aga radioaktiivses püramiidis 
lebanud kolmkümmend kolm sajandit ja sellel on kindlasti hoopis tugevam 
radioaktiivsus kui Krassovski päeviku lehtedel. Tingimata tuleb ka seda kontrollida! 

Seejuures hakkasin mõttes uuesti läbi vaatama kõiki surnud arheoloogi päevikutest 
tehtud väljakirjutusi ja jätkasin seda tegevust nähtavasti isegi unes. 

Morgalov helistas mulle kella poole üheteistkümne paiku hommikul ja ütles 
lakooniliseit: 

«Klõpsub, kuigi mitte just kõvasti. Tõestuseks pole küllaldane, võib kanda loodusliku 
fooni arvele.» . 

Rääkisin talle kiirustades ušebtist. 

«Hästi, eks kontrollime ka seda,» vastas ta. «Sõidan kohe Ermitaaži.» 


Ermitaaži pidulikud saalid polnud vist küll kunagi varem nii ebatavalisi uurijaid 
näinud. Kõik läks väga kiiresti ja lihtsalt. Morgalov lähendas kujukesele Geigeri 
loendaja ja see hakkas kohe nii klõpsuma, et kogu saal kajas. 

«Ongi kõik,» ütles Morgalov mõõteriista ära pannes kuivalt. «Kui te kujukese 
üheks päevaks meie kätte annate, saame radioaktiivsuse astme täpselt kindlaks 
määrata.» 

«Kas see kujutab endast mingit ohtu külastajatele?» küsis meid saatev 
muuseumitöötaja ärevalt. 

«Vaevalt küll,» kehitas Morgalov õlgu. «Kuid poleks siiski liigne täpsemalt 
kontrollida. Saatke see, näete, sellel aadressil meie juurde.» 

Väljusime koos Ermitaažist ja sammusime kaldapealset mööda Suveaia poole. 

«Noh, nüüd on teil niit, millest võib kinni haarata,» ütles Morgalov minu kõrval 
sammudes. «Kuid paistab, et te polegi eriti rahul?» 

«Olen lihtsalt mures...» 

«Ja mõtetega juba seal, kõrbes?» 

Hakkasin naerma. 

«Ei, esialgu veel Moskvas. Kavandan edasiste otsingute plaani ja püüan ülemustele 
auku pähe rääkida, et nad minu eelarve kinnitaksid.» 

Morgalov noogutas mõistvalt pead. Mõnda aega sammusime jälle vaikides, siis 
küsisin temalt: 

«Ütelge, Aton Vassiljevitš, miks te siiani oma hüpoteesist vaikisite?» 

«Aga mida ma pidin tegema? Saatma sõnumi mõnele ajakirjale, nagu «Vokrug 
Sveta» või «Tehnika - Molodjoži»2. Ja panema sellele pealkirjaks «Radioaktiivne 
hauakamber»? Poleks nagu küllalt soliidne füüsiku kohta. Ja pealegi polnud mul ju 
mingisuguseid konkreetseid andmeid, üksnes oletused, niiviisi ma aga ei oska töötaJa. 
Nii et sensatsioonidega tegelge nüüd juba ise, mind aga, palun teid, ärge selle asja 
sisse segage!» 

«Ei, nÜüd tuleb meil koos edasisi mõistatusi lahti harutada.» Ähvardasin teda 
naljatamisi sõrmega. «Muuseas, 


I «Vokrug Sveta» - eesti k. «ümber Maailma», populaarne geograafiline ajakiri. Tõlk, 
2 «Tehnika - Molodjoii» - eesti k. «Tehnika Noorsoole», populaarne tehniline ajakiri. 
Tõlk. 

aidake mul tulevaseks ekspeditsiooniks välja töötada radioaktiivsuse mõõtmise 
metoodika, see on vesi teie veskile. Milliseid aparaate vaja läheb, kuidas neid 
kasutada ja nii edasi. . .» 

«Oleksin ma ette teadnud, et te nii pealetükkiv olete, oleksin radioaktiivsuse kohta 
suu kinni pidanud. Kui palju sekeldusi ma nüüd endale kaela tõmbasin! Noh, olgu 
pealegi, metoodika ma saadan teile, andke aadress!» 

Kirjutasin talle üles kõik oma Moskva koordinaadid. Ta pani sedeli korralikult 
kokku, pistis taskusse j a sirutas mulle käe: 

«Noh, soovin teile edu! Minule tooge kaasa üks mormirus, muidugi kui te oskate 
kinni püüda.» Ta pilgutas mulle kelmikalt silma. 

Jätsime hüvasti ja ma pöördusin juba minekule, kui Morgalov mulle äkki veidi 
kõheldes järele hüüdis: 

«Kuulge, Aleksei Nikolajevitš, mul on teile üks ettepanek. . . Mäletate, te rääkisite 
mulle nendest teie «Sõnadest» ?» 

«Jah, aga mis siis?» 

«Kas te ei saaks mulle jätta või Moskvast saata fotokoopiaid kõikidest tekstidest, 
mis vaieldamatult Hirenile kuuluvad, samuti ka nendest, mille kohta te ainult oletate, 
et tema võiks autor olla?» 

«Milleks?» 

«Tahan proovida, kas füüsika veel kord ei saa egüptoloogiale appi tulla. Või 
täpsemalt, seekord küberneetika .. .» 

«Mitte midagi ma el taipa! Rääkige ometi selgemini, mis teil jälle plaanis on, te 
üllatav inimene!» palusin ma. 

«Lähme siis parem Suveaeda ja Istume kuhugi kõrvalisse kohta, siin hakatakse meid 
juba vahtima.» 

Valisime vaba pingi ühel kõrvalisel puiesteel ja võtsime istet. 

«Niipalju kui ma aru sain, on teil tarvis stiilianalüüsi alusel tõestada, et nii 
«Sõnade» kui ka kõrbest leitud raidkirja autoriks on Hiren, eks ole?» 

«Jah. Kuid mis on sellel füüsikaga tegemist?» 

«Mitte füüsikaga, vaid küberneetikaga. Mõtlen teie tekstide analüüsimisel abiks 
võtta elektronarvuti, meil instituudis on see olemas. Kas te pole kuulnud, kuidas 
ameeriklased taolise masina kaasabil hiljuti tegid kindlaks, kes on kirjutanud rea 
anonüümseid pamflette, mida seni oli 

omistatud Hamiltonile, ühele riigitegelasele kaheksateistkümnenda sajandi lõpust?» 
«Ei, ausalt öelda, pole kuulnud.» 

Motgalov vangutas etteheitvalt pead. 

«Näete nüüd, tuleb välja, et meie, füüsikud, tunneme teie asjade vastu suuremat huvi 
kui teie meie omade vastu.» 

«Olgu, võtan teie õppetunnid arvesse ja püüan samuti «igas suunas» elada. Oli see 
Herzen, kes nii soovitas?» 

«Herzen. Kas tema soovitus meeldib?» 

«Väga. Kuid jätkake, Aton Vassiljevitš, ärge piinake mind kõrvaliste asjadega!» 


«Säilinud on vist kaksteistkümmend anonüümset pamfletti. Nende autoriks pidasid 
ühed uurijad Hamiltoni, teised tema kirjanduslikku vastast James Madisoni, kes oli tol 
ajal USA president. Ja siis tehti ettepanek, et vahekohtunikuks teaduslikus vaidluses 
oleks elektronarvuti. Lihtsalt öeldes, see pandi võrdlema anonüümseid pamflette teiste 
dokumentidega, mis vaieldamatult kuulusid kas Hamiltonile või Madisonile. Muidugi 
tuli neid enne teataval viisil kodeerida ja koostada vastav programm. M.asin tegi 
«võtmesõnade» kordumise sageduse ja teiste tunnuste, ühe sõnaga, stiilianalüüsi 
põhjal kindlaks, et kaheteistkümnest üksteistkümmend kuulusid kahtlematult 
Hamiltonile. . .» 

«Ja te arvate, et sellist eksperimenti võib korrata ka oletatavate Hireni tekstidega?» 
küsisin ma ärevusest väriseva häälega. 

«Noh, näete, oletegi juba erutatud. Nii ei tohi. Katsetada minu arvates maksab, kuid 
lootusi headeks tulemusteks on ausalt öeldes napilt. Esiteks, juba dokumente on teil 
häbematult vähe, pole peaaegu midagi võrreldagi.» 

«Teiseks, neid pole kirja pannud mitte Hiren ise, vaid erinevad kirjutajad, kellele ta 
pealegi dikteeris erineval ajal,» lisasin ma, ja mu hääl oli juba nukraks muutunud. 
«Tõsi, see teeb olukorra keerulisemaks. Ja peale-selle on masinal, õieti küll mitte 
masinat, vaid meil, kui me programmi koostame, tegemist mitte tavalise teksti, vaid 
hieroglüüfidega. Kuid just mõnede enam eelistatud hieroglüüfide vastastikuste seoste, 
nende kordumissageduste järgi tekstides püüate ju teiegi nii-öelda «Hireni stiili» välja 
selgitada, eks ole? Nii et katsetada tasub. Saatke siis kõik fotokoopiad, mida aga 
leiate.» 

Surusin tal tugevasti kätt. 

«Te olete suurepärane inimene, Aton Vassiljevitš! Aitasite mind tublisti, andsite nii 
palju uusi ideesid, et ma lihtsalt ei oska teid enam kuidagi tänadagi...» 

«Noh. mis te nüüd, pole tänu väärt! See pakub ju huvt mulle endale. Niisiis ootan 
materjale ja soovin edu!» 


XIII pea tük k MORGALOVIL ON ÕIGUS 


Moskvas läks kõik hoopis paremini, kui ma loota julgesjn. Aga võib-olla oli 
Morgalov mind niivõrd energiaga nakatanud, et ma kõikidele kiiresti ja üpris edukalt 
suutsin augu pähe rääkida: tuleb viibimata alustada Hireni hauakambri otsimist. 

Isegi vana Saveljevit polnud mul peaaegu üldse vaja veenda. Niipea kui jõudsin 
talle oma oletustest rääkida ja kandsin ette «Sõnad» nende iroonilist allteksti avades, 
tõmbas Mihhail Sergejevitš mul raamatu käest ja lausa puuris seda silmadega. 

«Sul on vist õigus,» pomises ta, mulle raevukat pilku heites, ja kummardus uuesti 
raamatu kohale. «Kuidas ma seda ometi varem ei taibanud, oh mind, vana kändu!» 

Vanataat oli siiski täitsamees! Suutis isegi oma pika aja jooksul täiuslikkuseni 
arendatud teooriast lahti öelda, kui nägi, et see oli ekslik. 

Keel lausa sügeles hulgalistest tõestustest, mis ma oma hüpoteesi kaitseks ette olin 
valmistanud. Ja nii veider kui see ka ei ole, mul hakkas isegi nagu kahju, et vanataati 
pole üldse vaja veenda. 

Ent millist pöörast agarust ta nüüd ilmutas minu aitamiseks, et saaksin rutem asuda 
otsima Hireni hauakambrit! Ta piinas instituudi direktori ära telefonikõnedega, ajas 
kõikidele varustajatele ja raamatupidamisosakonna töötajatele hirmu nahka, õpetatud 
nõukogu istungil aga kordas lausa Cato visadusega ähvardavait: 


«Hireni hauakamber tuleb üles leida ja teadusele päästa!» Tema pealekäimisel anti 
meile kõige moodsam varustus: uusim aparatuur elektriliseks ning magnetiliseks 
luureks, radiomeetrid ja portatiivne raadiojaam. 

«Pole mõtet koonerdada,» kordas ta. «Eesmärgiks on ju tundma õppida vanimaid 
rahvaülestõuse, põhjalikku mur 

rangut ühiskondlikes suhetes. Kes siis veel peaks sellega tegelema kui mitte meie, 
nõukogude arheoloogid! Välismaise arheoloogia tugisammastel, nagu toosama 
professor Meraux, pole siin midagi tegemist, võivad veel oma idealistliku uduga asja 
segaseks ajada. Nii et see töö tuleb läbi viia kõige kõrgemal teaduslikul tasemel. Ei 
mingit ajast ja arust läinud nokitsemist! Ja valige ekspeditsiooni koosseisu kõige 
paremad, kõige andekamad inimesed, ärge häbenege!» 

Saveljev läks nii hoogu, et kavatses isegi saata Egiptuse võimudele hoiatuskirja 
«võltsarheoloog Woodstocki» ohtliku tegevuse kohta, «kelle järele tuleb sisse seada 
pidev, alaline valve». Mul tuli tublisti vaeva näha, et teda sellest sammust tagasi 
hoida. Kuidas ma seda hiljem kahetsesin! 

Miks aga pole Morgalovilt mingisuguseid teateid? Kas tal tekstide analüüsimisest 
tuleb midagi välja või ei? Ma ju saatsin need kohe temale, kui Moskvasse jõudsin. 

Pidin juba Leningradi kirjutama, kui Morgalov, otsekui mu kannatamatust kauge 
maa tagant aimates, ise mulle lühikese, kuid väga soojasõnalise kirja saatis. Ta teatas, 
et pole oma ettepanekut sugugi unustanud ja tegeleb minu saadetud dokumentidega 
«meie direktori arvates isegi mu põhitöö kahjuks. Kuid koostada programm ja tõlkida 
teie hieroglüüfe, mis kohati isegi väga meenutavad neid koerakesi ja linnukesi, mida 
me kõik armsas lapsepõlves joonistasime, - see osutus hoopis aegaviitvamaks ja 
vaevarikkamaks tööks, kui ma arvasin.. .» 

Kiri lõppes jälle igasuguste edu- ja õnnesoovidega, alla aga oli lisatud postskriptum: 

«Tervitage minu poolt mormirust, muidugi sel juhul, kui teil õnnestub teda kinni 

püüda.. .» 

Kiri rahustas mind: võis Egiptusesse ära sõita, Morgalov viib ise uurimistöö lõpule. 
Ja nüüd lõpuks olid teelevalmistumise askeldused selja taga. Moskva saatis meid ära 

lakkamatu sügisvihmaga, Kairos aga valitses kasvuhoone aromaatne lämmatav pala- 

vus, millest me kõik olime juba võõrduda jõudnud. 

Kõigepealt läksin muidugi haiglasse professor Meraux'd vaatama. Ta oli kõhnaks 
jäänud ja näost väga ära langenud. Haigus oli teda nähtavasti rängalt vaevanud ja ta 
rõõmustas tõsiselt minu tuleku üle. 

«Näete nüüd, kallis kolleeg, kui kiiresti teie hukatusliku 

Hireni neetud püramiid mul liigse rasva maha võttis,» ütles ta, surudes nõrgalt mu 
kätt. «Kui ajalehti uskuda, siis pole tegemist millegi muuga, kui et minust on saanud 
vaarao kättemaksu ohver. Issand hoidku, missugune lollus! Kuid tahtmatult hakkad 
seda ka ise uskuma, kuna ükski neist kohalikest soolapuhujaist ei saa aru, mis haigus 
mul õieti on. Tuleb katsuda ruttu Prantsusmaale pääseda, seal pannakse mind peagi 
jalule. . .» 
Ta pööras end voodis ettevaatamatult ja krimpsutas valu pärast nägu. 

«Ja peaasi: need neetud haavandid, mitte kuidagi ei taha nad paraneda. Kust ma 
küll ometi võisin selle jälgi troopilise tõve külge saada?» 

Troopiline tõbi... Kas rääkida talle haiguse tõelisest põhjusest? Seda ma siiski ei 
riskinud, vaid pidasin suu kinni. 

Ta küsitles mind meie plaanide üle. Kusagil siinsamas, päris mu kõrva lähedal 


tiksus valjusti kell. Vaatasin ringi ja märkasin seda voodi kõrval öökapi peal. See oli 
ikka seesama mulle tuttav kell, vanadusest pooleldi mahahõõrdunud naljaka 
kribukirjaga. «Kuni te kella vaatate, kaob aeg,» lugesin ma ja hakkasin jumalaga 
jätma. 

Seejärel läksin peaarsti kabinetti ja rääkisin talle nelja silma all meie kahtlustustest. 
Kuivetu sihvakgs araablasest arst, üleni hallide juustega, kuulas minu jutustuse ära 
väga tähelepanelikult. 

«Midagi me aimasime,» ütles ta mõtlikult, «kuid kahtlesime, kuna ei teadnud 
põhjusi. Nüüd saab paljugi selgeks, tänan teid. Kuid palun teid väga, ja efendi: mitte 
sõnagi ajalehemeestele. Ja ma loodan, et te ka haigele endale midagi ei rääkinud?» 

Teatasin meie oletustest Hireni püramiidi ohtliku radioaktiivsuse kohta ka 
kohalikele võimudele. Mul soovitati Assuani jõudmisel viibimata astuda ühendusse 
insener Ali Sabiriga, kes seal geoloogiateenistust juhtis. 

Kuidas kiusatus ka ei ahvatlenud juhust kasutama ja teel asuvate 
muinsusmälestistega tutvuma - eriti tahtsin pilku heita Kuningate orgu, kus asus 
Tutanhamoni hauakamber, ja ketser Ehnatoni endise pealinna varemeile Tel el 
Amamas -, ei saanud me ometi kusagil aega viita. Soov kiiremini kontrollida aimdusi 
ja oletusi, mis isegi meile enestele ikka veel väheusutavaina tundusid, oli liiaks või- 
mukas. Kui oletused kinnitust leiavad, tuleb aega viitmata. 

alustada uute, juba kindlamate tundemärkide järgi Hireni tõelise hauakambri otsimist. 

Olimegi jälle Assuanis, legendaarse Kuši maa muistses väravas! Vaarao 
asevalitsejaid, kes siin elasid, nimetatigi «Lõuna värava hoidjaiks». Nende kaljude 
juures lõpetas kunagi oma rännud vanaaja suur geograaf Strabon: edasi algas tema 
jaoks ebamäärane «terra incognita» - «tundmatu maa». Siin teostas Eratostenes 
esmakordselt inimkonna ajaloos ekvaatori pikkuse mõõtmise ja tõestas, et meie 
planeet on kerakujuline, ning siin suri pagenduses silmapaistev rooma satiirik 
Juvenalis - iga siinne kivi on tundnud ajaloo hingust. 

Kui eriskummaliselt põimub siin kaasaeg kauge minevikuga! Mäletan oma esimesi 
muljeid: linn näis olevat väga rahvarikas, kuid siis see mind imestama ei pannud - 
otse kõrval käisid ju ulatuslikud ehitustööd. 

Hüdroelektrijaama kõrval on kaljusse raiutud astmed, mis sajandite kestel on ära 
kulunud miljonite taldade hõõrumisest. See on kuulus «Niiluse-mõõtja», mille järgi 
preestrid koostasid «prognoose» Suure Hapi üleujutuste kohta, mida kogu maa 
kärsitusega ootas. 

Kõrvale aga püstitatakse Sadd al Aali uut tammi, meie ajastu üht silmapaistvamat 
ehitust. Saja meetri sügavuse karjääri põhjas puresid kaljut Nõukogude ekskavaatorid, 
mööda kitsast teed, mis keereldes sellest inimkäte tehtu,d lõhangust tõusis, roomasid 
üksteise järel ülespoole rängasf pingest möirgavad võimsad «MAZ-id» ... Kõik nägi 
välja nii, nagu oleksime äkki kuhugi Jenissei kallastele sattunud. 

Muistsete egiptlaste järglased ehitasid siin tulevikku. Püramiidid aga... Kuigi ma 
neis suurima naudinguga ringi tuhnin, pean nõustuma Henri Thoreau mürgise 
märkusega: 

«Kõige üllatavam püramiidides on see, et nii palju inimesi võisid ennast sedavõrd 
alandada, et raiskasid oma elu hauakambri ehitamiseks mingisugusele auahnele 
lollpeale.» 

Vahest puudub ütluses ajalootunnetus, kuid sisuliselt on see õige. 

Geoloog Sabir, kelle me lõpuks süvendi äärel asuvast laudmajakesest üles leidsime, 
osutus hoopis nooreks sõõriku näoga meheks, tibatillukesed vuntsid kergelt tursunud 
ülahuulel. Minu jutustus viis ta täielikku ekstaasi. Ta hakkas viibimata mingeid kaarte 


kokku otsima, neid rulli kee- 

rama ja igasuguseid instrumente oma kulunud puldankotti paigutama. . 

Ta oli valmis viibimatult teele asuma, kohe Hireni püramiidi ronima, ja muutus 
väga kurvaks kuuldes, et me saame teele asuda alles järgmise päeva pärastlõunal. 

Ent nüüd seisame koos temaga juba puhkiva auriku pardal. Veest, mis on paks nagu 
supp, roomab aeglaselt üles mudaga kaetud ankrukett. Kõrgehääine laevavile 
jumalagajätuks - ja jälle ujuvad meist majesteetlikult mööda muistsed templid ning 
pöörduvad ajaloo leheküljed. 

Ekspeditsiooni koosseis oli sama mis kevadelgi. Olime juba harjunud koos töötama 
ja mõistsime üksteist poolest sõnast. Lisandunud oli ainult üks uustulnuk, Tolja 
Petrov, sinisilmne häbelik noormees. Ta oli alles möödunud aastal lõpetanud Moskva 
ülikooli ja töötas nüüd ühes teaduslikus uurimisinstituudis. Mulle soovitati teda kui 
«olgugi noort, kuid üsna suuri lootusi andvat» eriteadlast igasuguste aparaatide alal, 
millega meil tuli radioaktiivsust uurida. Vaatamata sellisele soliidsele soovitusele 
suhtusid meil kõik temasse mingi isaliku hoolitsusega, hüüdsime teda hellitavalt 
Tolikuks ja püüdsime teda igati hoida. Zinotška ja Ženja Lavrovski võtsid ta oma 
šefluse alla, kihutasid teda nüüd ühe parda äärest teise äärde ja jutustasid talle üksteise 
võidu kõikidest ajaloolistest vaatamisväärsustest, millest me mööda sõitsime. 

Pruun vesi tormas keeristena parrastest mööda ja lõi petliku kujutluse, nagu 
liiguksime meie nii kiiresti sihtkoha poole. Ent vastuvool aeglustas liikumist ja me 
olime kõik roidunud, kui lõpuks jõudsime tuttava küla juurde, mis meile nagu teiseks 
koduks oli muutunud. 

Peaaegu kogu külarahvas oli meid kaldal vastu võtmas. Pagana meeldiv oli jälle 
näha tuttavaid nägusid, säravaid naeratusi ja majesteetliku raiisi musti vuntse, mis 
olid uhkelt püsti nagu sõjameeste odad. Ka vana Hanussi võttis mind vastu sügava 
kummarduse ja ikka tollesama muutumatu tervitusega: 

«Ahtan va sahlan, ja havaaga!» 

Ent isegi see ei suutnud nüüd minu meeleolu rikkuda. 

Embused, tervitused, traditsioonilised pärimised reisiraskuste ja kõikide koduste 
tervise üle. Laagri lõime lõkete valgel kiiruga üles, kui oli juba pime, tehes seda 
erilise. 

hooleta, kuna lootsime päeva-paari pärast jätkata teekonda kõrbesse. 

«Kas läheme?» küsib minult Sabir. 

Oh, kuidas ma ka ise tahaksin nüüd kohe, öösel, asuda Geigeri loendajaga teele Hireni 
püramiidi juurde! 

Raiis aga, meie tunnetest midagi aimamata, rüüpab tasapisi kohvi ja jutustab, et 
«mister Woodstock oma poistega» on samuti tööle asunud. Nad ilmunud siinsesse 
ümbruskanda nädalapäevad tagasi ja on juba kolm korda Hireni püramiidis käinud. 
«Paha paik, ja ustaaz. leshatak!1» 

Kas sa näe! Need avantüristid ei mõtlegi aega kaotada. 

Kust nad küll nii ulatuslikeks «uurimistöödeks» raha võtavad? Paistab, et 
Afanasopulo ja Woodstock töötavad kellegi ülesandel, kellel on kasutada soliidsed 
summad. Nähtavasti ei tohi neid alahinnata, asi on tõsisem, kui ma arvasin-.. . 

Jõudsime vaevalt hommiku ära oodata. Hommikusöögi oli Hanussi:. meile varem 
valmistanud, sõime seda kiirustades ning suurema isuta. 

Laagrist lahkudes nägin, et vana kokk laotas võrku liiva peale laiali, nähtavasti 


kavatses ta meid tagasitulekul 'värske kalaga kostitada. Mulle meenus kohe Morgalovi 
palve ja ma ütlesin: 
«Kuulge, Hanussi-akaa, kas te ei saaks mormirusenimelist kala kinni püüda? Võib- 
olla nimetatakse teda teil teisiti? Teate, niisuguse pika terava torukujulise ninaga.» 
Aitasin oma seletustele kätega kõvasti kaasa. Kõrvalt vaadates võis see vist küll 
üsna veider ja totter näida. Kuid Hanussi sai minust nähtavasti aru. Ta noogutas pead 
ja läks kummardades kuhugi telgi taha. 
Ootasin huviga, mis edasi juhtub. Mõne minuti pärast ilmus vanamees tagasi, õng 
käes. 
«Aga miks te õnge võtsite, Hanussi?» küsisin ma, teeseldes täielikku mõistmatust. 
«Meil on ju ometi võrk.» 
«See kala võrku ei läte, ja havaaga.» 
«Miks ?» 
Vanamees kehitas õlgu ja ütles pärast lühikest mõtlemist: 
«Ei tea. Kuid võrku ta kunagi ei satu. Nähtavasti tahab Allah nii, ja havaaga .. .» 


IT Olgu ta neetud! (araabia k.) 

Minnes läbi küla tänavate, kus igaüks tõttas toast väljuma ja meid tervitama, 
märkasime, et paljud majad olid juba tühjaks jäetud. Tähendab, nagu raiis eile 
möödaminnes märkis, oli tõepoolest alanud elanike evakueerimine üleujutamisele 
kuuluvast piirkonnast ning meil tuleb seda enam kiirustada! 

Ent raiis ise ei kavatsenud nähtavasti üldse mitte ära kolida. Igatahes oli tema elamu 
esindusseinale ilmunud uus pilt: eredavärviline jalgõmblusmasin, niisugune, nagu ma 
talle möödunud sügisel kingituseks olin toonud. Nähtavasti oli see pererahva rahulolu 
ära teeninud. 

Raiisi majast ei õnnestunud meil mööda pääseda. otsustades selle järgi, et peremees 
meie lähenemisel kohe lävele ilmus, oli ta meie tulekut juba ammu varitsenud. 

«Kubana tee,» ütles raiis sügava, kuid auväärse kummardusega. «Palun teid! Ahlan 
va sahlan!» 

Ära öelda oli võimatu. Kuigi meil oli väga kiire püramiidi juurde minekuga, tuli 
jalatsid ära võtta, astuda hämarasse jahedasse tuppa ja istuda savipõrandale laotatud 
mattidele. Edasi tuli jälgida, kuidas raiis väikese piirituslambi kohal kuulsat teed 
valmistades «mustkunstiga» tegeles. 

See tõepoolest jumalik jook oli nähtavasti nime saanud küla auks, kust raiis pärines. 
Seepärast oli ta väga uhke oma ületamatule oskusele valmistada seda teed, mis oli 
kange kui vein ja aromaatne kui peenim lõhnaõli. 

Jõime seda väikeste lonksude haaval pisikestest portselantassidest nagu mingit 
jumalateenistuse rituaali sooritades, vahel harva ainult tõime kuuldavale vaimustatud 
hüüatusi või esitasime aupaklikke küsimusi ilma ning peremehe, tema perekonna ja 
kõikide sugulaste tervise kohta seitsmendast põlvest alates. 

Viimaks jõudis pidulik tseremoonia lõpule, ja kui olime peremehele tänu 
avaldanud, võisime teed jätkata. 

Mida lähemale me püramiidile jõudsime; seda enam lisasime sammu. Kõige ees 
tormas Ali Sabir. Tolik Petrov pistis kareldes jooksma ja jõudis temast ette. Kuid 
minu poole tagasi vaadates hakkas tal häbi ning ta vähendas kiirust. Olin ka ise valmis 
jooksma nagu poisike. 

Ent püramiidi juurde jõudes muutus Ali Sabir kohe asja. likuks ja keskendunuks. 
Kiirustamata pühkis ta punetama löönud näo puhtaks ning raputas tolmu vutlarilt, kus 


puhkas Geigeri loendaja. Alles siis võttis mõõteriista välja 

ja vaatas hoolikalt üle. Meie, troppis tema ümber, kiirustasime teda pilkudega. 

«Inšallah, » ütles geoloog pidulikult ja sirutas käe loendajaga aeglaselt pimedasse 
avausse, mille Krassovski oli kunagi püramiidi seina sisse murdnud. 

Ei mingit efekti! Loendaj a vaikis. Kostis vaid meie erutatud nohisemist. 

Sabir süütas taskulambi ja kadus kummargil stolli. Ronisime talle järele. Astunud 
mõne sammu, jäi ta seisma: loendaja vaikis. Geoloog tõstis selle pea kohale ja pani 
vastu lage, siis seinte juurde ja kükakile laskudes isegi vastu tolmust põrandat. Mitte 
mingisuguseid radioaktiivsuse tunnuseid! 

Nõutult vaatasime üksteisele otsa. 

Esmakordselt tegi loendaja üsna arglikku häält siis, kui me sisenesime käiku, mis, 
nagu te mäletate, asus otse hauakambri peal. Ja nüüd sagees klõpsumine iga 
meetriga! Kui me aga üksteise järel muistsete röövlite poolt käigu põrandasse murtud 
ava kaudu hauakambrisse laskusime, ajas pöörane, nüüd juba lakkamatuks raginaks 
muutunud klõpsumine meile lausa külmajudinad nahale. 

«Näe, kus on psüühilised veidrused!» käis mul mõte peast läbi. «Senikaua kui ma ei 
teadnud, et kamber on täis radioaktiivset kiirgust, tundsin ennast seal ju täiesti rahu- 
likuna. Ja ma tean praegugi, mõistus ütleb mulle, et nii lühiajaline viibimine siin ei 
kujuta endast mingit ohtu, kuid enesetunne on siiski ebameeldiv. Mõistusega saan aru, 
kuid mingisugustest lihastest või teab millest ei suuda jagu saada: kipuvad aina siit 
rutem ära viima, Nendel on oma käitumisloogika. Justkui oleks selle neetud ragina 
vastu kohe mingi tingrefleks välja kujunenud. Häbene ometi, vaata, kui rahulik on 
Sabir!» 

Geoloog rippus sõna tõsises mõttes nagu takjas seinte, küljes. Ta kloppis neid 
vasaraga, vedas sinna mingisuguseid kriipse ja pomises seejuures segaselt oma nina 
alla: 

«Nasturaan, surmkindlalt nasturaan... Arseniidide kristallid, huvitav!» 

Ennäe, mida kujutas endast vaarao hukutav kättemaks, mis võis tabada isegi 
kolmekümne sajandi pärast! 

Sundisin end sarkofaagi serval istet võtma ja ootama, kuni Sabir oma «nõidumise» 
lõpetab. 

Hauakambris polnud sellest ajast, kui ma siin käisin, midagi muutunud. Woodstock ei 
olnud nähtavasti jätnud 

mingisuguseid jälgi, mida ma, ausalt öelda, pärast raiisi eileõhtust juttu veidi kartsin. 
Aga mida nad võisidki siit ära viia? Tühja sarkofaagi, mis kaalus mitu tonni, või 
kaane, mida kellelegi vaja polnud? 

Sabir lõpetas oma manipulatsioonid ja lõi Andrei abiga seina voodriplaatidest selles 
kohas, kus rüüstajad sissepääsuava raiudes seda juba niikuinii olid vigastanud, mõne 
tüki lahti. Siis ruttasime kõik välja värske õhu kätte, seadsime end istuma otse 
päikesel55sa alla, millest kõrbes kusagil pääsu pole, ja tegime tööst kiiruga 
kokkuvõtte. 

Niisiis, Morgalovi üllatav hüpotees oli leidnud täielikku kinnitust. Püramiid ise oli 
ehitatud tavalisest liivakivist ja ainult hauakambri vooderduseks olid ehitajad 
kasutanud suure radioaktiivsusega graniiti. Tähendab, Hiren oli seda tõepoolest teinud 


täiesti teadlikult. Ta tundis oma kodumaa Nuubia mägede põuest murtud 
kurjakuulutava musta kivi hukatuslikke omadusi. 

Nüüd tuleb haka.ta otsima neid mahajäetud muistseid kivimurde, mida püramiidi 
ehitajad olid kasutanud. Ja ehk juhib üllatavate avastuste uus niit, nagu ma olin unista- 
nud, meid ka Hireni salajase hauakambri juurde: enam kui kindel, et ta selle kaitseks 
kasutas samasugust radioaktiivset graniiti. 

Aga võib-olla mõtles too vaaraost ehitaja hoopis midagi muud välja? Leidlikkust ja 
ideesid tal nähtavasti jätkus! 

«Ma pean püramiidi sissekäigu kinni pitseerirna ja siia valve välja panema,» ütles 
Sabir tõustes. «Nii et ärge mind oodake, minge laagrisse tagasi ja saatke siia kaks 
usaldusväärset töölis!.» 

Lõuna ajal tuli vana kokk mitu korda laua juurde ja vaatas kuidagi imelikult minu 
poole. 

«Teil on midagi südamel, Hanussi-akaa?» küsisin lõpuks. 

«Kuidas teile kala maitseb, ja havaaga? See ongi see kala, mida te soovisite.» 
«Mormirus?!» 

Hanussi tegi kerge kummarduse: 

«Valmistasin selle küüslaugukastmega, ja havaaga. Kas maitses ?» 

Ohkasin vaid ja heitsin pilgu taldrikule, kuhu olid jäänud ainult mõned puhtaks 
imetud luukesed. 

Mida siis nüüd Morgalovile öelda? Et ma kurikuulsa mormiruse kinni pistsin, ilma 
teda lähemalt silmitsematagi? Ent maitse oli tal suurepärane! 

XIV pea tükk MAGEDES 


Õhtul laotasime Sabiriga geoloogilised kaardid otse telgi põrandale maha ja 
hakkasime nõu pidama. Mulle ütlesid need kõikjale heldelt laialipuistatud 
mitmevärvilised kirevad laigud, triibud, tingmärgid ja keemilised vormelid 

üpris vähe. Ent geoloogil võimaldasid nad justkui maapõue sügavusse vaadata. 

«Tee mis tahad, aga ma ei saa kuidagi aru, kust ta selle graniidi võttis!» ütles Sabir 
oma vuntse näppides. «Tõsi küll, Niilusest kaugemal pole esialgu veel üksikasjaliku- 
mat luuret läbi viidud, väiksemad leiukohad võivad õhust 

ka märkamata jääda. Lähimad uraanimaagi tööndusliku tähtsusega maardlad on, 
näete, siin, EI Koseira rajoonis. Kuid seal esinevad hoopis teised kivimid, sellist 
graniiti pole. Lihtsalt ei tea, mida teile soovitada, ja ustaaz.» 

Otsinguid otsustasin siiski alustada tollest orust, kus madu oli kevadel Pavlikut 
hammustanud ja sundinud meid ülepeakaela tööd lõpetama. . 

Järgmisel päeval näitas Sabir meile, kuidas aparaate kasutada, ja sõitis ära Assuani, 
viies kaasa näidised hauakambri vooderdisest. Meie aga asusime teele kõrbesse. 

Seekord oli mul korda läinud veel üks auto hankida ja ma sain mõned kogenumad 
töölised retkel e kaasa võtta. 

Kõik nad olid juba kaua aega kaevamistest osa võtnud ja paljudele oli sellest 
saanud isegi pärandatav elukutse, mida põlvest põlve edasi anti. Meie jaoks polnud 
nad mitte lihtsad labidamehed, vaid andekad abilised ja mõnikord isegi üsna 
asjatundlikud nõuandjad. 

Kevadel väljaluuratud marsruudi sõitsime läbi korrakski peatumata. Õhtu tabas meid 
teel olles, ja kui me lõpuks jõudsime kurikuulsasse «ussipessa», nagu .Pavlik selle oli 


ristinud, tuli laager juba täielikus pimeduses üles lüüa. 

Teejuhiks olin ma jälle valinud Azizi. Beduiin oli minu palvel kaasa toonud kaks 
kaamelit: neid võis väga vaja minna luuresõitudeks mäekurudesse, kuhu autoga 
juurde ei pääse. 

Kavatsesin siia kas või üheks päevaks peatuma jääda, et ümbruskond täielikult läbi 
uurida. Ent kui ma hommikul enne einet kärsitult meie kevadist kaevandit vaatama 
läk 

sin, mõistsin kohe, et ilmselt oli siin keegi pärast meid tuhninud. 

Enne lahkumist katame kaevandt alati paberiga ning kühveldame liiva peale, et seda 
ekslikult mitte uueks, veel läbiuurimata alaks pidada ja seal asjata kaevata. Nüüd aga 
oli liiv laiali kühveldatud, paber kuhugi kadunud — arvatavasti oli tuul selle ammu 
minema kandnud. Augu põhjas vedeles mitu suitsuotsa, liivahunnikust paistis pude- 
lipõhi - üsnagi ilmekad «nimekaardid».. . 

Läheduses haigutasid vastu veel kaks auku. Neid polnud me kevadel kaevanud. 
Augud olid tühjad ja meil jäi üle vaid oletada, mida Woodstock oma kaaslastega võis 
sealt leida ja varastada. 

Meil polnud siin igatahes enam midagi teha. Ja ausalt öelda polnud nagu õiget 
tahtmistki nende aferistide järel veel tuhnima hakata. Pärast hommikueinet istusime 
kohe autodesse ja sõitsime edasi - vastu ihaldatud mägedele, mis hallide kurdudena 
ähmaselt kauguses terendasid. 

Kuidas mäed ka ei taandunud, püüdes peituda tolmuvinesse, siiski jõudsime 
keskpäevaks nende juurde. Valisime välja järsuseinalise kitsa kuru ja otsustasime siia 
baaslaagri üles lüüa. See töö võttis meil ära kogu ülejäänud osa päevast, kuid see-eest 
ööbisime juba täielikus mugavuses j a kuulasime isegi raadiot. 

Õhtu eel ronisin koos Pavlikuga mäe harjale. Nii kaugele kui pilk haarata suutis, 
kuhjusid ümberringi kaootilises segaduses vaid masendavalt paljad hallid kaljud. Ei 
põõsast ega lille, nähtavasti isegi mitte kaameliohakat ei kasvanud siin. Polnud näha 
ühtki lindu. Ainult surnud kaljud ümberringi. 

«Kui korraldada konkurss kõige kurvemale kohale maakeral, siis sobivamat vist 
küll ei leiaks,» pomises Pavlik. «Lõbusa nurgakese valis see Hiren endale. . .» 
Järgmisel päeval algas jälle argipäevatöö ja tavalised jutud hommikueine ajal: 
«Vaata, Tolik, sa oled šefi kohale istunud. Reedad oma salajasi plaane?» 
«Suurepärane kebab, Hanussi! Palun andke veel. . .» 

«Mina aga sööksin praegu heameelega okroškat..Jääga!» 
«Kazimir Petrovitš, kunas siis lõpuks üleeilsed pildid valmis saavad?» 
«Pärast hommikueinet võtan kohe käsile.» 

«Hanussi, kas teil ei leidu veel tassitäis kohvi?» «ütelge Pavlikule, et läksin kolmanda 
kaevandi juurde. . .» 

Möödus kolm päeva, kuid meile polnud ikka veel silma alla sattunud midagi 
huvitavat peale kolme loomakujutise kividel ja väikese joonistuse. Joonistus oli tehtud 
kaljule punase ookriga ja kujutas sellist suurt lotja, millega muistsel ajal tavaliselt 
kivimurdudest graniiti veeti. See andis lootust: tähendab, me liigume siiski muistsete 
ehitusmeeste jälil. 

Ühe uurimiskäigu ajal ehmatasin üles suure kobra, kes end kivil soojendas. Meenus 


kohe kevadine õnnetusjuhtum ja ma kontrollisin, et kõik ettevaatusabinõudest kinni 
peaksid: käia oli lubatud ainult säärikutega, enne magamaheitmist tuli telgid hoolega 
läbi vaadata ja igaüks pidi teadma, kus seerum asub. 

Õhtuti meenus mulle sageli Morgalov: miks temalt mingit teadet pole? Aeg aga 
möödub... 

Kivimite kontrollimiseks oli meil kolm kantavat radiomeetrit. Otsustasin ühe 
nendest kaasa võtta ja teha paarikolmepäevase luuresõidu kaugematesse paikadesse 
ümbruskonnas. Alles pärast seda oli võimalik uusi marsruute kavandada. 

Enda äraoleku ajaks määrasin vanemaks Pavliku, kuigi see talle ilmselt rõõmu ei 
valmistanud. Muidugi oleks talle rohkem meeldinud võtta osa tema arvates 
romantilisest matkast kaamelitega metsikuisse mägedesse. Kuid hakkasin temaga 
kohe arutama nende tööde plaani, mis minu äraoleku ajal teha tuli, andsin talle selleks 
kätte üksikasjaliku kirjaliku 'instruktsiooni, ja uued kohustused parandasid kohe tema 
meeleolu. 

Kes minu ärasõidu üle tõsiselt kurvastas ja vist isegi omamoodi araks lõi, oli vana 
Hanussi. Tõsi, seda küll oma vaatepunktilt: 

«Kes teile seal süüa teeb, ja havaaga?» 

Ent ausalt öeldes tekitas see mul ikkagi rinnus sooja tunde. Näis, nagu hakkaks jää 
meie suhetes tasapisi sula ma! Ah, kuidas ma ennast petsin! 

Varahommikul, pärast eriti tugevat hommikueinet, istusime teejuhiga pidulikult 
kaamelitele ja oma väljanägemisega üldist vaimustust esile kutsudes asusime teele. 
Ent ülev meeleolu haihtus väga ruttu. Tuli välja, et kaameli seljas on kohutavalt 
ebamugav istuda. Ta sammus 

oma pikkade koibadega nii rahulikult ja aeglaselt, vastas minu virgutamispüüetele 
ainult põlastava pearapsimisega ja kõigutas mind igal sammul nii üksluiseit, et ma 
varsti tundsin, kuidas reetlik iiveldus kurku kipub. 

«See veel puudus! Merehaigeks jääda - ja veel kus! Keset veetut, kuumusest 
õhkuvat kõrbetl» mõtlesin jubedusega. 

Õnneks võisin siis, kui olime laagrist kilomeetrit viis eemale jõudnud, juba 
väärikust kaotamata teejuhile öelda, et aeg on tööle asuda. Kuuletudes tema 
kurguhäälsele hüüdele, laskus kaamel alandlikult põlvili ja ma kobisin kähku seljast 
maha. 

Kui me tööle asusime, haihtus romantika lõplikult. Rasket radiomeetrit tassides 
tundsin, nagu oleksin ise kaamel. 

Minu töö osutus üsna lihtsaks: muudkui astu ja hoia enda ees keppi, mille otsas on 
eriline silinder. Radiomeetriga ühendas seda painduv kaabel. Kõrvalt vaadates 
meenutasin sapööri miiniotsijaga. Astuda tuli kiirustamata ja lähendada silinder igale 
teel vastujuhtuvale kivirahnule. Lõhangu veerul kivimikihtide paljandit märgates 
kontrollisin ka seda ja kuulatasin, kas kõrvaklappides asjalikud klõpsud ei sagene. 

Neid kostis vahetpidamata ja esialgu see kohutas mind. 

Tihtilugu näis, nagu oleks klõpsumine tihenenud, ja ma peatusin kahtlase kivi 
juures. Kuid mõõteriist klõpsus endist viisi ühtlaselt, märkides nõndanimetatud 
radioaktiivset fooni, mis esineb kõikjal. 

Silindrit tuli hoida võimalikult maapinna ligidal. See nõudis pidevat tähelepanu ja 
närvipinget, nii et käsi oli mul varsti tuim, justkui oleksin suurt koormat tassinud. 
Radiomeetri kast tagus vastu külge ja vaevas oma raskusega õlga. Kõrvaklappide 
sangad pigistasid harjumatult pead nagu tuline võru... Higi voolas ojadena ja varsti 
hakkasid rütmilised klõpsud piinava tuima valuna peas vastu kajama. 


See-eest olid kaamelid taolise luureviisiga nähtavasti väga rahul. Nad lonkisid 
laisalt taga, heitsid tihti pikali ja puhkasid, siis aga tõttasid mulle kiiresti järele, osates 
tee peal veel kaljulõhedest mingeid maitsvaid okastaimi otsida. Ja ka teejuhile oli 
niisugune tööviis üsna meelepärane. Ta läks ette, istus kivile ja ümises mind oodates 
mõtlikult üksluist lõputut meloodiat. 

Keskpäeval tõmbasime puldanist päikesevarju teivastele üles ja ma langesin selle 
alla laotatud vaibale nii kurnatuna, et kohe ei suutnud janugi kustutada, kuigi kurk oli 
täiesti kuivanud. Aga pärast seda, kui olin ligi kolm tundi siruli maas lamanud, tõusin 
uuesti üles ja kangeid, tuimi jalgu peaaegu kätega tõstes komberdasin jälle edasi ning 
tonksisin silindriga igat kivi. 

Öö saatsime mööda ühes koopas. Arvatavasti oleks tulnud selle seinad üle vaadata, 
seal võis olla säilinud mingisuguseid joonistusi või pealkirju, kuid jõud oli mul täiesti 
otsas. 

Magasin nagu laip. Ent ka unes kuulsin edasi tüütut ühetoonilist klõpsumist ... 

Järgmisel päeval läks veidi kergemaks, olgugi et töö jäi niisama üksluiseks. Nagu 
instruktsioon nõudis, vaatasin üle kõik kivimite paljandid, uurisin hoolikalt igat 
varingut ja puistu ega jätnud. vahele ühtki kaljurahnu või suurt kivi, mis teele ette 
sattus. Kolm-neli korda selle päeva jooksul näis mulle, nagu oleks mõõteriist 
suuremat radioaktiivsust märkinud. Ent üksikasjalikul kontrollimisel, mis. muide 
sugugi vähe aega ei võtnud, selgus iga kord, et ma väheste kogemuste tõttu ikka jälle 
olin eksinud. 

Meie üksluine töö hakkas nüüd nähtavasti isegi teejuhti tüütama. Laulud, mida ta 
laulis, muutusid üha rõõmutumaks ja nukramaks. Ja kaamelidki heitsid sagedamini 
maha ning tõusid suure vastumeelsusega alles pärast kestvat hõikamist ja 
tagasundimist. 

Kolmandal päevalotsustasin oma teekaaslasi asjata mitte piinata, näitasin teejuhile 
kaardi järgi kätte oma kavatsetava marsruudi ja soovitasin tal kohe edasi liikuda. 
püstitada määratud kohas laager ja oodata mind õhtuks sinna. Ta raputas pead: 
«Üksinda ei tohi, ja Ustaaz.» 

«Noh, sinna on kõigest viieteistkümne kilomeetri ümber. Ära ma ei eksi, ei maksa 
karta. Mul on ju kaart.» 

Ta kehitas õlgu ja muigas, väljendades sellega üsna ilmekalt oma suhtumist minu 
kaardisse. 

«Pole midagi, pole midagi, Aziz, ära muretse,» käisin ma peale. «Ma pole ju esimest 
korda kõrbes.» 

Beduiin kehitas jälle õlgu, ent veidi teistmoodi. Nüüd ei tähendanud tema žest 
midagi muud kui traditsioonilist 

egiptuse väljendit maleš -- olgu peale! -, mis on nii mahukas ja rikas varjundeist. . 

«See siin on halb paik, ja efendi, » lisas ta manitsevait, et mind lõplikult veenda. 
«Siin mägedes teeb saatan oma tempe. [1 eshatak!» 

Kurjavaimu mainimine kutsus minus esile vastureaktsiooni ja ma ütlesin talle - 
rumalate eelarvamustega tuleb ju võidelda! - nüüd juba täiesti resoluutselt: 
«Aitab sellest, Aziz!» 
Enam ta vastu ei vaielnud: 
«Kvoijis. »l 


Ootasin ära, kuni väike karavan mäekuru käänaku taha kadus, ja asusin tööle. Jälle ma 
sõna tõsises mõttes nuuskisin igat kivi. Kusagil kivivaringut silmates ronisin ma jälle 
mööda kaljusid, balansseerides pika kepiga nagu oskamatu köietantsija. 

Mäeseljandik kurust paremat kätt tõusis järk-järgult kõrgemale, selle järsku nõlva 
mööda ronimine muutus üha raskemaks. Justkui nimme esines seal aga ikka sageda- 
mini kivi mi palja ndeid ja ahvatlevaid murrukohti. Ning verele marrastatud 
sõrmedega tulikuuma kalju külge haakudes ronisin ma üha kõrgemale ja kõrgemale, 
vahel jäin sõna tõsises mõttes vaid sõrmede varal rippuma, kui kivid mil jalge alt 
reetlikult ära libisesid ja lämmatavaid halle tolmupilvi tõstes mürinal sügavusse 
varisesid. 

Lühidalt öeldes, õhtuks polnud mul pooltki ettenähtud marsruudist läbitud. 
Hämardus juba ja mu teejuht tundis kindlasti rahutust. Tuli laagripaika jõudmisega 
kiirustada, muidu läheb ta mind otsima ja me võime teineteise hoopis kaotada. 
Homme aga tuleb siia uuesti tagasi tulla, et marsruudis lünka ei tekiks. Jah, tegin oma 
töö kergemaks küll, pole midagi öelda... 

Kõhklesin veidi aega, kas mitte radimeetrit siia jätta, et ei tarvitseks seda edasi- 
tagasi tassida. Ent lõpuks otsustasin sellest siiski mitte lahkuda: niisuguse mõõteriista 
kaotus oleks liiga ohtlik meie ekspeditsiooni edule. Kirudes kinnitasin selle 
mugavamalt õlale, aimamata, millise teene see tüütu, õhtuks hirmus raskeks 
muutunud kast mulle veel osutab. 

Ma astusin kiire sammuga, kuid pimedus saabus veelgi kiiremini. Juba kattiski see 
nagu mütsi ga üheaegselt nii mäed kui minu, laagrini jäi aga veel mitte vähem kui 
neliviis kilomeetrit maad. 


'1I Hästi (araabia k.). 

Pimedus oli nii tihe ja pilkane, et liikuda sai vaid käsikaudu. Ikka ja jälle 
komistasin ma kividele, tormasin vastu väljaulatuvaid kaljunukke .- pimeduse 
saabumisega oli kuru justkui korraga kitsamaks muutunud -, kuid püüdsin 
kangekaelselt edasi minna. See oli täiesti andestamatu viga. 

Ainult kartus mõõteriista pärast, mis tihtipeale kurjakuulutava kriginaga kaljusid 
riivas, sundis mind lõpuks aru pähe võtma ja toimima nii, nagu oleks kohe tulnud 
teha: jäin paigale, valisin käsikaudu kivide vahel võimalikult mugava ja «pehmema» 
koha ning hakkasin kannatlikult koidikut ootama. 

Süüa ma ei tahtnud, ainult kustutasin välipudelist janu ja viskusin siis raskelt pikali 
otse paljastele kividele, mis veel säilitasid päevast soojust. Kaljutippude kohal rippus 
tähtkuju, mis sarnanes tulise hieroglüüfiga. See oli võõras, nagu oleksin äkki sattunud 
mõnele teisele planeedile. Veidi madalamal säras ere Kanopus, ja siis ma taipasin, et 
mõistatuslik tähtkuju on legendaarne Berenike juuksepalmik, mis meie maal pole 
nähtav. 

Mulle näis, nagu oleksin kuulnud hüüdeid, seejärel justkui kauget lasku. Ent minul 
polnud nendele signaalidele millegagi vastata. Järk-järgult võttis päevane väsimus 
võimust, panin radiomeetri kasti pea alla ja jäin oma ebamugaval kivisel asemel 
sügavasti magama. 

Kastil olid nii teravad servad, et ärgates ei saanud ma kangeks jäänud kaela kuidagi 
sirgeks ajada ja põsele olid minu arvates isegi armid tekkinud. 

Et kangestusest üle saada, tegin võimlemisharjutusi ja võtsin siis suupisteks 
šokolaadi. Kesk-Aasias kaevamistel omandatud kogemuste põhjal võtan seda 


välitöödele alati kaasa. Puutumatuks avariivaruks on šokolaad kõige parem: nälg on 
kustutatud ja kõht pole üle koormatud. Peale jõin mõne lonksu vett. 

Kõike seda tegin kiirustamata, oodates, kunas ilmub minu teejuht kaamelitega. Tuli 
ära oodata ja teda rahustada, et minuga pole midagi juhtunud. Ent teda ei ilmunud 
ikka veel. Siis otsustasin, et ei maksa asjatult aega kaotada, ja hakkasin talle vastu 
minema. Võtsin radiomeetri õlale ja sammusin kiiresti mööda mäekuru edasi. 

See oli minu teine viga. 
Olin ära käinud paar-kolm kilomeetrit, kuid teejuhti polnud ikka veel kusagil. Kuru 
oli vahepeal hoopis kitsaks 

muutunud, mäed olid ta nii kokku surunud, et kohati tuli külg ees kaljude vahelt läbi 
tungida. Kaugemal hargnes kuru kaheks... 

Alles nüüd taipasin, et olen ilmselt eksinud, ja otsisin kaardi välja. Seal polnud 
üldse ühtki hargnevat kuru. Kompass, nagu tihti juhtub mägedes, kus seda alatasa 
häirivad” väikesed magnetilised anomaaliad, näitas hoopis midagi muud kui taevas 
halastamatult helkiv päike. 

Tuli minna tagasi sinna kohta, kus ma nähtavasti eile pimedas kogemata siia 
kitsasse kõrvalkurusse olin käänanud. Kahju, et nii palju aega asjatult raisku, läks, 
kuid ise olin süüdi: esiteks, ei oleks tohtinud pimedas edasi minna, seepärast 
eksisingi. Teiseks - oleks tulnud hommikul enne teeleasumist kindlaks teha, et suund 
on Õigesti valitud. 

Asusin kirudes tagasiteele. Ent mida kaugemale ma läksin, seda selgemaks sai, et 
olen jälle kuhugi kõrvalharusse sattunud ega lähene üldse oma ööbimiskohale. 

Olukord muutus juba tõsiseks. Kaart oli nähtavasti vana ja ebatäpne. Ja kuidas saigi 
see aidata, kui ma isegi umbkaudu ei osanud ette kujutada, kus ma täpselt asun. Kom- 
passist polnud samuti mingit kasu. Signaali polnud millegagi anda: relva mul polnud, 
lõket ei saa paljastest kividest süüdata. Kõigele lisaks oli mul järele jäänud ainult üks 
tahvel šokolaadi ja vett leidus välipudelis ainult põhja peal... 

Mind siit üles leida oli vist küll raskem kui liivakõrbest, nii et võisin loota ainult 
iseendale. Kõigepealt tuli kas või umbkaudugi orienteeruda. 

Ja ma hakkasin mäe otsa ronima. Kepp segas hirmsasti, radiomeeter kallutas mind 
ühele küljele ja püüdis reetlikult allamäge tirida. Ent ma ei riskinud sellest hetkekski 
lahkuda: seda hallide kivide hulgast hiljem üles leida on kaugelt raskem kui 
kurikuulsat nõela heinakuhjast. 

Kivid varisesid mürinaga jalge all. Higi valgus silma ja pani need kipitama. Kohati 
roomasin päris kõhuli, haakudes veriseks löödud sõrmedega kangekaelselt teravate 
kaljuservade külge ja koorides põlvedeit nahka maha. Ent umbes poolteise tunni 
jooksul ronisin siiski selle neetud mäe harjale üles. Ja mõistsin kohe, et see ei andnud 
mulle mitte midagi. Eespool tõusid veelgi kõrgemad ja järsemad mäeharjad. See aga, 
mida ma all nägin, näis tõelise tohuvabohuna - isegi umbkaudset sarnasust ei olnud 
märgata sellega, mis oli kujutatud kaardil. 

Jäi üle vaid üks lahendus: liikuda edasi loode suunas. Kusagil seal olime mägedesse 
tulnud ja arvatavasti just sealt otsib mind ka teejuht. Pärast vähest hingetõmbamist, 
kui selleks võib nimetada istumist tulistel kividel otse päikeselõõsas, hakkasin kurusse 
laskuma. 

Ma ei taha pikalt jutustada oma ekslemistest, mis peaaegu pidid üsna kurvalt 


lõppema. Paljutki ei suuda ma praegu ka meelde tuletada, kuna mul vist ajuti valitses 
peas kerge segadus. 

Ma aina läksin ja läksin kividele komistades ja kukkudes radiomeetri raskuse all. 
Mäletan, et tihti tõstsin pead ja vaatasin päikest, justkui kartes, et ka see viimane teed 
juhatav majakas võib äkki kaduda. Ent see ei kadunud, vaid tappis mind aeglaselt oma 
raevukate kiirtega.. . 

Päev tundus lõputuna. Ma ootasin jahedust, pimedust, õhtut, kuid see ei saabunud 
ikka veel. Ja ma komberdasin vaevaliselt edasi mööda kuumi kive, kukkusin, upitasin 
end üles ja läksin tuikudes edasi. 

Järjekordselt maha kukkudes - mitmes kord juba! tuli mulle äkki pähe: «Mul on ju 
raadiojaami Kui hea, et me selle kaasa võtsime! Kohe kutsun lennuki välja ja mind 
päästetakse!» 

Toppisin kõrvaklapid pähe ja lülitasin sisse radiomeetri, kuna pidasin seda jampslikult 
raadiojaamaks. 

Klõpsud, rütmilised monotoonsed klõpsud - ja ei ühtki inimhäält. 

Tuleb tõusta kõrgemale, et mäed minu eest maailma ei varjaks .ega takistaks mul 
kuulmast inimesi! 

Ja rasket mõõteriista enda järel lohistades ronisin ma jälle kaljude otsa ning 
kuulatasin lootuse ja ootusega üksluist klõpsumist, mis kostis minu pead pigistavaist 
kõrvaklappidest. Ma roomasin ega kuulnud ikka veel midagi peale vastiku 
klõpsumise. Tundsin, et kõrvaklapid lõhuvad mu pealuu pooleks, rebisin need peast ja 
viskasin minema. Justkui selle üle rõõmu tundes klõpsusid nad veelgi valjemini ja 
jonnakamalt... 

Ent mulle oli nüüd juba kõik ükspuha. Silmade ees keerlesid tulised rõngad. 

Siis äkki nägin inimest, kes seisis mäeharjal ja vaatas kuhugi kaugusse. Ta näis 
mulle hiiglasuurena ja tema juurest sirutus päästev vari. Nüüd puudutas see mind - 
ning kõik mu ümber langes pimedusse ja hääletusse:.. 

xvpeatükk LIIGA PALJU MADUSID 


Meelemärkusele tulin ma külmatundest. Laubal oli mul märg lapp ja mööda nägu 
allavoolav vesi tilkus suhu! 


Ajasin huuled torru, et seda aina neelata ja neelata, kuni lõpmatuseni. Ja päike ei 
seisnud enam surmava mõõgana pea koha! Tema asemel sirasid ohutud tähed. 

Minust kolme sammu kaugusel mustendas mingi salapärane kuju ebardlikult pika 
kaelaga nagu maol. Upitasin end istukile ja alles siis taipasin, et see oli kaamel. 
Temast eraldus teine vari, tuli minu juurde ja kummardus tähti varjates mu kohale. 

«See oled sina, Aziz?» sosistas in ma vaevalt kuuldavalt ja heitsin rahunenult uuesti 
pikali. 

Teejuht süütas priimuse. Jõin kuuma kanget teed ja jäin magama. Unes piinas mind 
jälle janu, jälle ronisin ma üle tuliste kivide, kuid päikesetõusu ajal ärgates tundsin 
end peaaegu tervena. Ainult nõrkus kippus võimust võtma ja kriimustatud ning 
veriseks taotud sõrmed tegid valu. 

Argates oli mul esimeseks asjaks silmadega radiomeetrit otsida. Seal ta lamaski 
tervena minu lähedal vaiba!. Ent me olime kusagil hoopis teises kohas, siin ma tead- 
vust ei kaotanud. 

«Kust sa mu leidsid, Aziz?» küsisin ma. 


«Sealt, ja ustaaz.» Ta osutas ebamääraselt kuhugi lõunasse.. . 

«Aga miks sa mind siia tõid? Kas see koht on siit kaugel ?» 

«Paha koht, ja ustaaz. Seal ei või ööbida... Saatan tembutab, ieshatak!» 

Ähmane mälestus sundis mind kiiresti järgmist küsimust esitama: 

«Aga ütle, Aziz, kas see riist. . . see aparaat... Kas ta muudkui klõpsus ja klõpsus, kui 
sa mu leidsid?» 

Beduiin põrnitses silmanurgast radiomeetrit ja noogutas süngelt pead. 

«Kas klõpsus valjusti? Ja tihedasti?» 

«Väga valjusti, ja ustaaz.» Näis, et tal polnud tahtmist sel teemal rääkida. Ta vaatas 
uuesti vastumeeise ilmega silmanurgast mõõteriistapoole ja lisas: «Ragistas nii val- . 

justi, nagu oleks automaadist tulistatud. Tänu Allahile, selle ragina järgi ma su üles 
leidsingi.» 

Hüppasin üles, tuikudes nõrkusest. 

«Peame viibimata sinna sõitma!» 

Aziz muutus veelgi süngemaks ega vastanud sõnagi. 

«Kuulsid? Sadulda kaamelid ja sõidame sinna, kust sa mu leidsid!» 

«Mulle ei jäänud see koht meelde,» püüdis teejuht valetada, kuid see tuli tal nii 
halvasti välja, et ma naerma puhkesin, tema aga pööras piinlikkusest silmi peites selja. 

«Saad sa aru, Aziz, selle pärast me ju sõitsimegi siia mägedesse ringi kolama.» 
Püüdsin teda veenda, nii kuidas suutsin. «Kui mõõteriist seal kõvasti klõpsus, siis me 
just leidsimegi selle, mida otsisime. Tuleb sinna tagasi minna ja kontrollida, siis aga 
ruttu baasi.» 

Otsustavaks osutus nähtavasti peatse baasimineku mainimine. Ikka veel midagi 
süngelt endale nina alta pomisedes asus Aziz kaamelitele kraami selga laduma. 
Minagi hakkasin teele valmistuma: panin oma asjad kokku, ajasin habet ja vahetasin 
radiomeetri patareid. Ent äkki sundis teejuhi tasane hüüatus mind pead kergitama. 

Ta seisis, nöör käes, ja kuulatas midagi. ümberringi oli kõik rahulik ja vaikne, kuid 
Aziz ütles kindla veendumusega: 

«Keegi tuleb meie juurde, ja ustaaz.» Ja kuulatanud uuesti, lisas: «Ruttab väga.» 

Ta võttis vintpüssi ja tulistas kaks korda õhku, et meie asukohta kätte juhatada. 
Paarikümne minuti pärast ilmus kuru käänaku tagant tõepoolest nähtavale inimene. Ta 
suundus meie poole. 

«Zarif,» ütles Aziz lühidalt. 

Nüüd nägin ka mina, et see oli üks meie töölistest noor ja lõbus Zarif. Missuguseid 
teateid ta toob? 

«Saiida, ja ustaaz!» tervitas Zarif meie juurde jõudes. 

«Saüda, Aziz!» 

Tahtsin 'kannatamatuli uudiseid kuulda, kuld kohe küsimusi esitada ei oleks olnud 
viisakas. ES'ialgu tuleb vestelda ilmast, sellest, kliidas sõit möödus, ja pakkuda küla- 
lisele vett. 

«Õnnetus!» ütles ta masendatult. «Siin on kiri.» 
Keerasin mulle ulatatud paberilehe kiirustades lahti: 
«Aleksei Nikolajevitš! 

Meil on Jälle kobra inimesi «hammustanud - seekord 

isegi kante: Tolik Petrovi ja töölist Hassan Zurabi. Võtsin kõik abinõud tarvitusele, 


kuid parem oleks,. kui te mõneks päevaks tagasi tuleksite. P.» 
Jälle takistused! Ja otsekui Gorbunovil: «Iga kord ikka siinsamas kohasl» 

Pidi see neetud madu just Tolikut hammustama! Tore algus tema esimesele 
ekspeditsioonile! Meie aga kaotame ajutiselt vilunud radiometristi. 

Baas oli võrdlemisi lähedal, kilomeetrit kakskümmend. Kaamelid sammusid kiiresti 
- ruttasid koju. 

Juba paistsidki meie telgid, mis asusid varjulise kaljujärsaku all. 
Pavlik oli väga löödud ja suures segaduses, hakkas kohe ennast õigustama: 

«Ma hoiatasin kõiki ja kontrollisin, nagu te käskisite, Aleksei Nikolajevitš. Kuid 
need tuhat korda neetud kobrad ronisid jälle telki kaks tükki korraga, ja jälle öösel...» 

«Kuidas Petrov ja Hassan ennast tunnevad?» 

«Poleks nagu viga... Kuid eile teatasin ma esimese ehmatusega sellest loost raadio 
teel Assuani ja täna hommikul, kui ühenduse võtsime, teatati sealt, et nad saadavad 
meie juurde lennuki. Seda ma ei palunud, ausõna.» 

«Pole midagi, kulub ära. Las viivad h.aiglasse. Aga kus lennuk maandub?» 
«Niipea kui kuulsime, et lennuk välja lendas, otsisime kohe siin lähedal välja 
maandumiskoha. Tasane ja avar, . täitsa sobiv maanduniiseks. Saatsin sinna kaks 
poissi valvesse, niikuinii ei tule täna tööst midagi välja.» 

Läksime telki, kus kannatadasaanud lamasid. Nende juures askeldas Zinotška., 
valge kittel seljas. Hassan nägi juba täiesti terve välja ja võttis mind vastu naerul 
näoga. Ka Tolja Petrov püüdis end üles upitada, kuid langetas samas pea jõuetult 
padjale.. 

«Lama, tama,» hoidis Zina teda tagasi. «Kohe tuleb teile lennuk järele.» 
«Kuidas teil ometi kahekesi korraga niisugune asi juhtus?» küsisin ma meelehärmiga. 

«Te ju ise ütlesite, et madu on madu,» vastas Pavlik kannatanute asemel ruttu. 
«Nähtavasti on koht niisugune.. . ussipesa. Tuleb ümber kolida.» 

Sel hetkel kuulsime kauget mootorimürinat ja tõttasime lennukit vastu võtma. See 
oli kahemootoriline «Beachcraft». Teinud mõned ringid mägede kohal, alustas ta 
maandu 

Mist. Tähendab, lenclur oli valitud maandumisväljakuga rahul. 

Kui me lennuki juurde jõudsime, tõmbas lendur iuba kandepinnal seistes mootorite 
puldanist katet peale. tiiva varjus aga sammus meid oodates kannatamatult edasitagasi 
Ali Sabir. 

«Ei kannatanud välja, lendasin ise siia,» ütles geoloog, surudes tugevasti mu kätt. 
«Tuli endal kiusatus nendes mägedes ringi ronida. Kuidas teie poistega on?» 

«Üks nähtavasti paraneb, teine tuleb haiglasse saata.» 

«Ah, miskin, » naksutas Sabir kaastundlikult keelt. «Pole viga, lendur puhkab veidi, 
Joob teed ja viib ta siis ära. Ah sa saatana madu, no küll on saatan! Kuid ikkagi kaks 
korraga, mis?» 

Geoloog vangutas masendatnlt pead ja ütles äkki: «Aga saage tuttavaks; see on minu 
abiline. Hakkab mind tasapisi aitama.» 

Alles nüüd märkasin, et lennuki kere all varjus istub veel üks mees: kleenuke, noor, 
seljas kulunud ja võidunud kombinesoon. Ta ei tulnud meie juurde, noogutas vaid 
eemalt püsti tõusmata kergelt pead. 

«Noh, aga kuidas on tulemustega?» küsis Sabir kannatamatult. 

Sellal kui me laagri poole sammusime, jutustasin talle lühidalt oma seiklustest. 
«Ah, ieshatak!» hüüatas geotaog äkki seisma jäädes Ja endale käega vastu laupa 
lüües. «Peaaegu pidin unustama, et teile paluti see edasi anda. . .» 

«Assuan Zubarevi ekspeditsioon,» lugesin ma. «Tulemused edukad leitud 


kiviptaadi ülemine tekst koma raidkiri püramiidis koma sõnade tekst identsed alumine 
kiri sarnaneb tekstiga kaljul kuid nõuab täpsustamist punkt koostame üksikasjalikku 
aruannet koopia saadame õnnitlen Morgalov.» 

Tähendab, et ikkagi läks märki! Elektronmasin aitas kindlaks teha, et nii 
«Murelikud sõnad» kui ka teksti ülemine osa päikeseketta kohal kiviplaadil, mille me 
kevadel leidsime, kuuluvad tollelesamale, kellelt pärineb raidkiri püramiidi 
pettehauakambris, - Hirenile! 

Tähendab, minu hüpotees leidis tõestuse: «Murelikud sõnad» kuuluvad tõepoolest 
Hirenile. Tema ülistas seal 


IL Vaeseke (araabia k.). 

ülestõusu ja kutsus rahvast üles võitlusele. Kuidas tema kuju äkki suureks kasvab, kui 
huvitavaks ja tähtsaks ta muutub ning kuidas katkendlikud andmed, mis tollest 
segaduste ajastust senini meie käsutuses olid, äkki selgeks saavad ja uues valguses 
meie ette kerkivad. Nüüd oleneb kõik meist endist: otsida, otsida ja veel kord otsida... 

Rõõm oli suur, kuid minu seiklus andis nähtavasti end siiski tunda. Mind valdas nii 
suur nõrkus, et läksin ruttu telki ja heitsin Pavliku välivoodile pikali. Ja uinusin mär- 
kamatult. Kui ma ärkasin, oli juba õhtu käes, laagri keskel põles kolm latemat, mis 
olid puldanist «ümmarguse laua» äärde otse maha pandud, ning sealt kostis vaidlevaid 
hääli. 

Nagu selgus, oli lennuk juba ammu ära sõitnud, mina polnud seda kuulnudki. Tolja 
Petrovoli haiglasse viidud, Hassan aga oli keeldunud lendamast ja vitsutas nüüd 
isukalt süüa lõhnavat tamiiat - ubasid küüslaugukastmega. 

Sabir istus teistest veidi eemal teise latema juures ning radiomeetrit uurides ja 
kontrollides Ümises oma nina alla mõtlikult nukrat viisikest. Abilist polnud tema 
kõrval. Too oli õhtu läbi tööliste hulgas keerelnud ja nendega lobisenud ega olnud 
kordagi geoloogi juurde ilmunud. 

Juba päris magamaheitmise eel nägin ma, kuidas see abimees mingi jutuga koka le 
ligi tikkus, ja kuulsin, kuidas Hanussi talle teravalt vastas: 

«Inta malaak?!»1 

Pärast õhtueinet pidasime veidi aega nõu ja otsustasime Sabiri soovituse kohaselt 
hommikul mööda mäekurusid nii kaugele edasi liikuda, kui autod võimaldavad. Nagu 
selgus, oli Pavlik juba tolles suunas luureretke sooritanud ja isegi tulevaseks 
laagripaigaks sobiva koha leidnud. 

Koht oli õnnestunult valitud: osa päevast varjas seda küllaltki kõrge mäeseljandik 
oma varjuga. Ent me ei saanud sinna ligi: kõikjal kuhjuvad suured kaljurahnud sul- 
gesid autodele tee. Tuli peatuma jääda umbes poolteist kilomeetrit enne seda kohta, 
mis Pavlikule meeldis. 

Minule sobis nii isegi enam. Tahtsin tingimata ära käia seal, kus ma”" teadvuse 
kaotasin. Minu oletuste kohaselt asus see koht just teisel pool kõrget seljandikku, ja 
siit, kuhu me peatuma olime jäänud, oli sinna vähem maad. 


AAI 


I Mis see sinu asi on? (araabia k.) 

Järgmisel hommikul, kui kõik olid kindlaksmääratud marsruutide kohaselt laiali 
läinud, asusin koos teejuhi ja geoloogiga kahel kaamelil teele minu viperuste paika. 
Aziz asus meid juhtima suurema innuta, kuid Sabir käratas talle kurjalt peale ja 


beduiinil ei jäänud muud üle kui olukorraga leppida. Muidugi oli ta kavaldanud ja 
õnnetu paik oli tal tegelikult väga hästi meeles: leidsime selle kiiresti üles. 

Tundsin kohe ära nii kitsa kuru kui ka järsu mäenõlva: kuidas ma siit üldse suutsin 
üles ronida! Nüüd osutus sealt ülesminek väga raskeks. Me nõretasime higist, kuid 
jätkasime kaljunukkide külge klammerdudes visalt ronimist. 

«Käes!» hüüatas Sabir ja vajutas kõrvaklapid kõvemini pähe. Kuulatledes mäge 
nagu arst haiget, ronis ta hulk aega mööda kaljusid ringi ja läks nii hoogu, et pidi üks- 
kord peaaegu alla kukkuma. Õnneks jõudis teejufit temast veel õigel ajal kinni 
haarata. 

«Mitte mõhkugi ei taipa,» ütles Sabir kõrvaklappe peast tõmmates ja kivile laskudes 
lõpuks väsinult. 

«Mitte mõhkugi ei taipa,» korda s ta ja vaatas oma tibatillukesi vuntse näppides 
kuhugi üles, mäeharja poole. «Aktiivne on ainult üks kivirahn, ümberringi on kõik 
puhas. Võib-olla on see sealt ülevalt, harjait, alla veerenud? /eshatak! Sinna 
ülesronimisega me toime ei tule.» 

«Ehk on teisest küljest, laagri poolt, kergem?» ütlesin mina. 
«Jah, tuleb vist sealtpoolt proovida,» nõustus Sabir. 
«Vähemalt aitavad töölised sealt üles ronida.» 

Ent laagrisse tagasi pöörduda oli sel päeval juba hilja. Pimedus oleks meid 
vältimatult mäekurude keerukas labürindis tabanud, mina aga olin juba oma nahal 
tunda saanud, millega see võib lõppeda. Otsustasime siiasamasse ööbima jääda. 

Enne uinumist meenus mulle äkki inimene, keda ma enne teadvuse kaotan/i st 
oleksin nagu mäetipul näinud. Oli ta tõepoolest olemas või nägin ma viirastust? 

Hoolimata Šaakalite kurvahäälsest kisast magasime rahulikult ja sügavasti. Koidikul 
pärast teejoomist asusime kiirustamata teele. 

Me polnud ära käinud veel pooltki teed, kui käänaku tagant kargas välja hingeldav 
mees. See oli ikka jälle too 

sama Zarif ja teda nähes võpatas mul süda sees: mis seal jälle juhtus? 
«Leidsime!» karjus ta juba eemalt. «Leidsime pitseriga kivi! Pitseril on Šaakal, ja 
ustaaz!» 
«Va salaam!») hüüatas Sabir ja lõi mulle käega õlale. 


XVI peatükk JÄLLE RIISUJAD! 


Pavlik juhtis meid mööda kitsast rada, mis maona mäekuru põhjas kivide vahel 
väänles. Siis hakkas mööda mäenõlva üles ronima. Me järgnesime talle. 

«Näete,» ütles ta ja jäi seisma suure rahnu juures. «Eile õhtu eel leidsime. Esiteks 
märkas Zina suuremat radioaktiivsust, siis uurisime lähemalt - ja näete...» 
Kummardusin lähemale ja nägin muistse pitsati jäljendit. 

Võis selgesti eraldada lamavat šaakalit ja selle all üheksat vangi kolmekaupa reas. 
Traditsiooniline kuningliku matuse pitser! 

Vangid kujutasid «üheksat vibu»: kõikide muistsetele egiptlastele tuntud 
suguharude ja rasside esindajaid. See tähendas, et püha šaakal Anubis pidi kadunud 
vaaraod kindlalt kaitsma igast rahvusest vaenlaste salasepitsuste eest. Sellised pitseri 
d pandi alati vaaraode hauakambrite ustele. 

Kõrval, ovaalses kartušis, seisis kauaotsitud nimi Hiren! 
Kivi oli suurepäraselt säilinud ja nägi välja nii, nagu oleks see alles eile siia pandud. 
Arusaamatu. .. 


Asusime meeter meetri järel kogu mäenõlva läbi tuhnirna. All, mäe jalami leidsime 
veel ühe täpselt samasuguste pitseritega kivi. Kuid see oli siin nähtavasti väga kaua 
lebanud, üleni täis pragusid ja peaaegu täiesti murenenud, nii et otse pudenes käte 
vahel. 

Arvatavasti sulgesid need kivid käigu maa-alusesse hauakambrisse. Ja kui nad siin 
vedelevad, siis on meist nähtavasti jälle ette jõutud! Ent kunas: kas hiljuti või tuhat 
aastat tagasi? Ja kus siis lõpuks on see sissekäik maa alla? 


I Vaat kui tore! (araabia k.) 

Oli otsingute teine päev, kuumus oli juba muutunud väljakannatamatuks ja aeg 
lähenes keskpäevasele vaheajale, kui üks töölistest äkki pööraselt kisama pistis: 
«Leidsin. ja ustaaz! Mina leidsin!» 

Ta keksles vaimustusest ja kordas aina: 

«Palun pidage meeles mu nimi - Faiz. Mina olin see, kes leidis!» 

«Kus see sissekäik siis on?» tegin ma tema hüüetele kannatamatult lõpu peale, 
vaadates ühele ja teisele poole. «N äete, seesama auk, ja ustaaz! Otse teie ees.» 
«See?» 

«Nojah!» 

Et avaust laiendada, viskas tööline läbematult paar väheldast kivi eemale. Käik viis 
kuhugi alla, kuid oli juba liiaks tavalise rebaseuru moodi. Ainult roomates sai sinna 
sisse pugeda. 

«Noh, kuidas on, kas ronime?» küsis geoloog. «Sealt tuleb jahedat õhku, ja ustaaz. 
Urg see küll pole.» 

«Kui see on tõepoolest hauakamber, siis tuleb Muististevalitsuse esindaja kohale 
kutsuda,» ütlesin ma. 

«Võite mind selleks esindajaks lugeda,» ütles Sabir. «Ma pole ju üksnes geoloog, vaid 
samal ajal ka Muististevalitsuse töötaja. Koostame koos akti.» 

«Suurepärane. Kuid laske siiski mind esimesena minna. See siin on ikkagi 
arheoloogiline mälestis ja mitte maakkeha.» 

Sabir naeris ja laskis mind ette; surusin end avas! sisse. Selle taga oli koridor, mis 
veerjalt alla viis. 

Tähendab, see oli tõepoolest hauakamber! Aga kui osavasti maskeeritud! Isegi otse 
sissekäigu juures seistes võis seda tavaliseks loomauruks pidada. Ja kui see oli veel 
kividega suletud ning pitseeritud. Või oli rüüstajatel jälle täpselt teada, kust tuli 
otsida? 

Nüüd sai juba ennast sirgu ajada, kuigi mitte kogu pikkuses. Hanereas, laternaid 
kõrgele tõstes liikusime mööda koridori edasi. Me polnud veel nelja meetritki ära 
käinud, kui sattusime esimesele takistusele. Koridor oli suletud suurte kivirahnudega, 
kuid meist oli ette jõutud ja keegi oli juba tõkkesse kitsa läbikäigu murdnud ning isegi 
ühe rahnu kõrvale nihutanud. 

Tähendab, hauakamber on tühjaks röövitud? Siin ei saanud enam loota, et keegi võis 
rüüstajad minema peletada, nagu imekombel puutumata jäänud Tutanhamoni haua- 

kambris. Vaevalt nii üksildases ja metsikus paigas nagu see mäekuru võis olla alalist 


valvet. Rüüstajaid ei seganud siin keegi, ja kui nad kord juba olid hauakambri üles 
leidnud ja sinna sisse tunginud, võisid nad seal muidugi põhjalikult ning kiirustamata 
tegutseda. 

Otse kivirahnudest barrikaadi taga oli koridor põrandast laeni peene 
kivikillustikuga täidetud. Kuid kas see suutis rüüstajaid peatada! Nad olid üleval, 
koridori lae all, killustikukuhjast kitsa ava läbi kaevanud. Nüüd tuli ka meil mööda 
seda vargakäiku roomata. 

Teravad kivid lõikusid põlvedesse ja küünarnukkidesse ning rebisid riideid. Ent 
õnneks ei ulatunud ummistuse paksus üle kolme meetri ja seejärel võis end uuesti 
sirgu ajada, riided puhtaks kloppida ja juba inimese kombel teed jätkata. 

Koridor viis meid alla. Äkki silmasin laes haigutavat avaust. Kes ja milleks oli selle 
läbi murdnud? Kas minna koridori mööda edasi või ronida avasse? . 

«Tuleb ronida!» ütles Sabir tarmukalt. Sest kui nad koridori mööda edasi ei läinud, 
vaid augu läbi murdsid, siis oli neil selleks nähtavasti põhjus, ieshatakl» 

Jah, tal oli muidugi õigus. Kinnitasin laterna rinnale, et mõlemad käed vabaks 
jääksid, ja ronisin pimedasse avausse. Ja sattusin uude koridori. See oli horisontaalne, 
esimesest veidi laiem ja uhkem, seinad kaetud taevassiniste kahhelkividega, mida aeg 
polnud tuhmistanud. 

Kuidas rüüstajad taipasid, et just see paks graniitplaat varjab salakoridori sissepääsu 
ja siin tuleb avaus läbi murda? Kas tõesti jälle keegi ehltajaist juhatas neile tee kätte 
nagu tolles püramiidis, mille Krassovski oli avastanud? Või oli neil lihtsalt 
küllaldaselt vargakogemusi, et kõikidest riugastest ja püünistest jagu saada? 

Olgu pealegi, lähme nende jälgi mööda! Lasksin laterna veidi madalamale, et 
valgus otse jalge ette paistaks, ja astusin edasi. 

Samal hetkel kaotasin pinna jalge alt, lepdasin kuhugi alla ning maandusin raskelt 
liivahunnikul! Latern läks puruks, mina sumasin liiva sees, ümberringi valitses pil- 
kane pimedus. 

Ülevalt välgatas valgus ja Sabiri ärev hääl küsis: «Olete elus, ja ustaaz?» 
«Elus, häda pole midagi,» torisesin ma ja püüdsin üles tõusta. 

Rõõmsalt kiirustas geoloog muidugi kõigepealt Allahi kiitma: 

«EI hamdu lillaah!» 

«Heitke parem mulle ruttu nöör ja laske latern alla, minu oma läks puruks!» hüüdsin 
ma üsna vihaseit, kuna olin enda peale tige: kui totralt ma ometi nii algelisse lõksu 
sattusin, pealegi kui olin ise Krassovskit tudeerinud ja tema arutlustest muistsete 
ehitajate riugaste üle väljakirjutusi teinud! 

«Kvoijis, kvoijis, ja ustaaz.»l 

Sellal kui nad mind üles vinnasid, jõudsin seda kivikaevu põhjalikult silmitseda. See 
oli kitsas, umbes kümme meetrit sügav. Kui põhjas ei oleks liiva olnud, poleks vist 
küll enam konte kokku saanud. .. Ent milleks oli siia liiva puistatud? Et rüüstajail 
oleks pehmem kukkuda? Veider... 

Haarasin kätega kaevu servast kinni ja nihutasin end ettevaatlikult selle ja 
püünisplaadi vahelt läbi. Niipea kui Pavlik selle lahti laskis, vajus see vaikse sahinaga 
oma kohale tagasi ja oli uuesti valmis järjekordset ohvrit varitsema. Seda nähes ajas 
Sabir silmad hirmus suureks, naksutas naljakait keelt ja vangutas pead: 

«Ah, nassaabl Va salaam!»2 
«Teile on see uudiseks?» naersin ma. «Niipalju kui ma Hiren'i tunnen, on ta meile 
kindlasti veel kavalamaidki üllatusi ette valmistanud. Nii et ärgem kaotagem aega, 


liigume edasi!» 

Tegime laudadest midagi purdetaolist ja pääsesime niiviisi üle reetliku plaadi. Nüüd 
muutusin ma ettevaatlikumaks, sidusin isegi kindluse mõttes endale ümber vöökoha 
nööri, mille otsast hoidis kõvasti kinni taga tulev geoloog. 

Ent mingisuguseid püüniseid minu üllatuseks enam ei esinenud, nii et ma isegi 
kahtlema hakkasin: äkki pole see hauakamber üldse Hireni poolt ehitatud? 

Kolm madalat astet koridori lõpus - ja me oleme matusekambri ukse ees. Uksel on 
kartušist piiratud Hireni nimi ja see rahustab mind. 

Ent hauakamber on rüüstatud, nüüd pole selles enam mingit kahtlust: ukses haigutab 
nagu lahtine haav hoolimatult sissemurtud ava. 

Vaatasin sealt sisse - ja tardusin. 


! Hästi, hästi, professor! (araabia k.) 
2 Ah, teid kelme! On aga. vahval(araabia k.) 

Keset kambrit seisis täpselt samasugune sarkofaag nagu püramiidis. Ja selle kaas 
vedeles samuti põrandal, kuid seekord oli see ilmselt maha visatud: üks nurkadest oli 
küljest ära löödud. 

Sarkofaagi peatsis seisid kõrgetel postamentidel ähvardavalt kohev 11 sulgedega 
kaks kivist kulli. Kaugemas nurgas aga... 

Kaugemas nurgas nägin, kui ma latema valgusvihu sinna suunasin, vaarao Hiren'i! 

Tema kivist raidkuju - püha Kaa hoidla - oli valmistatud hämmastava 
ekspressiivsuse ja realismiga. Piklik nägu, kõrge järsk laup, raskepärane lõug ja need 
nukras muiges tardunud, veidi punsunud «neegrihuuled». Milline unistava iseloomu 
ja tahtekindluse imelik kombinatsioon! 

Üksteise järel surusime end läbi augu, valgustasime latematega kogu kambrit ja 
meie ees avanes pilt hirmsast, laastavast hävitustööst! 

Kõik esemed olid täielikus korratuses laiali pillatud. Kummulikeeratud elegantsest 
laekast tolknes tükk katkirebitud kirjut riiet. Nurgas vedelesid hunnikus mingisugused 
kaarikud: kuld oli neilt maha kistud, kodarad murtud. Sängid, tugitoolid, jalapingid, 
matid, korvid, kõiksugu iluasjakesed, kilbid, vibud - kõik oli segamini ühes hunnikus. 


«Vaadake,» sosistas Ali Sabir minu kõrval. 
Vaatasin sinnapoole, kuhu ta osutas, ja nägin ühe laeka valgel kaanel räpast inimese 
jalajälge. Kahtlemata oli see tuhandeid aastaid tagasi siin viibinud varga jälg. 

Jah, meist oli juba ammu ette jõutud. Hauakamber oli tühjaks tehtud, kõik 
väärtuslikud asjad varastatud. Võis selgesti kujutleda, kuidas röövlid kambris ringi 
tormasid. kuidas nad rutates asju haarasid, neid suitsevate tõrvikute äreval valgusel 
uurisid, kulda maha kiskusid, vääriskive välja murdsid ja purustatud osi pildusid kuhu 
aga juhtus... 

Seisime tühjaks röövitud sarkofaagi juures keset korratult laialipillutud esemeid, 
katkimurtud mööblit, alabastrikilde ja vaatasime lootusetult ringi. Äkki kuulsime 
kurba venivat häält, mis kõlas nagu midagi oige ja haleda nuuksumise vahepealset. 
Vaatasime üksteisele otsa. 

«Allah! Allah!» pomises Sabir justkui manades. 
Jälle kostis seesama kaeblik ja kirjeldamatult valuline oie. 

Sabir taganes ukse juurde. Ent meie poole vaadates jäi ta seisma ja hakkas kohmetult 


oma vuntsikesi siluma. 

«Mis see võiks olla, Aleksei Nikolajevitš?» küsis Pavlik. 

Näis, et temalgi oli veidi kõhe hakanud. Polnud ka midagi imestada: raske on mitte 
alluda kas või hetkekski hirmutundele, kuuldes selliseid hauataguseid oigeid kusa gil 
mäe sisemuses asuvas tühjas hauakambris. 

«Igatahes mitte Hireni igatsev hing,» ütlesin mina. «Arvatavasti mingisugune 
huvitav heliefekt. Võib-olla looduslik, aga võib ka olla, et sihilikult hirmutamiseks 
välja mõeldud. Hiljem selgitame välja, esialgu tuleb vist siit ära minna ja kamber 
kinni pitseerida. Näib, et see on raiutud otse samasuguse radioaktiivse graniidi sisse, 
nagu püramiidiski oli kasutatud, ja asjata ei maksa siin tolgendada. Kuidas teie arvate, 
Sabir?» 

Radioaktiivsuse meenutamine, just nagu ma olin lootnud, tõi geoloogi 
ebausuhirmude viirastustemaalt kohe tagasi asjalikku, kuigi vist tunduvalt 
ohtlikumasse tegelikku ellu. Ta läks seina juurde, patsutas seda peoga ja ütles: 

«Jah, kivim on sama, kuid igaks juhuks tuleb analüüs teha.» 

«Kas po!e veider ja paradoksaalne?» käis mul mõte peast läbi. «Radioaktiivsust, 
mis mind tõtt-öelda veidi ärevaks teeb, ei karda Sabir üldse, ammu hukkunud vaarao 
müstilist «kättemaksu» aga pelgab! Küllap ta hinge sügavamas sopis usub tõsiselt, et 
surnu võib nendes süngetes maaalustes koridorides ringi uidata ja vaenlaste 
peletamiseks ulguda.» 

Ladusime ukse sisse murtud ava kividega kinni ja katsime pealt kipsiga. Sabir tegi 
väga tähtsa näo ja pitseeris sissekäigu, vajutades uksele oma nime ja riigivapi 
kujutisega vaskpitsati. 

Sel päeval me uurimistöid enam ei jätkanud. Pärast õhtueinet istusin maha ja 
koostasin laterna valgusel, mille ümber pilvena keerlesid ööliblikad ja kihulased, 
lühikese aruande hauakambri esimesest ülevaatusest, et saata see hommikul 
kiirkäskjalaga lähimasse postijaoskonda, kust see läheb edasi Kairosse, 
Muististevalitsusse. Seejärel heitsin magama ja vist alles nüüd tundsin tõeliselt ränka 
pettumust selle pärast, et ihaldatud hauakamber, mida me nii kaua olime otsinud, nii 
halastamatult tühjaks oli röövitud. 

Ent mis parata: mina pole egüptoloogide seas esimene, . kes on sellist pettumust tunda 
saanud. Õnneseeni, kellel rohkem on vedanud, võib vist küll sõrmedel üles lugeda. 
Mõruvõitu lohutus, kuid pole midagi teha... 

Hommikul läks Sabir oma aparaatidega uuesti hauakambrisse, meie Pavlikuga 
otsustasime alumise koridori lõpuni läbi uurida. Geoloog vihjas tagasihoidlikult, et 
oleks parem, kui me temaga koos läheksime, kuid ma olin kindlalt otsustanud 
vabanemist ebausklikust hirmust ulguva «vaarao hinge» ees tema enda hooleks jätta 
ja soovitasin: 

«Võtke oma abimees kaasa! Paistab, et ta on teile vähe abiks, keerleb rohkem koka 
ümber. . .» 

Avauseni koridori laes läksime koos. Siis ronis momn Sabir koos oma sõnaahtra, 
aparaatidega koormatud abimehega üles hauakambrisse, meie aga läksime edasi 
mööda koridori, mis viis meid aina sügavamale ja sügavamale, otsekui mäe 
südamesse. 

«Kusagilt tuleb värsket õhku, kas tunnete, Aleksei Nikolajevitš?» ütles Pavlik minu 
selja taga. 
Tubli poiss! Märkab kõike. Temast saab nähtavasti hea arheoloog. . 


«Õigus,» v.astasin ma. «Nähtavasii on siin käike, mis on välisõhuga ühenduses. Küll 
uurime kõik välja. . .» 
Ent kaugemale ei saanudki me minna. Teed sulges liivakuhjatis. See tuli läbi kaevata. 
Pöördusime laagrisse tagasi, kuid Sabir ootas meid juba ees. Nähtavasti oli ta 
jõudnud isegi duši all ära käia: juuksed läikisid tal, ta istus telgis ja kirjutas midagi 
keskendunult. 
«Noh, millised on tulemused?» küsisin ma. «Kas radioaktiivsust on?» 
Geoloog noogutas tööd katkestamata vaikides pead, 
«Suur?» 
Sabir vaatas minu poole eemaloleva pilguga, vidutas silmi ja vastas lühidalt: 
«Jah,» ja torkas mulle mingi paberilehe pihku, et ma teda ei tüütaks, ning kummardus 
uuesti laua kohale. 
Ta kirjutas inglise keeles. Nähtavasti koostas aruannet Kairosse saatmiseks. 
«Võib oletada, et kõik need uraanimaagi moodustised on algselt tekitatud 
hüdrotermiliste lahuste poolt seoses tertsiaarse vulkaanilise tegevusega antud rajoonis. 
Tõusvad 

happelised vulkaanilised lahused võisid alkaliseerida ja endaga kaasa tuua primaarset 
uraani .. .» 

Mitte sõnagi vaarao Hirenist. ega tema salapärasest hauakambrist. Ja nii oli ka õige: 
geoloog Sabiri huvitab hoopis muu kui mind. Praegu on ta rohkem huvitatud oma maa 
tulevikust kui selle kaugest ja kuulsast minevikust. 

«Aga kuidas seal kambris on, kas ulub?» küsis Pa viik. «Mis?» ei saanud Sabir aru. 
«Ma küsisin: kas ulguvad hääled kostavad endiselt?» «Ulub, ulub,» pomises Sabir, 
jätkates kiiresti kirjutamist. 

Nüüd polnud tal müstiliste vaimude jaoks enam aega ja ka see polnud paha. 

Kuni ametliku loa saabumiseni Kairost ei tahtnud me hauakambri üksikasjalikku 
ülevaatust ja seal rüüstamisest säilinud asjade sorteerimist ette võtta. Kuid et mitte 
asjata aega kaotada, alustasid töölised liivavalli lahtikaevamist. . 

Üksteise järel tulid nad mäe sisemusest, kandes turjal lamedat korvi liivaga, ja 
laulsid riitmiliselt sammude taktis. Samasugused korvid nagu muistsetel ehitajatel, 
samasugused lühikesed põlled, mis liigutusi ei sega, - näis, nagu oleks meie ees äkki 
elustunud tuhandeid. aastaid vana raidreljeef! 

Ja kahtlemata pärines laulgi noist iidsetest aegadest, kui templites kõlasid veel 
hümnid päikesejumal Atonile. 


Kui palju öid, 

kui palju päevi.. 
Sina, päike, kingid 
meile veel oma sära! 


Liiva oli palju. Töölised kandsid seda korv korvi järel välja, kusagilt aga varises aina 
uut liiva alla... 

Kust? Mõtlesime poistega kogu aeg selle üle. 

«Aga kas ei ole koridor selles kohas äkki ühenduses tolle kaevuga, kuhu te sisse 
kukkusite?» esitas Pavlik oma oletuse. «Seal oli liiv põhjas.» 

«Noh, mis sellest?» 

«Aga mõttetu oleks olnud lihtsalt niisama kaevu põhja liiva kuhjata, eks ole? 
Nähtavasti kaevul ei olegi põhja, see ulatub ülemisest koridorist alumisse, sellest ka 


tõmbetuul, mida te tundsite,» lisas Ženja Lavrovski. 

«Võimalik. Tähendab, see oli justkui kahekordne püünis: nendele, kes läksid 
alumist koridori mööda, varises sealt liiv kaela. Ülemisest koridorist aga kukuti 
kaevu.» 

«Osavasti tehtud!» hüüdis Andrei vaimustatult. 

«See, vennas, on geniaalne Hiren, mitte mõni muistne haltuuramehest arhitekt,» 
patsutas Ženja talle õlale. «Siin on kõik läbi mõeldud.» 

«Mulle tundub, et kaevul oli veel kolmaski otstarve,» ütlesin mina. 

«Milline siis?» 

«Aga kas teil pole mõttesse tulnud, kuidas pääsesid ehitajad pärast seda, kui nad 
salakäigu alumisest koridorist ülemisse kinni müürisid, hauakambrist välja? Rüüstajad 
teadsid või aimasid, kuskohas plaat tuleb läbi murda, et hauakambrisse pääseda. Kuid 
ehitajad panid selle plaadi ju ülevalt paika, justkui ust seestpoolt sulgedes. Pärast aga 
tulid sealt kuidagi välja, ega nad ju hauakambrisse jäänud.» 

«Kes teab; võib-olla jäeti sisse? Tegite oma töö ja nüüd hukkuge. On ju enam kui 
kindel, et kõik hauakambrit ehitanud orjad pärast maha tapeti, et keegi neist ei saaks 
selle saladusi välja anda,» ütles Ženja Lavrovski. 

«Jah, tal on vist õigus,» toetas teda Pavlik. «On ju ometi säilinud hämmastav 
dokument, kus üks ametnik samasuguse salajase hauakambri ehitamisest ette kannab: 
«Mina üksi juhatasin töid, kui tema kuningliku kõrguse jaoks kaljus rahupaika välja 
raiuti, nii et keegi ei näinud - midagi ega keegi ei kuulnud midagi.. .»» 

Pavlik vaikis veidi ja lisas siis: 

«Pole mingi kunst ära arvata, mis selle juures töölistest sai, neid aga oli kindlasti 
sadasid, kui mitte tuhandeid. Ja muidugi ka Hiren, jäädes oma julma ajastu pojaks, 
käskis töölistega niisama halastamatult toimida.» 

«Kuid vaevalt oli siiski. keegi ehitajaist nõus end vabatahtlikult hauakambrisse sisse 
müürida laskma,» katkestas Andrei teda. «Hiljem nad võib-olla hukati, kuid 
hauakambrist lasti siiski välja. Ja pealegi ei leidnud me teel hauakambrisse ju ühtki 
luustikku.» 

«Jah, selle peale ma ei tulnud,» möönis Pavlik kohmetult. «Nähtavasti on sul õigus.» 

Hiljem, kui liivakuhjatis oli kõrvaldatud, leidis meie hüpotees kinnitust: ülemine 
koridor oli alumisega ühenduses kaevu ja liivaga täidetud kambri kaudu. Kahtlemata 

väljusid viimased ehitajad hauakambrist siitkaudu, teel mõlemaid lõkse püügivalmis 
seades. 

Töölised leidsid liiva seest inimese kolba ja mõned luud. Tähendab, keegi oli siiski 
sellesse saatanlikku lõksu langenud... 

Koridoride seinte üksikasjalik ülevaatus ei andnud erilisi tulemusi. Ainult alumises 
koridoris avastasime vooderdise kiviplaatidel kolm huvitavat märkust. Need olid 
nähtavasti ehitajate poolt plaatide märkimiseks tehtud. ühele plaadile oli kirjutatud: 
«Ülemine». Teisele oli tehtud märkus «Kõrvaldada», mille kõrval asus vaarao pitsati 
jäljend. Kas Hiren tõesti ise jälgis, kui korralikult tööd tehti? 

Kolmandal plaadil oli säilinud märkus: «Kuninglikku hauakambrisse». Niisiis 
olime tõepoolest avastanud Hireni hauakambri. Ent mida selgemaks meile selle 
konstruktsioon sai, seda enam valdas mind mingi seletamatu pettumus. . 

Kõik osutus nagu liiga lihtsaks. Üksainus pettekäik tühja kambriga lõpus. Ei ühtki 


vähegi kavalamat püünist peale kaevu, kuhu ülevalt sisse kukuti, need aga, kes püüd- 
sid alumist koridori läbida, mattusid liiva alla. 

Kadunud Krassovski poolt avastatud püramiidis oli kõik hoopis leidlikumalt 
kavandatud ja ehitatud. Kas Hiren tõesti pani rohkem lootusi hauakambri jaoks 
valitud üksildasele kohale neis metsikuis ja raskesti ligipääsetavais mägedes? Kuid 
see-eest ei saanud siin keegi ka röövleid segada, nad võisid oma salajast vargatööd 
rahulikult ja põhjalikult teha. Kuidas ta ometi seda ei arvestanud? 

Äkki kasutas Hiren uuesti endist kavalust ja sokutas röövlitele ette veel ühe tühja 
hauakambri? Neil pole ju mingeid tõendeid selle kohta, et sarkofaagis asus just tema 
muumia. Kuidas seda praegu, kolmkümmend kolm sajandit hiljem, kontrollida? 

Nii mõtisklesin ma maa-alustes süngetes koridorides ringi uidates ja hauakambri 
uurimise alustamiseks luba oodates. . 

Sabir jõudis selle aja jooksul kogu mäe oma aparaatidega läbi ronida ja leidis mitu 
radioaktiivsete kivimite paljandit. Läheduses aga õnnestus tal avastada ammu 
mahajäetud vana kivimurd. Nähtavasti oli just sealt murtud graniiti pettehauakambri 
vooderdamiseks püramiidis, mille Krassovski oli avastanud. 

Kunas siis lõpuks saadetakse luba? 


140 


Kuid enne seda saabus täiesti arusaamatu ja mõista tuslik telegramm. Selle tõi õhtu 
eel sõidukaamelil - dromedaril - kiirkäskjalg: 

«Ma teadsin sellest neliteist aastat tagasi ent hauakamber võib kaduda vältimiseks 
kallake lävele veini piima segatud meega. John Kyrus.» 


XVII peatükk MUUMIA LIIVAS 


Püüdes asjatult salapärastest sõnadest aru saada, veeretasin telegrammi täielikus 
segaduses näppude vah,el. Kes oli see tundmatu John Kyrus, kes mulle Daytonist 
Ohio osariigis, USA-s niisuguse segase telegrammi saatis? Mida ta teadis juba 
neliteistkümmend aastat tagasi? Kust ta üldse teab, et me hauakambri üles leidsime, ja 
kuidas see võib kaduda? ja milleks pean ma mingile salapärasele lävele kallama 
«veini piima segatud meega»? Lihtsalt mõttetus! 

Telegramm käis käest kätte ja lõpuks ütles Zenja välja oma oletuse: 
«Kas see pole äkki mõni müstik, kes meid önnitleb ja edu soovib?» 

Mulle meenusid kohe võimatud telefonikõned, millega igasugused entusiastid mul 
Leningradis pärast seda, kui ma televisioonis rääkisin püramiidi mõistatustest ja 
Krassovski kadunud päevikutest, tahtsid hinge välja võtta. 

«Sul on vist õigus,» nõustusin ma. «Aga kuidas võis ta oma Daytonis teada saada, 
et me siin Hireni hauakambri leidsime? Kas hauatagustelt vaimudelt spiritistlikul 
seansil?» 

Ent kõik selgus järgmisel päeval, kui kauguses kerkisid üles tolmupilved ja meie 
laagri juurde metsiku kiirusega kihutas korrespondentidest pakatav «Dodge». Meie 
protestihääli lämmatades tormasid nad kohe rpihu kallale, märkmikud käes, toppisid 
igaühele mikrofoni nina alla ja täristasid filmikaameraid. Selgus, et teated meie 
avastusest olid juba mingil moe ajaklrjandusse läbi tilkuda jõudnud ja muidugi 
uskumatult moonutatud ning muinasjutuliselt ilustatud kujul. 

«Kullasära nõiutud hauakambrist», «Vaarao Hiren ketser Ehnatoni ebaseaduslik poeg» - lugesime 
lausa jubedustundega arssinapikkusi pealkirju ajalehtedes. 

Tuli kiiresti sissekäik hauakambrisse kindla raudvõrega sulgeda ja selle juurde ekspeditsiooni 
liikmetest tõeline vahtkond välja panna. Kõrbe rahulik ja asjalik vaikus oli lootusetult rikutud. 

Järgmisel päeval saabus uus grupp korrespandente. Kuid see-eest sõitis nendega koos kohale ka 
Muististevalitsuse eriesindaja, kellele oli ülesandeks tehtud koos meiega hauakamber läbi uurida. 
See oli tuntud egiptuse arheoloog Zakaria Sakur. Temaga koos tuli tagasi ka juba täiesti terve Tolja 
Petrov. 

Reibas ja üpris tarmukas Sakur, kelleloli kombeks alalõpmata kasutada sõna «kallis», asus kohe 
oskuslikult korda looma: andis korralduse Ühtki korrespondenti hauakambri sissekäigule sajast 
meetrist mitte lähemale lasta, tegi neile ettepaneku laagrist lahkuda ja eemal ise endale laager 
organiseerida, ja peamine, vabastas meid vajadusest kõiki neid kutsumata külalisi toita. 

Nüüd võis rahulikult tööle asuda. 
Hommikul avasime koos doktor Sakuriga pidulikult hauakambri pitseeritud ukse. Meiega olid kaasas 
ainult Pavlik kahe egiptuse töölisega ja geoloog Sabir. 

-.. Mustast puust laegas, mille kaant üleni katab meisterlikult maalitud värviline pilt: vaarao 
Hiren tallab raevunud lõvi kujul käppadega oma vaenlasi. Nikerdatud puust säng, sellel mingi 
ümmargune, elevandiluuga inkrusteeritud kastike. Mustriga kaunistatud baldahhiin, see tõmmati 
arvatavasti trooni kohale Üles. Kuid kõik lõhki käristatud, tükkideks murtud, puruks pekstud. 

Üksikuid detaile ei olnud esialgu aega uurida. Pildistasime kambrit mitmest punktist, seejärel 
koostasime täpse plaani, et fikseerida, kus nimelt, millisel põranda ruudul lebab üks või teine ese. 
Iga leid sai seejuures oma numbri. Lühidalt öeldes - nüüd algas see rütmiline, peensusteni täpne töö, 
mis kaevamistel moodustabki arheoloogi uurimistöö aluse. Alles pärast selle lõpetamist võis leitud 
asjad kambrist välja viia, et neid nagu kord ja kohus vaadelda, ning seejärel siirduda seintel leiduvate 
freskode ja kirjade üksikasjaliku le uurimisele. 

Sabiri kategoorilisel nõudmise] tuli töötada erilistes kaitsekostüümides, mis olid vist niisama 
ebamugavad ja 

takistasid samuti liikumist nagu keskaegsed raudrüüd. 

Vaevalt jõudsime need selga tõmmata, kui juba olime palavusest läbimärjad. 

Nii me töötasime, vahetades aeg-ajalt üksikuid lauseid: 

«See on vist rituaaine kantsik?» 

«Kirjutage: heraldiline kantsik «nehehu». Mis number teil seal järgmisena tuleb, kallis?» 
Aeg-ajalt aga kostis kambris läbi meie jutu ikka ja jälle toosama kaeblik pooloie, poolohe. .. 

Need hääled käisid mulle ausalt öeldes närvidele, kuigi ma püüdsin seda mitte välja näidata. Aga 
mis tunne pidi olema ebausklikel röövlitel, kui nad neid hääli täielikus pimeduses kuulsid! 
Iga kord, kui kostis võigas ulgumine, võpatas Sabir ja Pavlik vaatas ringi. 

Ent esimesena ei pidanud vastu doktor Sakur. 
«Küll on saatan, ieshatak!» kirus ta. «Tuleb tal kõri kinni toppida.» 

Hädavaevalt suutsin talle augu pähe rääkida, et ta esialgu loobuks seinte ülevaatusest masendavate 
oiete peidetud allika leidmiseks. Esmajärjekorras tuli asjad, mis röövlid olid mööda kambrit laiali 
pildunud, pisut korda seada. et neid kogemata puruks ei tallataks. 

Kui olime täpselt fikseerinud, millises asendis iga ese asus, hakkasime neid järk-järgult kambrist 
välja kandma, lähemalt vaatlema ja sisse pakkima. 

See oli väga keerukas ja suurt tähelepanu nõudev töö. Korratult kuhjatud hunnikutest esemeid 
ühekaupa ettevaatlikult välja tõmmates oleksime justkui mingit väsitavat mängu mänginud, Näiteks 
kas või need helmesmustriga väljaõmmeldud sandaalid, Neid oli ohtlik isegi kätte võtta, sest need 
võisid otsemaid laiali pudeneda. Tuli need siinsamas, kohapeal, parafiiniga läbi immutada ja siis 


kannatlikult kaks-kolm tundi oodata, kuni nad kõvaks tardusid. 

Aga kuidas näiteks 1:auakambrist välja viia seda mustast puust sängi, mille nurgad on kaunistatud 
nikerdatud fantastiliste loomade kujutistega? See tuleb lahti võtta, osade kaupa välja viia ja siis 
vabas õhus uuesti kokku seada. 

«Käes!» hüüdis äkki Pavlik. «Siin ta ongi, see vaarao ulguv vaim!» 

Olin nii töösse süvenenud, et võikaid oigeid enam tähe- 

legi ei pannud, olin nendega harjunud, nagu neetijad harjuvad oma vasara igavese müraga, ja ei 
saanud seepärast esimesel hetkel arugi, millest ta räägib. 

Pavlik seisis sarkofaagi peatsis kulli kuju juures ja püüdis sünge linnu noka vahelt sisse vaadata. 
Pugesin suure vaevaga tema juurde. 

«Tahtsin parajasti seda korvikest võtta, tema aga pistis otse kõrva juures oigama!» seletas Pavlik 
õhinal. «Hääl tuleb kahtlemata siit. Kuulake.» 

Seisime mõne minuti täielikus vaikuses. Ja äkki hakkas kull kaeblikult oigama! Hääl tuli 
kahtlemata kusagilt kivist linnu nokast. Pavlik kattis noka käega - ja oigamine katkes paugupealt. 

Nii õnnestus lõpuks kindlaks teha, kust tulid need salapärased oiged, mis olid meid nii ära 
tüüdanud. Pistsime vatitopi kullidele noka vahele - ja olimegi neist häältest lahti. Selgus, et mäe 
paksudest kihtidest oli kitsas ventilatsioonikaev läbi raiutud ja seda mööda tungis õhk sarkofaagi 
juures valvavate linnukujude juurde. 

Veel mitu päeva jätkasime hauakambrist väljatoodud leidude sorteerimist ja pakkimist. Sabir 
jändas seal tundide kaupa oma aparaatidega: nüüd, kui kullid olid nutulaulu Hireni kurva saatuse üle 
lõpetanud, tundis ta elid seal hoopis rahulikumana ja võis voodriplaatide radioaktiivsuse uurimise 
lõpule viia. 

Andrjuša Akkuratov istus hiliste õhtutundideni välilaboratooriumiks eraldatud telgis. Ebamugavas ja 
väsitavas asendis - kummargil kõikuva lauakese kohal - seadis ta oma näiliselt rohmakate, kuid 
hämmastavalt osavate sõrmedega sadasid kordi nii ja teisiti kokku inkrustatsiooni tükikesi, sobitas 
neid kannatlikult üksteisega, immutas kinnitavate lahustega, kleepis kokku - ja järk-järgult sündis 
lootusetust prügikuhilast taas kaunis laegas. 

Teda abistasid Zenja Lavrovski ja Zinotška, kuid nad ei pidanud kaua vastu: selg jäi tuimaks, kael 
kangeks ja käed hakkasid värisema. Tuli töös vaheaegu teha ning laagris ringi jalutada. Kuid Andrei 
jätkas tööd selga sirutamata. Tema kõrval aga joonistas Kazimir Petrovitšmõtlikult ja melanhoolselt 
vilistades niisama väsimatult üht eset teise järel. 

Need leiud olid iseenesest huvitavad, kuid ei selgitanud kahjuks midagi Hireni saatusest: tavaline 
matuseinventar. 
Suuremat huvi pakkusid ehk sõjavankrid, mis kahjuks 

olid rüüstajate kätest rängalt kannatada saanud. Nikerdatud, kerged, kõrgetel ratastel - nähtavasti 
võisid nad suurt kiirust arendada. Põhjad olid neil punutud nahkrihmadestja kaetud loomanahkadega. 
Need vedrutasid väga hästi ja asendasid seega täiel määral vedrusid, mida egiptlased veel ei tundnud. 
Lehvikud, ilusad kepid pikkade kõverate käepidemetega . Alabastrist nõud lõhnaainete 
hoidmiseks. Kastid ja kirstud rõivaste ja jalatsitega. Vaaraod varustati hoolikalt hauatagusele 
teekonnale, kust ei saa enam tagasi pöörduda, nagu ta ise oma värssides rõhutas. 
Ja ušebtid, ušebtid, lõpmatult ušebtisid väga ootamatutes kohtades, ning kõigil neil samasugune 
igaveseks tardunud naeratus näol nagu suurel vaaraokujul hauakambri nurgas. Selle postamendil 
leidus väga huvitav pealkiri: 


«Ma sulgesin tõe enda sisse, ma tunnen vastikust vale vastu, kuna ma tean, et Atoni poeg 
Neferheperura Uaenra rõõmustab selle üle.» 
Neferheperura Uaenra - see oli vaarao Ehnatoni trooninimi! 

See pealkiri oli paljuütlev: järelikult Hiren austas kadunud reformaatorit, pidas teda - oma õpetajaks ja 
kasvatajaks ning püüdis nähtavasti tema ettevõtmisi jätkata. 

Kerkis keeruline probleem: kuidas seda suurepärast kuju hauakambrist välja viia? Selle koht oli 
muuseumis, mitte aga siin, paljaste ja metsikute mägede keskel maaaluses urkas. Kuid enne tuli kõik 
teised asjad ära sorteerida ja välja kanda, et kujule teed vabastada. 

Töö ei läinud nii kiiresti, kui me tahtsime. sest meid tüütasid üleliia kutsumata külalised. Peale 
korrespondentide ilmusid kohale isegi turistid: keegi ettevõtlik ärimees oli nad kahe autobussiga otse 
läbi kõrbe Assuanist siia toonud. 

Nad sõitsid siia nagu piknikule. Tunglesid võre juures, mis hauakambri sissekäiku sulges. Käisid 
karjakaupa meie järel, klõpsutasid lugematuid fotoaparaate ja norisid suveniire: «Noh, kas või 
radioaktiivne liivaterakegi hauakambrist!» 

Lõpuks sai Sakuril sellest isu täis ja ta kutsus välja terve rühma piirivalvureid. Nüüd hoidsid pikad 
sihvakad nuubialastest sõdurid käratseva rahvasumma hauakambrist viisakas kauguses. 

Ent kõige tipuks ilmusid lõpuks ka külalised, kelle tulekut ma millegipärast juba ammu olin 
oodanud ja kartnud: ikkasellesama tuttava logiseva «Dodge'iga» sõitsid kohale Woodstock ja 
Afanasopulo. 

Afanasopulo vaikis nagu alati, tegi kummardusi ja silus majesteetlikult oma uhkeid vuntse. 
Woodstock ahhetas vaimustatult ja kiitis meie edu, kuid silmad jäid tal kogu aeg külmaks ning 
nukraks. Vastasin talle üsna kuivalt. Võimalik, et see paistis ebaviisakana, kuid mul polnud tõe- 
poolest mingit soovi nende juhuseotsijatega vestelda. Oleks see oloud minu teha, ma poleks neid 
üldse hauakambri ligi lasknud. 

Ent Woodstock oskas oma teeseldud vaimustuse ja pa pakese nime alalõpmatu mainimisega 
doktor Sakuri ära võluda. Ta lubas neil mitte üksnes hauakambrit vaaaata, vaid isegi juhtis isiklikult 
neid läbi kõikide maa-aluste käikude. Mina ütlesin säärasest aust ära ja jätkasin tööd. 

Tagasi jõudes jõi Lesley Woodstock koos doktor Sakuriga konjakit ja tema ilukõne sai veelgi 
hoogu juurde. Püüdes mind kõnelusse kiskuda, väljendas ta aina vaimustust, imetlust ja üllatust meie 
ebatavalise edu üle. Ent ma vaikisin kangekaelselt. 

See kõrvalt vaadates arvatavasti naljakas, kuid mulle juba üsna tüütavaks muutunud vestlus 
katkestati järsku ootamatul kombel. 

Telki tormas äkki üks töölistest ja hüüdis: 

«Seal on inimene. ja ustaazl Seal on inimene liiva sees!» 

«Mis inimene, nassaabl?» katkestas doktor Sakur teda vihaselt. «Mis sa tormad sisse nagu 
magnuun2. kallis?» 

. «Andestage, ja saadat bei. Seal on muumia liiva sees. . .» 

Nii üllatav kui tea'de ka polnud, olin ma valmis vanduma, et Woodstocki ja Afanasopulot rabas 
see kõige rohkem. Juhtusin just sel hetkel nende poole vaatama, ja märkasin, millise ilmega nad 
omavahel pilke vahetasid. Miks? 

Järelemõtlemiseks polnud mahti. Hetk hiljem tormasime juba kõik üksteise võidu hauakambri 
poole. 

Meid nähes hakkasid liivavalli kõrvaldavad töölised rõõmsalt sumisema, tundes eelnaudingut 
traditsioonilisest suurest «bakšišist», mida nad haruldase leiu eest ootasid. Nad astusid kõrvale - ja 
ma, nägin liiva seest paistvat 


I Kelm, suli (araabia k.). :t. Hullumeelne (araaba .11.). 
146 


kõverdatud kätt, mida ümbritsesid vaigust ja lõhnaainetest tumedaks muutunud sidemed! 

Kükakile laskudes hakkasin ettevaatlikult liiva laiali kühveldama. Doktor Sakur abistas mind 
teiselt poolt. Järkjärgult ilmus nähtavale linikutesse mähitud muumia. 

Peasidemel kuninglikud tundemärgid: kull Nehebt ja püha madu Buto, ovaalses kartušis vaarao 
nimi... 

«See on Hiren!» hüüatas Sakur. 

Jah, kahtlemata lebas meie ees vaarao Hireni muumia, mille leidmiseks ma olin juba igasuguse 
lootuse kaotanud. Ent nüüd oli ta siin, minu ees - ja lõpp kõikidel kahtlustel, kõhklustel ning 
ähmastel lootustel, mis kusagil hingesopis olid peitunud. 

Nüüd ei jäänud en,am mingisugust kahtlust: me olime tõepoolest leidnud Hireni hauakambri, 
seekord mitte pettehaua, vaid tõelise, kuid see oli juba iidsel ajal põhjalikult paljaks rüüstatud. 
Röövlid olid muumialt kõik väärisesemed maha kiskunud ja siis justkui kättemaksuks heitnud 
sügavasse püüniskaevu, mille Hiren oli lasknud nende 'jaoks valmistada. Nad olid ta siiski 
kavalusega üle trumbanud. 

Muumia oli sajandeid kaevu põhjas liiva sees lamanud. Ja nüüd liiva välja kühveldades leidsid ta 
juhuslikult meie töölised. Kõik sai selgeks. 

Woodstock - alles nüüd märkasin, et ta oli meiega koos siia jooksnud ja seisis minu selja taga - 
ütles äkki Afanasopulole kiiresti midagi mingisuguses mulle tundmatus keeles. Afanasopulo vastas 
talle lühidalt, ühe lausega. 

«Doktor Sakur, mulle tundub, et korraldus, mis keelab kõrvalistel isikutel kaevamiste juures 
viibida, peaks eranditult kõikide kohta käima,» ütlesin ma. 

Arheoloog tõttas pead noogutama ja pöördus kutsumata külaliste poole: 

«Härrased, pean teid paluma hauakambrist lahkuda. Te kuritarvitate mu külalislahkust, kallis.» 
Woodstock vaatas minu poole, muigas virilalt ja nad sammusid koos Afanasopuloga vaikides 
väljapääsu poole. 

Enam ma neid sel päeval ei näinud ja lootsin juba, et ei näegi enam kunagi. Kuid selgus, et nad 
polnud üldse ära sõitnud, vaid andsid endast varsti väga väljakutsuval kombel märku. 

XVIII pea tükk HÄMMASTAV RAIDKIRI 


Kui me muumia maa-alusest käigust välja tõime, tõrjudes eemale igast küljest ligitikkuvaid 
reportereid, ütles doktor Sakur: 

«Mul tuleb lennuk välja kutsuda ja muumia kiiresti Kairosse viia. Siin liivakõrbes ei suuda me 
seda säilitada, veel vähem läbi uurida. Teie, kallis, jätkake vahepeal koos oma kolleegidega tööd 
ilma minuta.» 

See oli õige otsus ja ma ei vaielnud vastu. Võtsime kohe raadio teel ühenduse Kairoga. Juba 
järgmisel hommikul saabus lennuk ja matuselinikutesse mähitud vaarao Hiren asus viimsele 
teekonnale kõrbe kohal, mida ta oli nii väga armastanud, et valis selle isegi oma viimseks puhke- 
paigaks. 

Liivavall oli nüüd täielikult kõrvaldatud ja me saime alumise koridori lõpuni läbi vaadata. See 
lõppes varsti ja sealoli uks: lahkelt avatud, pitseerimata ja purustamata. Ukse tagant leidsime 
väikese, peaaegu ruudukujulise, täiesti tühja toakese. Täitsa paljad, piltideta seinad ja ühel neist, otse 
sissekäigu vastas, oli selgete, ütleksin isegi keigarlike hieroglüüfidega kirjutatud: 


«Südamed on õelad, Igaüks riisub ligimest. Lahke pilguga inimene on armetu, heast ei hoolita 
kuskil. Inimene, kellele loodad, on südametu. Õiglasi pole enam. Maa on kurjategijate urgas. Olen 
õnnetusest masendatud. Pole mul truud sõpra. Kurjategija lagastab maad ja lõppu pole näha. . .» 

Kui palju pidi selliste kibedate sõnade kirjutamiseks üle elama inimene, kes nooruses nii rõõmsalt 
oli elu ülistanud: 


Veeda rõõmsalt päev, mu sõber, naudi salvide ja võlete lõhna... 
jäta endast maha kõik, mis on õel. 

Mõtle vald rõõmule - niikaua, 

kui sa pole Jõudnud maale, mis armastab vall<usf. 


Läksin hauakambrisse tagasi tööd lõpetama. See oll juba tühi, kõik esemed olid sealt välja viidud, 
kirjeldatud ja pakitud. Nüüd võis takistamatult asuda uurima seintel olevaid freskosid ja tekste. 

Maalingud osutusid küllaltki traditsioonilisteks, need kujutasid tavalisi religioosseid ja 
matusestseene. Ebatavaline oli vaid üks asi: peajumala osas esines kõikjal päikesejumal Aton. 

Isegi pärast surma kaitses Hiren kangekaelselt neid reforme, mis oli läbi viinud tema õpetaja 
Ehnaton, keda ta nii väga armastas ja austas! 

Tööst kaasakistuna ei pannud ma esialgu tähelegi, et Sabir päeva jooksul mitu korda kambris käis, 
kord radiomeetriga, kord mingisuguste teiste aparaatidega. Uitas piki seinu, ronis treppredelit mööda 
üles, töstis mõõteriistu vastu lage ja pomises ise seejuures kogu aeg midagi. Löpuks hakkas asi mind 
huvitama ja õhtul pärast sööki küsisin temalt: 

«Mis teile muret teeb, Ali? Teil olid ju vist kõik mõõtmised juba tehtud ja isegi aruanne valmis 
kirjutatud. 

«Paistab, et ma kiirustasin liialt, nüüd tuleb täiendus kirjutada.» 

«Milline?» 

«Selles hauakambris toimuvad kummalised asjad,» vastas ta mulle lähemale nihkudes ja häält 
tasandades. «Mind te võite ebausklikuks pidada, kuid mõõteriistad - need ei saa ju eksida nagu 
inimesed?» 

«Mida ebatava list need teie mõõteriistad siis näitavad?» . 

Sabir võttis välitaskust paberilehe, mls oli üleni arve ja mingisuguseid valemeid täis kirjutatud, 
ning pani selle lauale. 

«Näete, olen vähemalt kümme korda ümber arvutanud. 

Kambris pole üksnes kõrgem radioaktiivsus. Magnetomeeter näitab veel ka mingisuguse 
magnetiseeritud massi olemasolu. Mitte kambris endas, vaid selle kohal. Saate aru, justkui oleks seal 
veel rauamaakkeha . .» 

Vaatasime mitu sekundit teineteisele sõnalausumata otsa, Mina püüdsin taibata, mis ta oli mulle 
rääkinud, tema aga selgusele jõuda, kas ma aru sain. 

Siis küsisin ebakindlalt: 

«Te tahate öelda, Sabir, et te olete avastanud mitte üksnes uraani-, vaid ka rauamaagi leiukoha?» 

Ta kehitas õlgu ja vangutas pead: 

«Ei tea. Ronisin kõik mäekallakud läbi - mitte mingisuguseid erilisi tunnuseid suure maakkeha kohta 
ei leidu. Maak ei saa ju ometi ühe väikese läätse kujul esineda!» . 

«Te tahate öelda, et hauakambri kohalan midagi raudset peidus?» Mu hääl väratas. 


«Ma ei tea,» kordas Sabir vuntse näppides kangekaelselt. .«Tean' ainult, et selles neetud 
hauakambris toimuvad veidrad asjad. Nad ajavad segadusse mitte ainult minu, vaid ka mu 
mõõteriistad. Miks hauakambrisse viivas koridoris - ainult ühes kohas, mäletate, seal, kus te veel 
lõksu langesite - mõõteriistad samuti näitavad kõrgemat radioaktiivsust? Kuigi koridori seinad on 
seal tavalisest, üldsegi mitte radioaktiivsest liivakivist. Kas teie suudate seda seletada?» 

«Lähme hommikul hauakambrisse ja uurime koos.» 

Seda me ka tegime. Teel hauakambrisse tõstis Sabir ühes kohas radiomeetri kapsli lae juurde ja 
mõõteriist hakkas ärevalt klõpsuma. Kui ta seda veidi edasi nihutas, jäi radiomeeter vait ning tegi 
uuesti häält alles siis, kui me kambrisse astusime. 

Siin käitus magnetomeeter muide ootamatult äkki just nii, nagu Sabir eile oli jutustanud. Niipea 
kui mõõteriist lae juurde asetati, hakkas osuti skaalal kohe ärevalt visklema. . 

«Seal on raud!» üttes Sabir, ähvardades sõrmega kambri lage. 

Siis asusin mina omakorda uurima. Kloppisin haamriga hulk aega lage ja kuulatasin, millist heli 
see annab. 

Ei, polnud sedamoodi, et seal võiks tühemikke leiduda. 

Kloppisime koridoris, selles kohas, kus radiorneeter ärevait klõpsus. Kõigi tundemärkide järgi 
otsustades oli ka siin ühtne, monoliitne kaljupank. 

Ent mõistatus tuli mingil moel lahendada. Käskisin laevooderduse selles kohas läbi raiuda. Midagi 
hirmsat selles polnud, pärast parandame jälle ära. 

Seisime ja vaatasime vaikides pealt, kuidas kaks töõlist kirkadega muistset katteplaati purustasid. 
Neil oli lae all ebamugav tõötada ja nad virgutasid end monotoonsete hüüetega: 

«Ja-alla! J a-allah»1 

Teravaid kilde lendas igale poole laiali. 

Nüüd lõppes vooderdis, selle tagant ilmus nähtavale põhikivim - graniit, millest koosnevad kõik 
need mäed. 

Järelikult - me olime eksinud ja asjatut tööd teinud. Taht- 

sin juba töölistele ütelda, et nad mõttetu purustamise lõpetaksid, kui Sabir minust äkki terava 
hüüatusega ette jõudis: 

«Stoppl See on ju sama kivim, mida on kasutatud kambri vooderdamiseks!» 

«Noh, mis siis sellest?» ei saanud ma aru. 

«Kuidas - mis sellest? See on ilmselt plaat, radioaktiivsest graniidist plaat. See on inimkätega 
välja tahutud ja suleb mingit sissekäiku!» 

Tirisin ehmunud töölise redelilt maha, ronisin ise tema asemele ja vaatasin murdeavasse. Jah, 
graniitrahnul, mis peitus vooderdise all, võis kahtlemata märgata töötlemise jälgi. Olime sattunud 
mingile salakäigule, mis röövlitele teadmatuks oli jäänud! 

Meil läks korda ava vooderdises niipalju laiendada. et plaadi servad nähtavale ilmusid. See oli 
täpselt sobitatud. ümbritsevate kaljuseintega ja kujutas endast nähtavasti rasket, monoliitset panka; 
sellepärast ei õnnestunudki heli järgi kindlaks teha, et plaadi taga on varjul käik. 

Ei jäänud muud üle kui see radioaktiivse gtaniidiga soo mustatud salauks läbi raiuda. Seda me ka 
tegime. 

Ah, kui raskeks see töö osutusl Uuristasime graniiti töölistega kordamööda, üksteist välja 
vahetades. Vist alles nüüd mõistsime tõeliselt. millist põrgulikku vaeva tuli näha muistsetel 
ehitajatel ja orjadel, kes neid tohutuid panku kivimurduaes valmistasid. Pank oli kolm meetrit paks! 
Aga nüüd käis viimane löök. 


Kirka lõi augu täbi ja jäi sinna kinni. Kiskusime selle välja ning laternaga valgust näidates vaatasin 
ma avasse. «Noh, mis on?» küsis all seisev Sabir kannatamatuit. «Teil oli õigus. See on koridor.» 
«Suurepäranel Raiume edasi.» 

Ka minaise tahtsin kannatamatult teada saada, mis on peidus selle panga taga. Kuid just nüüd tuH 
olla kahekordselt ettevaatlik ja rahulik. Tegin geoloogile selgeks, et meil tuleb läbimurtud ava 
sulgeda, salakäik pitseerida ja doktor Sakuri tagasijõudmist oodata. Ilma Muististevalitsuse loata ei 
olnud meil õigust tööd jätkata. 

Samal õhtul saatsin Kairosse üksikasjaliku raoiogrammi ja jäin ootama. 

Et aga ootamine ei kujuneks pikalevenivaks luupainajalikuks unenäoks ja alaliseks kiusatuseks. 
võtsin tarvitusele 

vana äraproovitud abinõu - töö. Läksin juba hommikul hauakambrisse, et jätkata kirjade 
ärajoonistamist ja võtta freskodest estampe. 

Ent just siin ootas mind ees lausa uskumatu üllatus! 

Järjekordsest freskost estampi võttes jäi mu pilk peatuma kirjal, mis asus veidi sellest kõrgemal. See 
oli piiratud kartušiga: tähendab, mõne kuninga nimi. Ristkülik. alt lahtine, seejärel puu; see märk aga 
on trooni tinglik kujutis. 

Kui imelik nimi, mitte ei saa aru! 

Selles nurgas oli pimedavõitu. Toetasln redeli vastu seina ja ronisin üles, et salapärast kirja paremini 
näha. Kaitseülikonnas oli see hirmus ebamugav. 

Ristkülik tähendab tavaliselt maja. Puu suhtes on kõik selge. Märk «iste» võib tähendada «kohta» 
või «trooni». kuid ka lihtsalt kahe konsonandi ühendit - «st». 

Kõik oleks nagu arusaadav, aga kokku tuleb mõttetus. Sellise võimatu nimega vaaraost pole keegi 
midagi kuulnud! 

«Olgu, joonistan maha ja püüan jõuaeajal välja selgitada,» mõtlesin ma, viisin pilgu kõrvalasuvale 
kirjale ja pidin peaaegu redeli pealt maha kukkuma... 

Väike sõõr, mille keskel punkt: «valgus». 
Seejärel kaks sammuvat jalga, niisugused, nagu lapsed harilikult joonistavad; see tähendab «minna. 
liikuda». 

Edasi tuli pikk rida tingmärke, millega muistsed egiptlasea tavaliselt arve tähistasid: kaks korda 
kordus «sõrm», kaheksa korda järjest «lootoseleht», seejärel viis kera «nööri» ... 

Mis see siis kokku teeb? Kakskümmend kaheksa tuhat viissada seitsekümmend üks tervet ja kolm 
seitsmendikku «jõemõõtu» ... Kui tohutult suur arv! 

Hakkasin seda automaatselt harilikeks kilomeetriteks ümber arvutama. «Jõemõõt» oli muistsetel 
egiptlastel kõige pikem mõõtühik kauguste mä'äramiseks. See võrdus kahekümne tuhande 
<d:üünraga», mis teeb välja umbes kümme ja pool kilomeetrit. Tähendab, kilomeetriteks 
ümberarvestatult teeb see välja kolmsada tuhat... Jah, täiesti täpselt kolmsada tuhat kilomeetrit. 
Kuidas? 

Alles nüüd taipasin ma kirja mõtet: «Valgus.. . liigub...kolmsada tuhat kilomeetrit. . .» 


Mulle tundus, et lähen peast segi. See tähendab ju seda, 

et Hiren teadis juba palju sajandeid enne meid üht suurimat loodusseadust, mille alusel Einstein rajas 
kogu relatiivsusteooria: valguse kiirus on kolmsada tuhat kilomeetrit sekundis! 
Võimatu? Kuid ma näen ju oma silmaga seda kirja hauakambri seinal. 
«Kui ma hakkaksin tõestama, et Hiren kolmkümmend sajandit enne Einsteini tuletas valemi E = 
mc2, siis võiks mind küll hullumajja saata. . .» meenusid mulle Morgalovi naljatamisi öeldud sõnad. 


Töõtada ma enam ei suutnud ja lahkusin kiiresti hauakambrist, otsustades sellest uskumatust 
kirjast esialgu rnitte kellelegi rääkida. 

Kogu ülejäänud osa päevast veetsin kirja üle pead murdes oma telgi üksinduses. Ent kiri oli 
lihtsam kui lihtne: kõigest kaks hieroglüüfi, mida teistviisi polnud võimalik tõlgitseda, ja arvud - 
peaasi, täiesti täpsed, kõigutamatud arvud -- kolmsada tuhat... 

Tundes, et pea hakkab jälle ringi käima, võtsin käsile kartušis oleva kirja. Vastupidi eelmisele 
paistis see olevat täiesti tume ja segane. 

«Maja. .. puu... troon,» pomisesin ma. «Või ehk ka «pr» ja «sb, kuid mis see tähendab? Ja milleks 
on Siin puu 2» 

Hommikul tahtsin varakult hauakambrisse minna, et kõike seda värske peaga veel kord 
kontrollida. Kuna me ei jõudnud veel einetadagi, kui reporterid käratseva jõuguna laagrisse sisse 
murdsid ja mind küsimusterahega üle puistasid: 

«Kuhu viib teie poolt avastatud salakäik?» 

«Miks te ajakirjanduse esindajaid sinna ei lase"?» «Venelastel on alalõpmata mingisugused 
saladused!» 

Kust nad selle välja nuhkisid? Olime Sabiriga kokku leppinud, et jätame avastuse saladusse. 
Radiogrammi sisu ei teadnud keegi peale meie radisti, temas aga olin ma täiesti kindel. Tõenäoliselt 
oli väljalobisejaks keegi töölistest. 

Mul ei jäänud muud üle kui öelda, et eile avastati tõepoolest varem tundmata käik, ent kuna see 
pole veel läbi uuritud ja sinna ei tohi minna, enne kui doktor Sakur on tagasi jõudnud, siis ei pea ma 
võimalikuks mingit ennatlikku pressikonverentsi korraldada. 

«Aga kas te keeldute ka mind hauakambrisse laskmast, 

et salajase uksega tutvuda?» kuulsin äkki Woodstocki häält ja kiiresti otsisin pilguga ta üles 
ajakirjanike hulgast. 
Küsimus oli sedavõrd jultunud, et ma hämmeldunult pomisesin: 
«Aga mis Õigusega siis just teid?» 
«Noh, kas või selle hauakambri esimese avastaja õigusega,» vastas Woodstock inimsummast minu 
juurde läbi trügides rahulikult. 
Ümberringi algas kohutav kära. 
Woodstock tõstis tähelepanu nõudes käe. Nagu maod sirutusid igast suunast tema poole mikrofonid. 
«Härrased, nähtavasti tuleb mul esineda tähtsa teadaandega,» jätkas Woodstock kummardades. 
«Mõningatel -kaalutlustel me ei kiirustanud sellega, kuid nüüd on nähtavasti aeg saabunud. Kuid 
esialgu lubage vene ekspeditsiooni ülemale mõned küsimused esitada.» 
Ta pöördus minu poole ja küsis: 
«Ütelge, kas eile...Kas te eile hauakambris midagi muud huvitavat ei avastanud?» 
Mul polnud mingit kavatsust tema jultunud küsimustele vastata ega temaga üldse vaidlusse astuda. 
Ent küsimus oli nii ootamatu, et ma tahtmatult.laususin: 
«Ma ei mõista. . .» 
«Noh, kas te näiteks hauakambris freskosid uurides ei märganud midagi huvitavat?» 
Kust ta ometi võis teada saada? 
«Miks te vaikite?» hüüdis keegi reporteritest. «Vastake!» 
«Minu küsimus tekitab teile nähtavasti raskusi?» käis Woodstock peale, osavasti kohandudes 
sensatsiooni või halvemal juhul kasvõi väikese skandaali järele januneva jõugu meeleoluga. Ja oma 
lipitsevate, näilikult tähtsate küsimustega juhtis ta osavasti seda jõuku nagu hea dirigent kuulekat 
orkestrit. 
Tundsin, et mind rr.ingi provokatsioonilise loo sisse kistakse. Vaikida polnud võimalik ja ma 


vastasin: 

«Jah, eile avastasin ma matusekambri seinal tõepoolest ühe teksti, kuid esialgu pole korda läinud 
seda dešifreerida.» 

«Võib-olla te tutvustate, meid sellega?» jätkas Woodstock korrespondentide heakskiitvate hüüete 
saatel pealekäimist. 
«Enne dešifreerimise lõpetamist ei pea ma seda võimalikuks .. .» 

«Siis teen ma seda teie asemel ise. Te leidsite raidkirja, mis kõlab: «Valguse kiirus tühjuses on 
kolmsada tuhat kilomeetrit sekundis. . .» Ja jäite uskuma, et selle on Hiren lasknud sinna sisse 
raiuda?» 

«Need on siis teie. . .» Ma lausa lämbusin vihast, ümberringi aga mürises naer. 

Kuidas ma ometi ei märganud, et kiri on värske! Kuigi seal oli pime ja tekst polnud raiutud mitte 
krohvi sisse, vaid otse graniitkaljusse... See võib ka hea valgustuse juures tihtipeale eksiteele viia. 
Woodstock kummardas mulle albiit ja ütles pilkavalt: «Kahjuks ei läinud mul korda leida sobivat 
hieroglüüfi tühjuse märkimiseks. Muistsetel egiptlastele oli see abstraktne mõiste tundmatu. . .» 

Ent ma ei kuulanud teda enam, sest äkki sai mulle selgeks ka teine kummaline raidkiri - too 
mõttetu hieroglüüfide kombinatsioon kartušis. Too polnud hoopiski tundmatu vaarao nimi, vaid 
lihtsaltselle avantüristi perekonnanime kõige totram ja algelisem ülestähendus egiptuse 
hieroglüüfidega! 

«Wood» on mets ja raidkirja võib mõista nii: «See maja on Woodstocki koht (või troon)'.» Teine 
pool tema nimest - «stock» - võib bisnesmenide Žargoonis tähendada ka veel «aktsiakapitali». Kah 
täitsa tema vaimus! 

Kuid miks ta seda kõike tegi? Miks ta siiani varjas, et oli hauakambri enne meid avastanud? Miks 
ta seltest kogu maailmale ei pasundanuö? Ja miks ta nüüd lavastas selle totra ja jultunud komõödia? 

Siis äkki ma taipasim neil polnud ju lihtsalt luba kaevamisteksl Nähtavasti ei usaldatud 
Woodstocki Egiptuses juba ammu enam. Kuulsuse asemel ootasid neid ülekuulamised, võib-olta 
isegi arreteerimine ja maalt väljasaatmine. Nad olid tunginud rüüstatud hauakambrisse kõigest päev- 
kaks enne meie ilmumist. Meie tulek ehmatas nad minema ja siis mõtles Woodstock välja osava 
käigu raidkirjaga. Sellega püstitas ta nagu mingi omandiõiguse tulba, võis iga hetk kära tõsta ja meid 
mingisse provokatsioonilisse loosse kiskuda. 

Nähtavasti oli see hetk saabunud. Oli tekkinud keerukas olukord, mina aga polnud diplomaat ega 
teadnud, kuidas sellest välja rabelda. 

«Niisiis. ..» alustas Woodstock ähvardavalt, Kuid äkki tõstis pea, kuulatas ja jäi poole sõna pealt 
vait. 

Kõik jäid vait. Kohe kostis selgesti läheneva lennuki mürin. Tuttav «Beachcraft»... Doktor Sakur 
pöördus tagasi! 
Saabunud pausi kasutades hakkasin rahvahulgast läbi trügima. 
«Kuhu te lähete? Aga teie vastus?» käratsesid reporterid, haarates mul varrukast kinni. 
«Me jätkame juttu hiljem,» kiskusin ma end lahti. 
«Praegu pean ma minema lennukit vastu võtma.» 
Kogu jõuguga järgnesid nad mulle maandumisväljakule. 

- Lennuk oli juba maandunud ja jäi kõikudes meie lähedal seisma, kadudes tükiks ajaks 
üleskerkinud tolmupilve sisse. Kui tolm hajus. avanes kabiini uks ja sealt vaatas välja doktor Sakur. 
Nii pidulikku ja rahvarohket vastuvõttu nähes läks tema nägu rõõmsalt naerule. Tervituseks kätt 
lehvitades tuli ta redelit mööda alla. 


«Noh, kuidas läheb, kallis? Tervitan teid!» Ta surus mu käe oma käte vahele ja raputas seda kaua 
aega, vaadates südamlikult mulle silma. «Mul on tunne, et teil on suuri uudiseid. Kuid ka minul on 
teie jaoks üllatus varuks!» 

Tahtsin juba talle rääkida skandaalist, mille Woodstock oli esile kutsunud, kui äkki märkasin kaht 
ühesuguse mantli ja halli kaabuga tursket meest, kes arheoloogi järel redelit mööda alla tulid. Juba 
redelile astudes otsisid nad silmadega kedagi ning möödusid nüüd meist kiirel sammul, ilma et 
oleksid mulle mingit tähelepanu pööranud, isegi end esitlemata. 

Vaatasin neile järele ja nägin, kuidas nad rahvasumma lõhestades läksid Lesley Woodstocki 
juurde, kes nende lähenemisel tasapisi taganes. 

«Mister Woodstock?» küsis üks tur:dmatuist aupaklikult. Too noogutas vastuseks süngelt pead. 
«Tulge meiega kaasa! Aga kus on teie sõber Afanaso?» 

Woodstocki vastust ma enam ei kuulnud, kuna korrespondentide hulgas algas üldine sumin ja nad 
tormasid uustulnukate juurde. 

See-eest silmasin ma papi Afanasopulot. Ta seisis osavõtmatu ilmega eemal, käed taskus. Kuid 
vuntsid olid tal longu vajunud, tema kõrval aga, teda käsivarrest kõvasti kinni hoides, seisis toosama 
sõnaaher, sünge araablane, kelle Sabir oli kaasa toonud ja oma abilisena esitlenud. Alles nüüd 
taipasin, miks ta koos geoloogiga luurel ei käi 

nud, vaid aina tööliste hulgas sekeldas ning neilt midagi päris. .. 

Reporterite arutule kisale vähematki tähelepanu pööramata viisid halli mantliga mehed 
Woodstocki ja Afanasopulo ära doktor Sakuri telki. Reporterid valgusid muidugi neile järele, mina 
jäin doktor Sakuriga kahekesi. Ta kuulas mu jutu ära ja ütles alles siis: 

«Miks te siis, kallis, sugugi huvi el tunne, millise üllatuse ma teile kaasa tõin?» 
«Mulle tundub, et ma seda just nüüdsama nägin. . .» 

«Oh ei!» naeris arheoloog. «See pole minu ametialalt, selgitagu ise neid asju. Minu üllatus on 
hoopis põnevam. . .» 

Ta tegi lühikese pausi. et tugevamat muljet tekitada, 

ning pahvatas siis: 
«See pole üldse mitte Hiren, mu kallis!» 
«Kes pole Hiren?» 
«Muidugi muumia, mille me leidsIme! Lihtsalt keegi umbes üheksateistkümneaastane noormees, 
kuid ilma ühegi negroiidse tunnuseta. Aga Hiren oli ju nuubialane!» 
«Ei või ollal» 
«Täiesti kindel, mu kallis! Ta sokutas röövlite teele võõra muumia enda oma asemel!» 

«Siis. . .» hüüatasin ma, kuid jäin kohe vait, kuna mul jäi hing kinni sellise uskumatu edu 
võimalusest, mis meid võib-olla eile avastatud salakäigu lõpus ees ootas. 

«Ja-jaa, muidugi!» hüüdis Sakur, sikutades mind käest. «Salakäik tuleb viibimata avada. Ei maksa 
aega kaotada, » 

-. Ja nüüd suureneb laternavalgel sätendava kirka löökidest järk-järgult ava kolme meetri 
paksuses kivipangas. 

Nüüd võib sean juba läbi ronida, kui end hästi kokku kiskuda. .. 

Teen käeliigutusega doktor Sakurile ettepaneku ronida esimesena, kuid ta vastab aupakliku 
kummardusega: 
«Ei, mu kallis, selle au loovutan ma teile. Teie ju avastasite salakäigu.» 

Surun end sissemurtud avast läbi, astun esimese sammu - ja samal hetkel variseb mulle midagi 
kaela, paiskab mind jalust maha. Liiv tungib mulle suhu, silmadesse, kõrvadesse. .. Hakkan 
lämbuma. Liiv matab mind elusalt see on viimane, mida ma veel tajun ... 

XIX pea tükk RAUDADESSE NEEDITUD 


Teadvusele tulin juba telgis. Kogu keha pakitseb valust, , nagu oleks mind kaua aega tallatud. 
Minu kohal oli kummargil murelik Sakur, tema õla tagant piilus Pavlik. 

«Allah ise hoiab teid! Veel tsipake, mu kallis, ja mul poleks enam võimalust teiega vestlemiseks. 
Jõudsime teid hädavaevalt välja kiskuda. Järgmine kord lähen minaesi  mesena.» 
«Aga liiv?» pärisin mina. 
«Kübveldatakse, juba kühveldatakse, mu kallis. Lamage!» 
Jälle tuli oodata... 
Järgmisel õhtul suutsin juba välja jalutama minna. 
Kui ma tagasi tulin, ootas mind telgi juures halli mantli ja halli, kaabuga mees. 
«Kas te ei s,aaks mulle mõne minuti pühendada? 00, see on puhtakujuline formaalsus, ja havaaga.. 
od 
Ei paku mingit lõbu uuesti Woodstocki näha, kuid pole midagi parata, ja ma astun halli mantliga 
mehe järel. 
Kuid telgis, kuhu ta mind viis, pole mingit Woodstocki. 
Välilaua juures istub ja kirjutab teine politsei esindaja, nurgas vaibal magab rahulikult geoloog 
Sabiri «abiline». 
«Ahlan va sahlan, ja ustaaz!» tervitab agent mind viisaalt. «Võtke istetl Tahaksin teile mõned 
küsimused esitada, kui teil pole midagi selle vastu.» 
«Palun,» ütlesin ma õlgu kehitades ja istusin pakutud toolile. 
«Palun jutustage kõik, mis te teate härra Lesley Woodstockist.» .. 

Üksikasjadesse laskumata jutustasin, kuidas ma Woodstockiga esimest korda kohtusin. kuidas ta 
hiljem koos professor Meraux'ga meie juude sõitis ja kuidas me tülli läksime. 

«Mille üle nimelt, la ustaaz? Millest te temaga nelja .silma all rääkisite?» 

Ohoo, teil on ka sellised üksikasjad teada! Kes teile nenöest rääkis? Vaevalt küll Woodstock ise... 
Või tegi seda beduiin, Aziz, kes tookord ootamatult pimedusest ilmus, justkui oleks meid jälginud? 

«Tuleb välja, et te niigi olete kõigega suurepäraselt kursis,» ütlesin ma. 

«Peab olema, ja ustaaz,» vastas mu vestluskaaslane tõsiselt ja hõõrus väsinult silmi. «Just teie 
peaksite mõistma, et meie liivalagendikel rändab ringi mitmesuguseid, väga mitmesuguseid inimesi. 
Ja ka mitmesugustel eesmärkidel, eks ole?» 

Seletasin üksikasjalikult, millise ettepaneku Woodstock mulle tegi, kuidas me tülli läksime ja ta 
ära läks, siis aga uuesti tagasi tuli ja mulle taskukella püüdis kinkida. 

«Kella?!» Agent nihkus mulle lähemale. «J ah. Aga miks see teis sellist huvi äratas?» 

«Millist kella? Kas te võite seda täpsemalt kirjeldada?» «Muidugi. Vanaaegne kell kumera kaanega. 
Kellal oli veel meeldejääv pealkiri: «Kuni te kella vaatate, kaob aeg». Tähed olid veidi kulunud. 
Hiljem kinkis ta kella professor Meraux'le.» 

«Kuid miks teie kella vastu ei võtnud?» 

«Lubage, miks ma pidin selle vastu võtma? Ma ei tahtnud temalt üldse mingit kingitust vastu võtta.» 
«Ainult sellepärast, või olid teil mingid teised põhjused?» 

«Ma ei saa aru, miks see kell teid nii huvitab?» kehitasin ma pahaselt õlgu. 

«Hästi, jätame kella kõrvale. Palun jätkake, ja ustaaz!» Kui olin kõik ära rääkinud, küsisin: 


«Mis see Woodstock lõppude lõpuks siis tegi? Milles te teda süüdistate?» 

Agent pani sulepea käest, vaatas mõni hetk tähelepanelikult ja justkui hindavait mulle otsa, 
kummardus siis jälle paberite kohale ja vastas ebamääraselt: 

«Patte on tal palju. Kõik pole meile praegu veel selge.» Äkki tõstis ta jälle pea üles ja küsis: «Aga 
mis te teate nendest juhtumitest mürkmadudega? Seda tuli vist ette kaks korda? Esimesel korral sai 
hammustada üks, pärast kaks korraga?» 

«Te kahtlustate. et see polnud juhuslik? Kuid ega siis Woodstock saanud madusid sundida minu 
kaastöölistele kallale tulema!» ; 

«Lubage, üks hetk.» Ja pöördudes kellegi poole mu selja taga, käsutas ta lühidalt: «Aref, too ta siia!» 
Vaatasin ringi. Geoloogi «abiline» hüppas üles, nagu. poleks maganudki, ja väljus kiiresti telgist. 

Nii, järelikult tuleb mul siiski Woodstockiga kohtuda. Keegi tõmbas telgi eesriide kõrvale ja lävele 

ilmus... 

Hanussi! . 


«See on teie kokk, eks ole?» küsis agent. 
Noogutasin vaikides, pööramata vanamehelt silmi. 
«Kas te tema juures midagi. . . veidrat ei märganud?» Vanamehe silmad anusid: «Päästa! Päästa!» 
Pärast hetkelist viivitust vastasin kindlalt: 
«Ei, midagi halba ei saa ma tema kohta ütelda. Hanussi-akaa on alati olnud viisakas, abivalmis ja 
aus. Aga milles asi seisab?» 

Minule vastamata vaatas politseinik mulle tähelepanelikult ja mõtlikult tükk aega otsa, siis 
muigas, märkis midagi kiiresti üles ja ütles vanamehele: 

«Hea küll, kao siit, vana nassaabl Kuid hoidku sind Allah uue kohtumise eest minuga. Said aru?» 
«Eiva, ja sidi, » pomises vanamees, «ja saadat bei, ja,,.» ja kadus. sügavalt kummardades ukse taha. 
«Teil on vist õigus,» ütles politseiagent mõtlikult, tõusis ja sirutas mulle käe. «Tänan teid, ja ustaaz. 
Nägemiseni.» 

Läksin tagasi oma telki, kuid vähkresin kaua voodis ega suutnud kuidagi uinuda. Kas tõesti oli 
vanamees see, kes meile madusid telki sokutas? Miks? Noh, temast poleks ma seda küll oodanud . 
Lõpuks olin vist siiski uinumas, kui äkki kuulsin vaikset hüüet - nagu sahinat: 

«Te ei maga veel, ja efendi?» 

Ajasin end voodis üles: 

«Hanussi?» 

«Eiva, ja sidi. Palun tulge veidikeseks välja.» . Väljusin telgist ja pidin peaaegu vanamehe otsa 
komistama. Ta oli põlvili ja roomas nii minu juurde, püüdes mu kätt haarata ja suudelda. 

«Kas te olete hulluks läinud, Hanussi! Tõuske kohe püsti või ma lähen ära! Mis tsirkust te nüüd 
teete!» . 

«Tsss. . . Ei maksa Itära teha,» sosistas vanamees. 

Tõmbasin ta õlgadest jalule, tirisin telki ja panin istuma. Tahtsin latemat süüdata, kuid ta tõttas mind 
kohe peatama: 

«Ei maksa, sir, mul on häbi teile silma vaadata.» 

Kui ma pimedas tema vastu asemele istusin. hakkas 


IJ ah, mu isand... teie kõrgeausus.!, (araabia k.) 

Hanussi kiirustades Ja segaselt rälikima. Ta oli vliga erutatud, ütles sekka araabiakeelseLd sõnu, 
vahel tasandas hääle vaevalt kuuldavaks sosinaks, et siis äkki peaaegu karjatada: 

«Olen teie ees süüdi Ja mulle pole andeksandmist. Kuid tema sundis, ta on hirmus inimene, ja 
Ustaaz. Tunnen teda ammu ja rääkisin tema kohta ülemale kõik ära. Te olite alati minu vastu lahke, 


kuid see saatan tuli ja ütles: 

«Valva teda, tal on kurjad plaanid su kodumaa vastu.» Ja ma hakkasin valvama. .. Käisin isegi 
salaja teie järel tolles äraneetud püramiidis ja pidin seal peaaegu sügavasse hauda kukkuma. . .» 

Vaat kelle varju ma tookord Hireni püramiidis nägin! 

Ja sammegi, tähendab, kuulsin ma tõeliselt,... 

«Kuid ta tahtis veelgi rohkem. Tema, alatu nassaab, tahtis, et ma teid ära mürgitaksln! Ag,a ma 
ütlesin: «Eil» Ja ikkagi sundis ta mind kurja tegema. Ma ei saanud talle vastu hakata. Olin ammust 
ajast tema võlglane ja ta hoidis mind kõvasti peos, ja efendi. - te ei tea... Siis nõustusin madusid 
telki toimetama, et teid laagris kinni pidada. Kuid see polnud ju ohtlik, teil oli seerumii ja ganeš ei 
saanud kedagi surmata, kas pole tõsi? Ja iga kord tõstsin mina esimesena hädakisa. Kuid ikkagi 
oleksin ma pidanud koos selle saatanaga türmis istuma, aga teie päästslte mu ja kaitsesite mind, ja 
efendi...» k äi 
Ta hakkas jälle pimedas mu kätt otsima. Haarasin tal randmetest kõvasti kinni. 

«No rahunege ometi, Hanussi-akaaJ Te saatsite korda paha teo, kuid kõik lõppes õnnelikult ja me 
võime selle unustada. Minge ja magage rahulikult!» 

«Te ei lase mind töölt lahti?» 

«Muidugi mitte. Kust me veel nii hea koka leiaksime?» 

«Ma pidin teile kõik ära rääkima, muidu oleks mul olnud mafišš keefl, nagu suur kivi südame peal.» 
Ta torkas mulle ruttu midagi pihku ja kadus telgist nagu vari, sosistades jumalagajätuks: «Kaitsku 
teid Allah. ja efendi!» 

Süütasin latema, ja vaatasin, mida vanamees oli mulle andnud. Seda ma arvasingi - amulett, mõned 
mõttetud laused räpasel paberitükil. 

Tahtsin selle esimese hooga puruks rebida, kuid hiljem otsustasin siiski koduse muuseumi jaoks 
säilitada. Alles 


1 Halb meeleolu (fIraabla k.). 

nüüd jõudis äkki mu teadvuseni, et vanamees oli mind kogu õhtu tituleerinud ja efendi, mitte enam 
ja havaaga nagu varem! 

Järgmisel hommikul umbes kella kümneks oli kogu liiv välja kühveldatud ja me saime moöda 
salapärast käiku edasi liikuda. 

See viis meid ülekrohvitud ukse juurde. Uksel olid kuningliku haua märgid: Šaakal üheksa vangiga 
ja vaarao isiklik pitsat. Ei ühtki jälge vigastustest: tähendab, röövlid polnud giiani jõudnud! 

Vaatasin küsivalt doktor Sakuri poole. Ta noogutas pead, samuti vaikides. Ja ma hakkasin väikese 
kangiga ettevaatlikult krohvi eemaldama. 

Järk-järgult ilmusid nähtavale mõlemad uksetiivad ja riiv. Tõmbasin sellest. 
Nõrga kriginaga läks uks aeglaselt lahti. 

Meie ees oli piklik tuba, milie tagaseina juures seisis kuldse varjundiga alabastrist sarkofaag. 
Meie laternate tuled oleksid justkui selle seintest läbi tunginud ja nad seestpoolt pehme vabiseva 
valgusega helendama pannud. 

Sarkofaagi ümber aga seisid vaasid, laekad, tugitoolid ja esinduslikud sängid, samuti kui alumises 
pettekambris, kuid seekord nähtavasti täiesti terved ja puutumata! 

«EL hamdu lil-Iah!» sosistas doktor Sakur mu selja taga ja hakkas äkki valjusti poolauldes lugema 
üht koraani suurat teise järel. 

Töölised lugesid kõrgel häälel kaasa. 

Otsustasime esialgu hauakambrisse mitte sisse minna, töö katkestada ning pildistamiseks ja 
joonistamiseks kõik ette valmistada. Sulgesime uuesti ukse ja pitseerisime selle hoolikalt. Sissekäigu 
hauakambrisse sulgesime raudvõrega ja selle juurde asusid valvesse kaks sõdurit piirivalvest. 


Ja ikkagi lahkusin ma haaakambrist väga vastumeelselt: kusagil sügavaimas hingesopis pesitses 
justkui kartus, et see võib kaduda nagu imekaunis terendus või haihtuda salapärasel kombel. 
Kui me laagrile lähenesime, hakkasid kõrvetava päikese käes teist päeva vaikselt tukkuva lennuki 
mootorid äkki mürisema. Nägin eemalt inimesi sinnapoole minemas. 

Ees astus noruspäi Afanasopulo, käerauad nagu säravad võrud. selja taga ristatud kätel. Tema järel 
sammus Woodstock. 

Rongkäigu lõpetasid kaks meest halli mantli ja halli 

kaabuga, mis mõlemal ühtmoodi veidi ühele küljele oli lükatud. 

Kähku einetanud ja teinud kõik vajalikud ettevalmistused, ruttasime keskpäevasest palavusest 
hoolimata tagasi hauakambrisse. 

Tõstsin jala juba üle läve - ja tõmbasin selle veel õigel ajal tagasi. 

Otse põrandal, päris ukse juures lebas väike savist telliskivi, selle peal niisama tilluke tõrvik nagu 
mängukann ja mõned tükikesed musta põlenud puusütt. Pidin need oma suure jalaga peaaegu puruks 
tallama! 

Kükakile laskudes tõstsin veidra tellise ettevaatlikult üles ja suure vaevaga veerisin pealkirja, mis 
sajandite tolmust vaevalt läbi paistis: 

«Mina hoian liiva kinni, et ta salajast puhkepaika kinni ei mataks. 

Toda, kes minust mööduda püüab, peatan ma kõrbelõõsaga. 

Mina andsin liiva tule meelevalda. 

Mina sundisin valeteele pöörduma. 

Ma olen siin Osirise kaitseks... .» 

Kahtlemata oli see maagiline loits, jumal Osirise nime all aga mõeldi Hiren'i ennast. . 

Hauakambri ülevaatus ja pildistamine toimus samal viisil ja samasuguse range järjekindlusega 
nagu eelmiselgi korral, nii et pole mõtet seda jälle ümber jutustama hakata. 

Ma ei hakka ka kõiki meie leide üksikasjalikult loetlema, muidu muutuks meie raamat paksuks 
kataloogiks. Leidude täielik nimestik sisaldab üle kaheksasaja nimetuse. 

Sarkofaagi ümber olid korralikult paigutatud kõige mitmekesisemad esemed, mis kadunud 
vaaraole hauataguseil rännakuil vajalikuks võisid osutuda. Siin leidüs kaks sõjavankrit, mis olid 
kaunistatud kulla ja elevandiluuga, relvi ja lauanõusid, pingul vibusid, väärisesemeid, kuldseid kari- 
kaid, mustast puust aerud ja lodja mudel. üksnes ušebtikujukesi oli üle saja! 

Sarkofaagi peatsis seisis valgest kivist lamp. See oli väga lihtsa ja rangejoonelise välimusega: ei 
ühtki piltkaunistust, peaaegu nikerdusteta. Kui me aga sinna laterna sisse lasksime, lõi lamp kohe 
rõõmsa maheda valgusega helendama ja selle seinal tuli nähtavale vaarao 

Hireni kujutis, mille osava meistri käsi mingil seletamatul viisil oli kivi sisse peitnud. 

Avasin ühe laegastest ja kangestusin üllatusest: papüürused! Ja ühel neist midagi 
joonestusetaolist! Tuleb laegas ruttu sulgeda ja siit välja viia, et nad äkki põrmuks 

ei pudeneks. 

Mõned leiud kutsusid esile naeratuse, teised aga ajasid segadusse. Näiteks leidsime huvitava 
mängulaua elegantsel mustast puust alusel. See oli määratud mingiks mänguks, mis kaugelt meie 
malet meenutas. Nähtavasti oli Hiren seda mängu oma eluajal harrastanud. 

Meile sattus kätte väheldane valgeks värvitud laegas. Avasime ettevaatlikult kumera nikerdatud 
kaane, kuid ei leidnud midagi huvitavat peale paari nahast sandaalide, mis meenutasid toatuhvleid ja 
pealegi olid tublisti ära tallatud. Veider, arusaamatu mälestusese... Aga võib-olla oli see mõni 


perekonnareliikvia? 

Kas Hiren ei hoidnud neid vanu sandaale kui mälestust Ehnatonist? 

Sellised mõtted tekkisid mul seoses teise, vististi kõige huvitavama leiuga. See oli kullatud 
tugitool, arvatavasti troonitool. Nikerdatud madalreljeef tooli kaunilt painutatud korjul kujutas 
Ehnaton'i, kes jagas midagi tema ette kummardunud lähikondlastele - nende hulgas võis ära tunda 
noore Hireni. Ketservaarao pea kohal sätendas kuldne päikeseketas, mida ümbritsesid käekujulised 
kiired. 

Nikerdused olid kohati mingi terariistaga vigastatud. Millised dramaatilised sündmused olid selle 
trooni ümber aset leidnud? Võimalik, et Ehnatoni vaenlased püüdsid tooli hävitada, Hiren aga 
säilitas seda kalli mälestusesemena ja võttis kaasa isegi hauatagusele teekonnale lalu 
õndsuseväljadele. .. 

Hauakambri kõrval asus teine, üsna suur tuba - tõeline varaait, täis igasuguseid kallihinnalisi asju. 

Huvitav, et me siit, otse ukse juurest leidsime pooleldi tühjendatud kasti lubjaga ja selle kõrvalt 
lihtsa tahmunud õlilambi. Nähtavasti olid ehitajad, kes salakäiku kinni müürisid ja viimastena 
lahkusid, need rutuga siia unustanud. Tavalised, hoopiski mitte esinduslikud tarbeesemed tekitasid 
harukordse mulje. Näis, nagu oleksid need alles eile siia jäetud ja õlilamp otse meie tuleku eel 
kustutatud - justkui polekski tollest ajast möödunud üle kolmekümne sajandi. 

166 


Iga leitud ese pani järele mõtlema, äratas hulgaliselt ideesid ja oletusi. Ent sel ajal, kui me neid asju 
sorteerisime, huvitas meid muidugi kõige enam peamine küsimus:, kas sarkofaagis on Hireni 
muumia või on ta meile järjekordselt pettematuse ette sokutanud. 

Erutusest värisedes tõstsime üles sarkofaagi raske kaane. Selle alt tuli nähtavale sark, mille kaanet 
lebasid mõned lihtsad põllulilled. Need olid ära kuivanud, kuid näis, nagu oleksid need alles eile 
nopitud, õielehtede õrn ere värv polnud sajandite kestel üldse mitte tuhmunud. 

Vaatasin sarga hoolikalt üle - ja tahtmatult hüüatasin imestusest. Näe, mida Sabiri tundlikud 
mõõteriistad läbi paksude kivivõlvide olid tabanud! 

Sark oli sepistatud rauast, rikkalike taotud kaunistustega. 

Hämmastav avastus! Siiani oli ju arvatud, et egiptlased tol ajal rauda peaaegu veel ei. tundnudki, 
et nad olid omandanud vaid järeleandlikuma pronksi sulatamise ja töötlemise kunsti. Raudesemeid 
toodi Väike. Aasia maadest, need olid suureks harulduseks ja neid hinnati tollal kullast kallimaks. 
Ka selles küsimuses näitas Hiren end geniaalse meistri ja ehitajana, kes oma ajast kaugele ette oli 
jõudnud. Ta oli juba siis ettenägelikult aru saanud, millised võimalused selles uues metallis peituvad. 

Kogu maailma muuseumides säilitatavate Vana-Egiptuse muinsusesemete ülirikkalike 
kollektsioonide hulgas - aga üksnes Kairo muuseumi on kogutud ligi viiskümmend tuhat haruldast 
leidu -, niisiis, maailma kõikides kollektsioonides kokku on kõigest kolmteistkümmend väikest 
rauast valmistatud eset. Siin aga oli terve sepistatud sark! Kas suudate kujutleda meie rõõmu?! 

Püüdsime sarga kaant plokkide abil ettevaatlikult üles tõsta. See andis järele aeglaselt, nagu vastu 
tahtmist... 

Ent nüüd lõpuks rippus ta õhus - ja me nägime sargas lamavat muumiat. Tema pead kattis kaunis 
kuldne mask, mis hämmastava täpsusega - veelgi väljendusrikkamalt kui kivisse raiutuna - oli 
jäädvustanud ammu surnud mõistatusliku inimese näojooned, inimese. kes meile nii palju sekeldusi 
ja muret oli valmistanud. 

Seekord ei tulnud meil pettuda. Meie ees lamas kahtlemata vaarao Hiren! 


167 


EPILOOG 


Nii õnnelikult lõppesid meie kauakestnud otsingud. Ehk küll meie enda jaoks on need lõpust veel 


kaugel. Ees seisab aega- ja vaevanõudev töö - kõikide leidude laboratoome uurimine. Enne selle 
lõpetamist on vara kokkuvõtteid teha. 

Ent mõndagi üsna olulist ja huvitavat on juba praegugi selgeks saanud. Eelkõige muidugi selgines, 
astus aegade hämarusest esile ja muutus hoopis arusaadavamaks Hireni enda kuju. Pole enam mingit 
kahtlust selles, et ta tõepoolest püüdis Ehnatoni reforme jätkata, ja tahtes kogu rahvast enda poole 
võita, katsus neid reforme isegi demokraatlikumaks muuta: seda tõendasid «Murelikud sõnad», mille 
kuulumist Hirenile läks korda kindlaks teha tekstide analüüsimisega elektronarvutusmasina abil. 

Nüüd saime selle kohta ka uusi tõendeid. Hauakambri seinu katvate freskode pealkirjades oli 
mainitud vaarao Hireni lähikondlaste nimesid. Nagu meie osav keelemees Zenja Lavrovski märkas, 
olid paljud neist ilmselt lihtrahvaliku päritoluga, ühes pealkirjas oli kellegi Iramuni kohta isegi 
öeldud: «endine müürissepp, keda on suure armulikkuse vääriliseks peetud». 

Freskodel leiduvate kujutiste seas polnud ka ühtki jumalat peale päikeseketta - Atoni, mis kinnitas, 
et just Hireni kohta, nagu ma olin oletanudki, käis lakooniline märkus ühes tollest ajast säilinud 
dokumendis: «Ta tahtis jumalaid inimesteks muuta...» 

Kahtlemata saame tunduvalt täielikuma ettekujutuse tema tegevusest siis, kui on läbi uuritud 
hauakambrist leitud papüürused. Nende hulgas leidus, nagu ma juba märkisin, üks joonestus ja peale 
selle veel mingisugune matemaatiline käsikiri. Neid tuleb uurida eriteadlaste, inseneride ja 
matemaatikute abiga. Võib-olla ilmuvad siis Hireni anded tehnika alal meie ette hoopis uues 
valguses. 

Niikaua aga imetleme ikka ja jälle saladusi tema haua- 

kambris, mis nii osavasti oli peidetud metsikusse kaljumäestikku, ja pettepüramiidis, mis röövlite 
ahnete pilkude kõrvalejuhtimiseks oli püstitatud Niiluse kaldale. 

Rauda, millest ainulaadne sark on sepistatud, polnud esialgu võimalik analüüsida: metallis 
tekkinud radioaktiivsus oli liiga suur. Me leidsime hauakambrist veel mõned raudesemed, nende 
hulgas pistoda kuldses tupes. Kolmekümne kolme sajandi jooksul polnud selle säravale terale 
ilmunud ühtki roostetäppi! Kas see ei räägi kõrgest meisterlikkusest, milleni olid jõudnud muistsed 
metallurgid ja relvasepad, kes pistoda Hireni järelevalve all valmistasid? Ja hauakambrite 
radioaktiivne vooderdis? Kas see ei anna rikkalikult ainet mõtisklusteks nii meile, arheoloogidele, 
kui ka füüsikutele, meedikutele ja tehnika ajaloo uurijatele! 

Lõpuks postuumne kingitus kodumaale: rikkalik uraanimaardia, mis avastati nii ebatavalisel teel. 
Hiren oli olnudkõikidest kavalam. Kuid näib, et lõppude lõpuks trumbati siiski ka teda üle... 

Uusimate- meetodite hulgas, mida arheoloogid praegu kasutavad, on ka nõndanimetatud 
radioaktivisatsiooni menetius. See on tegelikult lihtsam, kui heidutavast nimetusest võiks järeldada. 
Meetod iseenesest seisneb selles, et esemeid kiiritatakse gammakiirtega. Vastavad aparaadid 
võimaldavad seejärel kindlaks määrata, miilistest ainetest uuritav ese koosneb. 

Hireni muumiat polnud vaja täiendavalt kiiritada ja keegi ei kavatsenudki seda teha. Nii et 
üllatava avastuse aitas teha juhus või õigemini Hireni enda leiutis. Kuna ta kord juba oli allutanud 
oma keha pikaaegsele kiiritusele, otsustati teha ka tema muumia radioaktiivsuse analüüs. Selle võtsid 
käsile Zina ja Tolja Petrov. 

Tulemused olid niivõrd ootamatud, et nad neid kuus korda kontrollisid. Kuid mingit kahtlust ei 
jäänud: kadunud vaarao organismis avastati ebatavaliselt kõrge elavhõbedasisaldus. See kutsub esile 
väga kaalukad ja tõsised kahtlustused, et Hiren mürgitati! 

Nähtavasti ei suutnud vaenlased temast avalikus võitluses jagu saada ja võtsid siis kasutusele 
õukonnaintriigide ja vandenõude äraproovitud salakavalad võtted: Teeba preestriteloli salajases 
võitluses rikkalikke kogemusi. 

Kui ma sellest kuulsin, väratas mul süda rinnus, nagu oleks seda kriimustanud minuni kandunud 


kaja ammustest heitlustest elu ja surma peale... 

... Avastusea pidasid meid kinni ja seekord lahkusime Egiptusest ebatavaliselt hilja, mai lõpus. 
Jõgi oli juba Assuani juures tõkestatud. Raadio kandis üle kogu maa laiali Suure Hapi taltsutajate - 
ehitajate asjalikke hääli, isekallutajate raginat ja mootorite möirgamist ning langevate kivirahnude 
rahe all keeva jõe lainete loksumist. 

Kairos, kus oli väga palav, tuli meil mõni päev peatuda. Tuli täita kõik leidude registreerimise 
formaalsused. Kairo muuseumis valmistati nende jaoks suure rutuga ette erilist hoidlat, et neid 
hiljem, kui arstidelt on luba saadud kõikidele vaatamiseks välja panna. 

Araabia ühinenud Vabariigi valitsuse otsuse kohaselt tuli pooled leidudest üle anda meie maale. 
Osa leide oli meil juba käes ja me asusime neid merereisiks sisse pakkima. 

Meie asjalike argipäevade sujuvalt voolavat käiku katkestasid aeg-ajalt huvitavad sündmused. 
Ükskord õhtu eel helistas mulle doktor Sakur ja ütles: 

«Me tegime Hireni hauakambrist leitud lilledele huvitava analüüsi. Kui huvi tunnete, sõitke homme 
minu juurde, kallis.» 

Lihtsad põllulilled aitasid tõepoolest huvitavaid asju välja selgitada. Need õitsevad Niiluse 
kallastel just lõikuse ajal, märtsis-aprillis. Tähendab, nimelt sel ajal surigi Hiren, mürgitatud 
vaenlaste poolt. 

Peale lillede leidusid sargas mõned oliivipuulehed. 

Nüüd on see puu Egiptuses haruldane, seda esineb vaid vähestes aedades. Hireni ajal aga võib-olla 
kohisesid siin tuule käes terved oliivipuude salud. 

Järgmisel päeval kutsuti mind politseivalitsusse. . . Väikeses ebamugavas toas, mille aknad olid 
kanali poole, võttis mind vastu seesama ametnik, kes mind juba kord telgis Hireni hauakambri juures 
oli üle kuulanud. Ainult et nüüd polnud tal seljas hall mantel, vaid politseikapteni range munder. . 

«Palun vabandust, et me teid jälle tülitame, ja ustaaz,» ütles ta tõustes ja mul tugevasti kätt 

surudes. «Kuid meil on jälle teie abi tarvis.» 

«Ma kuulan». 

Kapten läks kabineti nurgas asuva madala seifi juurde, avas selle paksu terasukse. 
«Kas te seda tunnete?» 

Kätt endast eemale sirutades hoidis ta kulunud rihma 

pidi põlglikult kahe näpu vahel vanamoelist kõhukat kella. 
«Jah. Selle kella kinkis professor Meraux'le Woodstock» «Te võite seda kinnitada?» 
«Muidugi. Ma ju nägin seda kella Woodstocki ning hiljem Meraux' käes.» 
«Ja see on sama kell, mida ta teile püüdis kinkida?» 
«Jah. Aga mis siis?» 
VasUkusest nägu krimpsutades pani kapten kella raudkappi tagasi ja lõi ukse kinni. 
«Allah hoidis teid, et te vastu ei võtnud,» ütles ta minu vastas istet võttes väga tõsiselt. «Kella kaas 
on seestpoolt kaetud mingi õhukese kihiga, mis sisaldab üsna soliidse annuse raadiumi .. » 
«Ohoh, millest Meraux'l salapärased paised rinnale tekkisid!» 
«Hirmsad inimesed, nad olid kõigeks valmis,» lausus politseinik pead vangutades ja hakkas kiiresti 
kirjutama. 
Tuleb välj,a, et ma oma arvamisega, nagu seisneks kogu asi püramiidi kiiritusest nakatatud 
hauakambris, olin tahtmatult juurdluse esialgu valele teele juhtinud. Just seda oli Woodstock 


arvestanudki. . 

Kuid siis tuleb välja. et ta teadis juba varem, millist kättemaksu Hiren oli plaanitsenud? 

Justkui mu katkendlikke mõtteid lugedes võttis kapten tema ees lebavast mapist paberilehe ja ulatas 
mulle. 

«Lesley Woodstock palus selle teile edasi anda.» Arvatavasti väljendas mu näoilme tahtmatult 
vastikust, sest ta kordas pealekäivait: «Ta palus väga ja ma arvan, et te peaksite selle läbi lugema, ja 
ustaaz.» 

Pärast hetkelist kõhklust võtsin paberilehe vastu. Paks sinakas kirjapaber, sellist kasutati sajandi 
alguses. Selle külge oli nõelaga kinnitatud väike sedelike, millele inglise keeles oli rutuga kirjutatud: 
«Kõige nimel, mis Teile on püha, lugege see läbi! Tahan, et Te teaksite: minu isa pole milleski 
süüdi,» 

Kirjapaberi leht osutuskellegi lühikeseks kirjaks. 

«Kallis Anni! 

Nagu ma Sulle lubasin, näitasin meie õnnetut sõpra pealinna suurematele kuulsustele. Nende otsus 
on üksmeelne: tema päevad on arvatavasti loetud... Tõsi küll, konsiiliumil läksid arvamised veidi 
lahku. üks professoritest ütles, et Vassili haigus meenutab talle kahtlaselt toda salapärast uut tõbe, 
mida põdes prantslane Becguerel, kes Pariisis 

mingisugused nähtamatud kiired avastas. Ent kas pole ükspuha, millesse surra? Seda enam, et 
professor ise tunnistas, et keegi ei tea, kuidas seda uutmoodi haigust ravida. Nii et võta süda rindu, 
kallis Anni, Sul seisavad ees rasked päevad. Püüa kas või mai alguseski Peterburi tagasi tulla. 

Sind armastav S.» SN 

Nüüd sai kõik selgeks. Vaat kust Woodstock hauakambri saladusest teada sai! Sellest vanast kirjast, 
mis Krassovski arhiivist mingil teel tema kätte oli sattunud. Kiri oli kahtlemata adresseeritud 
kadunud arheoloogi abikaasale Anna Karlovnale. Tähendab, nagu ma kartsingi, oli ta osa arhiivist 
siiski enda kätte jätnud. 

Kiri sattus Lesley Woodstocki kätte. Ta hakkas huvi tundma oletuse vastu, mille üks arst sureva 
Krassovski voodi juures oli esitanud, kontrollis seda ja veendus, et oletus oli õigel Vanal 
Woodstockil polnud sellega nähtavasti tõepoolest midagi tegemist. Mingisuguseid dokumente Hireni 
kohta polnud ta varjanud. 

«Kas te olete juba juurdluse lõpetanud?» küsisin ma kapo tenilt. «Ausalt öelda, ma poleks iial 
uskunud, et meie päevil võivad veel aset leida sellised sünged avantüürid ä la Rocambolel.» 

Ta kehitas nukralt õlgu. 

«Kui ma teile jutustaksin, milliseid lugusid meil lahti harutada tuleb, siis te enam ei imestaks, ja 
ustaaz,» vastas la väsinult. «Woodstock ja Afanasopulo on ainult etturid, marionetid suures mängus. 
Niidid viivad nende juurest kaugele, ookeani taha. Meie päevil on kultuurivarade riisumine samuti 
bisnessiks muutunud. Tegutsevad terved salajased kontsernid, rahvusvahelised trustid, sellised aga 
nagu Afanasopulo täidavad ainult nende ülesandeid: seal varastada muuseumist unikaalne maal, siin 
teadusliku konsultandi Woodstocki kaasabil riisuda tühjaks muistne hauakamber. Ettevõte on 
laialdane, täiesti kaasaegsele alusele rajatud.» 

«Nad antakse kohtu alla?» 

«Püüame. Kuid Woodstocki! on juba suurepärane kaitsja 


IRo ca mbol e - prantsuse autori P. A. Ponson du Terraili (1829-1871) teoste kaudu 
populaarsuse omandanud avaotüristitüüp, 'õikila. 

Mehhikost, Afanasopulo eest aga pakuvad kümne tuhande dollari suurust kautsjonit mõned Pakistani 


Punase Poolkuu ühingu aktiivsed liikmed.» 
«Miks Pakistani? Ta on ju vist kreeklane?» 
«Aga miks siis mitte Pakistani? Temasugustel pole kodumaad.» Kapten ohkas, vaikis veidi aega, 
vaadates aknast välja ja trummeldades sõrmedega laual, siis äkki pigistas käe tugevasti rusikasse. 
«Kuid meie maalt kihutame nad seekord minema! See on kindel.» 
«Aga kuidas on lood professor Meraux'ga?» 
«Ta on Pariisis ja ma loodan, et läheb siiski korda teda terveks ravida.» 

«Kas ma võin selle kaasa võtta?» lehvitasin ma kirja õhus. «See kiri on pärit vene arheoloogi 
Krassovski arhiivist, tema avastas Hireni püramiidi. Teie jaoks pole sellel väärtust.» 
Kapten noogutas ja lükkas ülekuulamisprotokolli allakirjutamiseks minu ette. 

Niisiis, järk-järgult hargnesid lahti sassis sõlmed, selgeks ja lihtsaks sai kõik, mis oli olnud tume 
ning paistnud arusaamatu ja mõistatuslik. 

Meeldivoli koju tagasi pöörduda suurest edust rõõmsa südamega! 
Moskvas aga leidis aset veel üks huvitav juhtum, millest ma selle loo lõpetuseks tahaksin jutustada. 

Hireni hauakambrist kaasatoodud leidude hulgas oli üks, mis välimuselt oli üpris silmapaistmatu. 
Algelise inimfiguuri kujuliseit väljanikerdatud ja hoolikalt sidemeisse mähitud puust lauake. Selle 
keskele oli õõnestatud väike auk, millesse kolmkümmend kolm sajandit tagasi oli pandud veidi 
Niiluse rammusat muda ja nisutera. 

Selliseid jumal Osirise rituaalseid kujukesi võib Egiptuse hauakambreis tihti leida. 

Ja nüüd sündis Moskvas ime. Õhu suurema niiskuse tõttu ärkas surnuna näiv tera ellu. Meie 
silmade all tungis sealt jonnakalt ja võidakait välja õrn kahvaturoheline idu -, nagu elu surematuse 
sümbol, mis kõiki takistusi teelt pühkides igavesti tungib ikka edasi ja edasi, eilsest homsesse. .. 


AUTORILT 


Nüüd, kallis lugeja, kui Sul on raamat läbi loetud, tahaksin öelda mõne sõna. 

Olen väga rõõmus, et minu jutustus on tõlgitud eesti keelde. See tähendab, et nüüd võib sellega 
tutvuda veel suurem arv lugejaid. Loodan, et see meeldis Sulie. Igal juhul, kui ma seda raamatut 
kirjutasin, siis unistasin sellest ja tahtsin võimalikult palju inimesi «nakatada» teaduslike otsingute 
püha romantikaga. 

Me elame ajal, kus teadus tungib kõikjale. Mulle näib, et pole midagi veetlevamat ja 
kütkestavamat - eriti noortele -, kui avastada uut, senitundmatut, käia tallamata radu. Me elame 
küsimärkide keskel. Tuhandeid vastamata saladusl võib teile esitada teadus - kas pole ahvatlev neid 
lahendada, kallis lugeja? < 

Mida veel öelda? Paistab, et järelsõna kirjutamine omaenda raamatule on kõige raskem töö. Kõik, 
mis ma öelda tahtsin, on ju raamatus ära öeldud, ja kui see pole õnnestunud, siis ei aita ükski järel- 
sõna... 

Pärast selle teose ilmumist vene keeles sain hulgaliselt kirju väga erineva vanuse ja elukutsega 
inimestelt. Tihtipeale esitati küsimus; mis on selles jutustuses välja mõeldud ja mis tegelikult 
sündinud? Tõenäoliselt kerkib taoline küsimus üles ka Sinul. 

Utlen otsekoheselt: mingisugust oaarao Hiren'i pole kunagi olemas olnud, ei maksa teda õpikutest 
otsida. Kogu jutustuse süžee on välja mõeldud ja ma püüdsin seda sihilikult teha nii põnevaks kui 
võimalik. Muidugi on ka kõik tegelased välja mõeldud. 

Kuid see el tähenda kaugeltki, et kogu raamat on puhas fantaasia. Kirjutamisel kasutasin 
laialdaselt tegelikke fakte Muinas-Egiptuse ajaloost ja mitmesuguste uurimuste materjale. 
Sealhulgas ka mele nõukogude arheoloogide huvitavaid avastusi Nuubia kõrbes. Selles püüdsin 
kinni pidada vana muinasjutuvestja H. Chr. Anderseni targast nõuandest: «Kõige paremad on 
muinasjutud, mida jutustab elu ise.»Mis puutub aga õigusse fantaseerida, siis - eks kõik 
kirjandusteosed maailmas ole ju loodud olnud sündmuste olematu ühendamise teel. 


See on vist kõik. Nägemiseni, kallis lugeja! Soovin Sulle kõike head! 

